
Introducere 

Iată ce înțeleg eu prin Românii din străinătate. 

De la o anumită epocă înainte Românii au trecut graniţa 
— îndată o să vă arăt de ce n'au trecut graniţa înainte 
de secolul al XIV-lea, şi chiar pentru secolul al XIV-lea 
avem mult mai puține lucruri. Aceşti Români, trecând 
granița, pe lângă povestea particulară a lor, care este 
deosebită de la unul la altul, au represintat țara lor 
într'un anume fel şi, pe de altă parte, au înţeles stră- 
inătatea, unde s'au dus, iarăşi în felul lor. Şi, atunci, 
noi avem avantagiul acesta, Când vorbim de cutare 
sau de cutare categorie de "Români cari au trecut ho- 
tarul: putem spune ce era în starea ţerii lor în momen- 
tul când au părăsit-o, motivul pentru care au părăsit-o, 
ceiace ne pune în legătură cu cutate problemă a acelui 
moment, şi, pe de altă parte, atunci când tiec în altă țară, 
în acelaşi timp ei ni dau prilejul dea vorbi de țara în 
care au ajuns: care era situația acelei eri, de ce i-a 
primit şi ce a cerut de la dânșii, în cefela putut să-i ajute. 

În felul acesta este toată istoria Românilor, pe 
de o parte, şi toată istoria universală, pe de altă parte. 
Aceasta ar putea să dea materialul a vre-o zece lecții, 
ca de obiceiu în contribuția mea anuală la acest aşe- 
zământ militar. Și cea d'intâiu din aceste lecţii sar o- 
cupa cu primii Români cari au călătorit, cu situația 
terii în momentul când au plecat şi cu ceja ce au 
putut găsi în ţerile unde au venit, —se va vedea în ce 
calitate şi pentru ce scop. 

După aceste lămuriri preliminarii, putem începe, 

Dar, înainte de a arăta care au fost aceste di'intăiu 
categorii de Români cari au mers aiurea, trebuie să ex- 
plic de ce numărul acestor Români a fost mult mai 
mic decât ne-am aştepta. Nu se poate zice că Româ- 
nul nu este un om vioiu, cate se adaptează la orice fel 
de împrejurări : am cunoscut foarte mulți cari, ducân- 
du-se aiurea, s'au găsit acolo imediat ca acasă la dânșii. 
Îmi aduc aminte de un mai tânăr prieten al mieu care 
îmi spunea: „Arată-mi locul depe glob unde m'aş putea 
duce şi dă-mi trei zile ca să fiu parcă m'aş fi născut 
acolo“. Românii sânt foarte curioşi de a afla, de şi poate 
nu în aceiaşi măsură ca alte popoare, ca vechii Gali, 
de exemplu, strămoşii Francesilor, și, în acelaşi timp, 
ei au un deosebit talent de a se deprinde în alt loc, pen- 
tru că sânt capabili, cum nu sânt alte popoare, dea 
înţelege şi un alt fel de a fi. Sânt în adevăr popoare 
care înțeleg numai felul lor de a fi: îndată ce-i stră- 
mută cineva aiurea şi-i pune în contact cu altfel de 
oameni, țara nu li place ;—ei stau de vorbă cu oame- 
nii aceia, dar nu ajung la niciun resultat, pe când 
Românii se familiarisează imediat. Aceasta se vede şi 
din lecturile noastre, care sânt foarte felurite şi une ori 
foarte bine alese, din cunoștințile pe care le avem, din 
vasta orientare pe care o câştigăm în domenii foarte 
deosebite. Şi, aşa fiind, adăugându-se şi acea vioiciune 
a Românului, pentru care a merge din loc în loc nu 
represintă cine ştie ce greutate mare, se întreabă cineva 
de ce înainte de secolul al XIV-lea călătorii lipsesc şi chiar 
în secolni al XIV-lea sânt aşa de puţini cei cari trec 
granița. 


Iată de ce: Este sigur că poporul acesta românesc 
a avut cu pământul pe care se găseşte o legătură mult 
mai strânsă decât aceia pe care au avut-o alte naţiuni 
cu pământul lor. 

Aceasta formează şi o parte foarte importantă din 
patriotismul, din naționalismul nostru. Sântem un popor 
creat pe această brazdă, cari rămânem legaţi de dânsa ; 
sântem mânaţi de dorul întoarcerii acasă, chiar dacă 
împrejurările de acasă nu sânt cele mai bune,iar în 
străinătate se pot oferi împrejurări cu mult mai bune 
decât. acestea. Strămoșii romani ar fi zis: „Ubi bene 

ibi patria“, numai cât acest „unde e bine, acolo e pa: 
tria“, care nu are sensul în general admis, nu l-an 
moştenit printre multe lucruri pe care le avem de la 
Romani. 


Aici s'a făcut o plămădeală de popor foarte grea şi 
foarte dureroasă și, în deosebire, de exemplu, de fraţii 
noştri de rasă, Francesii, la noi nu Statul a format 
națiunea, ci națiunea a format Statul, 

În Franţa sânt o mulțime de vechi naţiuni, care, 
aceste naţiuni, antropologice, etnografice, se găsesc şi 
acum în mare parte pe locurile pe care le-au ocupat 
strămoșii Jor, Unul este Normandul, de origine germa- 
nică, altul Bretonul, de origine celtă ; altceva, iarăşi, 
Flamandul în care s'au amestecat două rase, rasa 
germană şi, rasa celtă; altceva Lorrainul, care are 
sânge german, dar nu norvegian ca Normandul, ci de 
altă natură ; altceva Francesul din Auvergne, unde este 
o veche rasă primitivă; altceva Francesul din Pro- 
vence, unde nu sânt decât vechi elemente romane, 
chiar grecești ; altceva este apoi cel din Gasconia, care 
e Vascon, Basc, şi altceva Francesul din centrul Fran- 
ciei, — şi încă aici a fost un amestec de popoare ga- 
lice, iberice, şi au fost şi coloni barbari, pănă şi Sarmaţi 
într'un anume moment, prin cutare regiunede pe Loira, - 
care însă e ligură, Pe urmă a venit Statul, şi acesta 
a unit deosebitele provincii, iar din unirea deosebitelor 
provincii prin regalitatea francesă — la capăt a venit 
Revoluția, care a creat şi formele generale pentru po- 
porul frances —s'a alcătuit națiunea francesă, care 
este, astfel, o alcătuire de Stat. Poporul frances a tăiat 
capul lui Ludovic al XVI-lea, dar, făcând aceasta, a 
tăiat capul cui represinta pe însuşi părintele său, di- 
nastia care l-a format. 

La noi nu este aşa ; la noi națiunea a format, încetul 
cu încetul, Statul. A format intâiu două State, apoi 
Statele acestea, foarte asămănătoare între dânsele, s'au 
unit abia la 1859, în ceia ce priveşte stăpânitorul, şi au 
trebuit să treacă vre-o câțiva ani încă pentru ca să se 
facă şi formele constituționale. Dar înainte de aceasta 
a existat poporul, când nici ideia de Stat nu se ivise 

la noi, când în Muntenia lumea trăia în judeţe, fiecare 
având în frunte un jude, — căci judeţul Vâlcii aceasta 
înseamnă judeţul stăpânit de un jude anume Vâlcea, 
nume care e tradus ungureşte în vestitul document de 
la jumătatea secolului al XIII-lea, unde se vorbeşte 
de un Farcaş, căci Vâlcea după slavoneşte înseamnă ace- 
laşi lucru: lup, precum Romanați înseamnă județul unui 
Roman, care va fi fost odinioară jude acolo; numai la 
Dolj şi Gorj nu este acelaşi lucru, de şi acolo au existat 
juzi, căci numirea e dată după râuri, iar la Mehedinţi 
numele e după cetatea Mehedia. Şi, în ce priveşte 
Moldova, a fost în fond tot așa: formațiuni locale mici, 
peste care a venit mai târziu lumea aceia de nobili, 
de mici nobili, cavaleri maramurăşeni, cari au înte- 
meiat Statul. f 

Încetul cu încetul Statul dublu a ajuns pănă la Dunărea- 
de-jos şi pănă la Nistru. Am întrebuințat din obişnuinţă 
cuvintele: încetul cu încetul, dar înaintarea s'a petrecut 
mult mai răpede ca în orice altă ţară. Confundarea 
acestor mici organisații, despre care nu ştim nimic, s'a 
făcut extraordinar de răpede, mai ales în Moldova. 

Dar, trăind poporul acesta fără Stat, de la vechii 
coloni romani, de la elementele trace, de la părăsirea 
acestui teritoriu de către legiuni şi de către funcționarii 
romani, s'a produs legătura aceasta admirabilă care 
formează marea putere a noastră: legătura între pământ 
și om, care pământ a cuprins totdeauna pe om şi a 
îndreptat întreaga lui activitate numai spre acest pământ. 

Sânt alte popoare pentru care mişcarea e o condiție 
de viață: de exemplu Galii cei vechi, pe cari-i întâl- 
neşte cineva în Irlanda, în Țara Galilor şi în toată Bri- 
tania. Ei au luat-o pe valea Dunării, Taurisci şi Scor- 
disci de pe lângă Singidunum-Belgrad, toţi Celţi, şi de 
aici au trecut pănă la Carsum-Hârşova și la Durosto- 
rum-Silistra ; pănă la vărsarea Nistrului se întâlnesc 
Celţi de aceştia, cari au mers pănă şi dincolo de Bosfor 
şi au întemeiat Galaţia asiatică. 

Îi citez pe aceştia ca tip al unui popor care circulă 
necontenit, pe când, în ce priveşte pe ai noştri, ei nu 
s'au strămutat, ci, de secole, stau în aceleaşi sate. Ei 
au avut un rost aşa de mare şi de greu acasă la dânşii, 

încât n'au simţit nevoia de a trece aiurea, dea se re- 
vărsa pe alte ţinuturi, şi de aici vine şi o anume linie 
a politicei. Politica aceasta a noastră a fost totdeauna 
o politică de moşie, de „teritoriu moştenit“, de „patrie“. 

Aici ne deosebim foarte mult de vecinii noştri sârbi 
şi bulgari. Noi am economisit rasa, pe când ei au risi- 
pit-o. Ei, Sârbii şi Bulgarii, au făcut, în evul mediu, 
exact acelaşi lucru pe care l-au făcut, în epoca mo- 
dernă, Spaniolii. Regimentele spaniole pe vremea lui 
Carol Quintul şi Filip al II-lea s'au luptat pe toate 
câmpiile de bătaie din Europa. Armata pe care no 
aveau în Germania Împărații germani veniţi din 
Spania li-a venit gata făcută din Peninsula Iberică. 
Când a fost vorba de lupte împotriva Turcilor, cu ce 
mijloace s'au luptat aceşti Împărați ? Tot cu acele re- 
gimente de infanterie spaniolă. Şi, pe la 1550, în Ardeal 
erau trupe spaniole, care luptau pentru Împăratul Ferdi- 
nand, rege al Ungariei: Castaldo, comandantul lor, 
punea Domni în Moldova şi Muntenia. Şi resultatul a 
fost istovirea complectă a rasei spaniole, care a căzut 
supt absolutismul Filipilor din secolul al XVI-lea şi al 
XVII-lea, şi este astăzi cu mult mai slabă decât ar fi 
fost dacă ar fi rămas acasă şi ar fi purtat numai răz- 
boaiele necesare pentru existența regatelor spaniole, 
unite pe urmă supt aceiaşi coroană. 

Cei de peste Dunăre au urmat de la început ideia 
Imperiului. Primii stăpânitori bulgari erau şefii unei 
horde războinice, aşezată într'un lagăr, hordă de rasă curat 
turaniană, având îmbrăcămintea lor, limba lor, religia 
lor, obişnuinţile lor deosebite în toate domeniile, în mij- 
locul unei populaţii slave, care aceasta era aşezată şi 
ea peste Tracii romanisaţi: de fapt poporul bulgar a 
ieşit din acest amestec. Însă, găsindu-se în vecinătate 
cu teritoriul bizantin, pe drumul Constantinopolului și 
Adrianopolului, de la început aceşti Huni turanici au 
avut dorința de a fi Împărați ai Constantinopolului — 
Caesar-Țar, şi Constantinopolul „cetate împărătească“, 
'Parigrad, Deci supt Simion, care, fiind creștin, îşi atri- 
buia un drept şi hrănia o ambiție pe care nu le pu- 
tuseră avea și hrăni predecesorii lui păgâni, pănă la 
Boris cel botezat Mihail, tatăl şi înaintașul lui Simion, 

şi de la Simion pănă la pierderea primului Stat bul- 
găresc — căci pe urmă s'a făcut un nou Stat şi cu 
elemente albanese şi românești, în Pind, Statul lui Sa- 
muil, care n'a reuşit —, toţi Tarii aveau aceiaşi tra- 
diţie: să stăpânească Bizanțul. Şi, când sa făcut al 
treilea Stat bulgăresc, al Asăneștilor, cu luptători ro- 
mâni, vlahi, formând o dinastie care s'a bulgarisat 
apoi supt influenţa Bisericii, ca şia culturii, a rămăși= 
ţilor vechii rase dominante turanice, ca şi a atmosferei 
din oraşe, Asăneștii aceştia, cu Ioniță şi Ioan Asan 
cel mare, au voit tot stăpânirea Constantinopolului. 
Vă puteţi închipui că un popor mic, care pornește la 
un lucru aşa de greu, isprăvește prin aceia că se usează, 
aşa încât Bulgarul din timpurile noastre cuprinde în 
sângele său foarte puține din elementele luptătorilor 
secolului al VIII-lea. i 
Mai avem un cas de felul acesta: al Ostrogoţilor 
din Italia. Au venit Ostrogoţii lui Teodoric, la sfârșitul 
secolului al V-lea, și an întemeiat acolo, nu un regat 
ostrogot, ci o -formă de Stat în care barbarii ostrogoți 
erau supuşi lui Teodoric în calitatea lor de veebi cre- 
dincioși, iar locuitorii vechi, elementele romane, ascul- 
tau de Teodoric pentru că Împăratul din Constantinopol 
li dăduse acestuia şi misiunea de a administra pe Ro- 
manii săi, Cât a ținut acest Stat ? Foarte puţin, câteva 
decenii numai, pentru ca, de îndată ce a venit Be- 
lisariu, cu armată răsăriteană, în numele lui Iustinian, 
luptându se vre-o treizeci de ani în Italia, el a făcut 
cu dânșii cum s'a lăudat cu privire la Germani cutare 
general frances din timpul Marelui Războiu, zicând : „Je 
les grignotte“, Tot așa ar fi putut să zică și Belisariu: 
i-a ros aşa încet, încet, până n'a rămas nimic dintr'în- 
şii, Apoi ce înseamnă în Italia moştenirea Ostrogoţi- 
lor ? Ori ce a rămas: din Longobarzi, urmaşii Ostrogo- 
ților, în Nordul Italiei, afară de anumite nume, Pas- 
trengo, Marengo, amintiri rare ale seminţiilor longobarde? 
Şi Sârbii, în secolul al XIV-lea, au voit o Împă- 
răție, şi supt Ştefan Duşan au făcut sforțări extraordi- 
nare pontru ca într'adevăr el să devie „Împărat al 
Romanilor şi al Sârbilor“. Şi resultatul ? Chiar urmașul 
lui Ştefan, Uroş, s'a găsit în împrejurări foarte grele. 


Z 


Statul s'a sfărâmat în bucăți, şi Turcii au luat unul 
după altul toate aceste fragmente fără a avea nevoie 
de sforțări deosebite. 

La noi, n'a fost aşa, de şi noi am avut Împărați 
în esența noastră sufletească însăși, de unde apoi carac- 
terul Domnilor noştri, care este imperial. Căci „Domn“ 
nu înseamnă „prinț“, ci Împărat în sens roman, dominus, 
— şi imperator era mai puţin decât dominus în Roma cea 
veche. Prin urmare la noi Împărăţia nu era o țintă, 
ci o moştenire, o tradiţie, şi astfel noi găsiam satis- 
facție şi pentru cele mai îndrăzneţe aspirații în marge- 
nile acestui pământ al nostru 

Un asemenea trecut romănesc explică şi multe lu- 
cruri mai tărzii, căci câte înoiri, câte transformări 
nn S'au petrecut în Sud-Estul Europei pe vremea, 
noastră | Îndată ce s'a produs putinţa de expansiune 
la vecinii noştri,-ei au întrat intro stare de spirit 
deosebită: pierzând orice măsură, n'au cântărit, n'au 
calculat, și de, unde în unele momente erau foarte sus, 
în altele s'au găsit ceva mai jos, cum este jocul firesc 
în astfel de încercări, pe când noi ni-am ţinut firea, 
am chibzuit împrejurările şi ne-am amestecat numai 
când trebuia, fără nicio dorință de a prinde bucăți 
de pământ străin; dacă s'a întâmplat de s'a alipit 
undeva un fragment de pământ fără populație româ- 
nească, aceasta este datorită unei simple măsuri de 
asigurare a graniţii. 


Tată, din causa aceasta Românii au rămas acasă, 
iar mulți străini au venit la «noi, fiindcă am avut ele- 
mente străine aşezate aici încă din cei d'intâiu ani ai 
vieţii noastre politice. Mulţi Slavi, când au dispărut 
Statele lor din părțile Dunării, au. trecut la noi, mai 
ales element sârbesc din deosebite provincii ; elemente 
bulgărești nu cunosc. Aşa am avut în Muntenia pe 
Doamna lui Neagoe, care era din familia Braucovicilor, 
și Doamna Elena a lui Petru Rareș era şi ea tot din 
familia aceasta a foştilor stăpâni din Serbia ; ba și un 
Mitropolit muntean a fost din acelaşi neam. Tot în se- 
colul al XVI-lea am mai avut şi elemente grecești, din 
mari familii, Cantacuzini, Paleologi, cari s'au fixat la 
noi, Însă puterea noastră de asimilare a fost aşa de 

puternică, încât elementele acestea străine trecute la 
noi şi întrate în boierimea noastră au căpătat imediat fe- 
lul de a fi al conducătorilor poporului romănesc. Nicio- 
dată nu i-am primit pe stră.ni cu simțirea lor destră- 
ini: şi-au adus-o cu ei, dar, când şi-au dat samă că 
n'au ce face cu dânsa, și-au părăsit-o în folosul datine- 
lor care singure asigură cui se află pe pământul ro- 
mănesc putinţa. de a duce traiu bun împreună cu 
Românii. Astfe] noi n'am fost niciodată o nație de 
vagabonzi şi n'am iubit pe vagabonzi. Sânt popoare 
mari care admiră pe aceia cari povestesc pe unde au 
fost şi ce au făcut. Îmi aduc aminte că în copilăria 
mea o comedie mică francesă a lui Octave Feuillet 
îmi presinta pe un erou de aceştia de aventuri care se 
întorsese într'o familie diu provincia francesă şi o speria, 
şi pe femei şi pe bărbaţi, povestind cum a mâncat „le 
couscoussou sous la tente de l'Arabe“. La noi i-am fi 
spus : poftă bună, dar nu ni-ar fi impus peste mă- 
sură. La noi un „vântură țară“, un „împușcă'n lună“ 
nu şe bucură de o mare trecere. 

Cred că ajunge pentru a se înţelege de ce numărul 
Românilor trecuți peste graniță este aşa de mic, şi orice 
lucercări se fac în timpurile noastre pentru a înlocui 
psihologia naţională cu ceia ce se numeşte „psihologia 
europeană“ nu izbutesc, 


Pe de altă parte, însă, astfel de drumuri în străină- 
tate sânt mai cu putință atunci când există Statul, și 
când el are o anume politică. Dar, la noi, Statul este 
foarte târziu. Începuturile le avem în secolul al XIV-lea, 
când Muntenia s'a consolidat cu Mircea I-iu, căruia i 
se zice cel Bătrân, nu pentru că era „bătrân“, căci a 
murit probabil la o vrâstă care nu se putea socoti 
înaintată nici pe vremea aceia, ci pentru că era mai 
vechiu decât Mircea Ciobanul de mai târziu, cum 
Alexandru-cel-Bun înseamnă Alexandru I-iu faţă de 
ceilalți Alexandri cari au venit pe urmă. 


II. 


Cei mai vechi pribegi 





Cu toate acestea, chiar în primele timpuri a fost în 
țerile noastre un motiv de a trece granița, care şi-a 
lăsat urmele în istorie, și iată care. 

Domnia noastră s'a intemeiat fără teorii, fără o basă 
de drept cum sânt ale dreptului bizantin, sau ale drep- 
tului roman, care s'a păstrat în Occident, Domnul 
nostru a fost, în general, un fel de preşedinte al unei 
ordini de lucruri mai vechi, aceasta mai ales în Mun- 
tenia, căci în Moldova el este un cuceritor, Judeţele 
muntene libere de odinioară s'au legat între dânsele, 
pe când în Moldova e altceva: acolo au venit dese 
călecătorii maramurăşeni cu Dragoș, în calitate de supus 
al regelui Ungariei; apoi cu Bogdan, care nu ceruse 
voie de la nimeni şi lucra împotriva regelui Ungariei, 
cu care a avut conflictele urmărite şi pomenite de 
cronică, iar urmaşii lui au rămas' Domni de sine stă- 
tători, prin femei trecându:se de la neamul lui Bogdan 
la acela. înrudit cu dânsul, al fiilor, nepoților şi stră- 
nepoților Muşatei, căci n'a existat un Roman, un Ştefan 
„Muşat“, ci un Petru, un Ştefan şi un Roman, fii ai 
Mușatei : în mențiunea din cronică genetivul este fe- 
menin. Acolo într'adevăr au fost cuceritori, cari au luat 
țara în stăpânire. au împărţit-o în pătrate, care sânt 
cadrele cetăţii din mijloc. Forma împărțirilor moldo- 
veneşti nu era județul, Moldova fiind o ţară de ţinuturi. 
De altfel și în evul mediu apusean există „tenutum“, 
care vine. de la fenea-tenere, corespunzând verbului 
nostru „a ținea“. 

Dar nici în Moldova n'a existat o ordine de suc- 
cesiune: trebuia să fie cineva „os de Domn“, și atâta, 

Dar ce fel de os de Domn? La alte popoare se fixează 
succesiunea în ordinea fiului celui mai mare. În Im- 
periul otoman este un alt principiu: cel mai- în vârstă 
din dinastie acela succedează ; dacă şar întâmpla de 
ex. să trăiască fratele bunicului Sultanului care a 
murit, acesta iea moștenirea. Pe urmă, ce e drept, 
Turcii au recurs la un sistem foarte expeditiv: îi omo- 
rau pe toţi ceilalți membri ai dinastiei, şi rămânea 
unul singur, care devenia foarte prețios. Dar la noi 
nu era principiul moştenirii fiului celui mai mare, 
nici principiul, din Imperiul otoman, al moștenirii celui 
mai în vârstă din dinastie. Ci oricine din neamul 
Domnilor putea moșteni, şi anume fără deosebire dacă 
era legitim sau nelegitim. Fii legitimi şi fii nelegitimi 
aveau drepturi egale,— și atâția din Domnii noștri au 
fost fii nelegitimi. Existau anumite norme, pe care le 
cunoaștem, referitoare la mijloacele de a recunoaşte 
dacă era cineva un fiu de Domn, ascuns o bucată de 
vreme. Afară de semnul care în momentul nașterii se 
punea, în presența martorilor, pe braţ, se dădea şi un 
„certificat“, Am tipărit acela pe care l-a avut de la 
Mitropolit şi de la boieri Petru Șchiopul. Domnul Mol- 
dovei, la sfârșitul secolului al XVI-lea, pentru a se ști 
că Ştefan, născut din doica fetei lui, Maria, sclava Irina, 
era fiu domnesc. , 
Adăugiți pe lângă faptul că moştenirea la tron nu 
era hotărîtă în principiu și că ea nu atârna de legi- 
țimitatea copilului, încă un lucru, special Munteniei: 
urmaşii acelora cari fuseseră odinioară juzi neatârnați, 
căci de la o bucată de vreme cele cinci județe de peste 
Olt au fost unite cu ce putuseră prinde Domnii din 
Curtea Argeșului, acesti moştenitori ai vechilor juzi, 
nemulțămiți cu Domnii cei noi, au trecut granița. 
Unde? La Sud? Turcii nuerau încă, — vorbim de în- 
ceputul secolului al XIV-lea, — dincolo de Dunăre. Pe 
de altă parte, pe la 1330 Statele creștine de acolo 
isprăviau: ele agonisau, cu excepţia Sârbilor, cari și au 
luat atunci mare avânt, în Domnia lui Ștefan Duşan. 
Dar, în general, ai noștri nu mergeau acolo: e un singur 
cas, al predecesorului şi fratelui lui Mircea-cel-Bătrân, 


li 


Dan, care a trecut la Bulgari şi a dispărut acolo. Deci 
se trecea în Ardeal, 

Ardealul de pe vremea aceasta, pe la 1330, era un 
Voevodat potrivit cu vechea tradiție. Ungutii, când au 
venit aici, cu găsit un astfel de Voevodat, de origine 
șomănească, supus la influenţe de cultură slavă, pe care 
le-a păstrat. Acest Voevodat al Ardealului, care avea în 
frunte nobili, de formă Maghiari, dar a căror origine 
n'o putem şti, era, pe vremea Angevinilor, dinastia cea 
nouă, în strânsă legătură cu regatul Ungariei. Cobo- 
rându-se din dinastia francesă, plecaţi de la Neapole, 
unde rămăsese o adevărată tradiție de aventură, cu 
gândul de a fi căpitani de cruciată, cum li-a cerut-o chiar 
Papa, şi având drept ţintă învierea Imperiului latin la 
Constantinopol, Carol-Robert şi Ludovic ocupă tot 
secolul al XIV-lea, şi dinastia se întinde şi vre-o patru- 
zeci de ani dincolo de acest secol, căci Maria, fiica lui 
Ludovic, măritată cu Sigismund de Luxemburg, i-a lăsat 
coroan unagară. 

Angevinii ne luau în socoteală şi pe noi, așa încât 
nu interesam numai pe Voevodul Ardealului, ci şi pe 
regele Ungariei, care dădea pe vremea aceia Ardealului 
o foarte mare importanță, pentru că de aici plecau 
planurile de a stăpâni șesul dunărean și dea lua drumul 
Constantinopolului. Din causa aceasta Angevinii s'au 
servit de Români, cari au ocupat situații mai mari 
supt ei decât supt Arpadieni. Români din Maramurăș 
— Dragoş şi Bogdan, — Români din județele dela Apusul 
Ardealului, la Sud şi la Vest de Murăş, Români din 
Banatul răsăritean de pe la Lugoș și Caransebeș, erau 
cavaleri ai regelui milites regis, Niciodată neamul româ- 
nesc n'a jucat în Ardeal un rol aşa de mare ca pe 
vremea Angevinilor: am putea zice că era un instinct 
de rasă între dinastia francesă şi între oamenii, inte- 
ligenți, vioi, întreprinzători. cari stăteau totdeauna gata 
să participe la războaiele de aventuri. Ardealul, în ce 
privește pe Sași, a fost la început contra Angevinilor: 
Sașii voiau uu rege de origine germanică, pe acel Otto 
care s'a refugiat dincoace de munți. Din causa aceasta 
au căutat Carol-Robert şi Ludovic să ţină strâns Ar- 

dealul, care represinta pentru dânșii această basă în 
vederea unei acțiuni viitoare. 

Şi din causa acestei nevoi pe care o avea regele Un- 
pgariei şi voevodul său ardelean, foarte strâns legat 
de Coroană, de ţerile noastre, Domnii munteni au avut 
față de Ungaria Angevinilor o situaţie privilegiată. Ei 
au căpătat toată Țara Oltului, ţinutul Făgărașului, cu 
titlul de duci; titlu apusean, frances, adus de aceşti 
noi stăpânitori în noua regiune, care nu cunoscuse pănă 
atunci niciun duce. Şi, mai târziu, Mircea-cel-Bătrân 
n’a fost mulțămit numai cu Țara Oltului, ci a căpătat 
şi satele din margenea Sibiiului, din care face parte 
Amlaşut, — de unde „duce al Făgăraşului şi Amlașului“, 
titlu care s'a păstrat încă târziu, până şi în secolul al 
XVII-lea, când cutare Domn, foarte ambițios, puţintel 
cam deranjat, ca toți parveniţii, Mihnea Radu, se inti- 
tula, nu numai duce, dar, cum auzise că în Austria 
sânt arhiduci, şi arhiduce, puindu-și ca pecete vulturul 
cu două capete. 

Deci, când a început să se -consolideze principatul 
muntean, o parte din aceşti nemulțămiţi, vechi stă- 
pânitori de pământuri care fuseseră numai ale lor, au 
trecut în Ardeal. Dovada documentară o avem la ex- 
pediția din 1330 a lui Carol Robert, regele Ungariei, 
contra lui Băsărabă, cel d'intâiu Domn cunoscut din 
Cetatea Argeșului, expediţie care s'a făcut în urma cererii 
unor pribegi. 

Iată astfel prima formă prin care Românii au trecut 
granița: forma pribegiei. Termenul de „pribegi“ s'a 
păstrat până foarte târziu, şi astăzi el are altă sem- 
nificație decât aceia a unui aspirant la Domnie sau 
unor partisani ai lui, cari trăiesc în străinătate, — 
căci trebuie să bănuim că alături de aceşti aspiranţi la 
o stăpânire dincoace de munţi se găsiau şi partisani : 
de-ai lor. 


Pentru secolul al XIV-lea nu știm decât numele celor 
de cari se leagă această explicație, dar pentru mai 
târziu istoria pribegilor o cunoaştem foarte bine. S'ar 
putea scrie o carte întreagă despre ei numai în Ar- 
deal, afară de cei cari au trecut aiurea, şi mai ales în 
Polonia. 

Ce făceau acești pribegi? Regele sau voevodul Àr- 
dealului putea să li acorde personal ospitalitatea, dar 
n'am prea găsit asemenea casuri, pentru că aceştia nu 
se încurcau bucuros în astfel de aventuri. Natural, dacă 
ieşiau lucrurile bine, era altceva. De ex. Matei Ba- 
sarab a fost ajutat de Gheorghe Râkâczy I-iu, prinţul, 
Ardealului, om cu o mare putere și influență şi cu o 
ambiție corespunzătoare. O spun şi cele două scrisori 
ale Doamnei Elina, soţia lui Matei, care, trebuind să 
se facă recunoscut la Constantinopol, plecase într'acolo, 
întovărăşit de o deputaţie întreagă, iar în acest timp 
rămăsese Doamna ca regentă: ea mulțămeşte foarte 
călduros pentru sprijinul ce fusese acordat soțului ei. 
Dar, chiar atunci când voevodul Ardealului dădea 
ajutor, înaintea momentului când lua pe pretendent cu 
sine şi trecea munții el se feria s'o anunţe. 

De obiceiu pribegii făceau altfel: se duceau în 
oraşele săsești, așa încât, când se va scrie o carte 
despre pribegii români, pe cari-i putem urmări pănă 
în secolul al XVII-lea, dar vremea clasică a lor este 
al XVI-lea, s'ar putea face o împărțire pe oraşe: pri- 
begii de la Brașov, de la Sibiiu, de la Bistriţa, etc. 
Ei găsiau totdeauna câte un localnic care primia plata 
pentru întreţinerea lor: era o meserie. Cum este azi 
în Italia meseria străinilor, cari vin pentru frumuseța 
naturii sau pentru splendoarea artei italiene, tot aşa 
„era o meserie, a pribegilor, la foarte mulţi Sași din 
Ardeal. 

În castelele ungureşti, pribegii nu veniau; poate 
că nu se înțelegeau așa de ușor cum se înțelegeau cu 
Saşii. N'ar avea rost să aprofundăm motivele pentru 
care nu mergeau şi la Unguri. Numai Petru Rareş, la 
plecarea-i din Moldova, în 1538, când a căutat refugiu 
în Ardeal, a fost primit foarte frumos de prietenii săi 
din Secuime, cari l-au adăpostit, i-au dat de mâncare, 
i-au pus la îndemână rădvanul, pănă ce a ajuns la ce- 
tatea Ciceului şi, cum spuna o povestire românească 
pe care o cred contemporană: „a întrat acolo, şi s'au 
închis porțile“. 

Dar, în afară de casul acesta al unui Domn pribeag 
care îşi găseşte prieteni şi jupânesele acestor prieteni, 

spre a-l primi şi a-l ospăta, aceşti pribegi nu mergeau 
decât numai în oraşele săsești. Ei aveau şi bani, dar 
nu era o vreme de gospodărie în monedă, şi oamenii 
noștri, când era vorba de bani, știau ce să facă, la un 
cas greu, cu dânșii ; îi ascundeau în pământ, — comorile 
pe care le descoperim și acum din când. în când. Dar 
de obiceiu se căuta a se strânge bogăţia în obiecte ce 
se puteau lesne tăinui; cheltuiau pentru blănuri și pen- 
tru haine scumpe, dar mai ales pentru pietre scumpe 
şi mărgăritare. Bogăția în acest domeniu a oamenilor 
noştri de odinioară era foarte mare. Acum câtăva vreme 
s'a descoperit în județul Buzău o serie de morminte, o 
întreagă necropolă, acolo unde, după legendă, care cred 
că are dreptate, a fost palatul Doamnei.Neaga. Oricum, 
acolo a fost' îngropat tot neamul ei, și în apropiere s'au 
găsit o sumedenie de podoabe. Unii Saşi se puteau 
aţinea la momentul când pribeagul mântuia banii şi 
începea să scoată pietre scumpe şi mărgăritare care se 
puteau cumpăra ieften. Era asttel ca un Munte de Pietate 
răspândit în toate cetăţile din Ardeal. Cu oarecare risc, 
se dădea sprijin pribeagului care isprăvise banii şi oferia 
o hârtie pentru vremea când, cu Domnul său, va întra 
în țară și va ajunge atunci mare boier. Saşii gândiau: 
să-i dăm, cine ştie ce avantagii va putea ieşi de la el, 
măcar un privilegiu de scutire pentru marfă! 

Pribegia avea însă un dublu avantagiu. Cel d'intâiu, 
că oamenii se deprindeau cu un orizont mai larg. Alt- 
ceva era un Domn care stătuse totdeauna închis pe 
moşia lui, care trăise câţiva ani la Curtea unui pre- 
decesor, care luase parte la ceva expediţii interne, 
şi altceva unul care locuise o bucată de vreme în Ar- 
deal. Pe vremea acestui secul al XVI-lea, când un 
Honterus, întors din Apus în Brașov, aducea cu dânsul 
spiritul Renaşterii, ni putem închipui ce minţi mai 
luminate se puteau crea acolo. Multe din progresele 
principatului muntean mai ales au trebuit să vie de 
la acești oameni cari trăiseră un număr de ani în stră- 
inătatea ardeleană, : 

Mai fiecare dintre boierii noştri avea în trecutul 
lui unul, ba chiar mai mulți ani de pribegie dincolo 
de graniță. Pe urmă ei veniau întovărăşiți de femeile 

lor, care se deprinucuu mult mai răpede cu o viață 
de un caracter mai complicat şi mai înalt, şi de copii, 
băieți şi fete. Cei d'intâiu urmau la şcolile de acolo 
sau aveau preceptori acasă, fie şi numai vre-un 
preot de la biserica romănească din $cheiul Braşo- 
vului sau de la bisericuța din margenea Sibiiului. 
Aşa încât aceşti copii, pe lângă româneşte şi slavonă, 
care era limba Bisericii şi a Statului, ajungeau a 
şti şi latineşte, ceva nemţeşte, iar fetele se puteau și 
mărita acolo. Cutare fete românce de acestea, mări- 
tate în Ardealul secolului al XVI-lea, au jucat un rol 
foarte mare, şi din causa bogăției, ca şi din causa 
inteligenței şi frumuseţii lor. Astfel fiicile lui Ivan 
Norocea, ginerele lui Mircea-Vodă Ciobannl, Zamfira şi 
Velica, din care una a fost prietena şi inspiratoarea 
lui Mihai Viteazul, măritată cu un nobil ungur, apoi 
cu un altul, femeie cu altă intelectualitate decât. Stanca 
Doamna, credincioasa soție a Domnului erou. Zam- 
fira lui Norocea era numită, cred, după o altă Zam- 
firă, fiica lui Moise-Vodă, care a întemeiat mănăsti- 
rea Prislopului, unde este îngropată, şi care prin in- 
fluenţa ei era să deie unuia din soții ei catolici, unguri, 
coroana voevodală a Ardealului. 

Moldova, din partea ei avea legături cu Polonia, le- 
gături de vasalitate formală, şi pentru Pocuția, care 
nu se putea căpăta decât prin astfel de raporturi 
feudale ori supt formă de împrumut. Ştim că au fost 
Moldoveni în marea luptă pe care regele polon, la în- 
ceputul secolului al XV-lea, a dat-o împotriva Cava- 
lerilor Teutoni, dar ce putem afla despre participarea 
lor în această luptă? O scurtă însemnare în cronica lui 
Dlugosz este tot ce avem. 

Cei d'intăiu ambasadori 





Observ că Moldova n'a prea avut pribegi în Ardeal, 
și puțini chiar în Polonia, Domnii moldoveni erau mult 
mai stricți decât vecinii lor munteni. Moldova este 
un pământ de disciplină. Nu se putea duce cineva, de 
acolo, când dincolo de graniţă, când înapoi cu Domnul 
său, gata de războiu. Au fost, e.drept, după moartea 
lui Alexandru cel-Bun: lupte, şi ce lupte sângeroase! 
Fiul lui Alexandru, Ştefan, contra fratelui Ilie, pe care 
l-a orbit, şi a fost apoi el însuşi prins şi decapitat de 
Roman, fiul lui Ilie, fiind înmormântat la Mănăstirea 
Neamţului. Dar luptele cele multe s'au dat în general 
cu elemente de ţară şi în margenile țerii. Iar, îndată 
ce a venit Ştefan-cel-Mare, a fost liniștea aceia adâncă 
de pe urma căreia s'a putut desvolta Moldova, căpă- 
tând întăia situație în lumea romănească. 

În ce privește ambasadorii, este altceva: ei au fost 
trimeşi de sigur încă de la început. Fiindcă, afară de 
câțiva cari au mers la Constantinopol, toți trebuiau să 
treacă prin cetăţile ardelene, fie că veniau din Moldova, 
fie că erau din Muntenia. După registrele de socoteli, 
nu puteam să-i cunoaştem pe cei din secolul al XIV-lea 
sau al XV lea: socotelile Braşovului şi Sibiiului încep 
să fie ținute numai pe la 1500, iar de pe la 1600 aceste 
izvoare prețioase vor începe să fie foarte sărace. 

Şi afacerile religioase puteau aduce însă o desțerare. 
Astfel, cu prilejul vestitului Conciliu de Unire a Bise- 
ricii Răsăritului cu a Apusului la Florenţa, în 1439. 
Moldova a fost represintată acolo prin Mitropolitul, de 
origine grec, Damian şi prin protopopul Constantin. 

Ce era acest protopop? 

Nicodim, călugăr macedonean din secolul al XIV-lea, 
venit la noi în părţile Severinului, ale Olteniei, pentru 
a crea o situaţie culturală mai înaltă Bisericii muntene, 
tradițională pănă atunci, întemeietorul Vodiţei și Tis- 
manei, este intitulat totdeauna „popă“. Trebuie să pre- 
supunem deci că protopopul nu era altceva decât cel 
d'intăiu dintre stareţii Bisericii moldovene, şi. cele mai 
vechi dintre mănăstirile Moldovei au fost întemeiate 
tocmai de stareţii ale căror nume le cunoaştem, ucenici 
ai lui Nicodim, pe vremea lui Petru al Muşatei. Un 
Petru, protopop mai vechiu, trebuie să fie, la sfârşitul 
veacului al XIV-lea, un fost stareţ de Neamţ ; cestălalt, 
Constantin, poate tot aşa, Era vremea când se dădea 
între Moldova, guvernată de stareți de mănăstiri, şi 
între Constantinopol, care voia să aibă aici şefi cano- 
nici, o luptă care s'a terminat cu biruința formei cano- 
nice, prin urmare a influenţei greceşti. 


Dar trecuse multă vreme de la sinodul din Flo- 
rența, şi Ştefan-cel-Mare, biruitor, la 1475, lângă Vasluiu, 
era foarte amenințat de năvălirea turcească a lui Mo- 
hammed al II-lea, care-l va înfrânge în codrii Neamţului. 
În Maiu din acest an rău, 1476, se întorcea la Veneţia 
solia Domnului Moldovei, primii soli români la Ve- 
neţia, şi, cum Ştefan fusese rănit într'o luptă de supt 
zidurile Chiliei, ei cereau şi-un medic pentru dânsull. 

Veneţia juca pe vremea aceia un foarte mare rol. 
Nu era numai un oraş. În afară de teritoriul continental 
pe care-l avea de la sfârşitul secolului al XIV-lea 
în Italia, ea a stăpânit o mare parte din Peninsula 
Balcanică: căpătase de mult Dalmația şi se amesteca 
și în Albania. Când Imperiul bizantin și-a pierdut po- 
sesiile din Moreia, Veneţia, înainte de cucerirea tur- 
cească, a crezut că poate să fie ea moştenitoarea acestui 
Imperiu, sperând, chiar să poată câştiga și Constantino- 
polul. Avem o mărturie din secolul al XIV-lea, în care 
se spune că Grecii din Constantinopol, găsindu-se în 
împrejurări foarte grele, ar prefera să aibă alt stăpân 

1 V. Sanudo, Diarii; articolul mieu in „Omagiul Monticoli“ (Veneţia în 


limba italiană) şi ediţia italiană a cărţii mele, „Istoria Românilor şi a cul- 
turii lor“, - 


Românii în străinătate. ' 2 

decât pe Împăratul şi s'ar gândi la dogele venețian, 
care era de fapt, ca situaţie, prmaşul unui fost guver- 
nator bizantin, şi toate rosturile vechi venețiene sânt 
bizantine. Veneţia va duce cu Turcii, în a doua jumă- 
tate a secolului al XV-lea, o luptă învierşunată, foarte 
îndrăzneață, pentru păstrarea Moreii. Războiul acesta 
de pe la 1460 s'a continuat tocmai pănă după 1470, 
apoi, reluându-se pănă la începutul secolului al XVI-lea, 
Republica a pierdut şi cele două puncte de la Sudul 
peninsulei, care erau însăşi basa dominației sale în a- 
ceastă regiune. Se înțelege deci de ce Ştefan se adre- 
sează la doge, nu pentru că Veneţia era bogată, dar 
pentru că, înţeleasă şi cu Uzun-Hasan, Hanul musul- 
man al Persiei, ea era centrul în care se strângeau 
toţi pentru lupta împotriva lui Mohammed al II-lea. 

Ştim cine a fost ambasadorul din Maiu 1478 pe 
care îl numesc Venețienii Ioan Valahul, ceia ce este 
forma romănească pentru o poreclă grecească : Ioan 
Tamblac. Am găsit un Grec, cavaler constantinopolitan, 
cu numele acesta. Era „unchiul lui Ştefan-cel-Mare“, 
şi iată în ce fel. f 

Ştefan a ținnt în căsătorie pe Maria din Mangup, 
care era de sigur o Comnenă, fiindcă în castelul acelor 
doi Sfinți Teodori din Crimeia stătea o ramură a Com- 
nenilor din Trapezunt, dar era şi o Paleologă, fiindcă pe 
perdeaua ei de mormânt, care ni s'a păstrat, sânt în 
colțuri inițialele Paleologilor. 

O rudă din Mangup a soţiei lui Ştefan-cel-Mare a 
presintat deci Veneţienilor scrisoarea din partea Domnu- 
lui însuşi, care este unul din cele mai frumoase monu- 
mente de înțelepciune romănească. Înuntru, Ştefan 
arată cum a fost părăsit de toată lumea, cum din 
causa aceasta a fost silit să primească o bătălie pe 
care nu era în măsură s'o câştige, cum locurile acestea 
ale lui represintă un punct esențial de asigurare pen- 
tru creştinătate, căci peste cetăţile lui, la care râvniau 
Turcii, Chilia şi Cetatea-Albă, care vor fi pierdute în 
1484, pot merge Turcii pretutindeni. Ele sânt două 
chei ale Dunării: pe de o parte cheia Belgradului, 
vecină cu 'Țara-Romănească, pe de alta, cheile Dunării- 

de-jos în cetăţile Chilia din insulă, azi legată de uscat: 
Licostomo şi, la limanul Nistrului, Cetatea-Albă. 

Foarte frumos se spune în această cuvântare a lui 
'Tamblac care este durerea şi dorința Domnului. „Tot 
ce s'a întâmplat din pricina Turcilor în Domnia lui 
va fi aflat Înălţimea Sa (dogele) de mult. Dar cu adevărat 
ceia ce s'a întâmplat nu ar fi fost dacă ar fi aflat că 
prinții creştini şi vecinii lui nu s'ar fi purtat cu el aşa 
cum S'au purtat ; dar ei au călcat jurămintele lor şi în- 
voielile ce le aveau cu dânsul, i-au înşelat, și el a păţit 
câte a păţit. Învoielile şi jurămintele ce erau între ei cu- 
prindeau că toţi trebuiau să se gătească şi să ajute acel 
loc şi acea Domnie împotriva căreia ar merge Turcul. 
Şi, deci, în nădejdea lor a urmat împotriva mea ce am 
spus. Pentru că, dacă nu ar fi fost aşa, din două 
locuri aş fi făcut unul: ori m'aș fi împotrivit duş- 
manului la vad şi nu l-aş fi lăsat să treacă ori, de 
mi-ar fi fost aceasta cu neputinţă, aş fi căutat să scap 
pe oamenii din țara mea, şi nu ar fi suferit atâta 
pagubă. Dar ei m'au lăsat singur, şi a urmat cum zic 
mai sus. Și, dacă duşmanul ar fi fost singur, nu ar fi 
fost atât de rău, dar a făcut să vie Țara-Romănească, 
pe de o parte, și Tatarii, pe de alta, şi el însuși cu 
toată puterea sa, și m'au încunjurat de trei părți, și 
m'au găsit singur, cu toată oastea mea tulburată, pen- 
tru mântuirea celor de acasă. Şi gândeşte-te, Înălţimea 
Ta, câtă gloată aveam asupră-mi, fiind împotriva mea 
atâtea puteri! Eu, cu Curtea mea, am făcut ce mi-a 
fost cu putință şi s'a întâmplat ca mai sus, — care 
lucru socot că a fost voința lui Dumnezeu, ca să mă 
pedepsească pe mine, păcătosul, şi lăudat să fie nu- 
mele .Lui!“. 

Sânt rânduri adânc înduioşătoare, în care se cuprinde 
însăşi simţirea noastră naţională față de momentele 
mari şi grele. El nu se laudă, el nu spune ce pămân- 
turi stăpâneşte, el nu strigă că a câştigat o mare bi- 
ruință asupra Turcilor cu trei ani în urmă, el nu ascunde 
câtuşi de puţin înfrângerea sa, şi el nu întrebuințează 
niciun cuvânt de ură față de cei cari l-au părăsit, ci 
constată numai că a fost părăsit, şi a făcut cea putut 
cu Curtea lui, cu boierii lui, cari au perit mai toţi în 

lupta de la Valea Albă: ţeranii se duseseră în faţa nă- 
vălirilor tătăreşti ca să-şi apere vetrele lor. 

Convins, Ştefan îşi atribuie păcatelor lui această în- 
frângere, dar își face în acelaşi timp datoria față de 
creştinătate. Omul acesta, lipsit de orice vanitate ca şi 
de orice interes personal şi căruia îi era străin orice 
fel de megalomanie personală sau naţională, făcea atentă 
creştinătatea la ce se va întâmpla după ce va cădea el: 
„Nici nu vreau să spun de ce folos este această ţară 
a mea pentru Creştinătate, socotind că e de prisos, căci 
este lucru ştiut bine de toţi.“ Vedeţi cum se repetă: si- 
tuaţia şi astăzi față de primejdia din Răsărit: avem 
dreptul să spunem exact acelaşi lucru cu. aceiaşi sigu- 
ranță şi aceiaşi simplicitate. „Nici nu vreau să spun 
de cât folos este această țară a mea pentru Creştină- 
tate, că este zid de apărare a Țerii Ungureşti şi a 
Țerii Leşeşti“. „Și, în ce priveşte aceste două Ctrăii, 
afară de aceasta, fiind împiedecat Turcul cu mine acum 
de patru ani, au rămas mulți creştini odihniţi.“ Şi în 
cursul întregii noastre istorii naţionale putem repeta 
acelaşi lucru: „Au rămas mulţi creştini odihniţi pentru 
ce am făcut noi, cei de azi, cu ceia ce au putut çi ei 
atunci: „să-i întâmpinăm cu foc şi sabie“. 

„Deci, ca la domni creştini şi cunoscuţi creştini, alerg 
la Înălțimea Ta, cerşind ajutorul vostru, ca un creștin 
ce sânt, pentru păstrarea acestei ţeri a mele, de priință 
creştinătăţii... Ceia ce acum cer, este aceasta. Căci sânt 
sigur că Turcul iarăşi va veni împotriva mea, în vara 
aceasta, pentru cele două locuri ale mele, Chilia şi 
Cetatea-Albă, care-i sânt foarte cu supărare“. 

Ce dar de profeție ca la 1478 să ştie ce se va pe- 
trece peste şase ani! Deci nu l-a surprins atacul de la 
1484: „Va veni în vara aceasta pentru cele două locuri 
ale mele: Chilia şi Cetatea-Albă“. 

„Turcii vor putea pierde şi Caffa“, pe care o luaseră 
de curând, la 1475, şi „Crâmul, şi va fi uşor lucru. 
Dar chipul cum s'ar face nu-l spun, — ca să nu mă 
întind mai mult la scris, dar, când veţi porunci, o 
să-l spun“. 

Şi aici este o notă profund românească, şi cine face 
altfel, spunând, şi întrebat şi neîntrebat, chipul cum 

şi-ar face planul său, acesta este cu. totul în afară de 
tradiția politicei noastre. 

Venețienii n'au făcut nimic, ci au trimis doar un 
represintant în Moldova. Singur Domnul Moldovei nu 
s'a lăsat, şi solii lui în Veneția au urmat şi mai de- 
parte, însă numai după o lungă întrerupere, fiindcă 
Ştefan-cel-Mare nu era dintre oamenii aceia cari, odată 
ce văd că au bătut la o ușă şi nu s'a deschis, să 
se mai înfățișeze odată acolo. La 1484 a mai venit 
cineva, dar nu pentru omul politic, pentru Domn, ci 
pentru bolnav, pentru rănit, pentru pătimaş. În Februar 
1501 au sosit deci, cerând pentru garderoba domnească 
brocart şi pentru suferințe un medic, doi străini, doi 
Italieni, veniţi poate din Cetatea-Albă, care acum era 
a Turcilor, de şi se putea trece şi mai departe de 
acolo, — dacă nu s'a făcut drumul prin Ungaria, ceia 
ce este mai probabil: — Rinaldo şi Antonio. Când mai 
întâlnim la 1502 şi 1503 soli de-ai lui Ştefan: sânt, 
iarăşi, nu ambasadori politici, ci oameni veniţi pentru 
suferința fisică a stăpânului lor. 

Astfel, la 28 Martie 1502, apare la Veneţia un tri- 
mes al lui Ştefan „Cara-Bogdan“, „Carabogdania“ fiind 
numele dat de Turci Moldovei. Şi este foarte interesant 
că scriitorii venețieni însemnează că e un trimes al „Da- 
cului“ ; prin urmare ideia unei Dacii, din care făcea parte 
Moldova, exista în mintea oamenilor Renaşterii de 
acolo. Solul este primit de doge şi imbrăcat într'o 
mantie de brocart de aur, fiind făcut cavaler: Dimi- 
trie Purcivii, care nu are nimic a face cu: Purice. Şi 
la 21 Decembre 1503 găsim iarăşi un trimes al lui 
Ştefan, care avea o acreditivă de la rr Octombre; 
acesta se intitula Teodor Postelnicul, cubicularius. El 
venise fără îndoială prin Ungaria, fiindcă era în tovă- 
răşia unui sol al fiului lui Mateiaș Corvinul, care se 
numia, ca şi bătrânul Ioan Hunyadi, tot Ioan şi a cărui 
familie a găsit pe urmă adăpost în Italia, 

După moartea lui Ştefan, întâlnim la Veneţia în 1505, 
la 18 Octombre, un sol al fiului, Bogdan-Vodă, Vistiernicul 
Ieremia, întovărășit de Postelnicul Gheorghe şi de pârcă- 
labul Bernardo (Bârnat), probabil un străin. Dar acum nu 
era vorba nici de legături politice, nici de medic, ci de 

căsătoria pe care Bogdan a vânat-o atâta vreme cu o 
principesă polonă şi pe care n'a putut-o încheia ; deci 
solii aceștia cereau ceia ce trebuia pentru nuntă. Ei 
aduceau blănuri şi voiau să cumpere brocart şi ju- 
vaiere. Stând o bucată de vreme la Veneţia, ei asistă 
la petreceri, la baluri mascate, momerie. Ni putem în- 
chipui ce a fost cu boierii noștri, cari nu cunoşteau so- 
cietatea femeilor, când s'au găsit în mijlocul acestor pe- 
treceri. Au asistat apoi și la marea petrecere, una din 
cele mai strălucite din creştinătate, a serbării „Corpus 
Domini“, când toţi magistraţii, cu dogele în frunte, 
străbăteau podurile, cum se vede înfățișată procesiunea 
într'un frumos tablou ul lui Carpaccio, cel mai expresiv 
pictor al vieţii venețiene la sfârşitul evului mediu. Au 
privit şi la logodna cu Marea a Dogelui ieșind în co- 
rabia de formă bizantină, aurită, Bucentaurul, şi arun- 
cându-şi inelul în apele Adriaticei. 

La 1519 apare, în sfârşit, un individ, Antoniu Pan- 
calos, Pangal, Grec, „Foarte Frumosul“, trimes de 
Ştefăniţă-Vodă cu un dar de blăni, ca să ceară un medic 
dar, poate, şi pentru altceva. 


Acest Ştefan-cel-Tânăr, fiul lui Bogdan, este cunoscut 
în genere prin aceia că, vroind să scape de tutela bă- 
trânului Arbore şi prinzând ură şi împotriva copiilor 
acestuia, şi-a pătat mânile cu sângele acestor fruntaşi 
ai boierimii moldovene. Un păcat care de alminteri nu 
i-a fost iertat niciodată, şi boierii nemulțămiţi, împreună 
cu Doamna, l-ar fi otrăvit. În literatura noastră mai 
nouă el este înfățișat ca anormal, pe jumătate nebun, 
de talentul marelui scriitor, căruia îi plăcea pitorescul, 
care a fost Delavrancea. Nu mi-a plăcut niciodată acest 
tip, fals, de tânăr Domn epileptic, capricios, neavând 
nimic din neamul nostru. E a scădea trecutul nostru să 
credem că un astfel de stăpân ar fi fost suferit, mai 
ales în Moldova, ani de zile. Însă Ştefăniţă nu era aşa. 
Într'un moment el a trimes în Polonia ca sol, cerând 
tot ceia ce a fost cerut şi Ştefan-cel-Mare, pe înțeleptul 
boier Luca Cârjă. Expunerea de ambasadă a acestuia 
către rege s'a păstrat în actele lui Tomicki, Acta 
Tomiciana, de unde s'a tradus de Hasdeu, acum trei 

şferturi de veac. E unul din cele mai nobile monu- 
mente ale cugetării politice romăneşti. 

Cârjă începe prin a arăta, — dar, el, nu în numele 
lui Ștefăniță, aşa cum Domnul ar vorbi, ci numai în 
numele său —, ce s'a întâmplat cu Moldova de când s'a 
pornit marea ofensivă turcească împotriva Ungariei, ofen- 
sivă care a început cu luarea Belgradului şi s'a terminat 
prin lupta de la Mohâcs, în 1526. Boierul vorbeşte cu 
trei ani înainte de această luptă, în care armata un- 
gurească a fost distrusă cu totul și tânărul rege Lu- 
dovic al II-lea, jumătate Polon, jumătate Frances, pă- 
răsit de ai săi, s'a înecat în smârcurile câmpului de luptă. 

Necontenit Ştefan-Vodă, spune solul, a fost îndemnat 
să ajute pe Turci: să între în Ardeal, să atace Se- 
cuimea și să dea şi informaţii cu privire la Poloni, 
fiindcă se pare că pe vremea aceia se pregătia o ofen- 
sivă, care nu s'a produs, împotriva regatului polon. 

Cârjă arată întăiu cum Domnul a ştiut să înlăture 
toate aceste cereri. Când s'a început expediția împo- 
triva Belgradului unui sol moldovean Vizirul Piri-Paşa 
i-a vorbit aşa: „Spune Domnului tău Ştefan să împli- 
nească orice poruncă o va da Sultanul, şi numai aşa se 
va bucura de mila împărătească“. Și, atunci, spune 
Luca, „Domnul mieu, împreună cu tot Sfatul boierilor, 
a stat pe rând şi s'a întrebat ce-i de făcut“, și, ca să 
scape de datoria de a trimete trupe moldovenești contra 
Belgradului, care aparținea regelui ungur, a răspuns: 
„ne-au atacat Tatarii, oştile noastre sânt reținute, nu 
le trimetem“. Tânărul Voevod se pricepea bine la această 
dibăcie de învăluire a realităţii. Şi, când au trimes Turcii 
câte un ambasador în Moldova, fiecăruia i-a dat bani, ca 
să se declare satisfăcut şi să jure că Moldova nu poate 
să dea un astfel de ajutor. Poruncă nouă a Sultanului: 
„Iar tu, Ştefane Voevod, să ne sprijinești, năvălind 
asupra 'Țerii Secuieşti împreună cu Băsărabă, Domnul 
muntean, şi cu Mehemed, sangiacul Nicopolului“. Şi ce 
face Domnul? „Mult se mâhni şi se turbură Domnul 
şi cu Divanul, şi se gândi la chipul de a scăpa de nă- 
pastă.“ Iarăşi el va spune că s'ar duce foarte bucuros, 
dar sânt Tătarii din nou aproape şi trebuie să se apere 
pământurile Moldovei de o năvălire amenințătoare. „Şi 

atunci noi n'am mai mers: Muntenii cu Băsărabă au 
mers, noi am rămas.“ 

După două săptămâni, o altă somaţie să meargă 
contra Secuimii. Domnul chiamă iarăşi Divanul. Vedeţi, 
nu nevropatul care să nu ţie samă de boieri, ci un 
tânăr care-i întreabă în fiecare moment. După sfatul 
primit, el recurge tot la peşcheş, şi solul pleacă. Apoi, când 
mergea Vodă de la Suceava la Hârlău, alt sol turcesc 
se anunţă, şi, atunci, Domnul, ca să arăte că într'adevăr 
este primejdie de spre partea Tatarilor, adună oastea 
şi o trimete chiar în această direcție, dar nu vrea s'o 
deie nici într'un chip contra regatului ungar. Aceasta 
este de înscris la ceia ce au câștigat vecinii noştri de 
spre partea Domnilor de atunci. 

Sultanul se arată supărat de data aceasta: „Este 
trădător cine se abate de la voința împărătească“ — 
prin urmare, nu cumva să cutezea nu asculta! — „ci, 
din potrivă, fără zăbavă, supt ochii şi supravegherea 
acestui al mieu credincios şi cinstit Sinan Celebi să 
ocupi, să prăzi şi să supui Secuimea.“ 

Ce se întâmplă însâ? Sinan Celebi (cavalerul), era, 
cum spune Luca, Moldovean de naştere, din neam 
boieresc, prins rob din 'Țara-de-jos. Cu dânsul a fost 
mai uşor să se înțeleagă Domnul. Şi răspunsul lui Ştefan 
sună aşa: „Nu mă pot bate cu Secuii, pentru că avem 
legături de pace cu Craiul unguresc “ „,Al doilea, pentru 
că regele ungar fiind nepotul regelui Poloniei, apoi 
Polonia ţine cu Ungaria, iar Litva ţine cu Polonia, şi 
ni vor cotropi ţara, văzându-ne în Secuime“. „Al treilea, 
pentru că ne amenință şi Tatarii: fi-va plăcut Sulta- 
-nului să ni pustiască și să ni prade ţara, dar atunci 
cine va plăti tributul?“ Un apel direct la interesele 
materiale ale Sultanului, care nu putea să rămâie fără 
ecou. Şi din nou Domnul întreabă pe boieri. „Boierilor, 
cum să facem mai bine: să ţinem cu păgânii împotriva 
creştinilor, sau să ne unim prin pace şi prin prietenie 
cu creştinii contra păgânilor?“ 

Astfel Moldovenii noştri sânt represintanţii ideii de 
unire creștină împotriva păgânilor, întocmai ca pe 
vremea. lui Ştefan-cel-Mare în 1478. Şi ce răspund bo- 
ierii cei bătrâni? „Este pământul nostru moldovenesc 

în legătură cu sfintele Crăii ale Ungariei şi Poloniei?“ 
Şi adauseră: „Măria Ta, aşa să fie cum a fost supt 
înaintaşii noştri: să ne ajute Dumnezeu să fim una cu 
creştinii și să răspingem pe păgâni cu orice mijloc“. 

Acum, Sinan Celebi începe a înțelege, şi el spune: 
„Voiu lua eu toată greutatea de pe capetele voastre 
asupra spetelor mele, numai să nj dați 100.000 de as- 
pri peste celelalte daruri“. „Stătură la mijloc doi boieri 
de făcură să fie numai Go.ooo de aspri şi 500 de câr- 
lani peste celelalte daruri: caftane aurite, 400 de aspri, 
cai şi blănuri. 

Dar era obiceiul pe atunci ca acela care stătea la 
Silistra, lagăr central pentru apărarea malului drept 
al Dunării stăpânit de Turci, când se instala, să 
trimeată o înştiinţare Domnului Moldovei, şi aşa se 
face şi acum. Domnul răspunde: „Să ne ierte Sultanul 
că nu putem face după voia lui; întăiu, că avem pace 
şi prietenie cu Craiul polon ; al doilea, că ţara noastră 
e închisă între Ungaria şi Polonia ; al treilea, că însişi 
Turcii vor să facă stricăciune țerii noastre ; din pricina 
aceasta rugăm pe Sultanul să-şi aleagă altă cale“. Era 
vorba să se învoiască trecerea Turcilor prin Moldova. 
Iar Divan, iar răspuns al boierilor şi, după o plată la 
patru Paşi, câte 30.000 de aspri, Moldova scapă şi de 
data aceasta. 

Mai departe, Cârjă arată întreprinderile, noi, ale Tur- 
cilor, amenințători pentru creștinătate, asediul contra 
Rodosului, unde erau Cavalerii Ospitalieri: notează că 
malul drept al Dunării se află de fapt în stăpânirea 
acelui Mehemed-beg, care era de fapt stăpân în Tara- 
Romănească, și oricine i se împotriveşte piere sau tre- 
buie să plece; povestește cum Voevodul Ardealului, 
Zâpolya, a voit să ajute pe Radu de la Afumaţi, cum 
a venit în țară, a prădat câteva sate, dar sa întors 
fără resultat, Şi, aşa fiind, după ce se înşiră toate a- 
ceste lucruri, după ce se povestește cum i s'a făcut lui 
Ştefan-cel-Tânăr o întrebare cu privire la drumurile 
care duc în Polonia, solul înseamnă că el a şi răspuns: 
„Ce nevoie are fratele nostru, sangeacul. să ne cerceteze 
despre ţeri şi Domnii străine, pe când noi nu cunoaş- 
tem împrejurările lor, ci cunoaştem numai țara noas- 

tră, iar despre regatul polon şi principatul litvan ştim 
numai atâta: că ele își au un stăpân al lor, care le 
cârmuieşte şi în a cărui domnie noi nu ne amestecăm, 
având cu Măria Sa bună pace şi prietenie“. După aceia 
el îndreaptă către regele polon un ultim îndemn ca 
să facă unirea creştinilor, cu el în frunte, şisă se ridice 
împotriva Turcilor. 

Iată care sânt chiar cuvintele acestea, foarte fru- 
moase : „Veghiaţi Măria Voastră până ce păgânul, prins 
în alte ţinuturi, nu s'a întors încă spre noi cu fața, 
căci atunci va fi vai de creştinătate! Domnul mieu, 
prieten Domniei Voastre, vă face cunoscut pericolul creş- 
tinătății şi vă îndeamnă să vă sculaţi înpreună cu toată 
creştinătatea împotriva păgânului, nedesbinaţi şialipiţi 
ca unghia de deget. Şi vă mai spun, Măria Voastră, 
că Domnul mieu, prietenul Măriei Voastre, roagă pe 
Măria Voastră şi pe toți Domnii creştini să nu-l lăsaţi 
pe el afară de mila creştinilor“. Şi, la urmă, încă odată, 
ca şi Ştefan cel-Mare, se arată ce amenință Moldova, 
dacă această unire a Suveranilor creştini nu se face: 
„În sfârșit rugăm pe Măria Voastră să bage în seamă 
cuvintele noastre: gândească-se bine mai înainte de a 
peri creștinătatea anume în zilele Măriei Voastre, şi 
deci zicem ° să nu vă îndoiți!“. 

Cred că nu se poate arăta mai convingător stăruința, 
peste Domnii şi peste veacuri, a aceleiaşi politici tra- 
diționale a noastre, şi dovada aceasta ne face să vedem 
pe cei pe cari pasiunile trecătoare i-au scăzut aşa cum 
erau într'adevăr în momentul când, tot aşa de modești, 
tot aşa de hotărâți ca Ştefan-cel-Mare, puneau problema 
şi arătau singurul loc în care noi ne puteam găsi în 
mijlocul ei. 


IV. 


Ambasadori și pretendenți. 





I. 


S'a văzut, întâiu, de ce plecau Românii şi, pe urmă, 
cum se înfățişau Românii cari plecau în străinătate 
într'o vreme în care politica celor două Principate ro- 
mâneşti era determinată de dânşii. Era epoca fericită 
în care, fără consideraţii esenţiale cu privire la inte- 
resele străine, acțiunea principatului moldovenesc și 
principatului muntean se îndreptau pe linii proprii, 
— perioada independenței noastre în ce priveşte direc- 
tivele de politică externă —, şi, de aceia, pe lângă pribegii 
pe cari am căutat să-i presint până la sfârşit, în 
secolul al XVI-lea, — căci pe urmă au mai fost pribegi, 
dar nu așa de numeroşi și de atâta importanță —, avem 
pe ambasadorii cari mergeau la Veneţia, cum a fost 
casul lui Țamblac, aşa-zisul „unchiu“ al lui Ştefan-cel- 
Mare, care de fapt era o rudă a soţiei lui, Maria de 
Mangup, şi acel Cârjă, trimes de Ştefăniță-Vodă în Po- 
lonia ca să arăte care este în momentul acela direcția 
politică a Moldovei. 

Dar, de la începutul secolului al XVI-lea și mai ales 
din vremea când Petru Rareş este răsturnat la 1538 
de Sultanul Soliman, care a făcut expediţia sa cea mare 
în Moldova ca să statornicească pe deplin granița de 
Nord a Împărăției turcești, primejduită oarecum atâta 
vreme cât era un Stat moldovenesc ce făcea politică 
propiie şi, mai ales, de la moartea lui Petru Rareş, întors 
de la Constantinopol ca să-şi reia Scaunul, ocupat o bucată 
de vreme de Ştefan Lăcustă cel omorât de boieri, şi apoi 
de Alexandru Cornea, ridicat de boierii aceia cari doriau 
o acţiune de recuperare împotriva 'Turcilor, deci, între 
anii 1540 şi 1550, Moldova nu mai poate face o po- 

litică a ei. Începe astfel perioada de decadenţă, în care 
principatul este la îndemâna hotărârilor din Constan- 
tinopol, servind o îndreptare care vine din lumea tur- 
cească şi nu represintă interese moldoveneşti. 

În ce priveşte Muntenia, de multă vreme ea era în 
absolută neputinţă de a face politica ei. Pe toată linia 
Dunării Turcii erau pe malul drept, în mare deosebire de 
Moldova, unde vecinătatea aceasta cu Turcii era repre- 
sintată numai de bucata de curs dunărean care se întinde 
de la Galaţi sau de la Reni până la Guri, pe când 
țara vecină era mărgenită pe toată întinderea largului 
curs al Dunării cu Împărăţia Sultanului; aceasta a 
adus de la început begi ai acelui maldrept cari aveau 
o situație foarte mare, dispunând de mijloacele tre- 
buitoare pentru a interveni în fiecare moment: astfel 
acel Mehemed-beg, care în epoca lui Neagoe avea Tara- 
Românească de fapt supt controlul său şi hotăra adesea 
cine putea să vie pe tronul acestei ţeri. Apoi încă 
de la început, din primii ani ai secolului al XV-lea, 
Turcii aveau şi capete de pod în Muntenia, ceia ce li 
era absolut necesar, precum le avuseră şi Bizantinii 
înaintea lor și Romanii de Orient în vremea lor, Du- 
nărea fiind un fel de prelungire către Apus a Mării 
Negre, aşa încât şi ea făcea parte din sistemul acesta 
al Imperiului Otoman. Mohammed al II-lea, luând Cafta 
şi toată Crimeia, iar urmașul lui, Baiezid al II-lea, 
cucerind, la 1484, Chilia şi Cetatea-Albă, Mârea Neagră 
devenise un lac turcesc. Şi, atunci, capetele acestea 
de pod au fost anexate la diferite date: Giurgiul 
întâiu, care fusese clădit de Mircea-cel-Bătrân — mai 
târziu, pe vremea lui Vlad Dracul, spunea cineva de 
la Munteni unui Frances venit pe Dunăre cu cruciații: 
„nu Ştiţi câte pietre de sare a cheltuit Mircea ca să 
întărească cetatea aceasta“ —, pe urmă Nicopolul-cel- 
Mic, „Nicopoia“ după legile de derivație ale foneticei 
româneşti — „Turnul“, turceşte Cule, astăzi Turnul de 
pe locul fostului sat Măgurele, Turnu-Măgurele, noua 
capitală a Teleormanului, câştigată la 182g prin tratatul 
de la Adrianopo!—, iar, la cele două capete, așteptân- 
du-se mai tărzia ocupaţie a Brăilei, Severinul și malul 
din faţa Silistrei, căci dincolo de Silistra în momentul 

acela nu era nimic decât un sat, Lichereștii, unde se 
opriau călăraşii de la Țarigrad, curierii, şi de aici nu- 
mele de Călăraşi pe care l-a căpătat această așezare, 
devenită astăzi un oraş. Turcii erau astfel în măsură 
să supravegheze tot ce se întâmpla în principatul mun- 
tean şi să oprească şi cea mai slabă mişcare de inde- 
pendenţă ce s'ar încerca de un Doms îndrăzneţ pe malul 
stâng al apei. 

Deci, după 1400, Muntenia nu mai putea să facă 
politica ei. Capitala însăşi se mutase, de la Târgovişte 
la Bucureşti, cari erau în drumul Turcilor de la Giurgiu: 
ajungea un raid mai îndrăzneț al acestora ca să pună 
mâna pe un Domn muntean. Muntenia a avut, prin 
urmare, o îndreptare creştină numai în momentul când 
ea era stăpânită de Moldova, pe vremea lui Ştefan-cel- 
Mare, care schimba pe Domnii munteni pe rând: în 
locul lui Radu-cel-Frumos Basarab.cel-Mare, adecă cel 
Bătrân, urmat de Basarab-cel-Mic sau cel Tânăr, iar, 
când şi acesta a urmat aceiaşi linie, de care nu puteau 
să scape Domnii munteni, a venit Vlad Călugărul, pe care 
nu l-a mai putut clinti, către sfârşitul Domniei lui, 
Ştefan. 

Deci Muntenia, încă de la începutul secolului al 
XV-lea, Moldova, de la jumătatea secolului al XVI-lea, 
nu mai au independența lor. Ambasadorii pot să mai 
meargă dincolo de granița unui ţeri sau celeilalte, dar 
nu o fac pentru altceva decât pentru cumpărături, Avem 
un mare număr de soli de felul acesta, cari se duc la 
Veneţia sau în alte părţi ca să cumpere, cum s'a văzut 
şi pe vremea lui Bogdan-cel-Orb, când se gândia să-şi 
serbeze căşătoria cu princesa polonă şi aceasta, venind 
dintr'o astfel de ţară, influențată de Apus, putea să 
aibă pretenții pe care nu le-ar fi avut cine ştie ce Ră- 
săriteană, 


Ambasadorii aceştia nu sânt totdeauna Români: 
când avea ocasia un Domn de-al nostru să cunoască 
pe un străin care știa slavoneşte şi se pricepea în ma- 
terie de latineşte sau de italieneşte, era foarte bucuros 
să-l ieie în serviciul său şi să-i încredințeze nn astfel 
de rost. De exemplu, Neagoe a trimes la Veneţia — și 

s'au găsit actele privitoare la el acum câțiva ani—şi pe 
malul balcanic al Mării Adriatice pe un Ragusan: 
Ieronim Matievici, care a trecut prin Ragusa. Acolo 
erau şi negustori cari făceau afaceri cu noi, Ba găsim o 
întreagă colonie ragusană la Timişoara, iar la Silistra 
lucrau bancheri ragusani; la sfârşitul secolului al 
XVI-lea, doi frați din Ragusa: dei Marini Poli, Pascal 
şi Ioan, căruia i se zicea în Moldova „Giva“, pe lângă un 
vameş ca Dominic, făceau o mulțime de asemenea afaceri 
în ţerile noastre. Luau venituri în arendă, împrumutând 
pe Domnii noştri, cu cari au avut şi procese. Iar Gio- 
vanni dei Marini Poli, carea jucat şiun rol diplomatic 
important, s'a înrudit cândva cu familia domnitoare 
din principatul muntean, luând în căsătorie pe o ne- 
poată a Doamnei Ecaterina: Estera, zisă şi Prepia, 
„Drăguţa“, cu care a trăit o bucată de vreme şi, pe 
urmă, din cine ştie ce motive de neînțelegere, s'a desfăcut 
această căsătorie. Ragusanii aceştia erau astfel marii 
financiari în toată Peninsula Balcanică. Şi închid pa- 
rentesa pomenind de faptul, că unul din ei, aparţi- 
nând familiei Luccari: Petru, fiul lui Iacob, Pietro di 
Giacomo Luccari, în Analele Ragusei, vorbeşte și de 
trecutul! cel mai vechiu al Principatului muntean, adău- 
gind lucruri privitoare la Țara-Românească în a doua 
jumătate a acestui secol al XVI-lea. 

Prin urmare, Neagoe Basarab însărcinase pe Ieronim 
Matievici ca, trecând prin orașul său de naștere, să 
meargă la Veneţia, unde is'au făcut onorurile obişnuite 
față de trimeşii domnești din acea vreme, adecă a fost 
îmbrăcat cu un caftan de brocart de aur şiis'a acor- 
dat demnitatea de cavaler, cavaler venețian fiind un 
titlu de onoare, o distincție de pură formă. De sigur 
că au fost mai mulți ambasadori de aceştia, pănă pe 
vremea lui Mihai Viteazul, întrebuințându-se şi câte un 
localnic pentru drumul acesta în străinătate. Întâlnim 
o astfel de solie moldovenească pe vremea lui Alexan- 
dru Lăpușneanu, Domnul acesta, cunoscut mai mult 
după nuvela lui Costachi Negruzzi, care a creat ceva 
într'adevăr foarte viu, dar nu absolut conform cu ade- 
vărul, căci, dacă, de fapt, Lăpuşneanu era un om crunt, 
această fire sălbatecă era datorită unei boli urâte 

de pe urma căreia şi-a pierdut şi vederea mai târziu, 
cum o dovedesc scrisori prin care cerea medici din 
Ardeal, dar, firea omenească fiind rare ori simplă, — şi 
atunci nu prea are interes—,el avea părți sentimentale, 
poetice chiar: cerea într'un rând să i se trimeată din 
Ardeal prune uscate, care plac aşa de mult Doamnei 
Ruxandra, întocmai cum Filip al II-lea, tenebrosul 
rege al Spaniei, trimetea fetei sale Isabela, măritată în 
Țerile-de- Jos, scrisori în care spunea ce frumos cântă 
privighetorile în grădinile Escurialului. Dar Alexandru 
Lăpuşneanu era şi un mare negustor, un om de afaceri, 
care vindea boi din Moldova, pe cari-i trecea prin Danzig 
în Anglia ; amestecat în multe rosturi din Polonia, la 
un moment dat voiă să facă şi nu ştiu ce căsătorie prin 
părțile acestea, când i s'a presintat obiecția că pentru 
a se amesteca în asemenea lucruri se cere o altă situaţie 
decât a lui ; el făcea şi comenzi de arme acolo, în Polonia, 
fiind gata să le plătească cu lucruri de la noi; având 
un fel de monopol comercial, el l-a întrebuințat foarte 
larg. Pe de altă parte, a fost uniubitor de artă, şi una 
din cele mai frumoase. mănăstiri din Moldova, Slatina, 
este făcută de el, căutând să întreacă mănăstirea lui 
Petru Rareş, Pobrata, care ea însăși trebuia să întreacă 
Putna din Bucovina şi mănăstirea Neamţului, ale lui 
Ştefan.cel-Mare. 

E, explicabil deci că Alexandru Lăpuşneanu a trimes un 
sol cu o scrisoare în limba slavonă, care s'a publicat, la 
Veneţia pentru două scopuri: întâiu să capete un pictor 
pentru Slatina — şi un învăţat polon care s'a ocupat 
de pictura din bisericile noastre bucovinene, făcea ob- 
servaţia că unele din zugrăvelile bisericeşti de acolo 
sânt făcute după cartoane represintând picturi din 
Apus, ceia ce înseamnă că întervenţia lui Alexandru 
n'a fost fără efect — şi, în acelaşi timp, era vorba 
şi de un negoţ de postav, unit cu cumpărarea de ma- 
terii prime în Moldova. 

Ni pare rău că în astfel de călătorii n'avem, ca 
pentru Mihai Viteazul în relaţiile cu Imperiul şi cu 
Polonia, instrucțiile date de Domnii Moldovei, ci le 
cunoaştem numai prin acte venețiene şi, în casul 
lui Matievici, şi prin însemnări din archivele Ragusei 

sau Dubrovnicului. Știm când au venit şi întru câtva 
ce au spus; dar atâta. De la o bucată de vreme nu- 
mai, este la Veneţia obiceiul de a se însemna în 
actele publice așa-numitele „expuneri de ambasadă“, 
şi aceasta se făcea în forma pe care o dădea amba- 
sadorul însuși care se presinta şi-şi ținea discursul. 
Nimeni nu-şi permitea să improviseze discursurile, care 
erau deci scrise şi se depuneau în archivele Republicii. 
Dar noi am dori şi altfel: istoricii au pretenţii foarte 
mari, pe care contimporanii nu înţeleg să le satisfacă, 
ei cari nu scriu pentru istorie, ci pentru interesele lor, şi, 
atunci, dacă ele nu o cer, istoricul rămâne fără lămuriri ; 
de sigur că familia celor trimeşi în străinătate nu 
păstra tot felul de răvaşe, ca astăzi când, din neno- 
rocire, şi noi le păstrăm prea puţin. Mai tărziu nu- 
mai vom avea plăcerea să vedem cum scrie acasă la 
dânsul, soţiei sale, un boier muntean, care se dusese 
la băile de la Carlsbad, lucruri foarte hazlii, căci, stră- 
mutat într'o lume cu care nu era obișnuit de loc, lupta 
între cele două civilisații s'a introdus la un anume 
moment în biata lui ființă naivă şi zăpăcită. Astfel de 
lucruri nu le putem avea pentru acest secol al XVI-lea, 


După aceasta venim la altă categorie de Români cari 
au petrecut viața lor în străinătate. 


II. 


În secolul acesta pănă la Mihai Viteazul și dincolo 
de Mihai Viteazul, care şi el a trimes soli la Veneţia, 
pentru a-i cumpăra tot felul de lucruri, şi materiale 
de zugrăveală pentru biserica pe care a pretăcut-o şi 
care astăzi poartă numele său: „Mihai-Vodă“, din Bu- 
cureşti, este şi oală categorie de Români trecuţi peste 
graniţă, pretendenții la tron. 

Aceştia sânt nepreţuiți pentru cunoaşterea moravurilor, 
ca şi pentru anumite amănunte de viaţă aventuroasă, 
de care oamenii de atunci erau doritori pretutindeni, 
ca şi la noi. 

Trebuie spus de la început că secolul al XV-lea este 
un secol serios, grav, profund creştin, sincer religios. 
Ştefan-cel-Mare vorbeşte în fiecare moment de Dum- 

nezeu care dă biruința şi care tot el dă şi înfrângerea. Şi 
fiul lui Ştefan, Petru Rareş, gândia tot aşa: într'un 
moment, când regele Poloniei, care biruise la Obertyn, îi 
cerea să renunțe la Pocuția, el a răspuns: Nu regele 
m'a biruit. pe mine, ci pe mine m'a bătut Dumnezeu 
pentru păcatele mele, —iar el însuși n'are să-i cedeze re- 
gelui, care nu este elbiruitorul, absolut nimic. Aceasta 
este concepţia secolului al XV-lea. Dar şi la Petru Ra- 
1eş se amestecă o altă concepţie. Pănă atunci se credea 
că Dumnezeu hotărăşte totul, că omul nu are niciun fel 
de rost creator şi niciun fel de răspundere. Nu sântale 
lui nici meritele, nici demeritele ; fiecare trebuie să facă 
aşa încât să confunde voinţa sa cu voința societății 
din care face parte, iar pe de-asupra societății întregi 
este voia lui Dumnezeu. Am zice, întrebuințând un 
cuvânt pe care l-ar întrebuința filosoful istoriei Lam- 
precht, că avem a face cu o epocă de tipism religios. 

După Renaştere s'a introdus un principiu cu totulaitul: 
acuma, omulatârnă de el însuşi, aşa încât el are toate 
drepturile, precum el are toată răspunderea. Şi menirea.-i 
nu este să se facă întru totul asemenea cu alți oameni, 
ci, din potrivă, să se facă pe dânsul mai deosebit decât 
alți oameni. E punerea în valoare a individualităţii. 
Sprijinindu-se pe antichitatea clasică, pe cultul eroilor, 
care se întâlneşte în, această antichitate şi pe care 
oamenii Renașterii îl înțelegeau şi mai exclusiv decât 
cum a fost într'adevăr, fiecare are dreptul să trăiască 
viaţa sa potrivit cu scopul pe care şi-l fixase, și rămâne 
ca el să fie judecat după aşa-numita „virtù“, după 
energia și inteligența pe care o cheltuieşte pentru acest 
scop. Este astfel 0 dosebire enormă între concepţia 
medievală şi aceastălaltă, care este antică şi modernă, 
imitând antichitatea. Atunci poate cineva să mintă, să 
trădeze, să asasineze, dacă mijloacele acestea sânt bine 
alese şi duc la țintă: astfel omul dovedeşte că are 
„Virtù“, astfel el se aşează în rândul întâiu al celor 
cari au jucat un rol important într'o cetate, într'un Stat, 

Petru Rareş face o mulțime de lucruri pe care 
Ştefan-cel-Mare nu le-ar fi făcut niciodată. Acela a fost 
un om profund onest, care nu şi-ar fi călcat cuvântul 
pentru nimic, nu ar fi urmărit ce aparținea altuia, nu 

s'ar fi lăudat chiar cu lucruri pe care le-a făcut în 
adevăr, fiind el cel mai vrednic. Petru Rareș este altfel: 
lăudăros, cu gura mare, om căruia îi place să iasă în 
fereastă, care caută să se vorbească de dânsul cât se 
poate mai mult, care, apoi, îşi înlătură adversarii prin 
mijloacele rè care le are la îndemână. Astfel a scăpat 
el de Gritti, bastardul de doge venețian, favoritul, Sul- 
tanului Soliman-celeMăreţ, doritorul de coroană regală 
în Ungaria, şi de copiii lui, carii se păreau ameninţători 
pentru Domnia şi familia lui. 

Dar la Petru Rareş tot se mai întâlneşte ceva din 
concepția religioasă a lui Ştefan-cel-Mare. De la o 
bucată de vreme, elementul religios se şterge însă şi 
rămâne numai energia umană deslănţuită. 

Putem înțelege aceasta cu atât mai bine, cu cât și 
noi trăim într'o astfel de epocă. Frânele s'au rupt, 
nimeni nu-i aşa de puternic ca să le prindă din nou, 
şi atunci fiecare pleacă în direcția pe care o: vrea. Din 
fericire mai există unele instituții, cum este armata, 
care păstrează disciplina şi solidaritatea, pe când de 
jur împrejur ele au dispărut ; de aceia folosul pe care 
ni-l aduce o astfel de instituție, care contribuie atât 
de mult să împiedece desfacerea complectăa unei so- 
cietăți. Cu o deosebire: 'epoca noastră este de un mate- 
rialism şi de un caracter trivial fără păreche, de o gro- 
solănie cum rare ori se mai poate întâlni, pe când epoca 
Renaşterii are o nobilă. putere de creațiune. Fireşte, 
sânt apoi totdeauna tipuri intetesante, dar în timpu- 
rile noastre nu este tendința de a se forma o indivi- 
dualitate pentru valoarea și frumuseţa ei, ci numai 
pentru ceia ce poate câștiga fiecare în viața sa proprie. 

Nu este om din secolul al XVI-lea care să nu fie 
interesant ; orice, biografie este de interes. Dacă este 
interesant evul mediu pentru naivitatea lui de caracter 
generic, secolul al XVI-lea este astfel pentru semnifi- 
„caţia individuală a fiecăruia dintre cei cari fac parte 
dintr'însul. 

O epocă de mari aventuri incalculabile, așa încât 
viața unui individ este o serie întreagă de surprinderi ; 
nu se poate gâci ce va face cineva dintr'nn moment 
într'altul. Iată un cas, în legătură cu istoria noastră, 

pe care istoricii au ajuns să-l cunoască mai bine, mul- 
țămită unor descoperiri întâmplătoare. 


E vorba de Iacob, fost copist de manuscripte greceşti, 
împreună cu un prieten al său, pentru Suveranii Re- 


. nașterii în Occident, care se intitula despot de Samos 


şi Paros, coborâtor din Hercule, din Brancoviceştii cari 
au domnit în Serbia, fiind prin urmare rudă cu Ruxanda 
lui Alexandru Lăpuşneanu, care nu se mulțămia numai 
cu prunele uscate ce i se aduceau din Ardeal, ci era 
foarte bucuroasă când un om asa de supțire ca Iacob, 
cunoscând grecește, nemţeşte, franțuzeşte, probabil şi ita- 
lieneşte, se învârtia în jurul pretinsei sale vere. Ca Domn al 
Moldovei prin usurpare, elşi-a zis Ioan Voevod, inventând 
că este fiul lui Ştefan-cel-Mare, ceia ce, cronologic, nu se 
potriveşte. A -voit să se încoroneze rege, a râvnit să 
facă unirea Munteniei cu Moldova ; poate în fund vedea 
şi cucerirea Constantinopolului, înocind tradiţia Împă- 
raților bizantini. Şi a isprăvit prin răscoala Moldovenilor 
supt conducerea boierului Tomşa, devenit Ştefan- Vodă, 
prin asediul Sucevei, flămânzirea, răscoala mercenarilor 
cari aparțineau la toate naţiunile, — Francesi, Un- 
guri —, prin ieşirea lui teatrală ca să impună adver- 
sarilor, ca actor, cu coroana pe care şi-o făcuse, pe 
frunte, sau cu gugiumana domnească înlocuind această 
coroană, cu buzduganul în mână, călare, crezând că 
poate să impuie supușilor săi, iar Hatmanul Tomşa, 
devenit Domn al Moldovei, făcând un semn calăului, 
şi-a lovit victima cu buzduganul, şi is'a tăiat lui „Despot- 
Vodă“ gâtul în margenea Sucevei. Aceasta însăși este 
o poveste, ca un basm. Mormântul lui Iacob nici nu 
se ştie unde. este, de şi acum câțiva ani cineva pre- 
tindea că a găsit în uu ştiu ce râpă de. acolo, lângă 
Areni, un cadavru decapitat, dar întrebarea ar fi fost 
în ce lege să-l fi înmormântat, pentru că Despot a fost 
ortodox, după aceia se aplecase spre luteranism, spre 
socianism, ca să se întoarcă din nou Ía credința ortodoxă, 

Dar anumite descoperiri întâmplătoare ni-au arătat 
la Despot, — al cărui nume s'a socotit ca nume de botez, 
aşa încât au fost apoi oameni botezați Despot — lucruri 
şi mai extraordinare, Cineva, răsfoind prin cărți francese, 

â găsit în ediția francesă din „Istoria Universală“ a lui 
De Thou o notă datorită cuiva care l-a cunoscut bine, 
un om de știință care a avut o situație și fştiințifică 
şi administrativă importantă, unde se vorbeşte despre 
studiile de medicină ale lui Despot în Franţa, la Mont- 
pellier, pe vremea când iscălia numai Iacob Marketi 
(de unde a făcut marketlios, marchis, şi despot în 
Arhipelag), cum e spus în chiar înscrierea lui ca 
student. Se povestesc în această notă lucruri foarte 
desagreabile despre dânsul, desagreabile în sensul nos- 
tru, de şi nu pentru un om din secolul al XVI-lea, 
căruia, din moment ce ajunsese la scop, nimic nu putea 
să-i fie desagreabil, pe când noi avem un sentiment 
de decenţă care nu era în acel timp. Studentul de Ja 
Montpellier a fost prieten cu o persoană feminină de 
acolo, Gilette d'Andre, care fusese măritată cu cineva, 
şi, acesța odată dispărut, rămăsese un copil, iar Iacob 
ar fi răsturnat un dulap peste dânsul; apoi a mai 
omorât încă pe cineva înainte de a trece în Germania, 
Ciudat pentru viitorul „Ioan-Vodă, fiul lui Ştefan-cal- 
Mare“, dar mărturisirea vine de la un om care nu 
poate fi bănuit, Şi, de almiuteri, în sensul acestei măr- 
turii am mai găsit şi altceva, Am întrebuințat pentru 
lecțiile mele de la Universitate despre cărţiâ caracte- 
ristice pentru secolul al XVI-lea, însemnările unui 
student elveţian de națiune germană, calvin, care a 
trecut în Franţa ce să înveţe medicina tot la Mont- 
pellier. Acolo i s'a vorbit —şi a văzut el însuși alaiul— 
de un Grec care săvârşise un asasinat şi, fugind, a fost 
condamuat la moarte prin contumacie, această cere- 
monie desfășurându-se pe străzile orașului Montpellier. 
E vorba de „Despot“, care a fost, prin urmare mort la 
Montpellier prin păcatele sale înainte de a fi foarte viu 
în Moldova şi de a mântui printr'o altă moarte, reală. 
Şi, în acelaşi timp, studentul acela a danţat cu Gil- 
lette d'André, care s'a împiedecat şi bomboanele din 
corsaj i s'au răspândit pe scânduri. Nu cred să se mai 
poată găsi ceva cu privire la Despot, dar nu este ex- 
clus ca lucruri tot așa de neașteptate să răsară într'o 
altă zi. Noi, cari-l cunoaștem în amănunte, ştim pro- 
iectele lui politice, planurile lui de căsătorie, ideia în- 

temeierii Academiei de la Cotnari, pentru care voia să 
aducă profesori din străinătate, şi acolo, la Cotnari, 
dăinuiesc rămășiţile marii biserici pe care a întemeiat-o 
pentru cultul reformat; acum vre-o treizeci de ani, 
ea se ţinea încă destul de bine. 

Când un astfel de om poate exista și când el nu 
este un exemplar răsărit din întâmplare, ci dă nota 
societăţii contimporane, ni putem închipui de ce na- 
tură vor fi fost aceia mulți dintre pretendenții noștri 
cari erau gata să întrebuințeze exact aceleaşi metode 
ca şi Despot. N'au reușit toţi, dar nu din vina lor. Au 
încercat doar cu mai puține mijloace, şi din causa 
aceasta n'au avut succesul pe care l-a avut Iacob Hera- 
clide Cretanul, care, trecând printr'o genealogie ce- 
rească și printr'una pământească și românească, în 
legătură cu o Doamnă căreia-i plăcea să fie curtenită, 
a izbutit să se aşeze pe tronul lui Ştefan-cel-Mare ; și 
să ni închipuim ce ar fi fost dacă marele mort ar fi 
înviat şi, răsărind din pământ, s'ar fi aflat în fața lui 
Despot: câte cruci de cea mai perfectă ortodoxie w'ar 
fi făcut el în faţa acestei pocitanii ciudate, om şi zeu, 
medic și general, vorbind toate limbile fără să se poată 
gâci care a fost cea d'intâiu limbă a lui! 

Astfel, după ce am arătat care este caracteristica 
secolului al XVI-lea în genere, secol de individualism, 
de fantasie, după înştiinţări în ce priveşte exemplarele 
de aventurieri care se pot întâlni în decursul lui, ve- 
nim la pretendențţii noştri însişi, ca să vedem de cese 
duceau, unde se duceau. ce scop precis urmăriau și în 
ce sens putea să se desfăşoare viaţa lor. 


Dintre dânşii numai unul a ajuns Domn, putându- 
şi căpăta, în sfârşit, tronul: Petru Cercel, fratele lui 
Mihai Viteazul. El a domnit doi ani în Țara-Romă- 
nească: un Domnţextraordinar, care a făcut o fonde- 
rie de tunuri, din?care un fragment cu vulturul mun- 
tean și cu frumoasa inscripție cirilică în jurul vultu- 
rului se păstreazăt la” Museul Armatei, unde-l putem 
pipăi cu mâna: nu s'a tras nicio ghiulea cu tunul 
acesta, dar era:un tun de paradă impresionant. Petru 
Cercel ą fost încunţurat de oameni supțiri, Italieni, 

Francesi ; el însuşi învățase, Dumnezeu știe unde, fi- 
indcă acestora nu li poţi da niciodată de capăt com- 
plect, atâta cât să poată face poesii în limba italiană, 
în care a scris un imn către Dumnezeu, destul de 
frumos. Era un om de cea mai bună, de cea mai fină 
societate. Când a venit la Paris — şi-l vom auzi vor- 
bind îndată —, s'a presintat la Curtea Ecaterinei de 
Medicis, o princesă italiană a cării creştere şi ale cării 
obiceiuri. sociale erau nesfârşit superioare faţă de ce 
se întâlnia în domeniile corespunzătoare 'n Franţa. De 
fapt, Curtea francesă este o creațiune a ei, când ea 
era regentă şi influență domnia celor trei fii cari s'au 
succedat pe tronul frances. Aceia care a introdus po- 
liteţa în Franţa era încunjurată de o mulțime de doamne 
pe care le întrebuința pentru a face să dispară anu- 
mite dușmănii politice. Şi astfel s'a putut distinge la 
Curtea reginei italiene a Franciei Orientalul acesta cu 
ochi frumoși, cu plete splendide răsfirate pe umeri, 
vorbind uşor, elegant, improvisând „concetti“ după cea 
mai perfectă modă italiană. Capabil de a cuceri băr- 
baţii sau femeile de cari avea nevoie, Curtea francesă 
a căzut oarecum amorezată de dânsul. E de mirare că 
nu s'a găsit în tablourile timpului şi capul curios al 
lui Petru Cercel, pe când fratele lui, Mihai Viteazul, 
mai norocos, figurează de două ori în tablouri ale lui 
Franz Francken, de aparență religioasă sau clasică: 
odată, atunci când Cresus, — de fapt împăratul Rudolf 
al II-lea —, își arată averile sale, Mihai Viteazul, care era 
la Praga, se vede în rândul curtenilor Împăratului, iar 
într'un alt tablou, la Museul din Prado dela Madrid, 
în scena care înfăţişează pe Irod primind din mâna 
Herodiadei capul lui Ioan Botezătorul, Irod nu este 
decât Mihai Viteazul, a cărui căciulă răsturnată capătă 
forma unui turban. 

` Petru Cercel, între toţi pretendențţii aceştia, a fost 
cel mai cu noroc, pentru că, după ce a stat în Franța, 
după ce s'a înfățișat la Veneţia, unde închiriase un 
palat pe Marele Canal şi avea gondola lui ținută cu 
luna, cu care se plimba pănă la Ferrara, întreținând 
tot felul de cunoştinţe printre Evreii şi alți financiari 
din Veneția, de la cari lua bani pentru a-i risipi lą 

Constantinopol, sperând să capete tronul erii-Romă- 
nești, frumosul pretendent, dus de mână de ambasadorul 
frances, a ajuns să capete tronul. Dar ceilalți, nenoro- 
ciții aceia, unii au perit în împrejurări obscure, pe când 
ştim cum a murit Cercel: după ce căzuse din Domnie, 
fugind în Ardeal, unde a fost, o bucată de vreme, în- 
chis la Hust, în Maramurăș, şi s'a lăsat pe o scară de 
frânghie în jos, el s'a dus din nou în Apus, a apărut 
iarăşi la Veneţia, care l-a trimes la Constantinopol, unde 
Turcii l-au exploatat şi l-au și omorât, înecându-l cu 
luntrea cu care se plimba pe Bosfor şi căreia i se 
spărsese fundul, sau, după alte mărturii, a dispărut tot 
aşa de tragic, dar printr'un alt mijloc. Dar ceilalți nu 
se ştie nici cum au murit, nici unde, în împrejurări 
aşa de nenorocite, așa deTmisere, că nu se poate des- 
coperi ultimul lor sălaş, nici care este bucăţica de pă- 
mânt în care li sa topit trupul. 

Ce-i face pe acești pretendenți să apară în număr 
aşa 'de mare la o anumită epocă, şi nu la alta? Am spus 
că orice „os de Domn“ avea dreptul la succesiune, dacă 
era fiu mai mare sau mai mic, unchiu sau rudă mai 
apropiată ori mai depărtată a Domnului care isprăvise. 
Dacă în secolul al XV-lea cineva avea mărturia că este 
fiu de Domn, sau era numai bănuit, ori el însuși îşi 
făcea ilusia că este fiu dep Domn şi voia să capete 
tronul, erau trei drumuri pentru aceasta Un drum era, 
odată, să se ducă în Răsărit, la Împăratul bizantin, la 
Împăratnl creștin din Răsărit. Când Împărăţia bizantină 
a încetat, la 1453, atunci un al doilea drum conducea 
la Turci, începând cu begii aceia de lângă Dunăre cari 
primiau bucuros pe pretendenți, trimeţându-i sau ba 
la Constantinopol. Acolo”o bucată devreme era ținut 
pretendentul la Curtea Sultanului, unde i se dădea 
chiar un rost. Erau şi prinți creştini cari-şi trimeteau 
odraslele, într'o situaţie jumătate de ostatec, jumătate 
de curtean. Putea dar să steie cineva pe lângă acel care 
era în „Împărat“ în concepția Domnilor noştri şi a popo- 
rului nostru. De la un timp au fost mai mulți, şi atunci 
s'a făcut obiceiul — pentru secolul al XV-lea nu avem 
încă nicio mărturie, ştiind numai că Vlad Ţepeş şi Radu- 
cel Frumos au fost o bucată de vreme ostateci, nu 

numai la Constantinopol, dar și într'un castel din Asia 
Mică, — ca aceşti doritori de Domnie să fie expediaţiîn 
anumite localități de lângă Marea Mediterană sau și 
din Asia, cu tain de la Sultan. Şi, de câte ori era la 
licitaţie tronul, — cum a început din secolul al XVI-lea 
în Muntenia întâiu, în Moldova ceva mai târziu—, se 
recurgea şi la dânșii : poate că unul dintre ei, găsind 
un financiar care să-l împrumute, ar izbuti să înain- 
teze o sumă mai importantă. Vânătoarea aceasta de 
tron poate fi presintată în ridicul — și fostul mieu pro- 
fesor, un mare istoric, Xenopol, o şi făcea de câte ori 
era vorba de un tron cumpărat —, dar mi se pare că 
lucrurile acestea, privite în umanitatea lor, erau mai 
degrabă tragice : stoarcerea unui om până la ultima 
fărâmă de aur, ca şi pănă la- ultima picătură de sânge, 
e pentru trecutul nostru național altceva decât o 
glumă. 

Unii dintre dânşii mergeau în însula Cipru, alţii în 
insula Rodos, și, dacă s'ar face cercetări în aceste două 
insule, prin bisericile greceşti de acolo, cine ştie dacă 
nu s'ar găsi lucruri dăruite pentru ca Dumnezeu să se 
milostivească de dânșii, ori pentru că s'au milostivit, 
şi în cutare din lăcașurile acestea trebuie să fie îngropat 
un pribeag de la noi ori vre-o rudă care era pe lângă" 
dânsul. Ar fi o descoperire duioasă să se găsească ast- 
fel urmele petrecerii acesteia scăldate cu multe lacrămi. 
Avem însă scrisori de ale lor, scrise şi în turceşte, către 
oamenii influenţi de la Curte, cu necontenita rugăminte 
de a fi ţinuţi în samă, de a fi scoşi de acolo, de a li 
se da voie să vie la Constantinopol, unde unii ajun- 
geau, alţii nu. 

Ca locuri de retragere s'au găsit şi altele. De pildă, 
Mihnea, căruia i se zicea Turcitul (de fapt e „Turcul“), 
Domn al Țerii-Romănești la sfârşitul secolului al XVI- 
lea, careța mântuit ca beg la Silistra și pe o parte 
din malul drept al Dunării, a fost la Tripoli în Africa, 
după ce fusese Domn de două ori. Este singurul cas 
în careâunul din nenorociţii aceştia să fi ajuns pe 
țermul african, unde era de sigur autoritatea Sultanului 
din Copstanţinopol, dar el nu şi-a exercitat-o prin func- 
ționazii lui, ci printr'un Pașă barbaresc de speța lui 

Cairedin Barbarosa. Alții erau trimeși, nu numai în 
Asia Mică, dar şi în Siria. Unul din ei, Petru, fiul fetei 
lui Petru Rareș și al lui Mircea Ciobanul, a fost astfel 
exilat la Alep —, „Mircioaia“ însăşi a cunoscut surgunul 
acesta sirian — şi a murit în locurile acestea asiatice: 
acum câtăva vreme s'a găsit undeva, probabil nu pe 
locul unde a fost îngropat acest nenorocit tânăr, piatra 
în care se deslușește numele de „Petru, Domnul Perii- 
Romăveşti“ Alepul, precum se știe, era şi atunci una 
din Capitalele Siriei ; în cealaltă, Damascul, nu s'au prea 
adăpostit astfel de doritori de tronuri romăneşti. 

Prin urmare, în vremuri mai vechi, cineva se ducea 
la Turci, Şi, în secolul al XVI-lea, a se duce cineva la 
Turci, aceasta însemna şi posibilitatea de a fi trimes 
în locurile acestea de exil îndepărtate, unde foarte 
mulți au murit, uitaţi cu desăvârşire de toată lumea. 


Alţii puteau să meargă la Poloni. Astfel de oameni, 
veniţi cine știe de unde, cari se adăpostiau într'una 
din provinciile supuse autorităţii regelui polon, îi şi cu- 
noaștem. Iată un fiu al lui Petru Cercel, cu cine, nimeni 
nu putem spune, care nu știa romănește, ci numai 
grecește, limbă în care scria convenabil. Fiul acesta 
al lui Petraşcu-Vodă, iscălindu-se „Dimitrie Despot 
Cercel al Ungrovlâhiei“, cu pecete greco-slavo-latină, 
a stat la Marienburg, la Elbing în Prusia, şi.cât nu 
s'a sbătut prin 'anii 1600 pentru a-şi căpăta liberta- 
tea: „Pentru nemăsurata milă a prea-sfâptului Dum- 
nezeu liberează-ne din această închisoare!“ Un biet 
omuleţ cu barbă căruntă, suferind de epilepsie 1, 

Pe lângă că un frate al lui Petru Cercel, Petraşcu 
Voevod —s'a putut bănui chiar Petru Cercel însuși — 
făcuse —în Orient însă — o gramatică grecească, ce se 
găseşte în biblioteca din Dresda. 


Pe de altă parte, cum ştim, mulți treceau în Ardeal, 
unde erau şi culcușuri anume pentru dânșii. În afară 


1 Iorga, Un pretendent la tronul muntean : Dumitraşcu-Vodă Cercel, in 
Lui Titu Maiorescu omagiu, 1900, p. 154 şi urm, 

de orașele săsești de care am vorbit, în secolul XVI- 
lea, Voevodul Ardealului avea anumite feude româ- 
neşti, în care putea să adăpostească pe pribegi. Pe 
când unii fuseseră prin Făgăraș, prin Amlaş, în se- 
colul al XV-lea, acuma urmașii lor pot fi trimeşi al 
Vinţi şi Vurpăr, două castele din Ardeal, care încă 
de la începutul secolului al XVI-lea stăteau la dis- 
posiția Domnilor noştri. Dacă Voevodul din Ardeal era 
pentru Domn, acesta trimetea pe administratorii săi în 
aceste castele, iar, dacă Voevodul era contra Domnului, 
atunci el ţinea aceste castele pentru adăpostul vre unuia 
din adversarii cari voiau să răpească tronul celui 
care-l ocupa. De la un timp însă, în afară de cei cari 
mergeau la Turci, în afară de cei găzduiți de Saşi sau 
pe cari-i ţinea o bucată de vreme cu tainul său 
Voevodul ardelean — în timpuri mai vechi și regele 
Ungariei, şi am găsit pe la 1550 pe un Aron- Vodă, 
care n'a apucat să domnească la noi, a cărui şedere 
supt aripa regală s'a prelungit pănă la moarte, şi este 
şi un portret al lui în Museul din Budapesta, repre- 
sintând un individ rotund la față, negricios, bărbos, 
destul de vulgar, îmbrăcat într'un costum de aparență 
orientală, şi chitanţele lui se păstrează până acum —, 
în afară de toți aceştia, de la o bucată de vreme se 
duc pribegi de-ai noștri doritori de Domnie în tot largul 
Europei. Am avut prilejul să-i cunosc mai de aproape 
decât oricare altul, fiindcă, străbătând deosebite de- 
posite de archive și biblioteci din Europa și răscolind 
acolo !ucrurile privitoare la istoria noastră, am putut 
să dau şi de dânșii, şi totdeauna a fost pentru mine 
o descoperire, şi interesantă, şi duioasă, să mai văd pe 
câte unul dintre cerşitorii aceştia de coroană dom- 
nească pierduţi prid lumea apuseană. Am ţinut cu dânşii 
un sobor întreg în ținereța meat. Ieşiau din toate 
colţurile, cu tot felul de biografii reale sau închipuite,— 
multe minciaoase, dar era şi multă imaginaţie oarecum 
onestă, şi unii dintre dânșii se vor fi găsit în situaţia de 
înșelaţi, dacă li se spunea: „eşti fiu de Domn“. Când i se 
spune cuiva un lucru așa de bun de mai multe ori, 


1 V, Pretendenţi domneşti în secolul al XVI-lea („Memoriile Academiei 
Române“, XIX). 

ajunge să-l creadă — și se nenoroceşte. Nimeni nu putea 
să-i oprească în rătăcirea aceasta prin lume. 

Dar de ce ajungeau să se adreseze la prinții din Ger- 
mania, în rândul întăiu la cei din Casa de Austria? 
Căci era Împăratul și pe lângă acesta mai mulţi arhi- 
duci, provinciile austriace fiind guvernate de câte un 
membru al dinastiei. Împăratul stătea de la sfârşitul 
secolului al XVI-lea la Praga: când Mihai Viteazul s'a 
dus cu tragica lui plângere la Rudolf al II-lea, el s'a 
oprit însă întăiu la Viena, cercetând pe arhiducele Er- 
nest, pe arhiducele Matiaș, care se amesteca în rosturile 
ungureşti. Tot atunci era şi arhiducele Maximilian, care 
a încercat să ieie tronul Poloniei și, ales, în regat, 
a fost înlăturat de celalt pretendent, de Sigismund 
Vasa. În Tirol era un alt arhiduce, cu care a avut a 
face Petru Șchiopul: Ferdinand. La Gratz resida arhi- 
ducele Carol, a cărui fată, Maria Cristina, a fost soția 
de nume a lui Sigismund Báthory, prințul Ardealului 
— şi, cum nu ştiu ce s'a întâmplat în urma nunţii, 
el şi-a pierdut sărita şi ea s'a făcut călugăriță. Dar, 
fiindcă în fiecare provincie era câte un arhiduce de aceş- 
tia, ni putem închipui ce noroc mare era pentru toți 
cerşitorii de la noi: nu mai mântuiau cu colindatul 
membrilor Casei de Austria. 

Dar, pe lângă posesiile ereditare ale Casei de Austria, 
erau atâtea alte Curți germane şi erau şi atâtea orașe. 
Şi mergeau deci pretendenţii aceştia din oraş în oraş. 
Ele puteau face cheltuieli în care nu se amesteca ni- 
meni. Şi astfel se prelugia încetul cu încetul mersul aces- 
tor oameni. 

Întrebau, când erau întrun loc: ce om bogat, ce 
prinț, care cetate se mai găsește prin împrejurimi şi, 
aflând, îşi luau catrafusele şi câte un secretar — un 
fel de impresar, cu care împărțiau câştigul — şi călă- 
toriau astfel de la o Curte la alta, de la un magistrat 
la altul. Îi găsim în Saxonia, în Bavaria. 

După ce isprăviau cu Germania, lucrul nu era încă 
terminat. Mi-au răsărit înainte și în Țerile-de-]Jos, în O.» 
landa, pretendenți de aceștia. Un Ioan Bogdan s'a dus 
pănă la Haga; altul apare în Danemarca. Şi în Suedia? 
Fără îndoială! 

Dar Italia mai ales era o ţară binecuvântată pentru 
dânşii ; atâția prinți la cari se puteau adresa și, pe 
lângă aceştia, Roma, cu Papa şi cardinalii. Un pre- 
tendent român avea acolo mijlocul sigur de a câş- 
tiga ceva: spunea că s'a convins cum că singura 
Biserică mântuitoare de suflete este cea catolică şi, 
în momentul acesta, era căpătată prietenia vre unui 
cardinal. Cu o recomandaţie de cardinal către anume 
prinți naivi era altfel decât cu mâna goală. Iar, la 
capăt, Veneția, oraş aşa de bogat, de o filotimie ex- 
tremă, care nu trimetea pe nimeni fără să-i dea un 
ajutor, — ceia ce nu înseamnă că ai noştri erau mul- 
țămiți totdeauna: astfel Petru Cercel, la-a doua visită, 
s'a supărat de ce i s'a dat. Doar o republică de în- 
semnătatea şi de bogăţia Veneţiei nu putea să deie 
unui prinț nenorocit, care merge să-și capete moștenirea 
părinților şi strămoșilor, după o genealogie bine redac- 
tată, numai atâta! E drept că, în oraşele germane, care 
aveau mijloace mai puține şi se uitau mai de aproape 
la ceia ce cheltuiau, ori în Elveţia, în care a fost tri- 
mes la plimbare un pretendent din cea mai veche Casă: 
Nicolae Bâsarab, oaspetele era poftit să nu se mai 
întoarcă niciodată. 

Mergeau unii şi în Spania, ca zisul Nicolae-Vodă, 
care spunea că este fiu a lui Barbu, iar acesta fiu al 
lui Neagoe,. de și Neagoe n'a avut niciodată un fiu le- 
gitim cu numele de Barbu, de altfel foarte obișnuit în 
Muntenia atunci. Îl vedem în Spania prin 1560. 

Visita obişnuită era însă în Franţa, la Paris, pe vremea 
Ecaterinei de Medicis şi a lui Henric al IV-lea, de şi 
acesta, care era zgârcit ca un provincial de supt Pirinei, 
era gata să trimeată pe un solicitator la cutare no- 
bil care stă mai bine decât dânsul. Dar, în ce priveşte 
stăruințile diplomatice, el a făcut pentru loan Bogdan 
ceia ce făcuse Henric al III-lea pentru Petru Cercel. 

În Anglia, pe vremea reginei Elisabetei şi a lui Iacob 
I-iu, fiul Mariei Stuart, s'au presintat anume preten- 
denţi, ca acel Bogdan Sasul, acum Ştefan Bogdan, care 
ținea morțiş să iea în căsătorie pe Lady Arabella Stuart, 
ruda regelui Iacob şi care va isprăvi cu dreptul lu mai 
multe femei, căci s'a făcut Turc, 

De ce însă mergeau acum în Europa apuseană cei cari 
înainte nu se duceau decât în Polonia şi în Ungaria ? 
Fiindcă în secolul al XVI-lea se creiază un orizont 
european. Fiecare ţară vede mult mai departe decât 
margenile sale, şi, prin războaie, ca şi prin legăturile 
diplomatice, prin circulaţia de aventurieri, prin lărgirea 
curiosității umane, prin ideia Renaşterii că toate po- 
poarele formează o singură civilisaţie, prin propaganda 
protestantă, care se întindea din Germania până în 
Polonia, şi prin reacţiunea catolică care, făcea ca 
Iesuitul Possevino, celebrul propagandist ' catolic, să 
organiseze şi Biserica nouă latină din Alba-Iulia în 
Ardeal şi să se ducă şi la Moscova pentru reunirea Mus- 
calilor cu creștinătatea apuseană, un doritor de tron 
romănesc, în loc să vadă numai ceia ce se găsia în 
apropierea lui, răzbia cu ochii mult mai departe de- 
cât atâta. Şi, pe lângă acestea, trebuie să se ţie samă 
de faptul că, şi pănă în timpurile noastre, cerşitorii for- 
mează un fel de francmasonerie: legături misterioase 
făceau să se afle că în cutare loc a fost primit bine 
cutare din aceşti rătăcitori. 

Ei aveau metodele lor, foarte interesante, Sosind la 
cutare ospătărie fără niciun ban în buzunar sau ascun- 
zându-l pentru timpul când niciun om generos nu va 
fi pe aproape, secretarul se așeza frumos la masă, — 
afară numai dacă nu era petiția gata d'inainte ca s'o 
supună prințului sau magistratului — arăta în scris oas- 
petele care a sosit: un om nenorocit, care a fost 
Domn, dar l-au scos Turcii. Şi putea adăugi că a fost 
o adevărată tragedie cu izgonirea lui din Scaun: au 
fost omorâţi o mulțime de oameni, —un adevărat măcel. 
Dar singurul adevăratul moştenitor al Moldovei sau 
al Țerii-Romăneşti — une ori le puneau pe amândouă 
împreună, ne mai ştiind cum să presinte împrejurările, 
— a supraviețuit măcelului, şi acum este exclusiv 
indrituit. Vrea să se ducă la Constantinopol şi nu 
cere decât banii trebuitori pentru drum: ajuns acolo, 
va presinta hârtiile sale sau va arăta semnul săpat pe 
braţ care-l va face să fie recunoscut ca Domnul cel 
adevărat, vrednic de a fi aşezat. în Scaun. Şi nu uita 
să mai spuie că, recunoscător pentru tot ce se va fi făcut 

în folosul său, va găsi mijlocul de a mulțămi tuturor 
celor cari l-au ajutat. Pe lângă aceasta se alipia acea 
genealogie, care eră mai totdeauna fantastică, așa încât 
s'ar putea zice că, mulțămită pretendențilorla tron, este şi 
0 a douaistorie a Românilor, în care figurează Domni cari 
n'au domnit, împrejurări care nu s'au produs, sacrificii 
mincinoase de pe urma cărora b'a curs nicio singură pică- 
tură de sânge adevărată. Se întâmpla că secretarul mai 
punea şi de la dânsul, din care causă sânt unele din 
aceste biografii, ca aceia privitoare la Petru Cercel, 
descoperită 'acum câţiva ani în Anglia, care nu se 
pot lămuri nici într'un chip. Se putea înşira şi tot ce 
s'a petrecut din veac în veac pănă se ajungea la cel 
care cerea un ajutor de la mila monarhului, amintind 
că este un fel de unire morală între prinţ şi prinț, 
în virtutea căruia nu se poate să se lase fără sprijia 
un coleg ajuns în miserie. 


Venim la pretendențţii înşii, aşa cum se desluşesc din 
scrisorile pe care le adresează, scrisori din care se vede că 
oamenii aceştia erau dibaci, mulți dintre dânşii nu cu 
totul lipsiţi de talent şi cultură, de prestanță mai ales, 
fiind frumoşi, chipoşi, în hainele lor exotice, orientale, 
care atrăgeau atenţia. Erau unii foarte deștepți: ştiau 
să scrie înșii. 

În fruntea lor, natural, este Despot, dar nu vorbim 
de el, pentru că se găseşte în afară de românime, şi 
apoi, de` sigur, Petru Cercel, autenticul frate al lui 
Mihai Viteazul, cu care de alminterea și sămăna, cum 
se poate vedea din fresca de la mănăstirea Căluiu, pe 
care am tipărit:o în „Portretele Domnești“. Iată una 
din cele d'intăiu cereri de ajutor care au venit de la 
Petru Cercel, încă din 1579. Este adresată regelui Fran- 
ciei la această dată. Dau traducerea originalului italian, 
bine scris, încă de pe vremea aceia, făcând să se pre- 
vadă viitorul poet care va înălța „Imnul către Dum- 
nezeuf. 

El zice așa : „Eu sânt sigur că un cas ca acesta, 
aşa de vrednic de compătimire cum este al mieu, nu 
poate decât să trezească durere în pieptul acela prea- 
îndurător. Pentru că eu sânt născut adevărat prinț 

creştin şi moştenitor legitim al provinciei Valahiei 
celei Mari, pe care a stăpânit-o bunul mieu părinte 
Pătraşcu Voevod, Domn legiuit al acelei provincii, însă 
tributar al Turcului. Şi, pe vremea aceia, eu, din po- 
ruaca puternicului Soliman, Împărat al Răsăritului, am 
fost trimes de tatăl mieu la Curtea acelui Împărat, când 
nu aveam decât zece ani aproape, ca să mă ofere tri- 
butar al lui, după obiceiurile noastre. Și, fiind tatăl 
-mieu mort când eu, într'o vârstă aşa de fragedă mă 
găsiam, departe de patria mea, la Curtea aceia din 
Constantinopol, atunci, prin mijloacele foarte nedrepte 
şi drăceşti, alții s'au făcut Domni în țara mea însăşi. 
Fiind ei trime; să guverneze acea țară pănă la vrâsta 
mea desăvârşită, ei vreau să fie moștenitori a ceia ce 
îmi aparține mie după dreptate și alții se bucură fără 
drept. 

Acuma, rămânând în mânile Turcilor, am fost tri- 
mes pe urmă de unii Pași prin Siria şi Arabia şi pot 
spune chiar prin multe fortărețe şi castele din Asia, 
totdeauna supt pază mare, supărat şi chinuit, patruspre- 
zece ani, şi, văzându-mă, la sfârşit atât de subjugat 
de soarta mea nenorocită şi în atâta răutate a soartei 
mele, iubirea de țară m'a silit să-mi caut libertatea. Şi 
aşa, cu cea mai mare greutate, cu primejdia vieţii, am 
plecat din părțile Răsăritului, din Damasc, cu gândul însă 
de a veni să mă arunc la picioarele acestei prea-creștine 
Coroane, care din vremuri vechi a fost mângâietoare 
şi prea-pioasă mamăa persoanelor şi mai ales prinților 
celor necăjiţi şi vânturaţi“. 

În ceia ce priveşte mersul la Alep şi Damasc, avem 
o mărturie a acestei petreceri aşa de depărtate, şi 
anume, nu reproducerea în litere de tipar a unui do- 
cument, ci o piatră de fântână pe care își înseamnă 
rătăcirea în locuri aşa de străine Alexandru- Vodă, soţul 
Doamnei Ecaterina, de care am vorbit mai înainte. 

„Acuma, după ce cu ajutorul lui Dumnezeu am 
ajuns acolo unde doriam de așa de multă vreme, 
rog pe Maiestatea Voastră prea-creștină cu smere- 
nie să binevoiască, din mila sa obișnuită și cu acea 
prea-glorioasă autoritate pe care o are, să capete de la 
Sultanul, nu altceva, ci numai acea favoare deosebită 

à dnei sigure şi libere învoiri, ca, întrând. eu în patria 
mea, unde sânt atât de dorit de poporul mieu nenorocit, 
să pot fi sigur de spre partea acelui puternic Împărat 
turcesc, cum sânt sigur că nu va refusa o aşa de 
dreaptă cerere a unui monarh aşa de mare cum este Ma- 
iestatea Voastră prea-creștină. Asigurând eu pe acel 
Împărat de acea supunere pe care tatăl mieu şi bunicul 
mieu şi alți înaintaşi ai miei au păstrat-o, neavând 
nicio îndoială că prin mijlocirea Maiestăţii Voastre prea- 
creştine voiu putea să ajung la dorința mea așa de 
cinstită. Precum, pe urmă, nu numai eu, dar țara mea, 
supușii miei, vistieria mea vor fi totdeauna în slujba 
şi la ordinul Maiestăţii Voastre prea-creștine și a Co- 
roanei acesteia prea-creştine. Aceiaşi îndatorire o voiu lua 
şi pentru urmașii miei, şi va rămânea în veşnică amintire. 

Şi, cu toată umilința, mă recomand binevoitoarelor 
şi umanelor favoruri ale Maiestăţii Voastre prea-creştine“. 

Nu cunosc între pretendenții noștri niciunul care să 
fi fost capabil de o formă aşa de frumoasă şi să fi 
produs în mijlocul contemporanilor o impresie atât de 
adâncă. 

Iată acum ce spune, la 1591 sau la 1594, loan Bog- 
dau, candidat de Domn al Moldovei, adresându-se către 
Henric al IV-lea: 

„Sire! Pentru că i-a plăcut lui Dumnezeu să pună în 
mânile Voastre puterea restabilirii mele şi atârnă în 
întregime de.favoarea cu care Maiestăţii Voastre îi va 
plăcea să ajute bătrâneţa mea căruntă, nu veți găsi 
curios dacă în toate împrejurările recurg la acest izvor 
al sprijinului mieu sigur. Şi nu o să socotiți ca o im- 
portunitate dacă prin dese rugămințţi şi foarte umilite 
stăruinți cer de ia Maiestatea Voastră de atât de multă 
vreme curtoasia sa obișnuită față de mine şi care mi-a 
fost dată și înainte într'un chip aşa de darnic. Căci 
de multă vreme m'aș fi bucurat de odihna la care 
pretind prin ajutorul Maiestăţii Voastre spre binele 
mieu, dacă numai credința miniștrilor Maiestăţii Voas- 
tre ar fi servit pe Maiestatea Voastră tot aşa de vred- 
nic, cât de bucuros Maiestatea Voastră li-a fost reco-. 
mandat afacerile mele şi dase ordin să stăruie pe lângă 
Sultanul, de la care, ţinându-se samă de această inter- 


49 


venție, n'ar fi primit decât o bună întâmpinare şi o 
restabilire sigură în ţara din care predecesorii miei au 
fost aruncaţi tot atât de răutăcios, pe cât de crud, şi 
pe care nimeni nu mi-o poate disputa, fără o prea 
mare nedreptate. Înşelăciunea pe care a întrebuinţat-o 
ambasadorul Maiestăţii Sale răposate (Henric al III-lea) 
m'a oprit să încerc norocul încă odată, ca şi un alt amba- 
sador, pe care îl bănuiesc tot aşa de mult că mi poartă 
puţină afecțiune ca şi cel d'intăiu, așa încât, pentru a 
nu mă pune în riscul dea întâmpina un al doilea 
noroc ca acela, am așteptat pănă acum ca domnul de 
Lafin să fie trimes ambasador în Levant, cum a ho- 
tărât Maiestatea Voastră, pentru a-i încredința în sigu- 
ranță afacerea mea, având toată încrederea în fidelitatea 
şi afecțiunea pe care o are pentru serviciul Maiestăţii 
Voastre, cum o arată în fiecare ziîn fapte, că se va strădui 
cu credință şi demnitate în afacerea mea, dacă-i place 
Maiestăţii Voastre să puie interes în aceasta şi să-i po- 
runcească a întreprinde această intervenţie, căci dorința 
pe care o are de a vă servi îl îndeamnă să se ocupe de 
dânsa pe atât de sincer, pe cât de curagios, Fără 3ă 
mai pun În samă aceia că, făcând aşa, va îndatora pe 
un prinț care va fi veșnic al Maiestăţii Voastre în orice 
împrejurare. Fiul mieu este acasă, care așteaptă să se 
întoarcă ambasadorul din Languedoc ca să meargă cu dân- 
sul să sărute cu toată umilința mânile Maiestăţii Voa- 
stre să ceară favoarea de a primi ordinele Maiestăţii 
Voastre, căreia-i vom fi totdeauna pe atât de devotați, 
pe cât sântem de obligați, şi vă vom servi veşnic cu 
tot atât de bună inimă, cu câtă, Sire, îl rog pe Dum- 
nezeu să dea Maiestăţii Voastre o viaţă lungă. 

Geneva, 23 Maiu. Al Maiestăţii Voastre prea-supus 
servitor: Ioan Bogdan, Moldavie princeps“. 


III, 


Pe- vremea când Petru Cercel venia de două ori la 
Veneţia, pe vremea când acel Bogdan, fiul lui Iancu 
Sasul, Domnul Moldovei, peţia acolo pe o fată din 
familia Zane, pe vremea aceia la Veneţia erau şi altfel 
de Români, cari nu căutau tronul, ci un bun şi sigur 
adăpost şi, în -mare deosebire de ceilalți, cari cereau 

bani de la Veneţieni, aceştia aveau o avere de care se 
folosiau Venețienii: e cealaltă parte a tragi-comediei. 
Petru Șchiopul părăsise Moldova, fiindcă Turcii cereau 
un tribut mai mare, și, cum el avea un fiu, un foarte 
frumos băiat din flori, al cărui portret se găsia la castelul 
Ambras de lângă Innsbruck, îl cereau Turcii pe acesta ca 
ostatec. Petru plecase deci, luând pe mama acestui fiu, pe 
„doica“ Irina şi pe ţiitoarea sa, Maria Cerchesa, precum şi 
un număr oarecare de boieri, cu cari toţi s'a dus prin 
Viena în Tirol, la Innsbruck, iar de acolo la Bolzano- 
Bozen, unde a stat trei ani de zile, pănă l-a prins 
moartea într'un castel tiroles, lăsând copilul acesta în 
sama Iesuiţilor, cari l-au îngrijit aşa de aproape, încât 
n'a apucat maturitatea: de şi îl chemase Mihai Viteazul 
pentru a-l face Domn în Moldova, însurându-l cu fiica 
lui Florica, ela murit de stoarcerea totală a puterilor sale 
în țara aceasta aşa de străină și aşa de aspră pentru 
dâasul, cu toată aparența de blândeţă. Petru-Vodă el 
însuși dorise să meargă în Italia, —cum reiese dintr'o 
corespondență foarte bogată, pe care odinioară am 
strâns-o în întregime și am publicat-o în volumul XI 
din colecția Hurmuzaki,—pentru că locurile acestea nem- 
țeşti îi erau cu totul străine, pe când, spune el, în 
Italia e o limbă pe care o înţelege, fructe şi legume 
pe care le poate mânca, iar, pe de altă parte, este Sfân- 
tul Părinte Papa şi cardinalii lui, cărora voiă să li se 
închine, dar nu i s'a dat voie să plece, pentru că arhi- 
ducele se gândia la presupusa lui mare avere, care nu 
era în bani, ci în obiecte de valoare, în blănuri, ş. a. 
Petru a murit acolo, la Bolzano, şi este îngropat lângă 
biserica franciscană, unde s'au mai găsit nişte biete 
oase din trupul rahitic care pare să fi fost al lui. 
Dar, îndată după moarte, Austriecii au păstrat pe 
fiul lui, pe Ştefan, pe când ginerele, Zotu igară, care 
ținea pe Domuiţa Maria, plecase la Veneţia încă înainte 
de a muri socrul său și se așezase statornic în cetate, 
unde va fi îngropat, în biserica Sf. Gheorghe a Gre- 
cilor din Veneţia, azi total prefăcută, aşa încât piatra 
lui Zotu Spătarul, care înfăţişează o mână ţinând o 
spadă, se găsește întrun mic cimitir. Şi Maria s'a dus 
şi ea cu Zotu, şi după ei şialţii. La Veneţia s'au făcut 

deci procese pentru moștenirea lui Petru Șchiopul, 
apoi şi pentru a copilului acestuia. Gâlceava s'a des- 
bătut mai mulți ani de zile înaintea tribunalelor ve- 
neţiene, foarte formaliste şi destul de supuse conrup- 
ției din partea oamenilor dibaci dispuind de tot ce 
putea să iscodească un infernal spirit de intrigă. S'au 
produs altercațţii în piaţa publică, ameninţări cu moartea, 
propuneri de a se otrăvi unii pe alţii, pe lângă cap- 
tarea de influență la magistrați pentru a schimba 
basele procesului dintr'un moment într'altul. Iar, pe 
de altă parte, fiindcă Petru Șchiopul lăsase şi mai 
multe hârtii referitoare la sumele pe care le depusese 
în străinătate, în Orientul sirian, la mănăstirea Sf: 
Ecaterina şi la mănăstirea Sf. Sava—supt Domnia lui 
se făcuse la Iași, o biserică Sf. Sava, în stil sirian, 
care se vede și pănă acuma—,a plecat un nepot allui, 
Aslan — ceia ce în turceşte însemnează leu; deci Ve- 
nețienii îi ziceau Leon —,şi, cu tatăl său Cămăraşul, 
a ajuns şi în Egipt. Afacerea s'a complicat şi prin 
o cumpărare de pene, pentru care s'a făcut un nou 
proces 

Deci, pe când ambasadorii cei vechi veniau, spuneau 
ce au de spus şi plecau, fără să cunoaștem nimic cu 
privire la dânșii, procesele acestea ale familiei lui 
Petru Şchiopul sânt de un mare interes pentru noi 
prin tot ce destăinuiesc. După ce sa mântuit cutoate 
afacerile acestea, Maria, fata lui Petru Șchiopul, soția 
lui Zotu, rămânând văduvă, a luat în căsătorie pe un 
nobil venețian, Polo Minio, care a venit în Moldova 
să ceară moștenirea cuvenită soţiei lui, şi, cum Petru 
Șchiopul clădise mănăstirea Galata, s'a amestecat şiîn 
afacerile acestei ctitorii, ba pregătia chiar un export 
de cai la Veneţia pentru cavaleria Republicii. Din 
căsătoria aceasta a Mariei, — care avuse fete cu Zotu, 
pe care le cunoaștem, şi avem şicâte un testament al 
lor, —cu Minio s'a născut un fiu pe care mama l-a 
botezat Ioan Ştefan, în amintirea fratelui vitreg, aşa 
că, dacă există astăzi familia Minio, ea este succesoarea 
vechilor Domni ai Moldovei. 


La sfârşitul secolului al XVI-lea, rosturile Românilor 
în străinătate se schimbă însă. Marii pribegi nu mai există, 

şi nici grupe de Români aşezaţi în străinătate. Ci, 
pentru întăia jumătate a secolului, elemente individuale 
se desfac şi se duc în ţerile Apusului, iar, în a doua 
jumătate, vor apărea şi cei d'intăru studenţi români, 
cari, încă de la sfârşitul secolului al XVII-lea, din 
vremea lui Brâncoveanu, întră în legătură cu cultura 
occidentală, oameni mai puţin curioşi, dar cari pentru 
desvoltarea civilisației romăneşti înseamnă cu mult 
mai mult. 


V. 


Oaspeți la creştini (prima jumătate a secolului al XVII-lea) 





La Românii trecuţi dincolo de granița terii lor, s'au 
putut vedea pănă acum două categorii, care cores- 
pund şi la două perioade cu totul deosebite din istoria 
țerilor noastre, În cea d'intăiu, cel puţin pentru unii 
dintre dânşii, mai ales pentru Moldovenii cari au mers 
la Veneţia pe vremea lui Ştefan-cel-Mare şi chiar pe 
vremea lui Bogdan, fiul lui Ştefan-cel-Mare, este vorba 
de represintanţii unei politice active, independente. E 
vremea când Statele noastre pot să urmărească sco- 
purile lor, deci nu sânt supuse unei Puteri străine şi nu 
urmăresc scopurile acesteia ; e vremea de independenţă, 
care pentru țara noastră a fost foarte scurtă, şi aceasta 
nu din causa lipsei de vitalitate naţională, pentru că 
aceasta era şi am fi putut să jucăm şi noi în istoria 
universală acelaşi rol pe care l-au jucat şi vecinii 
noștri de peste Dunăre, Sârbii şi Bulgarii, însă noi am 
avut lipsa de noroc, dar, în acelaşi timp, şi avantagiul 
că, îndată după formarea ţerilor noastre, după alcă- 
tuirea unui principat al Țerii-Romăneșşti şi unui prin- 
cipat al Moldovei, au venit Turcii, cari au întemeiat 
Împărăţia otomană, ceia ce însemna vechiul Imperiu 
roman de Răsărit, vechiul Imperiu bizantin cu o altă 
clasă dominantă, militară şi cu o altă religie. Dar Turcii 
aceştia nu puteau, aşezându:se în locul Romei răsări- 
tene şi Bizanțului de odinioară, să îngăduie existența 
unei independenţi politice dincolo de margenile Dunării. 


54 


Din causa aceasta independența politică a ţerilor noas- 
tre a fost desființată, întăiu în Muntenia, apoi în Moldova, 
unde, de la Petru Rareş, nu se mai poate vorbi de o 
viață liberă în afară: poate să fie o răscoală cum a 
fost a lui Ioan-Vodă cel Cumplit sau a lui Aron-Vodă, 
care corespunde cu răscoala lui Mihai Viteazul în Țara- 
Romănească, dar acestea sânt numai momente, E 
drept că noi n'am întrat niciodată în Imperiul Otoman, 
că am păstrat autonomia noastră deplină, că toate 
rosturile interne ni le-am condus noi, și este regretabil 
că în mintea Apusenilor n'a întrat acest lucru: Ungurii 
au stat supt stăpânirea turcească, pe când noi am fost 
asociați, subordonați oarecum Împărăției turceşti, n'am 
fost însă niciodată o purte integrantă a ei, 

În epoca încheiată astfel, Domnii noştri, natural, 
fac o politică a lor, şi pentru aceasta au legături cu 
țeri vecine sau cu eri mai îndepărtate, care sânt în 
legătură cu această politică, şi din causa aceasta ei 
trimet ambasadori, iar aceştia, cum e casul pentru ai 
lui Ştefan-cel-Mare la Veneţia în 1478 şi pentru tri- 
mesul lui Ştefăniță-Vodă în Polonia la 1520, fac o 
expunere politică aşa cum ar face-o un represintant di- 
plomatic trimes cu o anumită misiune într'o ţară cu care 
a lui are anumite legături. 

În secolul al XVI-lea nu mai esteaşa. Am spus că s'a 
terminat de la o bucată de vreme, chiar şi în Moldova, cu 
politica independentă ; ea s'a prelungit până pe la 1540 
în acest principat, dar de aici înainte lipseşte. Afară 
de răscoalele de care v'am vorbit, singurul lucru pe 
care-l poate face un Român care merge în străinătate 
este să îngrijească de interesele sale personale, dacă nu de 
scopurile urmărite ca pretendent sau ca pribeag care stă 
în legătură cu un pretendent. De aici marea deosebire 
între mărturiile celor din secolul al XV-lea şi cele, 
mult mai modeste, de multe ori de o modestie care 
ajunge până la rugăciune, până la implorare, la în- 
genunchere şi la cerşire, a celor pe cari-i găsim mai 
ales în a doua jumătate a secolului al XVI-lea. Căci 
ce cer acesti oameni? Cei vechi vorbiau de creştinătate, 
de nevoia de-a apăra creştinătatea prin unirea tuturor 
prinților cari cred în Hristos. Erau, pe de o parte, 

cereri de ajutor pentru luptele purtate de Domnii noş- 
tri, pe de altă parte afirmarea, foarte mândră, une 
ori, totdeauna conștientă, a rolului pe care îl jucau 
în această apărare a graniților creştinătăţi. Așa vorbia 
la Veneţia 'Țamblac, aşa vorbia Luca Cârjă la patru- 
zeci de ani după acesta, la Curtea regelui Poloniei. Aşa 
ceva însă în secolul al XVI lea este cu neputinţă. 

De alminteri şi locurile la care se adresează acum 
Românii cari au trecut granița nu erau potrivite 
pentru asemenea propuneri. Ce putea să propună ci- 
neva unui oraş din Germania sau unui mic prinț ita- 
liat, sau, să zicem, şi cuiva foarte puternic, dar care 
nu avea misiune de cruciată, regelui Angliei? Nici ei 
nu erau în măsură să vorbească aşa, şi nici cei la cari 
se adresau nu puteau să aibă un rol în cruciată. Se 
cerea numai un ajutor: cheltuieli de drum, o scrisoare 
de recomandațţie, o intervenţie de ambasadori, un spri- 
jin pe lângă anume personalităţi puternice ale Porții, 
unde dese ori şi ambasadorii creştini erau trataţi în 
chip înjositor: şi cei ai Casei de Austria şi cei ai re- 
gelui Franciei, cari nu înțelegeau să cheltuiască aici, 
pe o vreme când, pentru demnitarii otomani, de îndată 
ce venia cineva cu punga goală, nu avea niciun fel 
de trecere și era bruscat, insultat în tot felul. Prin ur- 
mare scrisori de recomandaţie pentru cei cari puteau 
să intervină pe lângă mama Sultanului — Sultana Va- 
lidè —, pe lângă soţia Sultanului — Sultana Hasechi — 
sau pe lângă Marele Vizir, pe lângă cutare Pașă, pe 
lângă cutare femeie care, aducând mărfuri în Seraiu, 
avea trecere acolo, ori pe lângă cutare oameni având la 
îndemână capital, Greci, Armeni, cari puteau da dori- 
torului de tronul român un împrumut pe care-l re- 
cuperau, venind la Bucureşti sau la Iași și aşezându- 
se lângă Domn, căruia-i pretindeau, nu numai plata 
dobânzilor, dar de multe ori şi întoarcerea capitalului 
împrumutat. Aceşti pretendenți toți declară ră n'au 
decât un singur gând: să se suie pe co abie, dacă erau 
la Veneția, să întrebuințeze altă cale, de uscat, dacă 
erau în Austria, ca să meargă la Constantinopol, să se 
presinte Sultanului, să-i arăte semnele care erau în- 
scrise pe braţ şi să presinte certificatul care dovedia pro- 

venienţa lor din carnea și sângele unui Domn. Aici 
se opriau toate stăruințile: le făceau odată, de două 
ori, de multe ori până muriau pe drum, sau până 
Turcii îi distrugeau acolo, la Stambul: Petru Cercel, 
care a izbutit să se aşeze câteva luni de zile pe tron, 
represintă, cum s'a văzut, o excepție foarte rară. 

Prin urmare, departe de a vorbi despre cruciată, de- 
parte de a stârni ura împotriva 'Turcilor, departe de 
a merge la duşmanii naturali ai lor, aceşti pribegi 
se îndreaptă înainte de toate către acei prinți creștini 
cari au relații bune cu Poarta otomană. Aceasta ex- 
plică faptul pentru ce numărul celor cari merg la prin- 
cipii din Casa de Habsburg, cari erau mai mulţi în deo- 
sebite capitale, este mai mic decât al celor cari cercetau 
Franța şi în Anglia. Drumul la Paris şi Londra a fost 
deci luat pentru întâia oară de Români din această 
causă: se socotia în concepția turcească din secolul al 
XVI-lea că în fruntea creştinătăţii este Papa şi lângă 
Papa un singur Împărat, un singur „Padișah“, care 
este regele Francesilor. 

Se pomeneşte de capitulaţiile pe care le-ar fi încheiat 
Francisc I-iu cu Soliman, în lupta lor contra lui Carol 
Quintul. Se crede că aceste capitulaţii ar fi avut un 
caracter politic, dar aceasta nu este adevărat: „capi- 
tulaţii“ înseamnă un număr de paragrafe, de capitole, 
care au un sens pur comercial, nefăcând decât să 
repete forma în care aceste capitulaţii se încheiau în 
evul mediu cu Catalanii, Venețienii, Genovesii. Vestita 
unire a Sultanului turcesc cu regele Franciei n'a existat 
niciodată ; nu avem niciun text, nici n'ar fi posibilitatea 
de a se fixa un astfel də text, dar natural că, de oarece 
Împăratul Carol al V lea şi fratele său Ferdinand erau 
de o potrivă în faţa Francesilor și a Turcilor, se im- 
punea o colaborare a acestora, care a adus la un mo- 
ment dat corăbiile turceşti în basinul occidental al 
Mării Mediterane și a făcut ca oraşul Toulon, care a 
găzduit în împrejurări grele pe ostașii lui Cairedin 
Barbarosa, amiralul otoman. care avea un oarecare 
rost de autonomie, să adăpostească forța navală a 
Sultanului Soliman-cel-Măreţi. 

Franţa era foarte influentă la Turci, şi numai pe urmă 

i s'a adaus Anglia, pe vremea reginei Elisabeta, care cea 
d'intăiu a avut legături cu Turcii, trimețându-şi un am- 
basador, care a trecut şi prin părțile noastre,cuun paşa- 
port de la Petru Șchiopul, Wiliam Harborne (i s'a acordat 
aici un privilegiu pentru exportul de cai, neîngăduit 
altora), şi legăturile foarte strânse cu Imperiul otoman 
au continuat supt urmașul Elisabetei, fiul Mariei Stuart, 
Iacob I-iu. Pretendenții mergeau şi în Anglia, şi aveau 
aici o primire destul de bună, cu recomandațţii pentru 
ambasadorul engles la Constantinopol. Aceste reco- 
mandații erau preferabile altora, pentru că aceşti re- 
presintanți ai reginei se amestecau și în toate afacerile 
băneşti ale Capitalei Imperiului otoman: astfel, Eduard 
Barton, care a avut un rol și în aşezarea pe tron a 
lui Mihai Viteazul, a păstrat legături cu Aron-Vodă 
din Moldova şi a intervenit în lupta lui Sigismund 
Báthory din Ardeal împotriva 'Turcilor, încercând o 
pacificare, —fiind un element creştin care se întrebuința 
pe lângă creștinii ceilalți pentru ta aceștia să consimtă 
a încheia pacea cu Sultanul, 

Ce mare deosebire între rostul acestor legături romă- 
neşti şi cele de mai tărziu, pe care le vom vedea, primele 
nefiind între un popor şi alt popor din causa originii 
oarecum comune, din causa limbii asămănătoare şi 
prestigiului civilisației francese în Orient, ci numai 
fiindcă se ştia că la Paris, de şi car zgârciţi în ce 
priveşte banul, şi la Londra, ceva mai largi, era pentru 
pretendenți putinţa de sprijinire a causei lor personale. 

În secolul al XVII-lea, de care ne ocupăm acuma, 
pornind de la epoza lui Mihai Viteazul şi mergând 
pănă la aceia a lui Brâncoveanu, lucrurile se schimbă. 
Avem a face cu o situație deosebită. 

Întăiu, însăși acţiunea lui Mihai Viteazul a în- 
semnat crearea unei situații noi. Mihai s'a rupt de 
legăturile cu Imperiul Otoman, care ajunseseră într'a- 
devăr de nesuferit. Era o stoarcere continuă, pe care 
ai noştri o simțiau poate mai mult decât ceilalţi ~cari 
erau în legătură cu Turcii, așa încât se poate zice că 
răscoala de la 1594 a fost determinată înainte de toate 
de crisa economică ce s'a resolvat în dauna Turcilor 
de la București şi de la Iaşi, cari au fost uciși, așa 

cum, pe vremuri, la cruciați, fiind o crisă, pentru că 
foarte mulți creştini din regiunea renană erau vânduți 
din causa datoriilor la Evrei, cruciații căutau ca, înainte 
de-a întâlni un Musulman, să-și facă socoteala cu sine- 
tele Evreilor din apropiere. Mihai Viteazul s'a rupt deci de 
Turci. Este o întreagă problemă cum s'a rupt el de 
Turci, supt raportul legăturilor diplomatice. Cine a 
început întăiu ? Se vede acum că acela a fost Aronal 
Moldovei, dar se poate reclama şi pentru Mihai Viteazul 
o largă parte de inițiativă, de şi supt influența lui 
Sigismund Bâthory, căci în acest act așa de cuteză- 
tor, ridicarea steagului împotriva Împărăției, singur 
priacipsle muntean nu sar fi putut susținea, la o luptă 
aşa de grea. De almiateri, Mihai ştia foarte bine, în 
momentul când a deschis lupta, că s'a început o nouă 
cruciată împotriva Turcilor: a Împăratului Rudolf al 
II-lea, subvenţionat de Papă şi ajutat de toţi creştinii 
apuseni, cari trimeteau contingentele lor, şi chiar de 
Francesii cari au luptat în această regiune, de unde 
unii, neplătiţi, au trecut la Turci. 

Dar în acaastă răscoală a lui, Mihai Viteazul trebuia 
să-şi caute aliaţi. Evident cel di'intăiu aliat era vecinul 
din Ardeal, care luase şi el o decisie asămănătoare, cu 
tot atâtea riscuri, dar lovitura d'intăiu era să atingă 
pe Domaii noștri şi mai ales pe acela prin țara căruia 
se putea întra mai uşor în Ardeal, prin urmare pe 
Domnul muntean. Legătura dintre Domnul muntean şi 
cel moldovean, cari făceau aceiaşi politică, era cea 
mai naturală, cum s'a şi legat de la început Mihai cu 
Aron, dar celui d'intăiu îi convenia mult mai bine să 
se înțeleagă cu vecinul ardelean, care nu se simţia prea 
sigur cu nobilimea maghiară, care avea un aşa de mare 
rol acolo. Ardealul nu era o ţară de suveranitate a 
priaţului, ci una de „Ordine“, de State, nobilii, Saşii 
şi Secuii, şi Sigismund începuse prin a executa pe acei 
pe cari-i ştia adversari ai săi, între cari şi pe propriul 
său văr. 

Mihai era informat asupra psihologiei particulare 
şi curioase a lui Sigismund Báthory, care, după ce 
încercase să ieie Timişoara, să devină rege al Sârbilor, 
să meargă către Constantinopol, a încheiat căsătoria 

nenorocită — de care am mai vorbit — cu Maria de 
Austria, un mister de pe urma căruia ea s'a făcut că- 
lugăriță, iar el s'a zăpăcit şi a părăsit ţara, trecând 
conducerea ei vărului său, cardinalul Andrei, crescut 
în Polonia la Curtea regelui Ştefan Bâthory şi repre- 
sintând deci politica polonă, favorabilă Turcilor-şi con- 
trară lui Mihai Viteazul. Pe de altă parte, prințul ar- 
delean nu avea un tesaur bine hrănit, ci se hrănia din 
contribuţiile pe care le dădea fiecare Dietă: aceasta 
era forma constituțională legală prin care un prinț al 
Ardealului putea să capete bani. Să se. mai adauge că 
prinţul nu avea o armată permanentă, ci putea numai 
să cheme un număr de Saşi la arme, să facă apel la 
Secui, să convoace pe nobili, însă aristocrația nu era 
sigură, iar Secuii și Sașii nu se arătau bucuroși să 
plece de acasă, ci Secuii urmăriau şi o politică a lor, 
mai curând cu Domnul muntean, ca pe vremea lui 
Mihai Viteazul, decât cu prințul Ardealului, care era 
represintantul nobililor şi deci contra libertăţilor se- 
cuieşti, iar, în ce privește pe Saşi, ei nu erau totdeauna 
elementul cel mai preţios întrun războiu. 

Astfel Mihai Viteazul a avut nevoie de Împăratul 
creştin Rudolf al II-lea, care, pentru dânsul, potrivit 
cu felul de a gândi al poporului romănesc, era înainte 
de toate: Împăratul, represintantul legal al creştină- 
tății, Că Rudolf era catolic şi că Mihai aparţinea altei 
confesiuni, ca şi altei naţii, erau lucruri indiferente. 
Din cele mai îndepărtate timpuri, am fost legaţi de 
ideia necesară a Împăratului, şi aceasta explică pro- 
funda credinţă a lui Mibai Viteazul față de Împărat, 
chiar după ce Rudolf a lăsat să pătrundă în Ardeal 
generalul care comanda în Ungaria-de-sus, Albanesul 
Basta, care s'a unit cu nobilii ardeleni răsculați contra 
lui Mihai şi l-a învins în lupta de la Mirăslău, unde 
Domnul nostru a luptat cu inima îndoită, contra Îm- 
păratului, contra Crucii, contra autorităţii legitime. 
Aceasta a fost o bătălie defensivă, desperată, a omu- 
lui care nu înţelegea să treacă de la apărare la 
ofensivă, şi aceasta singură ar fi putut să-i dea biruinţa. 

Iată originea legăturilor lui Mihai Viteazul cu creş- 
ținățatea. Dar, în momentul când el a încheiat a- 

ceastă legătură, o lume întreagă în principatul mun- 
tean voiă acelaşi lucru, În a doua jumătate a seco- 
lului XVI-lea se formase la noi un partid creștin, care, 
în Muntenia, este cu Împăratul din Apus, iar în Mol- 
dova poate încerca, în adevăr, aceiaşi legătură cu Îm- 
păratul, pentru că şi Aron-Vodă s'a înţeles cu dânsul 
de la început, dar acolo erau și alți creştini: Polonii 
de dincolo de Nistru, Politica aceasta creștină din 
Muntenia era natural germană, precum în Moldova era 
natural polonă. În vremea aceasta era în Polonia un 
rege care nu avea nicio inițiativă şi nicio autoritate, 
care a întrat străin, a trăit străin şi a murit străin, 
Sigismund Vasa, prinţ de Suedia. Conducerea afacerilor 
polone era în mâna lui Ioan Zamoyski, care învățase în 
Italia, era un om al Renaşterii italiene, stăpânit de 
ideia creştină, înterpretată, bine înţeles, potrivit cu in- 
teresele Poloniei, Planul lui era să ajungă, cu Domnul 
moldovean vasal, până la linia Dunării, dincolo de care 
nu îndrăznia să vadă posibilitatea cruciatei care ar 
câştiga Constantinopolul. 

Viteazul putea să fie învins în Ardeal, să piardă 
Para-Românească, si alerge ca un pribeag la Viena, la 
arhiduze, şi la Praga, la Împăratul Rudolf, să se îm- 
pace cu Basta, întru cât se putea împăca un om așa 
de adânc jignit cum era el şi ale cărui interese nu se 
potriviau cu interesele aventurierului albanes, şi se 
putea întâmpla ca Mihai împreună cu Basta să câștige 
o biruință şi a doua zi Domnul român să fie înlăturat 
print'un atentat, printr'o crimă din acelea care se ju- 
decau pe vremea aceia, nu după valoarea: lor morală, 
ci după succes, după resultatele atinse; dar partidul 
creştin, acela rămânea. 

Deci de acum înainte vom avea a face necontenit cu 
partidele acestea creștine şi într'o ţară şi în cealaltă. 
Aceasta în ciuda slăbiciunii Împăratului austriac, în 
ciuda lipsei de mijloace a Polonilor, cari nu aveau 
armată permanentă, şi mijloacele militare şi cele băneşti 
erau determinate de hotărârea Dietelor, care cuprindeau 
pe toți nobili fără deosebire şi fiecare avea același drept 
de a zice la sfârşit: nu vrem“ „ne pozvolim“. Cum 
trebuia să se adune Dieta şi ea decidea dacă apărarea 

regatului se va face cu mercenari, şi prin urmare tre- 
buie să plătească toată lumea, sau cu nobilimea din 
Palatinate, ni putem închipui cât timp se cerea pentru 
aceasta. 

Situația aceasta, Turcii o întrebuințează, după răs- 
coalele creștinilor, şi tot ei rămân stăpâni în ţerile 
noastre. Deci, ei puteau să se întoarcă la Dunăre, pu- 
teau să înlocuiască pe Domnii puşi de creștini. Astfel, 
au recunoscut pentru moment, după moartea lui Mihai 
Viteazul, pe Domnul pe care-l puseseră boierii cei mai 
strâns legați de Mihai şi cari-i dăduseră cel mai pre- 
țios concu?s, cei ce aveau sute de moșii și puteau deci 
aduna şi o armată. Buzeştii; Turcii au putut să recu- 
noască pe Radu Şerban, însă l-au pândit totdeauna. 
Pe de altă parte, la ei se găsia fiul lui Mihnea-Vodă 
care trecuse la islamism, Radu, crescut la Veneţia, 
cu un sentiment de mândrie deosebit, creator al unei 
armate, mare negociator, care a împăcat două State, 
pe Poloni cu Turcii. După vicisitudini care au durat 
zece ani, tot Radu Mihnea a ajuns stăpân în Bucu- 
reşti, şi pe urmă el a căpătat şi tronul Moldovei. E 
acela care a fost îngropat în biserica Radu-Vodă din 
Bucureşti, unde se păstrează încă mormântul lui, cu o 
foarte frumoasă inscripție românească în litere ornate. 
A venit un moment când Radu Mihnea stăpânia în 
Moldova, când fiul lui, Alexandru, supt regența Doam- 
nei, era în Bucureşti şi, murind Radu la Hârlău, — unde 
stătea fiindcă arsese Curtea de la Iași —, rămăşițile lui 
au fost aduse şi de boierii moldoveni şi de cei munteni 
până la biserica bucureşteană a familiei. 

Pe de altă parte, în Moldova era neamul lui Ieremia 
şi lui Simion Movilă. Copiii unuia şi ai celuilalt, de la 
o bucată de vreme, au fost înlăturați de la Domnie de 
partisanii Turcilor. Constantin Movilă, fiul lui Ieremia 
şi al Doamnei Elisaveta, a încercat să-și recapete tro- 
nul, dar a căzut în mânile Tatarilor şi s'a înecat în 
Nistru. Pe urmă, „Doamna lui Ieremia“, vestita şi te- 
ribila Doamnă Elisaveta, a întrebuințat şi pe ceilalți 
doi copii ai ei, cari n'au reuşit să păstreze tronul Mol- 
dovei. Iar, în ce priveşte pe urmașii lui Simion, unul, 
Petru, ajuns Mitropolit al Chievului, a trăit toată 

viața în străinătate ca pribeag, şi nu putem zice că 
s'a rusificat, dar s'a slavonisat, a trecut cu totul la 
cele bisericeşti în această reședință a Chievului, unde 
a adus atâtea servicii causei Bisericii răsăritene. Un 
altul, Moise a stăpânit puțină vreme în Moldova şi 
s'a retras în Polonia, de unde venise Constantin ca 
să-şi recapete tronul. Un al treilea, Gavril, a fost Domn 
în Muntenia şi s'a dus în Ardeal, undes'a căsătorit cu 
o Maghiară şi acolo și-a isprăvit zilele. Un al patrulea, 
Ioan, care râvnia la tronul Moldovei pe vremea lui 
Vasile Lupu n'a ajuns să stăpânească şi s'a pierdut 
cu totul în lumea ungurească. Aceștia sânt copiii lui 
Simion pe vremea când mătușa lor Elisaveta muria la 
Constantinopol, măritată cu sila, după înfrângerea şi 
Tuşinarea ei, cu un agă turc, iar fiii ei îşi isprăviau 
zilele acolo sau în ţerile creștine de la Răsărit. 

Dar e ușor de închipuit ce emigrări importante au 
produs toate aceste schimbări În locul Movileștilor s'au 
aşezat în Scaunul Moldovei oameni ai Turcilor, chiar 
dacă avuseră o carieră în Apus, cum a fost Ştefan Tomşa, 
care luptase în Pirinei, şi ar fi foarte interesant să 
se vadă în ce rosturi a servit el pe regele Franciei 
în lupta cu Spaniolu, la atacul cetății Jaca: cred că 
în Arcbivele francese se pot gasi lămuriri cu privire la 
acest moment din lupta lui Henric at TV lea cu regele 
Spaniei, Filip, 

S'a putut înlătura astfel, o bucată de vreme partidul 
creștin din Muntenia şi din Moldova, ca să se stabilea- 
scă Domnii aceștia de la Turci: Ştefan Tomşa, Radu 
Mihnea, Alexandru Coconul, fiul lui Radu Mihnea, Ale- 
xandru Iliaş, fiul unut pretendent Iliaș, care nu ajunsese 
a domni. Dar probema Împarăţiei turcești rămânea 
desch'să, şi aceasta explici şi dăinuirea part dului creş- 
tin şi presența în Creştinătate a unor oameni cari 
represintau pe Români, în speranța aceasta de a scoate 
pe Turci din stăpânirea lor, de a li se lua înapoi Con- 
stantinopolul şi tot ce mai cuceriseră. 


Perioada de expansiune a Imperiului Otoman ţine 
cât Sultanul Soliman-cel-Măreţ, care este întregitor de 
granițe, un fel de continuator al lui Iustinian la Bizanţ, 

iar, dacă vrea cineva să caute o comparaţie mai de- 
părtată, un fel de August al Imperiului Otoman. Dacă 
reuşia în ultima lui campanie din Ungaria, fără îndo- 
ială că şi granița turcească ar fi fost mult mai bine 
asigurată, în acelaşi timp când Marea Mediterană era 
curățată de orice forţă militară creştină, afară de cuibul 
de la Malta, în care erau adăpostiţi Cavalierii Ospitalieri, 
cari au rămas multă vreme ocrotiți de forţa navală a 
Spaniei, şi, dacă Sultanul acesta mai stăpânia o bucată 
de vreme, ar fi fost în stare să-i scoată şi din acest 
ultim adăpost Însă, îndată după acesta, n'au mai fost 
Sultani luptători. Selim, fiul şi urmașul lui Soliman, 
este cu totul incapabil de a conduce o armată; tem- 
peramentul nu i îngăduie să iasă în fruntea oștirilor, 
şi începe sistemul Marilor Viz'ri conducând Împărăția, — 
ceia ce începuse, de altfel, şi supt Soliman însuşi, prin 
Vizirul Mohammed Socoli, un Bosniac, de rasă sârbească, 
Când este vorba de lupta împotriva lui Mihai Viteazul, 
toată lumea ştie că erau doi Mari Viziri cari au luptat, 
amândoi de aceiași origine albanesă: Ferhad şi Sinau: 
războiul a fost întăiu în mânile lui Ferhad, apoi, la 
Călugăreni, Sinan a fost acela care a luptat, de și ex- 
pediţia o pregătise celălalt. 

Împărăţia era în scădere, iucapabilă dea se susținea 
în ofensivă trainică. Planuri de împărțire a ei se for- 
mau necontenit în Apus, de oameni cari credeau că 
dărâmarea Statului păgân este un lucru de pe o zi 
pe alta, și, cum Papa Clement trimetea bani, cineva 
spunea că, îndată ce se va lua Constantinopolul, va 
trebui să i se schimbe și numele, numindu.l Clementina, 
după numele Papei. Atât de mareera aşteptarea în ce 
priveşte izbânda, scontată, împotriva armatelor unui 
Sultan nevolnic. 

Când se va întâmpla unul capabil de o acțiune per- 
sonală, ca tânărul Osman, care a atacat pe Poloni 
la Hotin, şi se părea— avea şi numele întemeietorului 
Statului otoman — că va fi în stare să învie vremu- 
rile cele vechi, el va întâlni, la Constantinopol, pe ieniceri- 
pe spabhii, cari nu mai însemnau ce fuseseră odinioară, 
ci erau oameni interesaţi, făcând negoţ de bani, îm- 
prumutând capitaluri, căutând să se folosească de si, 

tuaţia lor şi, cari, gata în fiecare moment să se încaiere, 
în anume împrejurări puteau să se şi unească unii cu alții 
împotriva Sultanului,—așa că Osman a fost omorât. Apoi 
a fost o serie întreagă de Sultani incapabili şi nenoro- 
ciți — cutare nebun chiar —, până ce, în a doua ju- 
mătate a secolului al XVII-lea, o familie tot albanesă 
a luat puterea de fapt. 

S'ar putea zice că secolul al XVII-lea însemnează gu- 
vernarea Imperiului Otoman de către Albanesi: Albanesii, 
dacă ar fi vorba să şi scrie complect-istoria lor, ar trebui 
să vorbească de partea pe care ei o au în viaţa oricărui 
Stat de pe vremea aceasta şi deti şi de rolul, foarte mare, 
pe care îl joacă în Imperiul Otoman. Și Mohammed Kö- 
prili a început o adevărată dinastie de Mari Viziri: el, un 
barbar ignorant şi sălbatec, fiul său, un „celebi“ foarte 
bine crescut, fin, frecat cu multă învățătură, Ahmed, 
apoi şi acel cuceritor în speranţă al Vienei, care n'a 
izbutit în 1083, Cara-Mustafă, ucenic al Kâpriliilor, 
cari, de altfel, se întâlnesc și mai târziu în rosturile 
Împărăției turceşti. 

Dar, când lumea creştină nu vedea pe Sultanul în 
capul luptei, problema aceasta a viitorului Imperiului 
Otoman era în permanenţă deschisă ; toţi contemporanii, 
de la Henric a IV-lea până la Ludovic al XIV-lea, au 
crezut că Împărăţia aceasta se va sfârși şi se gândiau 
la felul cum să-i împartă provinciile între diferitele 
Puteri creştine, ceia ce întreținea o continuă frământare, 
Şi din această frământare a resultat o altă categorie 
de pribegi, de aventurieri, nu totdeauna doritori de 
tron. Căci, de data aceasta, pribegii nu sânt în general 
pretendenți, — ca unul care poartă numele lui Neagoe 
Basarab pe la 1630 —, de şi, mergând prin Creştinătate, 
ei sânt tot represintanţii politicii noi, ai direcţiei creștine. 

După aceste explicaţii de caracter general, să venim 
la câteva din manifestările acestor oameni în Imperiul 
de Apus sau în regatul de la Răsărit al Polonilor. 


Printre ei trebuie să însemne cineva pe Mihai Vi- 
teazul el însuși. Îşi poate închipui cineva ce mare 
impresie a trebuit să facă asupra lui, asupra boierilor 
lui, chiar şi asupra clericilor cari îl întovărăşiau, unii 

din ei Români, alții mari aventurieri, coborându-se din 
familii bizantine, ca Dionisie Rali Paleologul, care era 
Mitropolit în Bulgaria şi pe care Mihai l-a făcut loc- 
țiitor al Scaunului, lumea apuseană din Ardeal chiar. 

Mihai Viteazul şi ai săi au locuit în orașele săsești 
în care unii nu mai fuseseră niciodată, au învăţat şi 
o geografie necunoscută pănă atunci. Etnografie — mai 
puţină: Mihai avea ideia că Împăratul Rudolf este 
„Sas“, şi, cum nu se împăca totdeauna cu dânsul, 
fiindcă nu-i trimetea bani când avea nevoie, poate că 
la sfârşitul unui ospăț, cum el avea porniri de mânie 
teribilă, care sfărâmau tot ce pregătise diplomaţia pănă 
atunci, a strigat în adevăr că va merge la Viena şi la 
Praga ca să înveţe pe Împărat şi pe arhiduci, cari 
sânt „Saşi fără omenie“. Natural, această definiție a 
fost comunicată la Curte, şi ni putem închipui ce ră- 
sunet a avut acolo. 

Dar, pe lângă legăturile cu Saşii, el a avut le- 
gături şi cu nobilii unguri. Mihai nu este cuceritorul 
sălbatec, distrugător, care vrea să impună alt caracter 
unei ţeri câştigate: el a înţeles foarte bine că prin- 
cipatul muntean şi cel moldovenesc sânt una, iar prin- 
cipatul ardelean altceva, cu tradiţiile și obiceiurile sale. 
Era un om destul de cuminte ca să-şi dea sama că 
lucrurile nu se schimbă de pe o zi la alta, şi de aceia 
el a guvernat în Ardeal legal, a ţinut Diete, şi când a 
avut nevoie de ceva, a pus să se voteze de ele. Dacă 
i-au trebuit trupe, n'a recrutat pe nimeni în Ardeal; 
dacă au voit să vin Secuii, au venit, dacă Saşii mau 
venit, căci ei vedeau în dânsul numai un căpitan al 
Împăratului, a lucrat și fără dânșii. Dar, natural, el 
se servia de boierii săi, de contingente romăneşti, ca 
şi de Sârbii şi de Bulgarii săi, de mercenarii pe cari-i 
avea totdeauna la îndemână, N'a mânat pe nimeni cu 
sila supt steaguri, n'a aşezat pe Români nicăiri în 
fruntea oraşelor, unde nu s'a atins de autonomia să- 
sească, Se poate întâmpla să fi cerut Saşilor ceva mai 
mult, dar pe urmă a venit Basta și i-a operat mult 
mai mult decât atâta pe Saşii cari trădaseră pe Mihai 
pentru dânsul. În consiliul său Domnul român a primit 
pe nobilii demnitari, pe clericii ardeleni; şi episcopul Di- 
Românii în străinătate. 5 


66 


mitrie Napragy a fost întrebuințat de Mihai în calitate 
de consilier. S'a folosit de cei doi Corniş (Kornis), de 
origine romănească, dar maghiarisați şi catolici, de 
Baltasar şi de Gaşpar, ca şi de cel d'intăiu dintre 
Secui prin vitejie şi influență, de Moise Székely, care 
mai tărziu a ajuns prinţ al Ardealului ca să fie bătut, 
la Braşov, şi omorât de Radu Şerban. Aceştia formau 
Statul lui Mihai, adăugindu-se Logofătul Teodosie cu 
câte un boier, doi. Prin urmare am putea zice că 
Mihai sa occidentalisat întru câtva, stând în Ardeal. 

Cei cari-l văd pe dânsul cu desăvârşire Oriental, 
nu şi dau sama de ceva: fratele lui, Petru Cercel, 
despre care am vorbit, a întrebuințat Italieni şi Fran- 
cesi în Domnia sa, apoi, pe vremea lui Mihnea care s'a 
turcit, Ioan dei Marini Poli a lvat în căsătorie pe o ne- 
poată a Doamnei Ecaterina, prin urmare o vară primară 
a Domnului, Am spus că Ragusani de aceştia erau ames- 
tecaţi în toate rosturile noastre ; în stăpânirea lui Mihai 
Viteazul în Ardea), îi întâlnim în fiecare colţ, ei fiind 
agenţii diplomatici preferaţi. Un Radibrad, un Giovanni 
dei Marini Poli sânt oameni prin care el leagă relațiile 
sale cu Curtea împărătească şi prin care servește aceste 
relații. Banul Mihalcea, care se pare că era de origine 
din Chios, Grec, a fost un timp întrebuințat și în 
Moldova ; dar el trecuse, înainte de-a ajunge în regiunea 
dunăreauă prin Ragusa și era amestecat în afacerile 
băneşti ale Domnilor no,tri de la sfârşitul veacului al 
XVI-lea Îndemnătorii către răscoală ai Domnilor ro- 
mâni aparțineau tuturor naționalităților Occidentului 
aproape: un Iesuit, Alonso Carrillo, a jucat un rol 
foarte impo'tant în regiunea asta, alături de un Croat, 
Alexandru Komulovic. 

Era o lume internațională care stătea în jurul lui 
Mihai, şi prin această lume internațională s'au facilitat 
legăturile dintre ţerile noastre şi Apus. Şi ai noștri 
treceau granița dar şi de peste graniță veniau o mul- 
time de străini, cari erau întrebuințaţi în Jocuri de 
încredere prin ţerile noastre,-şi de aici se explică faptul 
că Mihai, învins, în loc să se înțeleagă cu Turcii, cu 
cari făcuse pace şi cari-l acoperiseră cu daruri, — sânt 
şi suflete nobile care nu pot resista la o jignire aşa 

grea ca aceia pe care a primit-o el când întregul lui 
ideal s'a sfărâmat şi speranţele lui cele mai înalte 
sau prăbuşit —, în loc de aceasta, el, întovărăşit de o 
suită nu prea numeroasă, atâta cât îl putea apăra de 
duşmani, s'a dus să se îndreptăţească înaintea Împă- 
ratului,. 

Avem, pentru aceasta, de supt dictarea lui, poate 
îndreptate în ce priveşte stilul, două piese de cea 
mai mare importanță: una este tipărită în Rivista 
storica italiana de d. Pernice, apoi resumată de mine la 
Academia Română, în comunicaţia „Viaţa lui Mihai 
Viteazul povestită de el însuși“, în fine tradusă, în Ardeal, 
într'o bibliotecă de popularisare: un fel de memoriu 
către Marele Duce de Toscana, care pe vremea aceia 
se consacrase ideii de cruciată, având şi un Ordin de 
cavalerie catolică, al Sfântului Ştefan, care făcea şi 
puţină piraterie, dar în numele lui Hristos, şi care a 
trimes inginerii săi la recucerirea Giurgiului de către 
Mihai împreună cu Sigismund şi cu Ştefan Răzvan. 

Se poate ca Mihai Viteazul, ştiind rosturile Marelui 
Duce, şi amintindu-și de ajutorul pe care l-a avut de 
la dânsul, să se fi gândit să-i explice lui în particular 
care i-a fost politica, dar se poate întâmpla ca un 
memoriu asămănător să fi fost trimes și altor prinți din 
Creştinătate. Acest memoriu, de cea mai mare frumu- 
seţă, dă dovadă de o profundă probitate, de o modestie 
înduioșătoare şi de o hotărâre nebiruită de a merge 
pănă la moarte pe același drum. Dar, fiind la Praga, 
Mihai a făcut și un memoriu către Împărat, care a 
fost publicat de Papiu Ilarian. în „Tesaur de documente 
inedite“, şi tradus foarte bineîn romăneşte, iar traducerea 
aceasta, cu unele îndreptări, am reprodus-o în Scriso- 
rile domnești ale. mele. 

Din acest al doilea memoriu, reproduc câteva pagini. 


Într'un loc, înainte de a trece la povestirea care-l 
interesa în primul rând, a nenorocirii sale din Ardeal, 
el arată ce a precedat înfrângerea sa: 


1 Am tipărit în volumul al XII-lea din colecţia Hurmuzaki descrierea 
tăcută de inginerii italieni a acestei lupte de la Giurgiu, 

„M'awm luptat împotriva duşmanilor numelui creştin cu 
o inimă atât de neînfrântă, încât nici nu-mi venia a mă 
mai teme de dânşii, mai vârtos că biruința era totdeauna 
în partea ostașilor creştini. Însă dușmanul cel mai de 
temut şi mai primejdios mi-a fost chiar acela care se 
lăuda cu numele de creştin, care însă totdeauna a 
călcat învoielile și a tulburat pacea: Ardelenii, cari, în 
toate prilejurile unde puteam lucra cu folos împotriva 
dușmanului firesc, mi s'au împotrivit totdeauna, și, 
uitând legăturile şi jurământul de credință, prin unel- 
tirile lor au stricat planurile cele mântuitoare, făcute 
pentru binele Creştinătăţii, precum toată lumea știe“. 

Apoi, după ce arată în ce fel acest dușman care. este 
nobilimea maghiară din Ardeal — nu Secuii și chiar 
nu foată nobilimea, pentru că sânt unele elemente de 
vitejie care au rămas până la sfârşit legate de dânsul, 
ca Sigismund Rákóczy, care şi în momentele cele mai 
grele i-a rămas credincios lui Mihai şi a găsit şi cuvinte 
pioase pentru a-l pomeni după ce acesta se prăbuşise—, 
el explică de ce a venit la Împărat: 

„În acest chip şi între aceste nenorociri ajunseiu la 
Măria Ta, gol şi despoiat de toate. Vistieria mea toată, 
mărgăritare scumpe, de care am avut mulţime, aurul 
și argintăria, veșminte alese, mulţi cai de mare preţ, 
cu un cuvânt tot ce aveam pe lângă mine, le-am pier- 
dut pentru. credința către Măria Ta ; şi, astăzi, lipsit de 
toate cele ce cu multă sudoare şi osteneală mi le-am 
adunat, nu ştiu încotro să mă întorc, În prea-marea 
mea nevoie nici această călătorie n'aș fi putut-o face 
dacă alții nu mi-ar fi întins mână de ajutor. 

„Insă, decât aceste, ori cât de multe şi felurite rele ce 
am suferit eu, sânt şi mai mari cele ce suferi Măria Ta şi 
Creştinătatea pentru înstrăinarea celor trei teri ; din care 
nu puțină primejdie se poate naşte. De aceia, nu numai 
eu, care nu mă simt de ajuns în privința aceasta, ci 
Creștinătatea întreagă ar fi să stăruiască a se pedepsi 
după cum se cuvine călcătorii de jurământ şi înstrăi= 
nătorii țerilor Măriei Tale .. 

„Cunoscută fiind credința mea către Măria Ta și 
către toată Casa de Austria, din multele războaie în care 
după deosebirea timpurilor m'am luptat, şi de aproape 

şi de departe, însă totdeauna cu inimă neînfrântă, do- 
vedind râvna mea şi dreptul mieu, am venit la Măria 
Ta cu atât mai bucuros, cu cât știu că voiu găsi îndu- 
rarea cuvenită. 

Drept aceia, Măria Ta, privind:cu ochi îndurătoni pe de 
o parte nenumăratele daune şi nenorociri ce am suferit, mă 
vei ocroti cu cunoscuta.ţi bunăvoință şi blândeţă, ca, după 
pilda mea, şi alți prinți şi fruntaşi să rămână statornici 
în credinţă, iar dușmanii miei, cari preziceau că nu voiu 
găsi ajutor la Măria Ta, să se ruşineze şi să nu cuteze 
a mă mai batjocuri. Despre această rară bunăvoință şi 
bunătate a Măriei Tale eu nu m'am îndoit niciodată, 
ci, din potrivă, şi acum, după scoaterea mea din Dom- 
nie şi după pierderea tuturor bunurilor, nădăjduiesc'î în 
bunătatea Măriei Tale, de care şi în viitor mă voiu sâr- 
gui, cât voiu mai trăi, a mă învrednici prin necon- 
tenite slujbe credincioase, până la vărsarea sângelui 
mieu. “ 

Profetice cuvinte... Într'adevăr el a înțeles să servea- 
scă Creştinătatea şi Împărăția creştină „până la vărsarea 
sângelui său“, 


Dar aceleaşi cuvinte le rosteşte mai târziu un alt 
pribeag prin Creştinătate, un alt suferitor pentru Hris- 
tos, cu aceiaşi conştiinţă absolut curată, înaintea unor 
oameni cari erau printre cei mai mincinoși şi mai în- 
şelători ai timpului lor, întrebuințând toate mijloacele 
puse la îndemâna unor suflete slabe de către politica 
Renaşterii ; același ton îl întrebuințează” Radu Şerban. 

Acesta s'a considerat de la început până la sfârşit, 
ca un continuator al lui Mihai Viteazul: el nu s'a gân- 
dit că se poate face altă politică decât politica învă- 
țătorului şi înaintaşului său. Pentru aceasta a ajutat 
Împăratului, când a venit din Moldova Simion Movilă 
cu Tatarii şi s'a dat lupta din Gura Teleajenului, de 
la 'Teişani-Ogretin (lupta s'a întins între aceste două 
localităţi) şi a învins cavaleria tătărească, fiind rănit 
Stroe Buzescu, care, lovit la obraz, a fost dus la Bra- 
şov şi nu l-au putut salva!. 





1 El este îngropat la Stoeneşti în Vâlcea, unde pe mormântul lui fru- 
moş apare Stroe luptând împotriva unei rude a Hanului-Tatar, care, rănit, 

Radu Şerban a întrat de două ori în Ardeal, nu 
pentru dânsul, căci nu s'a crezut destul de tare să-l 
cucerească, ci pentru Împărat. Basta luase Ardealul în 
numele lui Rudolf al II-lea, dar el făcuse acolo o po- 
litică aşa nenorocită, încât Ardealul s'a răsculat îm- 
potriva lui, şi, cum magnații ardeleni erau mult mai 
puternici decât armata imperială, Rudolf a pierdut Ar- 
dealul. Atunci s'a ridicat Moise Szekely, cel ce fusese 
odinioară „generalul“ lui Mihai şi a devenit Craiu, prinţ 
al Ardealului. În lupta cea d'intâiu de la Braşov, Moise 
a fost bătut şi ucis. Lupta cealaltă cuprinde şi un 
element de răsbunare personală a lui Radu Şerban, 
fiindcă în Ardeal .se instalase acum, la 1600, un Bá- 
thory mai romantic şi mai zănatec decât Sigismund şi 
Andrei, acel Gabriel Bâthory căruia îi trecuse prin 
minte că ar putea face minunea să despoaie pe Sași 
de autonomia lor şi să-şi facă o capitală la Sibiiu, căci 
până atunci prinții nu aveau Capitală, ci stăteau când 
într'un oraş, când într'altul, devenind astfel rege al 
Daciei, stăpân şi asupra Munteniei și asupra Moldovei, 
şi de aceia a întrat în Muntenia şia prădat-o până cea 
fost silit la porunca Sultanului să se întoarcă înapoi. 
„Visitei“ acesteia Radu Şerban i-a răspuns prin visita 
din Iulie 1611, când a trecut în Ardeal, a bătut pe 
Gabriel Bâthory şi puțin a lipsit ca acesta să aibă 
exact aceiaşi soartă ca şi Moise Szekcty Radu-Vodăa 
făcut atunci apel la Împărat: Ardealul stă la picioa- 
rele Maiestăţii Tale, trimete ostași ! Împăratul a trimes, 
în adevăr, trupe, dar acestea, comandate de un Ita- 
lian, au venit prea târziu, aşa încât, nu numai că Ar- 
dealul n'a fost al Împăratului şi a rămas în mâna 
prinților maghiari, dar Radu Şerban însuşi a trebuit 
să părăsească principatul muntean și să se retragă în 
Austria. 

A stat la Viena până la sfârşitul zilelor sale, cerând 
necontenit ajutor Împăratului pentru a fi restabilit în 
ţară. Şi a purtat o corespondenţă foarte interesantă 


se prăbușeşte de pe cal, împrăştiindu-se săgețile din tolba lui. Inscripţia, 
pusă de văduvă, o femeie care avea același suilet ca şi răposatul ei bărbat 
se mântuie cu aceste cuvinte energice, scrise pe margenea marmorei: „Și 
ma fost pe voia câinilor de Tătari“. Dovadă a energiei de care era însu- 
fleţită intreaga societate din această vreme, 

a lui cu boierii din țeară şi din ea face parte o scri- 
soare de o deosebită frumuseţă, cum e și unul din cele 
mai vechi monumente de limbă românească, pe care 
i-o adresează credincioşii lui, chemându-l să revină ca 
represintant al politicii creştine. 

„Prea-milostive Doamne, să fii dumneata sănătos, 
Rugămu-ne Domniei Tale ca Domnului Nostru cela 
milostivul, Pentru care lucruri ştii dumneata, când ne- 
am despărţit de dumneata, în ce credință ne-ai lăsat, 
în aceia sântem şi pănă acum, şi de câte ori am tri- 
mes de am dat în ştire dumitale, şi cu mare frică, ca 
să nu pierdem capetele de acest Domn turc (Radu 
Mihnea), şi dumneata pănă acum niciun lucru adeverit 
nu ni trimeţi, ci numai nădejde. Ce noi într'această 
nădejde cădem la lucruri foarte grele, că, întâiu, în 
țara noastră acum strigă hogea ; că-şi ţine acest Domn 
fraţii şi surorile în casă cu el, şi sânt Turci. Şi robii 
cari au scăpat de prin catarge şi de printralte robii, 
măcar de la Mihai-Vodă, Domnul cine este în ţară, el 
îi dă Turcilor, şi alte multe nevoi care nu le-am scris. 
Acum înțelegem că are Turcul gând să puie în ţara 
noastră Paşă şi mănăstirile şi bisericile noastre să fie 
meceturi Turcilor şi coconii noştri să-i facă ieniceri şi 
fetele noastre să le iea Turcii lor muieri, cum fac În- 
tr'alte ţeri, ce sănt supuse lor. Deci noi, din zilele lui 
Mihai-Vodă, de când ne-am supus şi ne-am jurat creş- 
tinilor, pentru aceia ne-am jurat şi ne-am supus noi 
supt Împăratul creştinesc, ca să nu cădem noi la un 
lucru ca acesta“. 

Dar Radu Şerbai n'a putut veni niciodată, L-au 
purtat cu vorba, până a murit, iar, după ce a murit, 
de inimă rea şi de miserie, l-au îngropat în catedrala 
din Viena, în biserica Sfântului Ștefan, de unde apoi 
a fost mutat la Comana, şi aici s'a amestecat maitâr- 
ziu țărâna lui cu țărâna altor rude mai apropiate sau 
mai depărtate, aşezate în același mormânt, pe vremea 
când Nicolae Petraşcu-Vodă fiul lui Mihai Viteazul, lăsat 
de tată ca Domn în "Țara- Romănească, după ce se cucerise 
Ardealul, apoi pribeag, pe care voia să-l aducă Matei 
Basarab, dar nu s'a învrednicit a se întoarce în țară 

decât ca oase scoase din mormânt, a fost şi el adus 
pentru a fi pus în pământ acolo. 

De la Radu Şerban, care, când era Domn, dădea 
documente în slavoneşte, dar, când a rămas în pus- 
tietatea aceasta de la Viena, era silit să întrebuințeze 
numai limba romănească, avem şi un foarte frumos 
testament, în care el îşi arată dotrinţile, în ce priveşte 
avuţia pe care-o lasă. În această mare şi tristă în- 
străinare a lui, el avea lângă dânsul un doctor neamțţ, 
pe două fete ale lui,— şi fata lui Mihai a fost o bucată 
de vreme tot în străinătate — şi pe Dionisie Ral Pa- 
leologul, care acum se împărtăşia de aceiaşi amară 
pâne a exilului. 

Avem din corespondenţa lui şi o scrisoare din 1619, 
în care își arată dorința faţă de Împărat. 

„Măria Ta Împărate şi Craiu, doamne, doamne prea- 
îndurător. Dintru întăiu, unde Turcul, în scrisoarea sa, 
făgăduieşte că va face toate după placul şi voia Măriei 
Tale Împărăteşti şi Crăieşti, înțelegând anume că Domnia 
Ţerii-Romăneşti nu-mi va fi tăgăduită, numai cât să 
merg însumi la Poarta turcească, aceasta e în socotința 
şi prea-îndurătoarea voie a Măriei Tale. Căci mă măr- 
turisesc a fi fost totdeauna şerb credincios şi de multă 
vreme legat cu Măria Ta Împărătească şi Vestita şi 
Prea Înălţata Casă de Austria, a domnilor, domnilor 
miei prea-îndurători, la poruncile cărora pănă acuma 
protivnic n'am fost niciodată. De aceia, şi în această 
afacere, ferească Dumnezeu să fiu străin de a mă su- 
pune, dacă aşa i se pare Măriei Tale că se cuvine.şi e 
neapărat de nevoie pentru folosul Măriei Tale şi la 
toată Creştinătatea. Al doilea, că Împăratul turcesc 
încearcă a spune că eu am fost șerbul lui şi mai vechiu 
Domn al Țerii-Romăneşti şi a mă însuși lui, din aceia 
scoțându-mi vină mai mare că din pricina mea i s'au 
adus pagube mari inuturilor lui, nu e de mirare 
că el a scris acestea şi e mai de mirare lucru că n'a 
adaus mai mult. Căci nu-i era ascuns lui că eu am 
fost şerb legat cu Măria Ta, precum şi cu toată Creş- 
tinătatea ; că acelea toate pe care le credeam că sânt 
de mare nevoie pentru a creşte şi a adăugi cinstea, 
ascultarea şi folosul Măşiei Tale și a toată Creştină- 

tatea, a trebuit să le fac şi să le îndeplinesc cu orice 
preț, purtând cu Turcul crunte războaie. Apoi că nu 
cu brațul lui, ci cu puternicul braț al răposatului 
Împărat Rudolf, înaintașul Măriei Tale, am fost făcut 
Domn, adus şi aşezat cu fericire în Domnia erii-Ro- 
măneşti, primind de la el, şi nu de la Turc, steagul 
ca semn de credință veşnică şi de adevărată supunere 
a mea: lămurit îndestul prin această învățătură în ce 
chip trebuie să veghez şi să duc lucrurile care ar părea 
că privesc cinstea şi folosul Măriei Sale şi a toată 
Creştinătatea. Dar, după ce, de amândouă părţile fă- 
cându-se legătură, s'au oprit de la arme, şi, cât a ţinut 
legâtura, nu se dovedeşte, nici se va dovedi că i-am 
adus vre-o pagubă. 

„Judecata mea este în această privință că aceste 
țeri: Ardealul, 'Țara-Romănească şi chiar Moldova nu 
trebuie lăsate din mâna şi puterea”; Măriei Tale şi 
a toată Creştinătatea. Căci, de vor ajunge în mâna 
Turcilor cu totul, să creadă că va fi cu cea mai 
mare daună a Măriei Tale şi cu paguba a toată 
Creştinătatea, ori de se vor ţinea cu arma, ori cu 
pacea. Numai dacă Măria Ta va binevoi a nu da întru 
toate credință deplină lui Bâthory, ale cărui năravuri 
şi a cărui ştatornicie cred şi eu că Măria Ta o ştii 
foarte bine, atunci mie, ca unui şerb credincios și 
mărturisit, mi se cade a mă supune poruncilor Măriei 
Tale, şi, răzimat pe numele şi norocul Măriei Tale, 
desprețuind toate primejdiile de viață, precum pănă 
acum am purtat lucrul cu izbândă, sânt gata a-l purta 
şi a-l îndeplini totdeauna“. 

Când întrebuințează cineva acest limbagiu din adâncul 
nenorocirii sale, plângând pe bucata de pâne care ise 
azvârle ca unui câne pribeag, aceasta dovedește, iarăşi, 
înălțimea de suflet a unei epoce. 


Pentru a se vedea acum, de partea cealaltă, cum 
cei cari erau cu Polonii presintă aceste legături cu 
Creştinătatea, e necesar, întăiu, a se spune care erau 
cuiburile polone ale pribegilor noştri şi de ce erau de- 
terminate ele. 

De le o bucată de vreme, Polonii au obişnuit un 

lucru față de boierii noştri. Pentru a-şi face un partid, 
pentru a-l întreținea, pentru a-l păstra, ei dădeau po- 
sibilitatea pribegilor noştri de a-şi cumpăra moșii, de 
a se așeza acolo pe pământurile lor, şi, pe dealtă parte, 
pentru ca ei să aibă o situaţie legală, îi făceau nobili 
ai Statului polon, îi naturalisau. Naturalisarea aceasta 
nu se întâlneşte înainte de sfârşitul secolului al XVI-lea, 
dar de atunci încolo o mulțime din boierii noştri s'au 
împărtăşit de drepturile acestea de nobilime polonă, 
ceia ce nu era puţin lucru, căci astfel era să se aşeze 
în Polonia ca străini, neapăraţi de niciun drept, şi 
astfel să facă parte din nobilimea polonă, care avea 
toate drepturile, iar burghesimea represinta foarte puţin 
pe lângă dânsa. 

Printre aceşti naturalisați în Polonia sânt şi Domni, 
cărora, fiind în Scaun, sau înainte de a se sui pe 
Scaunul Moldovei, li se daseră scrisorile de cetăţenie. 
Şi, astfel, s'au alcătuit de-a lungul Nistrului aşezări 
de acestea de familii moldovenești, care n'au fost cer- 
cetate cu de-amănuntul. Cei cari au căpătat o situaţie 
mai mare au fost şi cei mai credincioşi ai regelui 
polon: neamul Movileştilor, adecă întăiu al lui Ieremia, 
Doamna Elisaveta a jucat un mare rol în Polonia, 
fetele ei s'au măritat în mari familii polone și au avut 
mai mare trecere decât fetele lui Alexandru Lăpuş- 
neanu, care găsiseră şi ele soți acolo: una din fetele 
lui Ieremia a turburat Polonia întreagă, având, timp 
de mulți ani, influență mare pe vremea urmaşilor lui 
Sigismund al III lea. Din aceste moşii, ca Uscie, din- 
colo de Nistru, unde-şi avea casele, pe care nu le-a 
deşcris nimeni, sânt datate o mulțime de scrisori ale 
familiei lui Ieremia. Acolo stătea Doamna, acolo şi-a 
crescut copiii, acolo a pregătit, cu cei doi gineri ai 
ei, campania pentru restabilirea lui Constantin- Vodă. 
Doamna Marghita, cumnata Elisavetei, probabil, după 
nume, maghiară, de şi trecuse la ortodoxism, cu copiii 
lui Simion, stâtea în oraş la Liov, la Lemberg, unde, 
de alminteri, se afla o mulțime de lume romănească la 
sfârşitul veacului al XVI-lea. Un fost vameş al lui 
Alexandru Lăpuşneanu luase în arendă venituri ale re- 
gatului polon şi ajunsese unul din oamenii cei mai bo- 

gați. Biserica romănească din Liov este făcută de dânsul: 
şi chipul lui, îmbrăcat în veşminte de brocart oriental: 
se poate vedea încă acolo, precum se vede şi azi câr- 
ciuma lui Corniact, unde el aducea vin moldovenesc, cu 
cărăuşi cari veniau din Moldova până în Polonia. Stă- 
tuse acolo şi văduva lui Iancu Sasul, care fusese de- 
capitat, după cererea 'Turcilor, în piaţă la Liov, şi ea 
creştea în acel oraş pe fiul ei, pretendentul Bogdan, care 
va apărea mai târziu la Veneţia, pețind pe o aristocrată 
din familia Zane. Acolo au rămas și fetele ei, care s'au 
măritat în Polonia, una dintr'însele, Omeliana, fiind 
îngropată în pământul acesta. Erau apoi şi o mulțime de 
boieri, veniți cu un prilej sau cu altul, şi atâţia negustori 
români sau greci. Copiii creșteau la şcolile polone, şi cea 
d'intâiu mişcare de antisemitism cunoscută la Romiîni 
este cuprinsă într'un document liovean prin care vedem 
pe un băiețaş de aceştia carea aruncat cu o piatră în 
capul unui Evreu, şi a fost şi proces. Dar, alăturea de 
neamul lui Ieremia de la Uscie şi al lui Simion de la 
Liov, de la Camenița, se aşează marele boier Nistor U- 
reche şi fiii lui, Vasile şi Grigore, cari au petrecut multă 
vreme aici. Fata lui Nistor, Nastasia, a stat și ea în 
Polonia, unde s'a măritat pe urmă cu Batişte Vevelli, 
care era Cretan, deci pe jumătate Veneţian, pe jumătate 
Grec. Într'un moment Ureche a ajuns să fie arendaşul 
stărostiei din Rohatin. Împreună cu dânsul erau bo- 
ierii Bucioc şi Prăjescu, cari-şi căutaseră adăpostul tot 
acolo. Unii din pribegi voiau să-şi cumpere şi moşii; 
astfel familia Ureche a târguit o bucată de vreme mo- 
şia Zahajpole, pe care n'a putut-o căpăta. 

Ca să se vadă ce credeau oamenii aceștia cu privire 
la viitorul ţerii lor, avem un neprețuit răvaş din partea 
pribegilor munteni în Polonia, cari erau adversarii lui 
Mihai Viteazul. Natural, noi vedem pe duşmanii lui 
Mihai ca pe duşmani ai noştri, îi privim cu ochi răi, 
dar Mihai nu avea mânia prea blândă, el era destul 
de aspru cu boierii lui, şi aceştia în fundul sufletelor 
lor păstrau totuşi ceva din acea probitate care deose- 
beşte neamul nostru. 

Iată ce ziceau boierii aceştia către Ioan Zamoyski, 
cancelarul și hatmanul Poloniei; 

„Când întăiaşi dată am venit aici la dumneata, îndu- 
rătorul mieu Domn, cu scrisori de la Vlădica şi de la 
toți boierii Țerii- Româneşti, am spus din viu graiu 
dumitale de robia cea grea a ţerii acesteia sărace. Am 
povestit căderea ei şi rugăciunile ei către dumneata. 
Am cerut de la dumneata să no uiţi şi s'o scapi din 
mânile 'Turcilor şi ale Tatarilor, şi mai ales ale lui 
Mihai-Vodă, care pentru noi e mai rău ca un Turc. 
Aşteptând răspunsul, am mers în Moldova. Cum am 
ajuns, am primit alte scrisori, pe care ţi le-am dat 
ieri dumitale, îndurătorul nostru domn. În acele scri- 
sori ni se scrie cu durere mare şi cu lacrimi să mergem 
să te găsim din nou pe dumneata, îndurătorul nostru 
domn, să-ți povestim tot şi să ne plângem înaintea 
bunăvoinţii dumitale ; ni se cere să ne închinăm adânc 
dumitale şi să-ți spunem că boierii munteni se aşează 
cu totul supt puterea şi ocrotirea Măriei Sale Craiului 
şi a Coroanei Poloniei. Măria Sa Ieremia- Vodă al Mol- 
dovei se află supt puterea şi ocrotirea dumitale: voim 
să fim şi noi ca și Moldova; boierii munteni şi toată 
țara nu vreau să caute altă ocrotire decât a Coroanei 
Poloniei. Şi să nu creadă nimeni că Țara-Romănească 
ar putea să se supuie Neamţului sau Împăratului creştin. 
Dacă ar trebui să se supuie Nemţilor, ar vrea mai bine 
ca Turcii să-l prindă pe ei şi pe femeile și copiii lor; 
ar vrea să se supuie mai bine Turcilor decât Nemţilor, 
căci ei ştiu că Nemţii sânt departe şi că n'ar putea 
să-i ocrotească, nici să-i apere, Turcii ni sânt în spate, 
şi boierii noştri ştiu că Turcii nu vor îngâdui ca Mihai 
să fie Domnul Țerii-Romăneşti; e viața lor în joc, 
Chiar dacă ar rămânea doi Turci şi Mihai-Vodă al 
treilea, nu ar fi pace între ei. De aceia această țară 
nenorocită se pune supt ocrotirea Măriei Sale Craiului 
şi a Coroanei Poloniei. Toţi boierii Țerii-Româneşti şi 
toată țara-l cer şi-l iubesc, pentru că vreau să fie la 
un loc şi în unire cu țara Moldovei. Căci sântem toți 
de-o limbă și de-o lege, și în vremile de odinioară astfel 
Domnul moldovenesc ajungea Domn muntean şi Domnul 
muntean Domn moldovenesc.“ 


72 


Deci, din animositatea faţă de Mihai, ce multă con- 
ştiinţă, nu numai de datoria creştină, dar și de uni- 
tate romănească, se desface în mintea şi a celor mai 
greşiţi ca politică dintre boierii noştri de la sfârşitul 
secolului al XVI-lea ! 


VI. 


Pribegi din a doua jumătate a secolului al XVII-lea 





După oamenii cari sânt în legătură cu un curent de 
politică generală, făcând ca, de la sfârşitul secolului al 
XVI-lea, mai ales din vremea lui Mihai Viteazul, o 
parte dintre boierii noștri să fie îndreptaţi către Turci, 
iar cealaltă parte către creştini,—cari aceştia sânt de 
două feluri, pe de-o parte, mai mult pentru Moldoveni, 
Polonii şi, pe de altă parte, mai mult pentru Munteni. 
Imperialii austrieci—, de la o bucată de vreme, în chiar 
acel secol al XVII-lea, se observă o schimbare care de- 
termină un caracter nou în ce priveşte pe Românii 
reduşi să trăiască în străinătate, ducând acolo o viaţă 
deosebită de aceia pe care vo duceau acasă. 

Dacă, pe, vremea lui Mihai Viteazul, trecea cineva 
în Imperiu, era ca un Domn silit să părăsească Scaunul, 
precum s'a întâmplat cu Mihai, şi tot aşa cu Radu Şer- 
ban, ori cu Movileştii din Moldova, în Polonia, ori ca 
boieri cari căutau întâmplător un sprijin la „Nemţi“ sau 
la Poloni. În ce priveşte pe Imperialii austrieci, aceștia 
se găsiau în războiu cu Turcii. Dar, de la o bucată de 
vreme, războiul acesta, cruciata aceasta a Împăratului 
Rudolf şi a urmașului său, Matiaş, s'a întrerupt ; anume 
atunci când şi-a dat samă Împăratul sau cei cari 1 în- 
cunjurau şi-l conduceau că lupta a fost începută cu 
speranţe înşelătoare şi pornită cu un entusiasm care pu- 
tea să fie periculos, dar ceia ce se spera: gonirea Tur- 
cilor din Europa, luarea Constantinopolului, erau niște 
visuri nebune, care nu se întemeiau pe nimic adevărat, 
că, dacă Împărăţia turcească poate să fie oprită în în- 
tinderea ei, aceasta nu înseamnă că ea seşi prăbuşeşte. 
Lupta nu avea nimic național, fiind voită de Curte şi 
în serviciul unei dinastii, pentru interese mărgenite, 
pentru ambiţii personale, susținută, apoi, cu ajutoare 

care veniau din toată creștinătatea şi, dacă Papa sau 
regele Spaniei credeau că nu mai trebuie să deie aju- 
torul, ea înceta, războaiele nefiind făcute cu trupe apar- 
ținând în chip permanent Statului care le făcea, ci cu 
aventurieri, mercenari, pentru cari trebuiau bani, — pe 
lângă o stare de spirit potrivită, pentru că aventurierii 
nu vin totdeauna, Imperiul s'a grăbit deci să încheie 
un tratat cu Turcii, prin care se fixa „status quo“, prin 
urmare nu se schimba aproape nimic din vechile gra- 
nițţe. Aţâţările care, înainte şi în timpul războiului, se 
îndreptau către toti vasalii și supuşii Turcilor, chemân- 
du-i la răscoală, au încetat. Turcii şi-au recâștigat si- 
tuația pe care o avuseră în Ardeal şi în părţile un- 
gureşti vecine cu Ardealul şi legate de acest principat. 

Nu numai atât, dar, dacă face cineva o comparaţie 
între stăpânitorii Ardealului şi ai comitatelor exterioare: 
Timişoara, Oradea Mare şi Maramureşul, la sfârșitul 
secolului al XVI-lea, în momentul când a izbucnit răs- 
coala împotriva Turcilor, ca un Sigismund Báthory, şi 
între cei ce-i urmează după încheierea păcii de la 
Sitvatorok între Imperiu şi Turci, Ardealul rămâind 
strâns unit cu Ungaria Superioară şi acel care stăpâ- 
nește Ungaria Superioară având ambiția de-a fi consi- 
derat ca un Craiu, ca un rege adevărat, ca un succesor al 
lui Matiaş Corvinul - căci aceasta a fost situaţia lui Ștefan 
Bocskay—, se vede că situaţia Imperiului Otoman este 
acum mai bună în aceste locuri decât înainte. În fond 
Turcii n'au pierdut de pe urma acestui războiu ; ei au 
câştigat. 

Şi s'a mai întâmplat un lucru; Ştefan Bocskay a 
fost fără îndoială o mare personalitate, un om foarte 
chibzuit şi aşezat, un realist care nu avea nimic a face 
cu zbuciumul, cu starea nervoasă, aplecată către toate 
aventurile, care deosebeşte pe Sigismund Báthory. 
Bocskay este un tip regal, pe când Sigismund fusese 
un ideolog, un elev al Iesuiților, care mergea după lu- 
cruri imposibile. Aşa încât situaţia lui Ştefan Bocskay 
a fost într'adevăr foarte mare. 

Apoi a venit în regiunea aceasta un alt stăpânitor, 
care în istoria poporului unguresc are un loc de cinste, 
pe care-l merită într'adevăr. Ştefan Bocskay n'a domnit 
multă vreme, fiind un om de-o vârstă mai înaintată, 

đar după el a venit acel altul, care a jucat un rol im- 
portant în toată istoria Europei răsăritene. Acesta este 
Gabriel Bethlen, care a avut ideia unei Dacii, —unei Dacii 
de alianță, nu de stăpânirea unuia singur: adecă în 
Ardeal să fie un mai puternic stăpânitor, şi acesta să 
aibă la disposiția sa prin tratate de alianţă, prin jură- 
minte, într'o situație oarecare de vasalitate, pe un 
Domn al Moldovei şi pe un Domn al Munteniei. Ceia 
ce a izbutit să facă mai tărziu dinastia Râk6czy-lor, 
începe de pe vremea lui Bethlen Gâbor, care nu este 
un fel de Gabriel Bâthory, predecesorul lui — din fa- 
milia aceasta fără îndoială se poate descoperi un germen 
de nesănătate intelectuală —, deci un tânăr viteaz cava- 
leresc, dar foarte pripit, ci dincoace ayem a face cu un 
Suveran în înțelesul cel adevărat şi solid al secolului 
al XVII-lea. 

Dar nu ajunge faptul că influenţa turcească se aşează 
din nou în Ardeal. Această politică o continuă Gheorghe 
Rákóczy I-iu, a cărui moştenire a fost stricată de fiul 
său, Gheorghe Rákóczy al II-lea, care a dorit să fie 
rege în Polonia şi a amestecat astfel pe Moldovenii 
lui Gheorghe Ştefan, pe Muntenii lui Constantin Ba- 
sarab într'o expediție prostească, de pe urma căreia 
Tatarii au prins pe foarte mulți dintre Ardeleni, iar 
Domnii noştri şi-au pierdut tronurile. Pe lângă faptul 
că avem în regiunea aceasta, vecină cu noi, a Ardea- 
lului, oameni în toată firea, capabili de a exercita o 
mare influență sprijinită pe o forță reală, ei au şi o 
semnificație naţională pe care Bâthoreştii n'o avuseră. 
Bátboreştii sânt, evident, Unguri, unii dintre dânşii 
Unguri catolici, alții trecuți la calvinism, ori şi întorși 
înapoi la catolicism ; însă una este a face parte dintr'un 
popor şi altceva este a semnifica, a exemplifica acest 
popor, a-l represinta în ideile, în sentimentele, în as- 
pirațiile sale. Nu se poate zice de Bâthoreşti că erau 
aşa. Ştefan Báthory, unchiul lui Sigismund, a ajuns 
prinț al Ardealului, dar, când i s'a oferit posibilitatea 
de a fi rege în Polonia, el s'a dus acolo și, cum în ca- 
litate de rege polon trebuia să fie catolic, s'a şi făcut: 
astfel, iar în Ardeal nu s'a întors nici măcar de cu- 
riositate pănă la sfârşitul zilelor sale. Aceasta nu 
însemnează un naționalism maghiar. Fratele lui, Cris- 

tofor, fusese lăsat să guverneze Ardealul şi el a crescut 
pe fiul său, Sigismund, cu Iesuiții; însă aceasta în- 
semna a-l creşte întrun sens pe care noi îl numim 
astăzi mondial, deci în legătură nu cu națţia, ci cu 
viaţa generală a Europei şi mai ales a creştinătăţii. 
Sigismund Báthory şa considerat totdeauna ca un 
căpitan de cruciată, ca un represintant al întregii lumi 
catolice începând o expediţie de desrobire a lumii ră- 
săritene, pentru a-şi alipi provinciile care ar fi scăpat 
în acest fel de stăpânirea turcească: între dânsul și 
poporul unguresc nu este o legătură strânsă. 

După el, înlocuitorul pe care Sigismund şi l-a voit, 
vărul lui, Andrei Báthory, era un cardinal crescut 
în Polonia, pe lângă regele Ştefan, ale cărui sentimente 
erau acum catolice. În lupta de la Șelimbăr n'a stat 
deci, de o parte nația romănească, biruitoare, şi de altă 
parte naţia ungurească, învinşă. Cu totul altceva este 
cu stăpânitozii de la începutul secolului al XVII-lea ; 
aceştia sânt întradevăr Unguri militanți. A dispărut 
acum internaţionalismul epocii Renaşterii şi încep a 
se deosebi naţiile, pentru ca acestea să ajungă a avea 
conştiinţa puternică din timpurile noastre, când există 
o legătură strânsă între conducătorii de Stat şi între 
poporul care formează majoritatea sau partea cea mai 
influentă a alcătuirii acelui Stat. 

Iată, prin urmare, că la granița noastră spre Ardeal, 
acum pentru intăia oară n'avem a face cu un Voevod 
al Ardealului care să fie mai mult local decât naţional, 
cum fusese pe vremurile cele mai vechi. N'avem a face, 
iarăşi, cu un represintant al religiei catolice sau al 
spiritului de aventură pe care-l hrănise Renaşterea, ci 
cu un Ungur care şede în casa sa şi care întrebuin- 
țează toate silințile sale pentru a face ca această casă 
să fie tot mai mult a sa. De sigur că aceşti prinți au 
şi foarte mari calităţi, şi una din aceste calităţi, 
unite şi cu o mândrie foarte explicabilă şi lăudabilă, 
din punctul lor de vedere, este plăcerea de a găzdui 
larg pe cineva, de a-i întinde mese, de a petrece cu 
dânsul, de-a considera pe oaspete ca pe un client iubit 
şi vrednic de ajutat, căruia i se vor da toate mijloa- 
cele ca să-şi ajungă scopul. 


Românii în străinătate. $ 

Începe acum marele Războiu de treizeci de ani, care 
ține pănă la păcile din Vestfalia, la 1648, războiu care 
a prins aproape toată Europa, din Suedia pănă în Ar- 
deal şi din Franţa pănă la hotarele Poloniei. Dar, în 
războiul acesta, Casa de Austria se găseşte în fața 
unor duşmani foarte numeroşi, în fruntea cărora este 
Franţa cardinalului Richelieu şi a lui Mazarin. Pe vre- 
mea aceasta, Franța își căuta oriunde aliați contra Casei 
de Austria, şi aliații aceştia se puteau găsi și în Ardeal, 
din două motive. Un motiv este antagonismul secular, 
care se moștenește din generație în generație şi care 
există şi astăzi, de şi unit cu anumite consideraţii re- 
visioniste, între Ungaria şi rasa germană, şi, pe de altă 
parte, chiar acum, la începutul secolului al XVII lea, 
S'a dus catolicismul lui Sigismund Báthory și al Lesui- 
ților, şi, prin urmare, quasi-suveranii din Ardeal, vasali 
ai Împărăției turceşti, dar având în interiorul țerii a- 
proape suveranitatea întreagă, sânt calvini şi luptători 
pentru calvinism, cari au întrebuințat cele mai:-mari 
silinți pentru a atrage şi pe Românii lor la calvinism, 
ceia ce li-a adus acestora mari servicii culturale. Natural 
deci că adversarii Casei de Austria, care se sprijinia pe 
catolicism, sânt bucuroși să găsească în Ardeal Unguri 
cari nu sufăr pe Nemţi și, în același timp. calvini, por- 
niți împotriva catolicilor. Ardealul, pănă la prostia lui 
Râkâ-zy al II-lea, cu întrarea în Polonia, pănă la ruşi- 
nea «.pitulării armatei lui înaintea Tatarilor, a ocupat 
astfel un mare rol în istoria universală. 


Să vedem ce se petrece și în Polonia. Şi aici se 
schimbă situația Moldovenilor cari ar voi să treacă 
acolo. De ce Polonia de pe vremea lui Mihai Vitea- 
zul este aşa de vioaie? Ea nu arătase această vioi- 
ciune nici pe vremea lui Ştefan-cel-Mare, nici pe a 
lui Petru Rareş, nici puţintel înainte de Mihai Viteazul, 
când regele primia ordinele Sultanului, la venirea unui 
ceauș sau unui capugiu şi la Curtea unui om ca Ştefan 
Báthory, cerând să se execute cutare Domn moldovean 
pr'beng în Polonia, aşa încât s'a tăiat capul lui Ştefan 
Tomșa, al lui Iancu Sacul și al lui Jon Potcoavă, rămâ- 
nând ca pe urmă decapitatul să fie îngropat cu toate 

onorurile, ceia ce o ţară cu sentimentul onoarei nu 
putea să primească. Darcum se face că un regat care 
primia de la Turci astfel de ordine, este pe urmă aşa 
de pornit la războiu ? Pentru că în Polonia întrase 
acum spiritul Renașterii, spirit de glorie, de cucerire, — 
spiritul imperialist întrupat în Ioan Zamoyski. Acesta 
este un om excepţional şi el nu represintă felul de afi 
permanent al poporului polon, ci felul cum acest popor 
a fost transformat sufleteşte, într'un anume moment, 
supt influența spiritului Renaşterii. 

De fapt, Polonia timp de vre-o douăzeci de ani nu 
este a urmașului lui Ştefan Báthory şi al lui Henric 
de Franţa, ci e ţara lui Zamoyski, precum, mai tărziu, 
după câteva decenii, va fi ţara lui Ioan Sobieski. 
Zamoyski este hatmanul, consilierul regelui de origine 
suedesă Sigismund Vasa, care nu s'a simţit niciodată 
acasă la dânsul în Polonia, nefăcând decât să se supuie 
voinţii atotputernice a consilierului său. Şi de aceia 
aşezarea de către Zamoyski a lui Ieremia Movilă în 
Moldova prin intervenţia contra Tatarilor, în locul lui 
Ştefan Răzvan, care pe urmă a şi perit căutând să-și 
recâştige tronul. Ieremia este un vasal al Coroanei 
polone ; el pune să se bată monedă polonă pentru dân- 
sul, întreţine o gardă polonă, ocroteşte religia catolică 
la Suceava. Politica aceasta este, în general, a Movileş- 
tilor, clienţii lui Zamoyski. 

Acesta dispărând, s'a încercat continuarea politicii 
lui, şi s'a găsit cineva format supt influența lui, Zol- 
kiewski, care a şi condus o bucată de vreme Polonia 
în acelaşi sens, Însă, noul hatman al Poloniei a perit 
în aventura de la 1620 în Moldova, Hatmanul fiind 
chemat în Moldova de Gaşpar Gratiani, un Morlac, 
foarte probabil Român din regiunile dintre Bosnia şi 
Croaţia, dar evident cu totul străin ca aspect, ca limbă, 
ca fel de-a trăi împotriva Turcilor: Polonii voind să 
înoiască expediţia de la 1595 a lui Zamoyski, resul- 
tatul n'a fost acelaşi, şi foarte multă vreme cei cari-și 
amintiau cu mândrie de instalarea lui Ieremia Movilă, 
în câmpiile de la Tuţora, au ajuns a considera aceste 
câmpit întocmai aşa cum Francesii au considerat întinsul 
șes, stepa infinită acoperită de zăpadă a Rusiei pe vremea 

lui Napoleon, căci acolo s'a prăpădit o mare parte 
din nobilimea polonă, și hatmanul. însuşi în retragerea 
sa şi-a pierdut capul de sabia unui Tatar. 

S'a văzut, prin urmare, că o astfel de politică este cu 
mult prea grea pentru mijloacele momentane ale Statului 
polon. De aici înainte a urmat o epocă de adâncă deca- 
dență supt cei doi urmași ai lui, Sigismund Vasa, şi 
pe la „1650 s'a pus chiar problema împărțirii, Poloniei 
între electorul de Brandenburg, între prinţul Ardea- 
lului, Gheorghe Rákóczy al II-lea, şi câţi alţii credeau 
că pot să „tragă către dânşii o bucată din trupul sfâr- 
tecat „al, regatului polon. 


În aceste condiţii, ai noştri nu mai pot trece granița 
nici într'o parte şi nici în cealaltă parte decât la'anume 
date și în anume condiții. Nu la Gabriel Bethlen, 
pentru că, pe vremea lui, în Moldova eta Constantin 
Movilă, un tânăr care n'a avut vreme să' se formeze, 
dar plin de mândrie, considerându-se ca represintantul 
unei dinastii și având sprijinul cumnaţilor, a doi no- 
bili poloni influenți, iar în Muntenia Radu Mihnea, 
o figură regală, aşa încât și unul şi altul îşi „ţineau 
boierii în mână, 

Dar mai tărziu, în epoca lui Gheorghe Rákóczy L-iu, si- 
tuația n'a mai fost aşa. După dispariţia lui Radu Mihnea 
şi a lui Alexandru Iliaş în Muntenia, iarîn Moldova a 
lui Ştefan Tomşa, om bun de războiu, Turcii au tri- 
mes ca Domni tot felul de clienți de-ai lor, cari nu 
aveau nici o valoare militară, nici vre-un fel de pri- 
cepere în ce priveşte guvernarea, şi ţara îi privia cu 
antipatie, cu despreţ Între alţii, un [eon-Vodă, care 
pretindea că se cobora din Ştefan Tomşa, a nemulță- 
mit pe mulţi dintre boieri, şi aceștia s'au răsculat şi 
au fugit în Ardeal, supt conducerea unui nepot al lui 
Petru Șchiopul, nepot care fusese şi în Polonia, acel 
Aslan căruia Venețienii îi ziceau şi Leone, „Leul“ 1. Când a 
murit Aslan, în fruntea lora venit apoi un vechiu ostaş 
al lui Mihai Viteazul: Matei Aga din Brâncoveni, care, 
când a ajuns la Domnie, şi-a zis Matei Basarab. Cu soția 


1 Acesta e sensul cuvântului turcesc Arslan. 

sa, Elina, fata unui boier din părţile de jos ale Mun- 
teniei, Năsturel, el a stat în Ardeal mai multă vreme, 
şi, pe când, înainte, un pribeag trecând în Imperiu 
era considerat puţintel de sus, ca represintant al unei 
rase inferioare, ca un biet om sărac, acuma Rákóczy, 
dându-și samă de ce represintau supt toate raporturile 
pribegii, are altă atitudine. Stăpânitorul ardelean este 
acum un nobil din Ardeal, şi, cum un Sigismund Rákóczy 
servise pe Mihai Viteazul şi Matei servise şi el pe 
Mihai, erau legături de familiaritate, de camaraderie între 
şeful pribegilor şi între prințul ardelean. Avem! o scri: 
soare a Doamnei Elina adresată după aşezarea lui 
Matei în Scaun, în care ea îşi manifestă sentimente 
fieşti, fiind mai tânără, față de Rákóczy, care-i primise 
în casă, care-i ajutase în toate privinţile, Chiar, când 
Matei a încercat, întăia oară, să-şi recapete tronul şi 
a fost învins în margenea Bucureștilor, unde este bi- 
serica Slobozia şi crucea lui Leon-Vodă, pusă în amin- 
tirea acestei victorii. Matei venise și cu Bănăţeni 
români între cari unul al cărui „nume se.scrie în do- 
cumentele contimporane: Vaidabuna, ceia ce nu în- 
seamnă decât „voevodul Bunea“ din' Banat, dintr'o 
veche familie nobilă de acolo. Când Matei Basarab a 
câștigat tronul, data aceasta nu "mai era în fața lui un 
Leon- Vodă, ci Radu, fiul lui Alexandru Iliaş, trimes 
atunci chiar de Turci, şi Matei a izbutit să-l învingă 
în gropile „din margenea Bucureştiului. Dar tronul şi 
l-a putut căpăta în mare parte şi din causa „banilor 
pe cari-i pusese la disposiție Rákóczy. 

Ce s'a întâmplat după așezarea lui Matei {Basarab 
în Scaunul Munteniei? Boierii cunoşteau acum drumul 
cel nou către Ardeal şi, dacă era vo ba de vre-o ne- 
mulțămire, ei știau ce poate să-i aștepte acolo, care 
este sprijinul pe care-l pot căpăta din partea prințului 
ardelean. De sigur că viața politică a principatului 
muntean ar fi fost mai zbuciumată, s'ar fi stârnit mai 
multe certuri între Domni și boieri, s'ar fi format mai 
multe conspirații şi comploturi, dacă nu s'ar fi întâmplat 





£ 1 În foaia lui Hasdeu Traian, Alte scrisori ale ei în cartea mea Scrisori 
de femei, 

aventura nenorocită a lui Râkczy al II-lea, care a închis 
poarta ce ducea la refugiul asigurat al Ardealului. 

Dar, câtă vreme erau încă Râk6czeştii, cari amândoi 
au exercitat o înfluenţă foarte puternică asupra prin- 
cipatului muntean, nu putea să domnească cineva aici, 
dacă era lipsit de sprijinul vecinului din Ardeal. Într'un 
moment, contra lui Constantin Şerban Cârnul, urmaşul 
lui Matei Basarab, s'au răsculat seimenii și dorobanții, 
trupele permanente alcătuite de Români, celalte fiind 
dintre mercenarii regiunilor de dincolo de Dunăre:, 
și, când au fost omorâţi boierii în Bucureşti, crucea din 
fața halelor însemnând locul unde a căzut părintele 
lui Constantin Brâncoveanu, Constantin Cârnul a aler- 
gat la sprijinul suzeranului ardelean: atunci cu trupele 
ardelene s'a dat bătălia de la Şoplea, în care tunurile pe 
care Matei le moșştenise probabil de la Mihai Viteazul 
au fost luate de Ardeleni şi principatul muntean a ră- 
mas desarmat. Acelaşi lucru s'a întâmplat şi în Mol- 
dova când a fost răsturnat Vasile Lupu: trupele ar- 
delene au venit să sprijine pe Gheorghe Ştefan şi ele 
au mers pănă supt zidurile Sucevei, unde a fost asediat 
ginerele lui Vasile, Timuș Hmilniţchi, împreună cu 
Doamna, cu familia lui Vasile şi cu tesaurul. 

Când un Domn era gonit de Turci, el ştia acum că 
în Ardeal poate să capete un sprijin. Şi însuși Cons- 
tantin Şerban de la o bucată de vreme s'a dus acolo, 
şi tot aşa a căutat un refugiu în Ardeal şi Mihnea 
Radu, un imitator nenorocit a lui Mihai Viteazul, care 
a dat și el o luptă la Călugăreni, unde a fost însă în- 
vins şi a trebuit, la urmă, cu toate pretențiile sale de 
„arhiduce“ și luptător pentru creştinătate, să se refu- 
gieze peste hotar. În Ardeal s'au întâlnit astfel, la 
acea dată, doi Domni: Constantin Șerban şi Radu 
Mihnea, şi fiecare se uita cu gelosie la legăturile pe 
care celalt putea să le aibă cu prințul Ardealului, do- 
rind el să aibă acest sprijin pentru așezarea în Domnie. 
Şi noi ştim care a fost viaţa lui Constantin Şerban şi 
a lui Mihnea Radu în Ardeal. Acolo, prinții erau bine 


1 Ceva corespunzător cu ce s'a întâmplat în Constantinopol, aproape în 
același timp, când lenicerii şi Spahiii se intovăraşiau momentan între dânșii 
și hotărau schimbarea Sultanului, 

primiți de nobilimea maghiară ; doar între ei se adă- 
postise altă dată un Gavril Movilă, însurat cu o Ma- 
ghiară ; acolo trăise atâta vreme un Ioan Movilă, care 
n'a putut căpăta niciodată tronul moldovenesc, după 
care umbla. Oamenii se găsiau ca acasă la dânșii; a 
pribegi devenise, deci, foarte comod. Şi fireşte că nici 
Constantin Şerban, care a venit mai tărziu, într'o ră- 
pede expediţie, să-şi caute averea îngropată, nici Mihnea 
nu plecaseră cu buzunarele goale. Fiind și oameni cari 
plătiau, ei erau primiți cu atât mai bine. Aveau, pe 
alături, şi legături cu clerul, cu bisericile, cu mănăs- 
tirile din acele părţi: cutare potir dat unei biserici din 
Maramurăş poartă numele unuia dintre aceşti Domni. 
Constantin era însurat şi a stat acolo cu Doamna 
lui. 

Relaţiile acestea dintre pribegii domnești pănă în 
momentul morții — moarte naturală sau moarte de 
otravă — şi între clasa dominantă din Ardeal erau, ast- 
fel, foarte bune. Avem, prin urmare, un nou tip de re- 
fugiaţi, cari nu se rugau. Nu era ca în secolul al XVI-lea, 
când pribegii cereau cu lacrimi cutărui suveran să in- 
tervie, să dea ordin ambasadorului lui pentru aşeza- 
rea lor în Domnie. Prinţul Ardealului este tot un vasal 
al Porții; el are la Constantinopol, ca represintant, 
numai un capuchehaie, întocmai cum aveam şi noi, cei 
din Principate. Ceia ce putea să deie un prinț arde- 
lean, care nu era un mare stăpânitor creştin având la 
Constantinopl ua adevărat ambasador, care să se bu- 
cure de dreptul ginţilor, era o alianță sigură, asigura- 
rea că nu va face ce a făcut regele polon cândva cu 
alți pribegi, că fugarul nu va fi dat în sama unui trimes 
al Sultanului şi afară de aceasta se acorla un 
ajutor bănesc rămânâud ca bami aceștia să fe res- 
tituiți pe urmă. Este deci cu totul altceva: o situație 
mult mai demnă, de şi mai puțin romantică și mai 
puțin interesantă oarecum decât a pribegilor celor mai 
vechi. 


Cât priveşte pe pribegii cari trec în Ardeal după 
căderea lui Gheorghe Rákóczy al II lea, ea este alta, 
Şi iată pentru ce. Cel de-al doilea Rákóczy pierduse, 

cum am văzut, la Tatari armata sa, comandată de 
Ioan Kemeny, şi el n'a mai fost îngăduit de câtre 
Sultan pe tronul ardelean. Vasalul acesta neastâmpărat, 
care crease o mulţime de încurcături, trebuia să dis- 
pară. Rákóczy, care, pe cât era de desorientat în po- 
litică, pe atâta era de demn ca ostaș, a murit, astfel, 
pe câmpul de luptă împctriva Turcilor, Atunci aceștia 
au căutat să puie în loc un om care să li aparţie lor, 
au aşezat pe cineva care era de origine romănească şi 
care a avut de sigur conștiința aceasta a originii 
sale „valahe“: Acațiu Barcsai sau Barcsai Ákos. 


Însă, în vremea când Sultanul căuta să pună în 
Ardeal un vasal foarte supus, un om incapabil de 
ambiţie, care să nu dispună de-o armată şi să nu cau- 
seze acele încurcături care-l făcuseră așa de primejdios 
pe Gheorghe Rákóczy al II-lea, în vremea aceia se 
deschisese o mare luptă între Casa de Austria şi Turci, 
După lupta de la Skt.-Gotthard, unde a venit şi con- 
tingentul din Franța al lui Ludovic al XIV-lea, se urmă 
războiul între Împăratul Leopold şi Turci ; Imperialii 
pătrund în Ardeal şi susțin ca prinț pe Ioan Kemény. 
Generali de toate națiunile, Montecuccoli, de Souches, 
marchisul de Baden sânt conducătorii pe cari Habsbur- 
gii îi întrebuințau, așteptând vremea când Casa de 
Austria va fi servită de un Eugeniu de Savoia, care, 
și prin cele trei origini naționale ale lui, arată cât de 
internaţional era de fapt Statul dinastiei de Habsburg. 

Bine înţeles că, până nu se isprăveşte războiul acesta, 
sau pănă ce măcar nu se creiază în Ardeal o situaţie 
sigură, provincia nu mai este un loc de refugiu. Dacă 
însă nu era această putință, nu li rămânea boierilor 
nemulțămiţi decât să treacă la Turci, de unde-i aducea 
Domnul oricând, sau în creştinătate, ceia ce nu mai 
era uşor ca pe vremuri. 


Dar, când Ardealul se aşează din nou, atunci intriga 
reapare în principatul muntean, şi Ardealul, pe care 
de la o bucată de vreme îl stăpâneşte un nobil din 
Secuime, Mihail Apaffy, sărac, lipsit de orice cunoștinţi 
ostăşești, inferior şi ca mândrie şi ca mijloace unui 

Şerban Cantacuzino, bogatul şi mândrul Domn muntean, 
țara vecină începe iar să se umple de pribegi. Și pribegii 
aceștia sânt iarăşi legaţi, nu de Imperiali, la cari a 
căutat un adăpost, mergând apoi de la Viena Împăra- 
tului pănă și la locul de pelerinagiu italian, Maica 
Domnului de la Loreto, pribeagul Domn muntean 
Grigore Ghica, care s'a făcut catolic, botezându-şi un 
copil după numele Împăratului Leopold şi a pus săi 
se facă portretul cu părul rătezat și trupul cuprins în 
platoşă, ci de prinţul Ardealului. Cu deosebirea că, pe 
când un Rákóczy I-iu joacă un rol politic în Europa 
şi are şi o însemnătate națională, orizontul lui Mihail 
Apaffy, este foarte restrâns. Aşa încât cine întră în 
Ardeal nu are decât adăpostul şi, eventual, o scri- 
soare de stăruință pe lângă Domnul din Scaun, pentru 
ca acesta să binevoiască a-l ierta, cum s'a făcut față 
de un Duca-Vodă, trecut din Moldova în Muntenia. 
Toate silințile pe care le-a cheltuit prințul ardelean 
sânt în acest”sens: să negocieze cu un vecin, cu un 
prieten. dar, în acelaşi timp, şi cu un tovarăş în supu- 
verea față de Turci, ca să înceteze conflictele. 


Iată o scrisoare a unui fugar din Ardeal din epoca 
a doua a secolului al XVII-lea, care poate lămuri pe 
oricine de ce caracter erau aceste adăpostiri. Banul 
Gheorghe Băleanu se găseşte la Curtea lui Apafy şi i 
se adresează prin următoarea scrisoare: 

„Prea-luminatului, milostivului şi creștinului craiu, 
Mihail Apafi, din mila lui Dumnezeu Ardealului craiu, 
părților erii Ungureşti domn şi Secuilor şpan, ca 
milostivului Craiu, cu plecăciune ne închinăm Măriei 
Tale. 

„Rugăm pe milostivul şi puternicul Dumnezeu să 
păzească pe Măria Ta cu bună sănătate şi pace întru 
luminată Crăia Măriei Tale în mulţi şi fericiți ani. După 
aceasta, facem ştire Măriei Tale că noi, după mila 
Măriei Tale cea crăiască, care a avut Măria Ta către 
noi, făcând Măria Ta pentru noi multe ostenele ca să 
putem merge în ţară cu pace și noi eram odihniţi 
întru cărțile Măriei Sale Ducăi- Vodă care ni-au trimes 
cu boierul Măriei Tale Gheorghe diac, precum ştii Măria 

Ta c'am dat cuvânt și înaintea Măriei Tale şi ne gătim 
din zi în zi, şi numai ce era să venim la luminata față 
a Măriei Tale ca să mulțămim Măriei Tale şi să ni luăm 
ziuă bună, să mergem în țară, iar, când fu să purce- 
dem la Măria Ta ca să ni luăm ziuă bună, nouă ni 
veni cuvânt din țară cum Măria Sa Duca.:Vodă ni-a 
făgăduit, la cuvânt nu şi-a stătut. Că Măria Sa a fă- 
găduit, pentru bucatele noastre, că, ce a luat, ni va 
da, şi, ce nu ni-a luat, nu ni va mai lua, şi am trimes 
şi oamenii noștri înainte la Măria Sa, necurm să ni dea 
ceva din ce ni-a luat, ce încă și ce-a mai fost neluat 
încă a luat tot, și nimic n'a lăsat. Deci noi, acestea 
înțelegând, am stătut de ne-am mirat, în ce chip face 
Măria Sa acest lucru, de nu-și stă la cuvânt și arată 
Măria Sa lucrul într'alt chip, nu precum a făgăduit. 
Jar încă tot ne gătiam să venim la Măria Ta, să dăm 
ştire Măriei Tale de acest lucru, şi atunci sosi şi boierul 
Măriei Tale Gheorghe diac cu porunca Măriei Tale 
către noi. După aceia mai vârtos ne îniemnăm și pur- 
cesem să venim la Măria Ta. Iar, când fu acum, se 
adeveri că ar fi pus Măria Sa Duca Vodă pe Stroe 
Vornicul la opreală, şi pe un ginere al nostru l-a pus 
la muncă, de l-a ars, aruncându-li năpastă mare, zicând 
că am trimes noi cărţi prin taină la dânşii, şi a zis 
că ni-au trimes şi ei de acolo cărți. De care lucru noi 
de această năpastă, foarte ne ştim că sântem oameni 
drepți, şi nu este cum zic ei, nici se va afla să li fi 
trimes cărți prin taină cu niscai meșteșuguri sau ei să 
ni fi trimes într'acest chip. Iar, de față, noi am trimes 
mai înainte, cu boierul Măriei Tale, Gheorghe diac, şi 
cu oamenii noștri. Ci ne rugăm Măriei Tale să nu fie 
ceva îngreuiată inima Măriei Tale pentru acestea ce 
zice ei şi năpăstuiesc; că noi cu capetele noastre ne 
- vom prinde înaintea Măriei Tale cum, de vom fi scris 
noi ca aceste lucruri acolo, sau să ni fi venit de acolo 
precum zic ei, nici cum nu se va afla aceste, ci numai 
acest lucru sânt năpăşti şi meşteşuguri, că, alt, tot ce- 
am avut, ni-au luat, numai ce-am rămas cu capetele. 
Poate fi că poftesc să ni iea şi capetele; ci la mâna 
Măriei Tale ramâne viața noastră, că ei cu aceste meş- 
teşuguri s'au apucat acum să ni sfârşească şi viaţa. 

Ce cum va lumina puternicul Dumnezeu curată inima 
Măriei Tale. 

Puternicul și milostivul Dumnezeu să păziască pe 
Măria Ta întru luminată Crăia Măriei Tale cu bună 
sănătate și pace în mulţi şi fericiţi ani. 


„Plecaţi şi slugi mai mici Măriei Tale: 


Gheorghe Banul, Neagoe Secuianu Vornicul, Ivaşco 
Logofăt, Hriza Vistier, Ilie Şătrar.“ 


Mai târziu ceva, ca să urmăm pe linia aceasta mun- 
teană, lucrurile se schimbă puţintel, şi iată de ce. Am 
văzut un Ardeal care este al Ungurilor fără amestecul 
Imperiului; am văzut apoi un Ardeal turburat: pe 
de o parte, aristocrația ungurească sprijinită de Turci, 
pe de altă parte imperialii, Casa de Austria. În urma 
depresurării Vienei, Ioan Sobieski a ajuns să câș- 
tige Buda şi toată Ungaria afară de Ardeal şi sa în- 
cheiat atunci vestita „Capitulaţie Lotaringică“, prin 
care Ardealul a trecut în stăpânirea Casei de Austria. 
Aceasta a durat câtăva vreme, şi numai la sfârșitul 
secolului a ajuns Ardealul să fie deslipit, prin pacea de 
la Carlovăţ, de stăpânirea turcească şi să treacă între 
posesiile Casei de Austria. Aceasta însă, pentru vecină- 
tatea munteană, înseamnă cu totul altceva, Îndată 
ce Imperialii au stăpânirea de fapt a Ardealului, care 
precedase cu câțiva ani pacea, principatul muntean 
trebuie să aibă legături cu acest Ardeal ocupat de 
Austrieci. 

Astfel pribeagul care pleacă de la noi nu are a face 
cu Mihail Apaffy I-iu sau cu Mihail Apaffy a! II-lea, ci 
cu comandanții trupelor imperiale, şi cu comandanții 
aceștia de pribegi. 

Între ofițerii imperiali este însă, în adevăr, unul 
foarte important, a cărui biografie aventuroasă ar me- 
rita să fie alcătuită din elementele care ni stau la dispo- 
siție. Este vorba de vestitul Agă Constantin Bălăceanu, 
care în armata imperială a fost colonel, şi planul lui 
era de a înlocui pe urmașul lui Şerban Cantacuzino, care 
şi acesta a negociat cu Imperialii şi poate că ar fi 
reușit dacă nu era moartea lui năprasnică atunci când 

el "se afla încă în toată puterea și vedea un întreg 
viitor înaintea lui. Constantin Brâncoveanu, Domnul din 
Scaun nu era nici cu unii, nici cu alții, ci aștepta să vadă 
cine, măcar o bucată de vreme, poate să asigure oanu- 
mită politică ; nu putea să admită, la vârsta sa, cu 
experienţa sa, şi mai ales sfătuit de Constantin Stolnicul 
Cantacuzino, un om aşa de cuminte, fratele mamei sale, 
o aventură de pe urma căreia şi-ar fi pierdut tronul. Vodă 
avea aparența că e mai mult cu Turcii, de și din anume 
scrisori, şi ale lui Constantin Stolnicul, se vede ce sim- 
iau ai noştri când veniau asupra lor cererile de bani, 
de provisii pe care nici nu le mai puteau suporta, nici 
nu se puteau răscula. Şi atunci Austriecii doriau să 
răstoarne pe Constantin Brâncoveanu, care, când aceștia, 
cari veniseră în țară încă de pe vremea lui Şerban Can- 
tacuzino, cu generalul Veterani, pătrunseră din nou cu 
Heissler, a făcut tot ce a putut, chemând șipe Tatari, 
numai să-i scoată. Heissler voia să pună deci în tron 
pe Constantin Bălăceanu, şi de aceia cu atâta plăcere a 
ajutat Brâncoveanu pe doritorul Coroanei ungurești, 
Emeric Tökely, care a şi fost aşezat, un moment, ca 
prinț al Ardealului şi ca succesor al vechilor regi ai 
Ungariei: Brâncoveanu, biruitor la Zărneşti, a avut mare 
bucurie când, alături cu prinderea lui Heissler!, s'a 
găsit pe câmpul de bătălie trupul neînsufleţit al lui 
Constantin Bălăceanu. Şi atunci s'a desmințit firea lui 
umană, creștină, pentru că a pus să se taie capul tră- 
dătorului şi să-l înfigă în parii casei bălăcenești de la 
Bucureşti. 

O politică asemenea cu a lui Constantin Bălăceanu, 
nu se putea până nu veniseră Imperialii în Ardeal, 
şi nimeni nu s'a mai ridicat pe urmă între pribegi la 
importanţa la care se ridicase. 

Dar, pe vremea lui Brâncoveanu, pe lângă uneltirile 
care se ţeseau împotriva lui la Constantinopol, erau şi 
alte intrigi care se făceau la Curtea de la Viena şi 
între hârtiile acestea vienese am găsit şi una în care 


1 Faţă de care el a dat dovadă de cea mai aleasă politeţă, iar celalt i-a 
răspuns cu cuvinte de brutalitate pe care Brâncoveanu nu le merita. Brânco- 
veanu spusese; „Îmi pare rău că te văd rob“ și Heissler a ripostat; „Eu sânt 
reb acum, iar tu eşti rob de când te-a născut maică-ta“, 

Brâncoveanu împreună cu sfetnicii lui este tratat în 
chipul cel mai duşmănos de boierii aceștia, cari nå- 
dăjduiau să-l poată înlătura printr'o expediție mai fe- 
ricită. 

Iată scrisoarea aceasta din 1690 a „boierilor cari au 
scăpat din Țara Românească“: 

„Prea-înălţaţi, prea-slăviţi şi prea-luminați domni ot- 
cârmuitori sfetnici a puternicii, prea-sfintei şi marii 
Împărății a Romanilor. Cu robească închinăciune aşter- 
nându-ne la pulpele cinstitelor picioarelor Măriilor Voas- 
tre, cu mare jale şi obede ne jăluim, dând ştire Mă- 
riilor Voastre de săraca a noastră țară, Țara-Româ- 
nească, că la atâtea pustiiri şi spargeri a ajuns, cât 
doară niciodată la a ei stepenă ajunge nu se va învred- 
nici, şi toată a ei pustiire, spargere şi risipă, măcar 
că nebiruitorul şi tiranul jug al Turcilor asupra noastră, 
fără nicio milostenie, cu cumplite jafuri şi nespuitoare 
tiranii ne-a cârmuit şi ne-a supărat, ci tot doară ni se 
pare că ar fi fost mai uşor ale purta, iarâ, de când au 
venit aceşti oameni străini, Greci țărigrădeni, cărora 
moşii şi strămoşii au fost adevărați Turci, cari ei se 
numesc Cantacuzineşti, a’ căror tirănii, jafuri, prăzi şi 
sugeri de sânge a săracilor ce-au făcut şi necontenit fac 
asupra săracei de ţeri și în ce foc nestins ardem și în 
câte cazne şi munci cumplite ne aflăm, de aceasta, fără 
de dumnezeiescul neam, limbă omenească a spune nu 
poate. Iară vărsări de sânge și omoruri nenumărate a' 
boierilor, întocmai ca Neron, şi, în ce ne aflăm, le 
putem asămăna cu ale Iadului munci. Că şi acesta 
de acum Domnitorul ţerii, Constantin-Vodă Brânco- 
veanu, dintr'acela neam fiind, toate mai sus zisele 
tirănii necontenit asupra noastră le are, şi Domnia lui, nu 
cu a săracei de ţeri voie şi alegerea boierilor o a luat, 
ci peste voia şi fără ştirea ţerii şi a boierilor, numai, 
de singuratec neamul lui, pus, supt tirănească putere 
o a luat, şi, din neamul acesta, de când a venit în 
ţara noastră, toate obiceiurile şi rânduielile ţerii noastre 
le-a stricat. Şi acesta biruitor Constantin-Vodă şi cu 
unchiul său, Constantin Cantacuzino, mai cu mari tirănii 
muncesc a le strica şi neamurile boierilor a le stânge 
de pe faţa pământului. Şi ce fel de meşteşuguri viclene 

aú arătat către oastea împărătească, va fi putut Lumi- 
nata Poartă a înţelege, şi de acum multe va putea înţe- 
lege, şi de acum mnlte va putea simți. Ci cu mare 
plecăciune şi smerenie ne rugăm Măriilor Voastre, de 
acesta neam şi de acum stăpânitorul Domn deplin a ne 
mântui să vă milostiviţi, şi nouă, dintru a lor tirănie 
scăpaţilor săraci de boieri a ni da audienţă a veni la 
luminata Poartă, să ni putem vărsa obiditele lacrimi 
de multe nedireptăţi, să vă milostiviți. Că noi la sfânta 
creştinească Împărăţie şi la Măria Voastră ca la izvor 
de viață năzuim. 

„Şi cu aceste ale noastre obidite jalbe în paza pu- 
ternicului Dumnezeu lăsăm pe Măria Voastră şi rămânem 
Măriilor Voastre veşnice şi plecate slugi, 

„Boierii cari am scăpat din Țara-Românească“: Stroe 
Şătrarul, Preda Căpitan, Radu Clucerul, Drăghici Pos- 
telnicul, Gherghina Căpitan, etc. 

Prin urmare, a avut Constantin Brâncoveanu a face 
cu doritori de „Domnie creştină, cari de sigur că ṣe 
gândiau şi la „sfânta cruce“, dar puţintel şi la toate 
avantagiile pe care ar fi putut să le aibă ei de la o 
stăpânire a lor prin Imperiali. 


Să vedem acuma ce s'a petrecut în Moldova la acest 
sfârşit al secolului: al XVII-lea. Polonia îşi schimbă 
de la o bucată de vreme caracterul. Țara care tre- 
buia să dispară a înviat, cu un avânt cavaleresc, cu 
o credință în viitorul ei, cu un sentiment de marea 
misiune care-i revine, care nu se simțise din zilele lui 
Zamoyski. Este însă o deosebire între Zamoyski şi Ioan 
Sobieski. Dar ei samănă în ce priveşte scopurile: şi 
unul şi celalt vor să iea în stăpânire ţerile noastre, şi 
nu pe vechea basă medievală ; şi Zamoyski şi Sobieski au 
dorit să fim supt stăpânirea polonă, doar cu privilegii 
pentru nobilime și cler. Într'o conferință ţinută la 
Paris, care a apărut în Revista mea istorică francesă, 
am căutat să demonstrez că boierilor de atunci li era 
absolut imposibil să primească o astfel de stăpânire. Pe 
vremea aceia exista un naționalism romănesc: Miron 
Costin vorbia de originea noastră romană, şi același 
lucru îl făcea şi Constantin Stolnicul Cantacuzino în 
Tara-Romănească. Boierii cari cugetau astfel nu erau 

dispuşi să primească stăpânirea străină, chiar dacă at 
fi fost să folosească un număr oarecare de familii. 
Scopul lui Sobieski fiind același ca şi al lui Zamoyski, 
motivele însă sânt deosebite. Zamoyski este un om al 
Renaşterii, de formaţie italiană, de un caracter oarecum 
internațional ; dacă s'ar fi întâmplat să rămâie influența 
lui asupra Moldovei, Movileştii ar fi guvernat ţara din 
generaţie în generație: ar fi fost contingente polone, 
monede polone, soli trimeși la Curtea polonă, şi atât. 
Dacă însă ar fi reuşit Ioan Sobieski, ar fi fost altceva: 
s'ar fi amestecat Polonii şi în ce priveşte guvernarea 
țerii. Pentru că inspirația nu mai este acum italiană 
a Renaşterii, internațională, ci este francesă, ca pe 
vremea lui Ludovic al XIV-lea. Oamenii umblă după 
glorie şi după stăpânire, şi ei nu înțeleg mai multe 
feluri de-a fi ale unei peri, ci un singur fel: ai cu- 
cerit-o, o stăpâneşti, faci ce vrei dintr'insa. Boierilor 
moldoveni nu li convenia aceasta; evident că nu li 
convenia. Dar în această Moldovă, care nu ar fi primit 
bucuros stăpânirea polonă, era și un întreg partid care 
cerea amestecul polon. Şi în partidul acesta chiar, 
două direcţii: una a unor oameni cu sentimente bune 
față de creştini, dar cari nu aveau un anume sens al 
civilisației europene, pe care ceilalți îl aveau, Cei d'in- 
tăiu erau pentru Poloni, numai ca să se ducă Turcii şi 
să vie o stăpânire creștină ; ceilalți, în frunte cu Miron 
Costin, care târa după dânsul pe fratele său Veliscu, 
omorât apoi şi el de Constantin Cantemir, şi pe toate 
rudele lui, erau formaţi sufletește european, occidental, 
supt influența polonă ; Miron Costin învățase toate 
clasele latineşti în Polonia, la Bar, în Podolia, şi avea 
legături cu lumea cultă de acolo ;el scria în limba la- 
tină, cum scriau şi Polonii în mare parte: era aceiaşi 
cultură de care se împărtăşiau şi unii şi alții. 

Mai era deci un motiv care va contribui să scoată 
mai tărziu din ţara lor un număr de Români: dorința 
aceasta de a întra în contact cu civilisația occidentală. 

Partidul polon exista de multă vreme, dar nu avuse 
putinţa de-a se manifesta, El o poate face acum: pentru 
ce? Pentru că Turcii, de şi Sultanii păstrau aceiaşi 
calitate inferioară, erau supt conducerea acelor mari 

Viziri, foarte activi, cari aveau un măreț ideal politie 
înaintea lor şi credeau că Împărăţia trebuie,să se_re- 
facă prin războaie, prin cuceriri. Pe la '1680, din,causa 
răscoalei Cazacilor din Ucraina, al căror Stat „trecător 
se desface în bucăţi, o parte fiind luată, de Turci,icari 
puseseră pe Duca Vodă, Domnul Moldovei, Hatman, alta 
înțrând supt stăpânirea polonă, pănă ce o parte din- 
tr'înşii s'au supus Marelui Duce, „Țarului“ de la Mos- 
cova, Turcii atacă Polonia, — expediţia de la Cebrin 
şi celelalte —, şi atacul acesta a făcut pe Poloni să se 
strângă în jurul omului care putea să apere Statul în locul 
regelui, foarte slab, Mihail Wiznowiecki, urmaş al lui 
Ieremia Movilă, în jurul lui Ioan Sobieski. Regele Mihail, 
fiind foarte bolnav, a murit curând, şi atunci Sobieski 
a fost ales rege, ca unul care, fiind Hatman, biruise pe 
Turci la Hotin în 16072, 

Domn al Moldovei în momentul acela era Ştefan 
Petriceicu, fiul unui boier mai mic şi el însuşi ridicat la 
tron aşa cum se făceau Domnii pe vremea aceia, nu 
în legătură cu familiile cele mari. Petriceicu era un om 
fără multă inteligență, fără capacitate militară, dar 
foarte onest, foarte de treabă, care fusese adânc jignit 
de atitudinea pe care o avuse comandantul turcesc cu 
ocasia luptei aceleia de la Hotin, tratându-l ca pe un 
rob, insultându-l în chipul cel mai grosolan, aşa încât, 
în acel moment, s'a creat în jurul lui un al treilea 
partid polon. Avem, deci, un partid care ţine la Poloni 
pentru că sânt creştini, altul care ţine la Poloni pentru 
că sânt civilisați în sensul european, fiindcă au o cultură 
latină, iar acum este şi un interes de grup: acei cari şau 
strâns în jurul lui Ştefan Petriceicu. El a fost mazilit 
şi înlocuit cu Duca-Vodă, care era fără îndoială un om al 
Turcilor. Petriceicu s'a dus în Polonia şi i s'a dat acolo o 
moşie de adăpost ; a luat în căsătorie pe o Marina, care 
era Polonă şi catolică, şi Polonii au căutat să-l pună 
din nou pe tron. În anul 1683, pe Duca-Vodă, care se 
întorsese de la asediul Vienei şi era la vie, în părțile 
Odobeştilor, în timpul serbătorilor de iarnă, Polonii 
l-au prins şi l-au dus în Galiţia, la Liov, unde a stat 
prisonier cu toţi banii oferiţi de Doamna lui, Nastasia, 
prietena lui Şerban Cantacuzino, 

În jurul lui Petriceicu erau o sumedenie de oameni 
tineri, Şi aici intervine încă un motiv pentru această 
expatriere, şi un motiv foarte demn de atenţie. Boierii 
noştri, de la o bucată de vreme, se despart în două, 
mai ales în Moldova: cei bătrâni, cari acceptă tot ce 
era, şi cei tineri, cari doresc orice fel de lucruri noi. 
S'au publicat scrisori de-ale acestor boieri tineri cari 
se oferiau oricărui Stat străin, numai să aibă ocasia să 
dovedească însuşirile lor de vitejie. E interesant să se 
vadă tinerii aceştia neastâmpăraţi, cari căutau un steag 
şi, neputând să-l găsească, se presintău unde vedeau 
fluturând steagul creştin. Unii sânt Munteni, dar mai 
mulți Moldoveni şi Moldoveni, pe cari-i vom întâlni 
în legăturile lui Dimitrie Cantnmir cu Petru-cel-Mare 
al Rusiei şi cu Carol al XII-lea al Suediei. Între aceştia 
şi Constantia Cantemir, tatăl lui Dimitrie, care întrase 
în serviciul regelui polon şi fusese ofițer al lui. Pe la 
1680, el s'a împrietenit cu unul dintre comandanții ar- 
matei turcești, și acesta l-a făcut Domn al Moldovei, iar 
el, fostul ofiţer polon, având legături de camaraderie cu 
comandanții armatei regale, a trebuit să iasă împotriva 
acestei armate şi să dea bătălia de la Boian, pe carea 
câştigat-o împotriva acestor oameni la cari ținea. Dar 
era cu totul inadmisibil ca el, Cantemir, să se fi unit 
cu Sobieski în marea expediție a acestuia, la 1684, 
care s'a pierdut în pustiul fără apă al Basarabiei-de- 
Jos şi aceasta pentru că, între altele, avea un fiu os- 
tatec la Constantinopol. Apoi el era sigur că nu va ră- 
mânea în ţară regimul lui Sobieski; s'ar fi unit cu 
acesta, dacă ar fi avut siguranța că ocuparea Moldovei 
este un lucru durabi!, În orice cas, nu e de admis că 
el ar fi ars Iaşul, care a fost aprins, fără îudoială, de 
lipsa de disciplină a unei părți din armata polonă, şi 
cu ajutorul Tatarilor. 

Constantin Cantemir a ieșit în afară de acest grup, 
numai findcă ajunsese Domn cu ajutorul Turcilor, dar 
ceilalți, tot tineretul acesta, a stat la disposiţia lui 
Petriceicu, şi nu pentru că Petriceicu era cum era, ci 
pentru că sprijiniau Polonii şi, am zice mai mult 
decât atâta, ei au stat la disposiția Polonilor, nu pentru 
că erau Polonii, ci pentru că aceştia represintau o armată 

oferind ocasii pe care nu le putea oferi o armată tur- 
cească, unde ai noştri erau întrebuințați doar ca salahori 
şi ca deschizători de drumuri, cari făceau poduri. Un 
tineret ambițios nu se putea mărgeni să îndeplinească 
asemenea funcțiuni, şi atunci el se ducea în armata 
polonă pentru că acolo se putea ridica destul de sus 
prin acte de vitejie. 

Iată scrisoarea a doi dintre aceşti pribegi, cari se 
adresează lui Cantemir Clucerul şi altor boieri pribegi. 


„Ai noştri cinstiţi fraţi, dumealor Cantemir şi alţi 
boieri cari dv. sânteți străinați din ocinile dumilor- 
voastre, cu sănătate ne închinăm şi facem ştire du- 
milor-voastre. lată că şi noi, cu mila lui Dumnezeu şi 
cu puterea creştinească şi cu porunca Măriei Sale lui 
Vodă, mergem în jos de ne vom împreuna cu Măria 
Sa Cuniţchie Hatmanul +, cu oaste ce avem, 10.000 de 
călări şi r.ooo de pedeștri, tot cu foc şi cu puști:, şi, 
împreunându-ne cu Hatmanul Cuniţchie, ne vom hotâră 
asupra Bugeacului de-om lucra. Deci şi dumneavoas- 
tră nu faceți altă zăbavă, ci numai încălecați, cu câți 
oameni veţi avea, şi veniți la noi, să fărămâm păgânul, 
să ni răscumpărăm pământul nostru, care dintr'însul 
ne străinaseră păgânii. Și să știți dumneavoastră că ni 
sosi o carte la Chipereşti, de la Miron Hăjdău, pârcă- 
labul de Soroca, scriind cum au trecut pre de ceia 
parte de Nistru un polcovnic, Tireşco, de la Hatmanul 
Popovici, cu 21.000 de oaste şi cu 28 de puşti, fără 
6 ooo de oaste ce este la Cuniţchie și fără câtă-i cu 
noi, de-om lovi Tighina cu Bugeacul. Deci foarte să 
vă fie dumilorvoastre bucurie şi fără nicio îndoială, 
numai să veniți. Şi, cu atâta obârşind, să fiţi dvs. sănătoși. 

Chipereşti, Noemvrie 28. 

„Fratele dumitale : Ilie Moţoc, Medelnicer, Savin biv 
Medelnicer, ne închinăm dumilorvoastre. 

„La dumnealor cinstiţi fraţii noştri Cantemir Clucerul 
şi alţi boieri pribegi să se dea cu sănătate“, 


Oamenii aceştia au jucat un rol important şi în vre- 
mea ocupaţiei polone la noi, care a ținut destul de 
multă vreme. Polonii sperară să capete Moldova şi 


1 Un Hatman al Cazacilor cari erau acum în serviciul Poloniei. 
3 Tunuri, 

Muntenia, însă, nesusținuți, la negociaţile de pace, 
de Austriaci, cari-i urmăriau cu o invidie neagră, din 
fericire pentru noi n'au căpătat decât numai Camenița, 
care fusese luată de Turci și întărită de dânşii, ceia ce 
însemna un fel de Gibraltar al Turcilor pe teritoriul 
regatului polon. Dar, până la pacea de la Carlovăţ, 
care i-a lăsat astfel fără răsplata pe care credeau c'o 
puteau aştepta, Polonii, cari făcuseră şi a doua expedi- 
ție, după cea cu arderea Iaşului, au căpătat o parte 
din Moldova care cuprindea: Suceava şi Câmpulungul 
Bucovinei. Ei voiau să se întindă până la Cetatea 
Neamţului, şi, în regiunile acestea ocupate, au aşezat 
garnisoanele lor. 

Avem o mulțime de scrisori de la comandanții aces- 
tor garnisoane şi de la ofițerii mai mărunți. Erau și 
Poloni care învățaseră româneşte şi sânt răvaşe în 
româneşte, scrise cu litere latine, printre cele d'intâiu 
forme latine ale limbii româneşti. Dar pe lângă aceştia 
erau şi Români cari, întrând în armata polonă, servi- 
seră la administraţia acestor ţinuturi ocupate. 

Între dânșii sânt mai ales doi, făcând parte din ca- 
tegoria soldaţilor de origine moldovenească rămaşi 
Moldoveni până la sfârșit. 

Unul dintre dânşii este Turcul sau Turculeţ, care se 
întâlneşte adesea în cronicile contimporane și în multe 
documente polone. Turcul nu s'a întors niciodată în 
Moldova şi nu știm în ce biserică de rit răsăritean din 
provinciile regelui polon i se odihnesc oasele. Pe celalt 
îl chema David sau Davidel; acesta avea speranţe, pe 
care Turcul nu le-a avut niciodată, de a fi Domn al 
Moldovei. 

Dar aceştia nu sânt interesanți numai prin ce au 
făcut, ci şi prin faptul că ei au creat o tradiţie. Bo- 
ierii munteni cari se rugau la Viena să fie ajutaţi pentru 
a se întoarce în ţară, apoi Muntenii cari se oploşiseră 
în Ardeal şi duceau o luptă cu Domnul din Scaun, nu 
se represintă decât pe dânşii ; ei nu creiază un curent 
care să însemne un spor de vitalitate națională. Din 
potrivă, aceşti luptători de supt steagurile lui Sobieski 
şi ale generalilor poloni din epoca aceasta cresc un 
întreg tineret. Nu se mai astâmpără tinerii în Moldova, 

şi, îndată ce se simt ceva, caută să se îndrepte cătte 
oştirea care se luptă. Unul din aceşti pribegi luptători, 
Toader Calmăşul, care n'a ajuns foarte sus, ci a îna- 
intat numai pănă la situaţia de vornic la Câmpulung 
în Bucovina, a avut un fiu, Ioan Toader Calimah, care 
a fost Domn al Moldovei. 

E un fel de înviorare a naţiei noastre prin întoar- 
cerea la acest contact cu arma, pe care îl pierduse de 
atâta vreme. 


VII. 


Călători pentru cultură. 





Pănă acum am avut a face cu oameni cari au ieşit 
din Moldova şi din Țara- Romănească pentru un anume 
interes, acela de-a căpăta un tron, sau oameni cari 
încunjurau pe cei cari mergeau în străinătate ca să 
capete un tron şi, pe de altă parte, cu ambasadorii 
cari erau trimeşi, mai ales în epoca d'intăiu, în care 
țerile noastre aveau o independență desăvârșită şi prin 
urmare păstrau o politică proprie. Oamenii aceştia, 
ori dacă erau ambasadori, ori dacă erau pretendenți 
domneşti, ori dacă aparțineau acelora cari din causa 
politicei „creştine ce se făcea de la o bucată de vreme 
treceau în Apus, la Imperialii austrieci, sau la Răsărit, 
la Poloni, nu 'se duceau în străinătate pentru scopuri 
culturale: nu erau deci de aceia cari să creadă că 
situaţia ce se întâlneşte în țară la dânșii nu este sufi- 
cientă pentru aspiraţiile lor sufletești și să vrea deci o 
cultură mai înaltă. 

Acum va fi vorba de cei d'intăiu Români cari se 
duc peste graniță pentru astfel de motive culturale. 
Se poate întâmpla ca unii să plece de la început pentru 
un alt motiv, dar, prin faptul că se găsesc în stră- 
inătate, că nu mai au legături cu țara, nu mai aud 
cuvântul romănesc, nu mai pot ceti cărți în limba lor, 
din causa aceasta încep să aibă de la o bucată de 
vreme alte preocupații, culturale. Facem o deosebire 
de nuanță, căci e vorba de două categorii: o categorie, 
compusă din cei cari pleacă de acasă anume pentru 
cultură și o a doua, cu care voiu începe, mai puţin 
importantă: acei cari n'au plecat pentru scopuri de 
cultură, dar cări, ajungând în străinătate, din causa 

isolării, a singurătăţii desăvârşite în care se găsesc, încep 
a se gândi la cei din țară ca şi la nevoile lor sufle- 
teşti şi ajung să fie factori, mai mult sau mai puțin 
importanţi, ai culturii romăneşti. 

Un cas mai vechiu din secolul al XVII-lea, îndată 
după jumătatea acestui secol, şi un altul care este de la 
începutul celui de al XVIII-lea, — ambele foarte 
duioase, și de aceia interesante, fiindcă materiile istorice, 
nu o pot spune în de ajuns, sânt înainte de toate 
lucruri omenești, care trebuie tratate şi înțelese ome- 
neşte. Orice metode istorice care nu țin sama de laturea 
aceasta umană sânt niște exerciţii de răbdare, dar nu pot 
fi istorie de îndată ce nu vorbim omeneşte despre oameni. 

Cel d'intăiu cas e în Muntenia, pe vremea lui Vasile 
Lupu, care nu era un străin, — nici un Grec, nici un 
Albanes, — ci tatăl său venise împreună cu Radu- 
Vodă Mihnea fără îndoială de peste Dunăre și foarte 
probabil nu vorbia bine romănește — de alminteri și fiul 
se încurca şi spunea sîn loc de ș —, însă mama lui Lupu 
era Româncă din Muntenia. El era totuși mai puţin 
lezat de rasa noastră decât Matei Basarab, un moş- 
neag de la ţară, am zice pe margenea dintre boieri 
şi dintre moșneni; dar, cu toate acestea, nu se poate 
zice că Vasile Lupu a fost un străin. Împotriva lui 
s'au ridicat întrun moment unii boieri de ţară, şi 
în fruntea lor a stat fiul lui Dumitraşcu Ştefan, 
Gheorghe, care era Logofăt Mare al Moldovei: a în- 
cercat să răstoarne pe Domn şi a izbutit prin ajutorul 
acelor boieri. Lucrurile acestea sânt povestite foarte 
frumos în letopiseţul contemporan: el spune cum, într'un 
rând, la Divan stătea Gheorghe Ştefan, de loc din păr- 
țile de către Carpaţi, spre Secuime, unde îşi avea moşia 
lângă Bacău, stătea, zic, la Divan, sprijinit pe toia- 
gul lui, așa încât părea că e cu bărbia pe dânsul, 
şi atunci l-a întrebat Vodă: „Ce zici din fluier, logo- 
fete ?“, iar, el, care aştepta să-i vină trupe de la 
Gheorghe Rákóczy din Ardeal, a răspuns: „Zic să-mi 
vie oile de la munte și nu-mi mai vin“. Au venit însă 
trupele de la Rákóczy, și Vasile Lupu a fost răsturnat. 
Vasile-Vodă s'a întors apoi cu oaste căzăcească (căci 
fata lui, Ruxanda, era măritată după Timuș, feciorul 

Hatmanului Cazacilor), a izbutit întăiu, pe urmă a 
trebuit să se retragă, şi, astfel, a rămas Domn Gheorghe 
Ștefan, de şi într'o situaţie foarte grea. 

Noul Domn era un tip de Moldovean de pe la 1650, 
foarte patriarhal, foarte simplu, foarte onest, şi găsind 
cuvintele potrivite pentru a înfățișa întrun chip nu 
atât de atrăgător, cât de pătrunzător, acest spirit onest 
a lui. Iată câteva cuvinte dintr'o scrisoare a lui în care 
se îndreptățește tocmai față de Gheorghe Rak6czy, că 
nu poate să-i plătească suma cu care se îndatorase — 
pentru că, natural, expediția aceasta se făcuse cu chel- 
tuieli mari : 

„Luminate şi cinstite Craiu şi nouă de bine făcător, 
milostivul Dumnezeu să te cruțe pre Măria Ta cu bună 
pace şi sănătate, împreună cu tot binele, întru mulți ani. 

Cinstită cartea Măriei Tale dintru mâna cestui poşt 
(curier) al Măriei Tale cu cinste o am primit, şi am 
cetit cu drag ; şi am dat laudă milostivului Dumnezeu, 
înțelegând de bună sănătatea Măriei Tale. De câte ni 
scrii Măria Ta, pre amăruntul înțeles-am. Pentru rân- 
dul Tatarilor, adevărat este cum zici Măria Ta... 

Că, de aş avea zece bani în casa mea, trimete.-i-aş 
și aceia tot spre istov de datoria aceia, carea doar Măria 
Ta socoteşti că eu din câinia mea şi din fără-de-omenia 
mea pestesc şi întârziez Măriei Tale, de nu plătesc. Eu, 
necum spre ce aș mai arăta cătră Măria Sa cu alt 
jurământ ceva, ce, cum arătăm mai sus, tot aşa zicem ; 
ce nevoia noastră vedem că nu se crede înaintea Măriei 
Tale. Ce doar n'am fi nice noi cu obraz de marmure 
sau de hier, — că pre un fier şi pre un marmure cu 
atâta gloată de atinsături s'are hi sfredelit, dară inima 
noastră în ce chip n'are hi vătămată de atâta ponos? 
Ce numai pentru mare nevoie şi lipsă ce ni este, și 
la Măria Ta n'avem credință, pentru aceia sântem 
obiduiţi ; iar, obrazul mieu s'a făcut mai gros decât 
pământul de atâta supărare“. 

Nu se poate închipui ceva mai patriarhal, mai pito- 
resc, decât ce scrie aici Gheorghe Ştefan. 

Într'un moment, el a fost silit să sprijine fără voia lui 
întreprinderea nebună pe care Gheorghe Rákóczy al II-lea 
a făcut-o în Polonia şi acesta şi-a pierdut armata, care a 

fost prinsă de Tatari. Atunci amândoi Domnii, Constantin 
Basarab Cârnul din Muntenia și Gheorghe Ştefan din 
Moldova, au trebuit să se retragă. Gheorghe Ştefan 
încheiase două tratate cu Rușii, cu Țarul Moscovei 
(este cea d'intâiu înțelegere dintre Români şi dintre 
acel stăpânitor mai depărtat până atunci şi care nu 
avuse până în momentul acela cine ştie ce influenţă 
în regiunile noastre, pentru că, de fapt, sprijinitorul 
creştinilor ortodocși nu era Marele Duce muscălesc, 
Parul, ci Domnul Moldovei sau al Țerii-Romăneşti): un 
tratat de comerț, care era cunoscut de multă vreme, 
şi un tratat politic pe care noi îl cunoşteam în ce pri- 
veşte cupriusul, dar nu şi în ce privește forma, — 
el s'a găsit în urmă şi s'a publicat în „Revista Istorică 
Română“. În basa acestui tratat a trecut el în Rusia, 
şi de-acuma îl putem urmări. Sânt vre-o zece ani de 
când întâmplarea a făcut să găsesc şi o scrisoare a lui 
datată de pe malul Mării Baltice, de la Dorpat. El 
scria cuiva din țară, de unde plecase singur, fără ne- 
vasta lui, Doamna Safta, pe care o luase în căsătorie 
într'un chip foarte curios: mergea cu trăsura, cu răd- 
vanul, și a găsit înaintea lui un alt rădvan în care era 
o jupăniță, s'a uitat la dânsa, i-a plăcut şi, atunci, i-a 
spus vizitiului jupăniței să întoarcă trăsura la dânsul 
acasă ; așa s'au luat. Însă cu Doamna Safta Vodă nu s'a 
înțeles peste măsură de bine; el a pretins că ea na 
vrut să-l întovărăşească în pribegie, iar ea a obiectat 
că a lăsat-o acasă. Se pare că Doamna avea dreptate, 
pentru că el, în rătăcirea lui, a fost urmat de o Rusoaică, 
Ştefanida Mihailova, căreia îi plăcea să-și zică Doamnă 
a Moldovei și care mai că era să devină soţia lui Petru- 
cel-Mare, după ce a murit Gheorghe Ştefan, decât care 
era mult mai tânără, 

S'a dus deci în Rusia şi acolo a încercat o între- 
prindere care nu i-a reușit. Cândva, neputându-se în- 
țelege cu Ruşii — cari nu se țineau de tratat —, a 
trecut în Suedia. Acum câțiva ani am tipărit câteva 
scrisori încă necunoscute privitoare la șederea acolo a 
unuia dintre cei mai călătoriți pribegi domnești. 

Pe vremea aceia Pomerania era suedesă şi la Stettin 
comandau deci ofițeri de-ai regelui. Prin urmare pri- 

beagul a fost aşezat în castelul de la Stettin din bună- 
voința şi mila regelui Suediei și, acolo, avea o pensie 
care nui s'a servit regulat (avem o întreagă corespon- 
dență în legătură cu această pensie). El ţinea lângă 
dânsul pe Ştefanida Mihailova, sămănând în privința 
aceasta cu mai vechiul Petru Șchiopul (care la Bolzano 
era întovărăşit de Doamna Irina, dar, în același timp, 
şi de Maria Cerchesa: Irina Rusoaică, Maria Circasiană, 
şi la urmă Rusoaica a fost învinsă de Circasiană), cu 
câțiva boieri, dintre cari unul, Constantin Nacu, dintr'o 
familie care a avut Vornicia Câmpulungului Bucovinei, 
a fost însărcinat de fostul Domn cu misiuni diplo- 
matice şi a mers și la Paris, la Ludovic al XIV-lea. 

Vedeţi, un grup întreg de Români în jurul pribegiei 
lui Gheorghe Ştefan. Dar de ce pribegia lui n'am pus-o 
în legătură cu celelalte? Iată pentru ce: pentru că 
de la o bucată de vreme ea a provocat un fenomen 
cultural interesant. Gheorghe Ştefan vorbia şi scria 
moldovenește foarte frumos, dar nu era un cărturar; 
iscălitura lui în dosul documentelor este a unui om care 
a luat lecţii de scrisoare, dar la puţin se mărgenește 
învățătura lui. Acolo la Stettin însă i-a fost grozav de 
urât şi, pe lângă aceasta, nu era o biserică ortodoxă şi, 
nefiind biserica aceasta ortodoxă —voiu vorbi pe urmă 
de un Radu Colțea, ofițer suedes, care după 1700 a fost și 
prin Siberia, şi care a cerut să i se dea drumul înapoi 
în țară, pentru că în Suedia, unde se întorsese, nu 
era biserică de legea lui, — pribeagul, care când era în 
Moldova, asculta o slujbă în slavoneşte, dar acolo auzia 
vorbindu-se româneşte în jurul lui, pe când aici el doria 
ca măcar la biserică să audă limba sa, a rugat pe un 
călugăr care-l întovărăşia, Antonie din Moldoviţa, să-i 
facă o traducere a Psalmilor în limba românească. Şi 
s'a făcut un fel de carte bisericească pentru Gheorghe 
Ştefan. Călugărul a stat, de altfel, acolo atâta vreme 
cât a trăit Domnul; mai târziu, când acesta a avut un 
atac de apoplexie, după care a murit în câteva ceasuri, 
tot Antonie a însemnat pe paginile cărții pe care o În- 
trebuințase el pentru a-i face un fel de slujbă Domnu- 
lui său, împrejurările în care s'a stins stăpânul. 

lată deci un cas când pribegi cari nu pleacă din 

motive neculturale izbutesc să aducă totuși resultate cul- 
turale şi să îmbogăţească, fie şi numai cu atât, litera- 
tura românească. 

Este însă şi un al doilea cas, La începutul secolului 
al XVIII-lea, Ştefan Cantacuzino, care răsturnase pe 
vărul său Constantin Brâncoveanu și adusese, prin el 
şi prin tatăl său, executarea la Constantinopol a lui 
Brâncoveanu şi a copiilor lui, a fost la rândul său dus 
în Turcia şi omorât în închisoare, împreună cu acel tată, 
bătrânul Stolnic Constantin. Doamna lui, Păuna, o fe- 
meie bolnavă, care cândva a avut şi crise de nebunie, 
a plecat poate chiar înainte de catastrofa soțului ei în 
străinătate cu cei doi fii, Constantin şi Radu. Amândoi 
au avut o viaţă foarte turburată. Am publicat un studiu, 
în Memoriile Academiei Române, despre Radu Canta- 
cuzino, Era un om cu cunoștințe militare, care s'a dus 
la Viena —Doamna se afla cu copiii la Viena şi la Roma, 
şi-i trecuse la catolicism —, şi aici guvernul austriac 
i-a oferit un loc în armată, în calitatea aceasta de ca- 
tolic şi de fiu al unui Domn care stătuse în legătură 
cu generalii din Transilvania. Şi Eugeniu de Savoia s'a 
ocupat de acest Radu Cantacuzino, pe care-l putem cu- 
noaşte din multe acte contemporane şi căruia pănă la urmă 
i s'a dat într'adevăr un rost ostăşesc. Fraţii Cantacuzini 
erau însă în legătură şi cu Sârbii, cari, pe atunci, pe la 
1720, voiau să reinființeze Statul lor printr'o răscoală, 
aşezând în fruntea lor un Despot, cum îl avuseră în mo- 
mentul dispariției țerii lor libere, în secolul al XV-lea, 
—și şi-au pus ochii pe familia aceasta Cantacuzino. 

Dacă aţi întreba pentru ce, v'aș putea spune că i- 
deia națională sârbească se împletise o bucată de vreme 
cu ideia națională românească, lucru care la Sârbi nu 
se ştie, dar nici la noi, şi acei care a represintat în 
Ardeal, pe: la 1660-1680, spiritul național românesc în 
lupta, pe basa ortodoxiei, contra Calvinilor, a fost 
Mitropolitul Sava Brancovici, care era de origine Sârb. 
El avea un frate, Gheorghe, care a fost şi în Rusia după 
ajutor şi, pe lângă ajutor, el urmăria şi unele scopuri 
politice, voind să se înțeleagă cu Ruşii tocmai pentru 
„răscoală, pe vremea lui Şerban Cantacuzino, unchiul lui 
Ştefan, prin urmare străunchiul celor doi fii cari ră- 

tăciau acum în lume. În cutare însemnări l-am găsit 
iscălit şi în româneşte; „Brâncoveanu“, căutând să 
creeze astfel o confusie între Brâncovenii din țară şi 
între Btancoviceştii sârbi, cu totul de altă obârşie. Încă 
de atunci exista deci legătura aceasta dintre Români și 
Sârbi, așa că era natural ca, pe la 1720, căutând Sârbii 
un șef, să se îndrepte către cei doi fii ai lui Ştefan- 
Vodă Cantacuzino. 

Radu a căpătat un regiment „iliric“, a fost colone- 
lul acestui regiment sârbesc, și avem modelul steaguri- 
lor regimentului, pe care l-am reprodus în memoriul 
citat. Am găsit și o mențiune a trecerii lui cu regi- 
mentul pe la Trieste spre Italia. După aceia cei doi 
prinți au isprăvit rău, pentru că erau copii rău cres- 
cuți, pretenţioşi şi neurastenici, mai ales Radu, care se 
însurase cu o femeie de foarte rea reputație—se jucau 
cărţile la dânsul—, de nu ştia cum să scape de el cine-l 
adăpostia. A vrut să treacă, trădând Casa de Austria, 
după ce o servise o bucată de vreme, în serviciul lui 
Frederic al II-lea, dar oferta lui n'a reuşit. A murit 
la Camenița, în fața Hotinului, şi este îngropat în 
biserica de acolo. Iată un pribeag interesant, curios; 
dar aici nu interesează aventurile lui, ci şi ceva literatură 
în relație cu cariera fratelui său, Constantin. 

Constantin Cantacuzino s'a înţeles formal cu Sârbii. 
Prin urmare nu este vorba de cineva care să comande 
un regiment iliric, ci de unul care vrea să fie Despot 
al Sârbilor revoltați, nu numai împotriva Turcilor, ci 
și împotriva Casei de Austria, pentru că o parte din 
Sârbi, în timpul marelui războiu pentru liberarea Un- 
gariei, se înţeleseseră cu Habsburgii. El a întrat în legă- 
turi cu dânşii, însă l-au descoperit Imperialii, l-au arestat 
şi l-au pus în închisoare ; a stat închis o bucată de vreme 
la Kufstein, de unde i s'a dat drumul foarte târziu, 
când era zdrobit cu desăvârșire şi, căutând să se ducă 
într'un oraş din împrejurime, a murit pe drum. Pro- 
cesul lui îl avem, şi din acte desluşim întru câtva că 
a fost de fapt o încercare de răscoală sârbească, pe 
care Casa de Austria o putea considera ca un act de 
înaltă trădare. 

Pe lângă Despotul cel nou, cantacuzinesc, era şi un 

tânăr român din Oltenia, din familia Boţulescu, care-şi 
avea curţile la Mălăiești: Vlad Boţulescu de Mălăieşti. 
Vlad a fost închis cu stăpânul lui, şi nu se știe dacă a 
fost eliberat în acelaşi timp cu acesta sau a murit în 
prinsoare. Fiind acolo fără niciun Român la îndemână şi 
persecutat de un grozav urit, s'a rugat de temnicer 
să-i dea cărţi, şi acesta i-a adus câteva, una mai ne- 
potrivită decât alta : cutare carte de legende răsăritene, 
o istorie a lui Scanderbeg, Viaţa unui sfânt catolic, 
Iosif Calasanzio. De şi pe Vlad nu-l interesau, totuși 
el le-a tradus în românește, cu o prefaţă foarte duioasă, 
în care povesteşte starea de spirit, aşa de nenorocită, 
a lui şi mângâierea pe care o găsia în această operă 
de traducere. 

Jată deci acele două casuri care, cum v'am spus, 
arată cum se poate întâmpla să plece cineva din țară 
pentru alte motive şi de pe urma împrejurărilor din străi- 
nătate să contribuie şi la îmbogățirea literaturii ro- 
mâneşti !. 


Acum vin la categoria acelor cari au plecat din țară, 
în adevăr pentru nevoi culturale. 

În fruntea acelora, trebuie să punem pe însuși Con- 
stantin Stolnicul Cantacuzino, fratele lui Şerban- Vodă 
Cantacuzino, și tatăl lui Ştefan-Vodă Cantacuzino: era 
fiul lui Constantin Postelnicul, omorât din ordinul lui 
Grigore-Vodă Ghica, şi al fetei lui Radu Șerban, Dom- 
nița Elina, care a avut un rol foarte important în 
creșterea copiilor ei și a putut să li transmită interes 
pentru cultură. Ea şi sora ei, Anca, pomenite în testa- 
mentul de la Viena al lui Radu Şerban, au petrecut cei 
d'intăiu ani din tinereţe la Viena şi s'au împărtăşit din 
cultura apuseană. Anca a luat pe fiul lui Mihai Vitea- 
zul, -Nicolas-Vodă Petrașcu, iar cealaltă a fost, cum am 
spus, soția lui Constantin Cantacuzino. Acesta era un 
om venit de aiurea, din lumea grecească, sărac, aşa 


1 Am publicat de multă vreme în revista Literatură și artă română un 
articol despre Viad Boţulescu de Mălăieşti, pe care-l semnalase, după un ma- 
nuscript din Viena, şi răposatul loan Bogdan, în „Memoriile Academiei Române“. 
Am reprodus prefața aceasta, dar poate, din punct de vedere al limbii, mar fi 
rău dacă Academia, găsindu-se în împrejurări mai bune decât acum, ar edita 
cele trei manuscripte rămase de la dânsul. 

încât averea, legăturile, influența erau toate ale soției 
lui, şi de aceia această casă cantacuzinească a fost gu- 
vernată exclusiv de Elina. Era o femeie foarte legată 
de ţara ei: avem testamentele ei, foarte frumoase în 
care sânt şi acte de caritate, ca liberarea rumânilor 
de pe moşiile ei, cu sfaturi foarte frumoase date co- 
piilori, dar, legată așa de mult de neamul ei, de pă- 
mântul acestei ţeri pe care-l stăpânia, ca proprietară, 
în aşa de mare parte, ea a păstrat totdeauna și legă- 
turi cu străinătatea, Având astfel un ideal de cultură 
mult mai înalt decât al altor femei, şi-a crescut copii 
deosebit de bine. 

Dintre ei, Constantin a fost cel care răspundea mai 
mult acestei dorinţi, acestei ambiţii a mamei sale. Prin 
urmare, din causa ei, care voia să aibă cel puțin un 
copil de o cultură corespunzătoare cu a oamenilor pe 
cari-i cunoscuse la Viena, ca și din causa aplecării firii 
lui înseşi, el a fost trimes la învăţătură mai înaltă în 
Turcia, la Adrianopol și la Constantinopol. Știm foarte 
bine când a fost acolo şi cine i-a fost învățător ; învățase 
perfect grecește și, când s'a făcut, la 1688, traducerea 
complectă a Bibliei, unul din cele mai frumoase monu- 
mente de literatură românească, el a fost consultat de 
traducători tocmai pentru această cunoştinţă adâncă a 
limbii elineşti. De acolo, de la Constantinopol, acest 
om, care ajunsese un perfect elenist, cel puțin după 
măsura timpului, a mers şi în Italia, la Veneţia. 

Trebuie să vă explic de ce această călătorie a unui 
tânăr Român la Veneţia, Ce l-a îndemnat într'acolo? 
De la o bucată de vreme, între Veneţia şi între lumea 
turcească și în general lumea din Sud-Estul Europei, 
erau, nu numai vechile legături de comerţ, ci, în acelaşi 
timp, şi legături culturale; anume Greci mergeau să 
înveţe, nu la Veneţia însăşi, ci la Padova vecină, la 
Colegiul padovan. Pentru ce? Pentru că limba diplo- 
matică, înaintea limbii francese, era în Imperiul Oto- 
inan cea italiană, — şi cine voia să fie dragoman al 
Porții trebuia să ştie italieneşte. Cel d'intăiu Mare Dra- 
goman de rasă grecească, Panaioti Nikusio, este din 





1 A se vedea culegerea mea de Scrisori de femei, apărută la 1932, şi co- 
municaţia recentă la Academia Română, 

această vreme ; de şi nu se pare să fi mers în Apus, 
era însurat cu o femeie din insula Chios, unde fuseseră 
Genovesii şi unde se cunoștea foarte bine limba ita- 
liană. Pe de altă parte, profesorii de la Padova (foarte 
mulţi clerici din Italia, în frunte cu vestitul Leon Al- 
latius, se ocupau pe vremea aceia de ideia unirii 
Bisericii Răsăritene cu cea Apuseană), şi mai ales 
aceia dintre dânşii cari aparțineau Ordinului Iesui- 
ților, căutau să prindă pe Răsăriteni: propaganda a- 
ceasta catolică în Orient era foarte veche, de pe vremea 
lui Matei Basarab şi Vasile Lupu, când un ambasador 
frances la Constantinopol, de Cesy, lucra, în legătură 
şi cu Domnii noştri, în vederea realisării acestei u- 
niri, împotriva lor fiind protestanții şi Calvinii, cari 
au încercat, cu patriarhul Chiril Lukaris, să facă aceiaşi 
operă de convertire, dar nau izbutit nici unii, nici 
alții. Deci, pe de o parte, necesitatea de a învăţa limba 
italiană a viitorilor Mari Dragomani ai Împărăției tur- 
ceşti şi, pe de altă parte, această dorință a Iesuiţilor, 
cari întrebuințau şi peun Helladius, autorul unei cărți 
foarte interesante, cu scopul de a căpăta aderenţi pen- 
tru credinţa catolică. 

Dar era şi un al treilea motiv: la Turci putea ci- 
neva să capete o mare influență prin faptul că era 
medic, sau se dădea drept medic — hechim-başa 
când era cineva „medic mare“. Acum câţiva ani, am 
găsit o foarte interesantă carte spaniolă de pe la 
1560, în careun om inteligent, care a fost rob la Turci 
foarte mulți ani, arată cum a scăpat de-a fi trimes la 
galere, la munca istovitoare de a vâsli, pentru că a 
avut ideia să spună că are cunoştinți de medicină, iar 
Turcii l-au crezut şi l-au făcut hechim, aşa încât a 
îngrijit pe marele amiral Sinan — altul decât Sinan 
de la Călugăreni —, fiind până în ultimul moment în 
luptă cu medicii evrei, cari tratau şi ei pe nenorocitul 
amiral, şi s'a întâmplat că pacientul a murit pe când 
îl tratau Evreii. A fi medic la Turci era, deci, lucru 
foarte mare, şi Grecii făcuseră în vremea aceia o legătură 
între două noţiuni care nu se presintă legate în tim- 
purile noastre: noţiunea de medic şi noțiunea de filo- 
sof: „iatrofilosof“. Un „iatrofilosof“ trecea înaintea tutu- 

rora. Alexandru Mavrocordat, tatâl lui Nicolae-Vodă şi al 
lui Ioan-Vodă, — Ncolae, cel care e îngropat la Văcă- 
reşti şi Ioan, la biserica Sf. Gheorghe —, Alexandru, 
căruia i se zicea: Exaporitul, „scriitorul intim“, scrii- 
torul politic al Porţei, era „iatrofilosof“ de la Padova. 

Iată motivul pentru care Elina, soţia lui Constantin 
Postelnicul Cantacuzino, a trimes pe fiul ei Constantin 
să învețe la Padova. Acum câtiva ani, am avut marea 
surprindere de a găsi între manuscriptele de la Museul 
din Bucureşti memoriile de student ale lui Constantin 
Stolnicul Cantacuzino, cele mai vechi memorii de stu- 
dent, scrise cu o caligrafie foarte frumoasă, pe care le-am 
tipărit în Operele lui Constantin Cantacuzino, la 19or. 

El arată acolo cum a plecat de la Constantinopol, 
cum a ajuns la Veneţia, unde-l aştepta un cunoscut și 
prieten al familiei, Pano- Pepano, mare negustor, de 
origine balcanică. Dat în sama acestui bogat Oriental, 
Constantin a trecut la Padova, unde știm şi ce profe- 
sori a avut. El învăța întăiu acasă, pentru că nu era 
pregătit să meargă de-a dreptul la Colegiu, dar pe urmă 
a urmat şi acolo, șia căpătat o învățătură foarte înaltă, 
de şi era așezat în casa unei persoane care se numia 
Virginia Romana şi, pe vremea aceia, la Padova, când 
o persoană. feminină avea nume de localitate, aceasta 
însemna că nu obișnuia purtări prea bune, — proba- 
bil că Elina nu cunoștea acest amănunt. Aceasta nu 
l-a împiedecat însă să studieze, și s'a întors acasă om 
foarte învăţat. 

Constantin Cantacuzino a avut înalta ideie de a scrie 
o istorie a tuturor Românilor, fără deosebire între prin- 
cipatul muntean şi cel moldovean, şi chiar cu gândul la 
Românii din Macedonia, pe cari i-a apărat, afirmând 
pentru întăia oară, cu energie, că sânt acelaşi neam cu 
noi, ca unul care cunoştea pe Macedonenii din Bucureşti. 
Cartea aceasta admirabilă a fost continuată pănă după 
anul 1200, fiindcă într'o lucrare mai târzie, a unei rude 
a sale, Mihai Cantacuzino, cel care a făcut biserica 
Schitul Măgureanu, căci era din ramura Măgurenilor, 
întrun raport către Ruşi cu privire la țerile noastre, 
se pomeneşte un scriitor „Cantacuzino“. pentru lucruri 
de la 1200, dar acesta nu poate fi decât Constantin Stol- 

nicul i, și deci a existat un manuscript de istorie a tuturor 
Românilor al lui Constantin Cantacuzino, mergând până 
la acea dată, de şi nu avem azi decât expunerea până 
la Attila. Mi-a părut cândva că un fel de „cronologie“ 
a Domnilor noştri ar putea fi scrisă tot de dânsul în 
vederea acestei cărți, dar mi s'a obiectat, în timpul 
din urmă, că în această „cronologie tabelară“ se citează 
unele lucruri care nu sar potrivi cu epoca lui Con- 
stantin Stolnicul: e o chestie de examinat. Există şi o 
cronică românească mai târzie, întrebuințând şi izvoare 
occidentale, care par să fi fost în adevăr folosite: sim- 
țim şi acolo gândul lui. E sigur că pe la 1830 la mă- 
năstirea Hurezului exista un manuscrupt complect al 
lui Constantin Cantacuzino, care a fost împrumutat, la 
Bucureşti, Archivelor Statului şi a cărui urmă s'a pier- 
dut cu desăvârşire. 

Dar un mare folos a resultat pentru cultura româ- 
nească, fie şi numai prin acest fragment care merge 
până la Attila. El nu e iscălit, dar avem dovezi tari 
că l-a scris Constantin Cantacuzino. Căci acestuia i-a 
cerut într'un moment un foarte învăţat general aus- 
triac, de origine italiană, Marsili, care a făcut cel d'in- 
tăiu un studiu cu privire la Dunăre, lămuriri asupra 
țerilor noastre, şi între manuscriptele lui Marsili, care, 
fiind din Bologna, se păstrează acolo, avem şi răspunsul 
Stolnicului, în italieneşte. Din cuprinsul lui se vede ace- 
laşi om care a scris istoria Românilor până la Attila: 
sânt absolut aceleaşi idei. 


Exemplul lui Constantin Cantacuzino a fost urmat: 
În Istoria învățământului a mea, dau lista tuturor tine- 
rilor cari după 1700 au mers la Padova, ba Hrisant 
Notara, nepot al lui Dosoftei, patriarhul Ierusalimului 
şi el însuşi viitor patriarh, se laudă că a fost și la Paris, 
unde a tipărit o carte de matematică şi a discutat asu- 
pra drepturilor Papei cu un vestit teolog de la Sorbona, 
Alţii, ca Mihai Cantacuzino, fratele lui Constantin, merg 
a Germania şi în Polonia. Dar e vorba mai ales de tineri 

reci, 


1 Împăratul bizantin loan Cantacuzino ma scris decât despre lucruri din se- 
colul său, al XIV-lea, 

AJ doilea dintre pelerımi aceştia pentru ştiinţă e 
Dimitrie Cantemir. 

La Dimitrie Cantemir lucrurile se presintă altfel. Nu 
mai avem a face cu fiul unui mare boier și al unei 
femei al cării tată să fi fost Domn; tatăl lui Dimitrie, 
Constantin Cantemir, era un răzeş de la Fălciiu, care 
servise în armata polonă șia păstrat totdeauna legături 
cu Polonii. Şi Constantin, prin serviciile sale la aceşti 
vecini, a putut căpăta oarecare idei de cultură occiden- 
tală ; nevasta lui, care era și ea dintr'o familie mică, e 
înfăţişată ca o femeie foarte iubitoare de cetire: ea 
a trăit însă foarte puţin, așa încât nu poate fi vorba 
de educaţia din parte-i, ci mai mult de moştenirea 
însuşirilor ei sufleteşti pentru Dimitrie. Constantin 
Cantemir era complect necărturar, aşa de necărturar, 
încât nu ştia să se iscălească: avea o scândurică în 
care era săpată iscăltura lui şi el trecea cu pămătulul 
pe de-asupra, însă, ca mulți oameni complect necărtu- 
rari, el avea o foarte mare dorinţă de a-şi vedea copiii 
bine crescuţi şi învăţaţi. Pentru aceasta, ajuns Domn 
prin legăturile cu generalisimul turc în luptă cu Polonii, 
el a recurs la serviciile unui personagiu al cărui nume 
de Cacavela nu înseamnă, în greceşte, altceva decât 
„pânze rele“. Şi acesta un „iatrofilosof“, adecă mai mult 
filosof în sens literar decât medic, căci, în ce priveşte 
medicina, Dimitrie Cantemir, în Viaţa tatălui său, scrisă 
în latineşte, povesteşte cum Ieremia a lecuit pe un co- 
mandant de oaste turcească prin simple hapuri de 
cretă: s'a întâmplat că s'a însănătoşit Turcul, și de 
aici ar fi venit reputaţia de medic savant pentru Iere- 
mia. Acesta era Cretan, din acea însulă de populație 
grecească pe care a stăpânit-o Veneţia, de pe la 1200, 
aproape patru sute de ani; ştia deci grecește, itali- 
enește şi latineşte. Educaţia lui Dimitrie Cantemir se 
datoreşte întăiu lui Ieremia, care a scris şi o carte de 
istorie ce s'a găsit acum în urmă. Acesta l-a pus în 
curent cu cugetarea apuseană și cu filosofia propriu- 
zisă: încă venind de la Constantinopol, unde fusese osta- 
tec, la Iași, fiul de Domn a putut publica în româneşte, 
cu ilustraţii făcute de dânsul, „Divanul şi Gâlceava înțe- 
leptului cu lumea“,— şi pe atunci nu era obiceiul să 

se tipărească astfel de cărți cu conținut profan şi 
care să cuprindă altă morală decât morala bisericească. 

De aici, din faptul că un fiu de Domn, sprijinindu-se 
pe tot felul de izvoare mai vechi şi mai noi, a avut 
ambiția să tipărească o carte profană, putem vedea 
că altfel de orizonturi i se deschideau : Dimitrie avea 
din fire o inteligență cu desăvârşire superioară, aşa 
încât cultura care i-a fost dată a servit numai să des- 
volte astfel de foarte mari însuşiri. În istorie, în geo- 
grafie, în poesie, chiar în etică şi în roman, el a fost 
un iniţiator. În materie de istorie, scriind „Istoria 
ridicării şi căderii Imperiului Otoman“, el a introdus 
o noțiune filosofică pe care o întâlnim în Italia la 
vestitul Vico. Mai târziu, cartea aceasta, rămasă în 
manuscript, în mânile fiului său, Antioh, care a rămas 
în Rusia şi a fost ambasador la Paris şi la Londra, 
acesta, care, însuşi, a introdus în literatura rusească 
spiritul apusean şi a scris satire imitate după ale lui 
Boileau, a: comunicat scrierea lui Montesquieu, așa 
încât vestita carte a acestuia despre ridicarea şi pră-. 
buşirea Imperiului roman este supt influența lucrării 
lui Dimitrie Cantemir. Pe de altă parte, ceia ce numim 
astăzi „antropo-geografie“, legătura strânsă între natură 
şi om, o inaugurează Cantemir prin „Descriptio Mol- 
daviae“, făcută pentru Academia din Berlin. Și tot 
el, bătrân, trăind pe lângă Țarul Petru, care făcea o 
campanie în Caucas, întrebuințează această campanie 
pentru a desemna cele d'intăiu profiluri de munţi, ceia 
ce înainte era cu totul în afară de interesul geografiei: 
d. Gheorghe Vâlsan, profesor de geografie la Universita- 
tea din București, a relevat importanţa acestor profiluri. 
Dimitrie a scris apoi cel di'intăiu roman românesc, 
înfățişând ceia ce se petrecea la Constantinopol pe 
vremea când el era acolo, şi „Istoria ieroglifică“ a lui, 
în care oamenii sânt numiți cu nume de animale din 
fabule, este o „istorie romanțată“. 

Omul acesta superior s'a format în mare parte şi 
prin petrecerea în străinătate. 

Constantin Cantemir, care era bănuit în timpul răz- 
boiului dintre Turci şi Poloni, şi-a trimes pe rând fiii 
ca ostatici la Constantinopol. Astfel Dimitrie a stat 

mulți ani de zile acolo, trăind într'o societate aimes- 
tecată, Incru cu totul nou în trecut, uude nu se întâl- 
nieşte aşa ceva. Pe de o parte, era în legătură cu Tur- 
cii, ştiind perfect turceşte — şi a găsit şi o nouă notație 
musicală pentru cântecele turcești, scriind bucăţi care 
se cântau încă acum câteva decenii: nubefe şi pestrefuri ; 
a scris şi „Istoria Imperiului Otoman“, întrebuințând iz- 
voare turceşti, iar, mai pe urmă, a compus un raport către 
Tar despre cultura și obiceiurile Turcilor, netradus în 
româneşte, care este cartea cea mai fundamentală cu 
privire la rosturile acestea, nu numai turceşti, dar 
musulmane în genere. Prieten cu represintanții învăţă- 
turii turceşti de atunci, el avea a face, pe de altă parte, 
şi cu Greci de la Constantinopol, cu cari vorbia în 
limba lor. 

În al treilea rând, Capitala Imperiului Otoman a- 
dăpostia pe atunci o îndoită lume de origine euro- 
peană: ambasadori, în fruntea cărora stătea cel frances, 
de Châţeauneuf, la care Dimitrie era oaspete obişnuit, 
şi visite se schimbau între palatul ambasadorului şi casa 
tânărului Cantemir, o prea frumoasă casă, pe care o 
avem schițată, iar la Galata şi la Pera dăinuia o foarte 
veche colonie de Apuseni, dragomani, negustori, Levan- 
tinii, cari nu uitaseră limba italiană, învățând une ori 
şi pe cea irancesă, dar cari se aclimatisaseră cu de- 
săvârşire, — populaţie foarte interesantă, care a dat 
oameni importanți, de exemplu pe mama lui Andre 
Chenier, marele poet frances din vremea Revoluţiei, a 
cării victimă a fost, 

Iată lumea în care a întrat Dimitrie Cantemir. Din 
lumea aceasta el s'a ales cu o educaţie foarte bogată 
şi foarte variată, şi în viaţa lui, chiar de toate zilele, 
se simţiau aceste trei influenţe. Sânt mulţi ani de când 
d-ra Maria Bengescu a găsit la Museul din Rouen un por- 
tret foarte curios, pe care era scris „prince de Valachie“. 
El înfăţişează pe un tânăr foarte frumos, cu mustăcioara 
suptire pe o față prelungă, cu un nas coroiat, purtând 
pe cap un turban albastru și alb. Trupu-i e îmbrăcat 


1 Am pus să se copieze de două ori acest tablou. O copie a cumpărat-o 
Banca Naţională, cea de-a doua e la Şcoala Română de la Fontenay-aux- 
Roses, ; 

într'un justaucorps, o jachetă strânsă pe corp, de bro- 
cart de aur, cu desăvârşire de caracter turcesc ; la gât 
e o cravată cum se purta în Franța ; tânărul e încins 
cu o cingătoare orientală, de care atârnă o sabie tur- 
cească încovoiată. Aspectul este jumătate turcesc, ju- 
mătate apusean. A fost de ajuns să mă uit la dânsul, 
să-l compar cu alte portrete ale lui Dimitrie Cantemir, 
— unul cu barbă, ca Domn al Moldovei, altele presin- 
tându-l ras, cum a impus în Rusia Petru-cel-Mare 
(bătrânii Ruși se rugau să li se restituie barba pentru 
a o pune în sicriu, ca să nu se înfățişeze înaintea lui 
Dumnezeu pe lumea cealaltă ciocârtiţi în felul acesta), 
— ca să mă conving că este Dimitrie Cantemir. Portretul 
acesta, datorit unui important pictor din nenorocire 
necunoscut, este icoana însăși a creşterii lui. 

Tânărul acesta, cu idei înaintate, care aştepta căderea 
Împărăției turceşti, s'a trezit Domn al Moldovei în mo- 
mentul cânâ era să izbucnească războiul dintre Ruşi şi 
Turci. Ruşii protestau că regele Suediei, învins la Pul- 
tava, dar totuşi „leul cel nebiruit“ al cronicarilor noștri, 
venise la margenea Tighinei, în satul Varnița, iar Turcii 
nu voiau să-l dea pe „musafirul“ lor aşa de incomod. 
Petru-cel-Mare era influențat de făgăduiala lui Toma 
Cantacuzino, vărul lui Brâncoveanu, care a şi mers la 
Brăila. de s'a unit cu trupele generalului Rönne, — și 
alți boieri munteni au lucrat în același sens, ca şi mitro- 
politul Antim din Ivir, Ivireanul, — și, pe de altă 
parte, Dimitrie Cantemir îl chema să vie neapărat în 
Moldova, căci are provisii şi ajutoare pe care e dispus 
să i le pună la disposiție. Dar s'a întâmplat că a fost 
o vară foarte uscată și prin urmare dela Fălciiu în jos 
era numai pustiu: aceasta a fost causa catastrofei de 
la Stănileşti. Ruşii au fost foarte bucuroşi că s'au putut 
retrage pas cu pas şi, prin intervenţia ţiitoarei lui Petru. 
Ecaterina, au putut ieşi de acolo. Dimitrie Cantemir 
a trebuit să treacă atunci în străinătate, fugind ascuns 
în trăsura viitoarei Țarine, care speriase cu primitivi- 
tatea ei de țerancă livoniană pe Doamna Casandra, 
fiica lui Şerban Catacuzino, persoană conştientă de ori- 
ginea ei împărătească. 

Trecând Cantemir în Rusia, acolo i s'a creat o si- 

tuație care pentru un om fără nevoile lui intelectuale 
ar fi fost foarte bnnă, dar, pentru dânsul, a fi așezat 
într'un fund de provincie rusească, încunjurat de boieri 
cari nu-l mai ascultau ca în Moldova şi fără putință 
de a-şi procura cărți, de a avea o conversaţie, a fost 
un adevărat chin. Murind Doamna Casandra, a luat o 
princesă rusă mult mai tânără, dar nu se poate zice 
că o femeie mult mai tânără înlocuieşte o bibliotecă. 
Şi-a crescut excelent fata, Maria, care a fost un feno- 
men, lăsând scrisori scrise în greceşte şi italieneşte!; 
și Țarul Petru-cel-Mare a ținut foarte mult la Maria 
Cantemir, de unde odioasa calomnie de pe la ambasade 
care spunea că Petru a avut legături cu dânsa, că ea 
a dat naştere unui copil, că Dimitrie sprijinia această 
legătură în speranța că va înlătura pe Ecaterina şi 
Țarul va lua pe Maria, Un om de nobleţa de caracter 
a lui Cantemir nu poate fi amestecat în aşa ceva; ni- 
meni nu poate ști care au fost legăturile Țarului cu 
Maria, dar, în ce privește atitudinea tatălui față de 
aşa ceva, trebuie neapărat să răspingem învinuirea. 

Iată un Român trăind în străinătate cu totul în alte 
împrejurări decât înainte. 

Dar Dimitrie Cantemir nu era singurul în această 
lume rusească. Un Apostol Chigheciu plecase din Mol- 
dova înainte de aceasta, şi, cu luptătorii lui, întrase 
în oastea rusească, precum alți Moldoveni se aflaseră 
în a regelui polon Ioan Sobieski (la Academia Română 
sânt reproduse desemnele în care se pot vedea uni- 
furmele Românilor cari serviau în armata polonă ; ele 
samănă foarte bine cu a dorobanțţilor de pe la 1880). 
Erau Români și în armata lui Carol al XII-lea. Iar, 
mai tărziu, unii Români se întâlnesc şi în armata lui 
August, regele Poloniei (după moartea lui Sobieski 
s'au ales în Polonia regi din Casa de Saxonia). În 
„Revista Istorică“ am reprodus nişte fragmente de 
corespondenţă în care cineva din Apus se întreba cari 
sânt cei mai buni călăreți uşori: Moldovenii sau alţii, 
şi opinia generală era că sânt Românii. În armata lui 
Carol al XII-lea a întrat şi acel Sandu Colțea, care, 


: După o lucrare din Viața Basarabiei, un resumat în revista mea Cuget 
Clar pe 1934, 

prins şi dus în Siberia, a fugit de acolo şi a ajuns, 
cum spuneam, în Suedia — vă închipuiți ce drum a 
parcurs —, unde a stat o bucată de vreme, dar pe 
urmă a înaintat o cerere spunând că vrea să se retragă, 
să se ducă la Bucureşti (poate să fie o legătură între 
familia lui şi biserica Colţii, ceia ce înseamnă: a lui 
Colțea), şi întradevăr i s'a fixat o pensie de a putut 
veni să se aşeze aici. Poate chiar legenda turnului 
Colţei, clădit de soldaţi din armata lui Carol al XII-lea, 
este în legătură cu relaţiile dintre Colțea și Suedia, şi nu 
e exclus să fi venit cu dânsul tovarăşi din armata suedesă. 


Revenind la Dimitrie Cantemir, el a dus o viață 
grea de pribegie: toţi ai lui se cereau acasă, şi el nu 
i-a mai putut stăpâni, iar, în măsura în carei scăpau 
din mîni, devenia tot mai nervos; şi loan Neculce, 
Hatmanul lui, marele cronicar, a căpătat voie să se 
întoarcă în ţară. 

Cred că nu pot termina mai bine această lecție de- 
cât înfăţişându-vă pe unul din acești pribegi în cutare 
scrisoare a lui, pe care a trimes-o în Moldova. Cei pri- 
begiți erau foarte mulți: o adevărată mică armată 
plecată acolo şi așezată pe pământurile Țarului. Ne- 
culce pomenește numele acestora şi arată cum era 
viața în reședința aceasta a lui Dimitrie Cantemir, 
rămas apoi singur cu desăvârşire, aşa că din causa 
aceasta copiii lui s'au pierdut cu desăvârşire în lumea 
rusească, fără să părăsească speranţa, de care, cu pri- 
vire la Antioh, vorbeşte şi sora lui, Maria, de-a se în- 
toarce în Moldova ca Domni. Unul singur dintre ei, pe 
la 1738, a venit în ţara părinților săi, când era răz- 
boiul dintre Austrieci, Ruși și Turci, dar n'a putut să 
rămâie ; familia aceasta, care s'a înrudit apoi cu Câm- 
pinenii, a păstrat totdeauna oarecare legături cu țerile 
noastre. 

Acel Român despre care vreau să vă dau o ideie 
prin scrisoarea lui, era de origine îndepărtată cauca- 
siană ; el se numia Abăză, iar Abasgii sânt o populație 
din Caucas, 

Iată cum scrie el de acolo din Rusia: 


„Iubite frate, vere Sandule, dumitale cu sănătate mă 
închin. Aflându-mă şi eu acmù în Moscu, îmi dete 

Panaioti neguțătorul o carte de la dumneata, scrisă 
din anul 7229 [1721], Septemvrie Io. 

Pentru banii ce ţi-s dator, care mi-a plâns inima 
dacă am înțeles de scăpăciunea dumitale, şi sânt bu- 
curos să-ţi plătesc, numai n'am nicio putere acmù, că 
m'a pedepsit Dumnezeu: întăiu cu foc mi-a ars casa, 
nefiind eu acasă, și mare pagubă am avut; acmù de 
un an mi sa săvârşit şi soțul, Dumnezeu să-l ierte, 
şi n'am nicio facere. 

Am cerşit voie de la Împărăție să-mi vând moşia 
ce am aice şi să-ți plătesc, şi nu m'a pozvolit ; ce, frate, 
mă rog nu-ți bănui, că, cu vreme, păgubaș nu te voiu 
lăsa, măcar că eu, ce-am pierdut, n'oiu mai întoarce; 
iar dumneata păgubaş nu vei fi de spre mine. Vărului 
Vasilie încă mă închin de sănătate, şi-l poftesc să-mi 
trimiţă răspuns de partea ce mi s'a făcut mie de a 
uncheşului Ciocârlan, să nu tacă dumnealui mălcom; 
că mi se pare că eu sânt cela ce i-am făcut de l-a 
primit uncheşul Ciocărlan, nu altul, — care am carte 
frăține-mieu, a lui Ion, de-mi scrie că cartea mea a dat-o 
în mâna dumisale vărului Vasile. 

Bunu-i Dumnezeu, doar n'om muri toți aice, şi cu 
vreme nădăjduim pe Măria Sa Mihai-Vodă să ni facem 
o aşezare şi să venim în țară. Şi să fii dumneata sănătos. 

Din Mosc, leat 7230 [1722], Aprilie 23. 

Fratele dumitale, Ilie Abază, mă închin cu sănătate 
tuturor“. 


Aşa se scria la durere, pe vremea veche, cu condeiu 
de pribeag. 


VIII. 


Românii în Apus prin veacul al XVIII-lea 





După seria celor d'intăiu studenţi şi a emigranților 
pe cari i-a produs înfrângerea lui Petru-cel-Mare la 
Slănileşti în 1711 şi plecarea cu armata rusească a 
lui Dimitrie Cantemir vine o altă perioadă care tre- 
buie să fie pusă în legătură cu alt mediu istoric: altele 
sânt împrejurările în care s'a produs această emigrație 
trecătoare în străinătate a unei părți din locuitorii Mol- 
dovei şi Munteniei aparținând clasei de sus, clasei 
boiereşti şi clasei luminate. Aceştia, cari pot să fie 
urmăriți pănă la sfârşitul secolului al XVIII-lea, n'au 
motive politice pentru părăsirea ţerii lor şi pentru pe- 
trecerea într'un loc străin, şi parte ei nu sânt îndem- 
naţi nici de dorința de a căpăta cunoștinți pe care nu 
le-ar fi putut da școlile din ţară. 

De la început deci fixăm deosebirea dintre dânșii şi 
predecesorii lor Întâiu trebuie să vă arăt de ce în in- 
tervalul acesta, așa de lung, care ar putea merge şi 
până la 1821, Românii nu puteau merge în străinătate 
pentru motive politice. Secolul al XVIII-lea este pentru 
Români un secol închis, adecă lumea stă în ţară ; toate 
legăturile ei sânt în margenile Moldovei şi Țerii-Româ- 
neşti, iar dincolo de aceste margeni nu pleacă nimeni 
pentru unul din cele două scopuri pe care le-am arătat. 

Să ne uităm la vecinătatea românească din această 
vreme. Din ea scoatem Turcia. Românii mergeau foarte 
des în această epocă fanariotă prin această țară, dar țin- 
tind într'un singur loc: la Constantinopol. Legăturile lor 
cu Capitala otomană sânt acum cu mult mai strânse decât 
înainte, şi moda care stăpânește încă din vremea lui Cons- 

tantin Brâncoveanu este cea turcească, Vedem boieri 
îmbrăcați cu totul altfel decât înainte: capul, ras, păs- 
trează numai o viță din păr, cum era obiceiul la Turci, 
hainele sânt de un caracter constantinopolitan, cu niște 
mâneci care atârnă, în care nu întră braţul; încălță- 
mintea e de papuci de Țarigrad. Boierii se așează pe 
divanuri întocmai ca acelea țărigrădene pe care le vă- 
zuseră la stăpânii lor din Imperiul Otoman. Dar nu 
numai atât; ceva mai târziu, cam la un secol de 
distanță, pe vremea când scria la Bucureşti poetul 
Ienăchiță Văcărescu, cel mai de samă represintant al 
literaturii poetice din această vreme, acela care a stabilit 
legătura între literatura noastră şi cea occidentală, ita- 
liană, cuvintele turceşti năvălesc în limba românească. 
Sânt două apere literare în care se vede foarte limpede 
acest lucru, evident desagreabil, fiindcă între limba 
noastră și între limba turcească nu este niciun fel de 
asămănare şi introducerea cuvintelor turcești alături de 
cele vechi românești și de cuvintele de origine francesă 
şi italiană, cum obișnuia Văcărescu, produc un efect 
greoiu şi une ori comic. Este, astfel, descrierea războiului 
de la 1768-1774, datorită unui Clucer Dumitrachi. carte 
în care se întâlnesc mulți termini turceşti, şi apoi „Istoria 
Impăraţilor Otomani“ a lui Văcărescu însuşi, care, dacă 
în poesie nu întrebuințează cuvinte orientale, în prosa 
lui cuvintele turceşti întră cu grămada, —şi aceasta o 
făcea el nu pentru că nu cunoştea în de ajuns limba 
românească, ci pentru că i se părea că este o do- 
vadă de învățătură, de distincție, de eleganță să între- 
buințeze cuvintele acestea care n'au rămas în limba 
noastră, ba chiar care, adesea, n'au trăit niciun moment. 

Deci Românii se duceau la Constantinopol, stăteau o 
mulțime de vreme acolo, aveau legături foarte întinse 
cu lumea turcească. Cunoaştem pe capuchehaielele sau 
represintanții Domnilor români în Capitala Imperiului 
Otoman. Unii din dregătorii lor s'au desvoltat mai 
târziu în ce priveşte rosturile lor politice și chiar lite- 
rare, de ex. un Ienachi Cogălniceanu. 

Dar în afară de Constantinopol, de unde ai noştri 
nu pot aduce decât o modă care-i face ridicoli şi care 
trebuie să fie părăsită după o bucată de vreme, sau 

cuvinte care nu se pot încetăţeni, ai noștri nu mai au 
unde merge, afară numai dacă sânt siliți să stea într'un 
colț de provincie al acestei Împărății, fiind trimeşi în 
exil undeva prin Balcani. 

Înainte, cei cari se refugiau în umbra puterii Sulta- 
nului sau cei pe cari acesta îi chema la Constantinopol 
pentru răspundere şi nu-i lăsa să se mai întoarcă o 
bucată de vreme în ţara lor, ca să se păstreze astfel 
liniştea în această ţară, erau trimeşi în locuri foarte 
depărtate: Cip:u, Rodos, Alep, Damasc, Tripoli din 
Atrica, dar de data aceasta nu mai poate fi vorba de 
pretendenți pe cari Turcii să-i aşeze cu tain în locuri 
aşa de îndepărtate ale stăpânirii lor, ci câte un boier 
neascultător, bănuit că are legături cu creștinătatea în 
„timp de războiu, e mărgenit în cutare oraş din Bulgaria. 
Şi astăzi se mai arată într'o localitate de acolo, 
Arbănaşi, sat de origine albanesă, unde vine, din causa 
aierului bun, multă lume şi petrece câteva săptămâni, 
nişte case foarte frumoase, între care şi a unui Brân- 
coveanu, şi aceasta a dat naştere la confusii, crezân= 
du-se că este vorba de o locuință făcută de Domnul, 
cu o sută de ani mai vechiu, de la sfârșitul secolului 
al XVII-lea. 

Prin urmare ai noștri se puteau duce acolo, se puteau 
duce de nevoie şila Costantinopol, ori în câte un astfel 
de exil, de domiciliu forțat; rămâneau și rude de-ale 
lor şi erau îngropate prin biserici. 

Dar în 'afară de aceasta boieri de ai noştri nu puteau 
să meargă peste hotare, — în Polonia de exemplu. Până 
la împărțirea Poloniei, dincolo de Nistru nu era teritoriu 
rusesc, ci al regelui polon. Polonia însă în vremea aceasta 
era în totală decadenţă ; o anarhie aproape continuă. 
După lupta între Stanislas Leszczynski, care a ajuns so- 
crul lui Ludovic al XV-lea şi duce de Lorena, şi între re- 
gele August, din dinastia de Saxonia, regatul întrase 
într'o serie întreagă de comoții politice, care l-au slăbit 
aşa de mult încât a fost la îndemâna vecinilor săi, a Ru- 
şilor în primul rând. Frederic al II-lea, regele Prusiei, 
a aruncat cel d'intăiu ideia împărțirii Poloniei: această 
ideie a fost apoi bine primită de Ecaterina a Rusiei, şi 
n'a uitat nici Maria-Teresa să ceară şi ea partea ei. În 

Polonia deci ai noştri n'au ce căuta: e o țară care se 
teme pentru viitorul ei ; ea n'are niciun fel de împortanță 
politică, de la ea nu poate veni o stăruință la Turci. 
Dacă întâlnim Români în vremea aceasta acolo, sânt 
numai agenți ai Domnilor noştri, agenți informativi, 
nu diplomatici, un fel de secretari ai Fanarioţilor, cari 
sânt trimeşi în Capitala regatului vecin o bucată de 
vreme, nu ca să raporteze lucrurile de acolo, ci ca să afle 
lucrurile ce veniau în Polonia de aiurea. Pentru că 
trebuie să spun că Fanarioţii au fost totdeauna niște 
oameni bine informaţi. Ei erau trimeși la Bucureşti şi 
la Iași ca să capete Turcii printr'înșii cunoştinţa lu- 
crurilor europene, în afară de faptul că Domnii aceştia 
primiau din străinătate o mulțime de ziare, și cu- 
noaştem cele pe care le primiau ei, pentru că s'au păs- 
trat socotelile lor şi la rubrica gazetelor se văd publi- 
caţiile la care erau abonați. 

Dar, în afară de aceasta, cum ei erau ochii și urechile 
către creștinătate ale Turcilor, Fanarioții obişnuiau să 
trimeată astfel de agenți, une ori şi la Viena. Unii 
dintre dânşii erau nişte aventurieri, dar alții aparţineau 
lumii cele mai alese, în legătură cu corpul diplomatic 
şi cu autoritățile. Astfel pe la r8ro-zo Domnii români 
au avut ca informator la Viena pe cineva care a jucat 
un rol foarte important în viața politică a timpului, 
vestitul cavaler de Gentz, a cărui corespondenţă a fost 
tipărită de mai multe ori şi arată cât de sertoasă era 
informaţia: pe care stăpânitorii noştri voiau s'o aibă. 
În ce privește Varşovia, aflăm acolo pe un Frances, 
La Roche, ps un Levantin, Giuliani: corespondența 
lor s'a păstrat în bibliotecile polone şi am tipărit o 
parte din ea în „Documentele privitoare la familia 
Callimachi“ : scrisori în franțuzește şi italieneşte ale 
agenților trimeși de Domnii noştri acolo. Unii din aceşti 
secretari domneşti rămâneau în țară şi, însurându-se, 
ajungeau să se romaniseze ; familia Lenş de la noi se 
coboară dintr'un Frances de Sud, Linchoult, care a 
stat mai multă vreme în Principate şi a fost amestecat 
în stăruințile pentru tron ale familiei Racoviţă, ispră- 
vind prin a fi osândit la moarte și omorît la Cons- 
tantinopol. 

Iată care sânt legăturile care se puteau avea cu 
Polonii. Alături era putinţa altor legături cu lumea aus- 
triacă. În rândul întăiu legăturile cu Ardealul, căci 
Banatul nu juca niciun fel de rol în privința aceasta: 
Timişoara era un oraş de importanță militară foarte 
mare, creaţia lui Eugeniu de Savoia, dar nu se gândia 
nimeni dintre Domnii noştri să aibă legături în aceste 
părți. 

Ardealul a jucat supt stăpânirea Imperiului un rol 
destul de mare, şi anumite relaţii de afaceri între Domnii 
şi boierii noștri, de o parte, şi Ardeleni, de alta, se 
întâlnesc în tot decursul secolului al XVIII-lea. Brân- 
coveanu gândindu-se și la un refugiu eventual, la o 
retragere în provinciile Împăratului, îşi avea casa la 
Braşov, unde făcea şi negoț, vânzându-se vinul din 
viile lui. Avem o sumedenie de acte în ce priveşte le- 
păturile dintre dânsul şi Braşovul! Sașilor, cari, ori de 
câte ori era vorba ca un străin să se aşeze în cetatea 
lor, aceasta-i punea pe gânduri, temându-se că privi- 
legiile lor s'ar primejdui. Lucru care a determinat pe urmă 
legăturile dintre familia lui Brâncoveanu şi dintre lumea 
aceasta ardeleană: Grigore Brâncoveanu, ultimul din 
vechea familie Brâncoveanu, a fost ctitorul bise- 
ricii „grecești“ din cetate, căreia i-a dăruit şi o parte 
din biblioteca sa. În afară de casa din Braşov, Vodă- 
Brâncoveanu a avut două moşii în Țara Bârsei: Poiana 
Mărului şi Sâmbăta-de-Sus, unde este și o bisericuță 
cu foarte frumoase fresce din secolul al XVIII-lea. Oa- 
menii din regiunea aceasta se simțiau așa de legați 
de dânsul, încât pe o Psaltire am găsit însemnarea că 
s'a scris în timpul „Domniei“ lui Constantin Brânco- 
veanu, oamenii simpli de supt stăpânirea Împăratului 
făcând confusie între proprietar şi Suveran. 

Pe acolo s'a purtat Mihai Cantacuzino fiul Spăta- 
rului Mihai, care a făcut Turnul Colţei și a jucat, —el, 
dar nu şi fiul, — un rol important. Ştefan Vodă Canta- 
cuzino, fiul lui Constantin Stolnicul cu Doamna Păuna, 
a avut moşie în țara Făgăraşului, şi astăzi se chiamă, 
în amintirea lui, Vaida-Recea, lângă Recea lui Teleky. 
Relaţii de acestea, prin urmare, de caracter personal, 
economic, erau între Ardeal și între Muntenia, 

Între Ardeal şi Moldova iusa mult mai puţine, Aici, 
muntele este mai drept, el închide orizontul; cele câ- 
teva pasuri n'au importanța unor trecători ca Vulcanul, 
Turnul Roşu, Branul, Buzăul. Pe la Ghimeş, Tulgheş 
nu trece multă lume. Şi, pe de altă parte, viața mol- 
dovenească era orientată în altă direcție: Ardealul îl 
cunoşteau Moldovenii numai în ocasii rare, afară de 
partea din județul Bacău unde necontenit veniau păs- 
tori din Secuime şi umblau cu turmele lor de multe 
ori de-a lungul întregii Moldove sudice, trecând şi în 
Bugeac. 

Între aceste legături rare este însă aceia pe care a 
determinat-o răspunsul lui Mihai- Vodă Racoviţă la nă- 
vălirea Austriecilor în Moldova. În 1716 un grup de 
catane împărăteşti a trecut în această țară şi a vrut 
să-l prindă pe Domn în laşi, precum prinseseră în 
Bucureşti pe Nicolae Mavrocordat, care a fost dus în 
Sibiiu ca prins de războiu,—încă un Domn român exilat 
în străinătate şi cum, mai tărziu, la 1788, a fost prins 
de Austrieci Alexandru. Ipsilanti, Domn al Moldovei, 
care se înțelesese cu Imperialii şi aceștia l-au trimes 
în Austria, unde a stat o bucată de vreme, la Briinn, 
Brno de acum, şi pănă azi se poate vedea acolo, de-a- 
supra porţii unei case vechi, statuia lui Alexandru- 
Vodă, înfățișat, glumeț, cu işlicul domnesc și cu ciu- 
bucul în gură; ba a ajuns aşa de cunoscut la Nemți 
Ipsilanti, încât întâmplător am găsit la Viena o prăvălie 
având ca firmă pe Alexandru Ipsilanti şi cu portretul 
lui, — pe lângă câte un pribeag din secolul al XVII-lea, 
ca primul Grigore Ghica, mers pe la Viena, catolicisat 
pentru moment, botezându-şi un copil Leopold, după 
numele Împăratului, şi căutând binecuvântările Madonei 
de Loreto, în Italia, iar Doamna lui, Maria, trecând prin 
Ardeal şi întorcându-se din Apus cu rochii venețiene, 
pe care a trebuit să le lase. Astfel de Domni pri- 
sonieri se pot întâlni, dar aceasta nu înseamnă obiş- 
nuite legături, Pe vremea lui Mihai Racoviţă însă au 
venit, cum am spus, catanpele, Domnul a fugit din Iaşi, 
a chemat pe Tatari în ajutorul lui şi a dat lupta bi- 
ruitoare de la Cetăţuia. Comandantul năvălitorilor era 
un Francois din Lorena, dar ai noştri i-au zis, ungu- 

reşte, „Ferenț“, — şi, cum pe vremea aceia în Moldova 
nu exista un simț prea fin al drepturilor războiului, 
lui Ferenţ i s'a tăit capul, pe locul unde este şi acum 
o cruce şi un „cerdac“ în margenea Iașului, care poartă 
numele celui fără dreptate ucis acolo. Pentru a răsbuna 
această năvălire în Moldova, Mihai Racoviţă a făcut apoi 
o navălire împreună cu Tatarii în părțile Bistriţei, la 
1717, ba a mers pănă şi prin Maramurăş şi, avem într'o 
cronică contemporană ceva foarte semnificativ cu pri- 
vire la această campanie: se spune că Domnul a dat 
ordin ca, dacă e vorba să prade ai lui, cum, de almin- 
teii prădaseră şi Imperialii Moldova fără nicio reservă 
şi fără nicio cruțare, să nu se atingă de satele romă- 
neşti. | 

Dar afară de un asemenea cas Moldova nu prea 
avea legături cu părţile ardelene. Bistriţa Ardealului 
avuse odinioară un mult mai strâns contact cu părţile 
moldoveneşti, mai ales cu Câmpulungul bucovinean, şi 
am găsit un întreg schimb de scrisori, foarte impor- 
tante, începând de la sfârşitul secolului al XVI-lea, între 
Saşii din Bistriţa, cari une ori scriau romăneşte, şi 
între Câmpulungenii de la noi ; dar în secolul al XVIII- 
lea răvaşele acestea sânt cu mult mai puţine. Iar legătu- 
rile Braşovului cu Moldova n'au fost aşa de însemnate 
ca acelea dintre Braşov şi 'Țara-Romănească, cu care 
Braşovenii erau vecini imediaţi. 

În posibilitatea sau imposibilitatea de legături cu 
Ardealul trebuie să se mai ţină samă de un lucru: ad- 
ministraţia militară a Ardealului, în fruntea căreia era 
un general — şi toţi generalii aceştia din Ardeal au 
avut corespondență cu Domnii de la noi —, nu era 
bucuroasă de astfel de relații din foarte multe motive 
mai vechi, la care întrun moment s'a adaus și un 
motiv nou, care a avut cea mai mare influență asupra 
acestor, raporturi dintre Ardea! şi ţerile noastre. 

La începutul secolului al XVIII-lea venind Austriecii 
în Ardeal şi întâmpinând, ei, cari se sprijiniau pe Bise- 
rica catolică, aducând cu dânşii pe Iesuiți, dintre cari 
erau şi confesorii Împăratului, afară de oposiția na- 
țională a Ungurilor, nemulțămirea  Saşilor, cărora 
nu li plăceau cererile de provisie, de cvartire, şiun fel 

de oposiție morală, fiindcă o oaste nu tocmai stăpânită 
pătrundea într'o viaţă medievală foarte curată!, ei au 
avut nevoie de Românii de acolo. 

Românilor deci, cari nu erau consideraţi ca o „nație“ 
politică şi nu aveau drepturi constituționale, li s'a spus 
că, dacă vor deveni catolici, vor fi egalisaţi în ce pri- 
veşte toate drepturile cu „națiunile“ constituționale, şi 
încă de la sfârşitul secolului al XVII-lea un episcop 
mai slab a consinițit să iscălească un act de unire cu 
Biserica Romei, a cării importanţă n'o înțelegea. După 
aceasta a venit Atanase Anghel, care şi el era legat 
cu Bucureştii, căci consacrarea canonică se făcea la Bu- 
cureşti şi numai după aceia un episcop putea fi întărit 
de prinții provinciei, şi, om tânăr, slab şi vanitos, 
îndată ce i s'a pus în vedere tot felul de onoruri, de 
recompense, a iscălit, cum iscălise înaintea lui bătrânul 
Teofil. Acesta e începutul unirii Românilor din Ardeal 
cu Roma, Austriecii sperând că toți Românii din Ar- 
deal se vor uni cu Papa. Numai că ei înşii nu sau 
ținut de cuvânt. Preoţii, episcopii, protopopii au căpă- 
tat drepturi, dintre nobili câțiva au fost primiţi în 
rândul funcționarilor, dar masa poporului românesc n'a 
avut nimic. De pe la 1760, de la răscoala preotului 
Sofronie din Cioara, care este înainte cu douăzeci de 
ani de marea mişcare socială împotriva Ungurilor a 
lui Horea, curentul contra Unirii a fost aşa de puternic, 
încât Austriecii au trebuit să cedeze şi au dat Româ- 
nilor un episcop de lege veche, dar, în loc să fie un 
episcop român, a fost un Sârb, care era şi pentru Buda 
şi pentru Câmpii Mobhaciului, în partea de jos a Un- 
gariei. Se vede şi azi la Răşinari căsuţa, extrem de 
modestă, în care Dionisie Novacovici, Sofronie Chirilo- 
vici şi alți Sârbi au stat, până ce, abia la începutul 
secolului al XIX-lea, au căpătat Românii ortodoxi un 
om al lor, pe Vasile Moga. 

Dar în tot acest timp Românii de legea veche aveau 
legături şi cu Principatele şi cu Rusia din Moscova şi 
din Petersburg, şi legăturile acestea erau considerate de 
guvernul Ardealului ca fiind dovezi de trădare. Câţiva 


1 Astfel la 1821 burghesii brașoveni erau tulburaţi de petrecerile boierimii 
muntene refugiate acolo (v. Memoriile beizadelei Nicolae Suţu). 

dintre şefii religioşi ai ortodocșilor din Ardeal au trecut 
la noi şi au colaborat cu Ruşii la câștigarea principa- 
tului muntean în 1768; unul a ajuns egumen la Argeş, 
pe vremea când un preot din Banat, mergând în Rusia, 
a fost bine primit la Petersburg și a lăsat şi o des- 
cripție naivă a museelor de acolo. Deci s'au luat în 
Ardeal măsuri foarte aspre pentru ca să nu existe le- 
gături între Principate şi Românii ardeleni, şi chiar cărțile 
tipărite aici la noi, fiind socotite vrăjmaşe Unirii, au 
fost înlăturate. 

Pe de altă parte, Domnii din Principate, Fanarioţii, 
nu erau bucuroși de boierii cari treceau granița: îndată 
îşi închipuiau că aceia întră în legături cu creștinătatea. 
Nu se temeau atâta pentru dânşii, de şi în secolul al 
XVIII-lea au fost mai multe războaie între Ruși și 
Turci şi la două dintre ele au colaborat și Austriecii: 
războiul care s'a mântuit cu pacea de la Belgrad şicel 
terminat la 1701 cu pacea de la Siştov, dar se îngri- 
jorau să nu treacă în sama lor o legătură, socotită la 
Constantinopol trădătoare, a unor boieri din părțile 
noastre. Turcii în privința aceasta erau deosebit de 
bănuitori. Astfel Alexandru Ipsilanti, de care um vorbit 
înainte, fusese întăiu Domn în Muntenia, şi unul din 
cei mai buni Domni. El avea doi fii, Constantin și 
Dimitrie, şi pe fiii aceştia îi creştea occidental, după 
obiceiul preceptorilor străini, cu un Italian şi un Ra- 
gusan italianisat, Raicevich, care a fost apoi şi consul 
în părțile noastre. Influenţaţi de aceştia și de cărțile 
străine care veniau prin consulatul austriac, prin „Agen- 
ție“, cei doi tineri s'au apucat şi au fugit de la Bucu- 
reşti, Ni închipuim spaima părintelui lor, care imediat 
a trimes pe lenăchiţă Văcărescu să i caute, şi învățatul 
boier s'a dus la Brașov, unde a vorbit italieneşte cu 
Împăratul Iosef al II-lea, care se coborâse în Sudul 
Ardealului în acel moment. Beizadelele au fost găsite 
şi au declarat că s'au dus în străinătate pentru că urăsc 
„tirania“ şi doresc să trăiască în „libertate“, — idei 
occidentale care n'au împiedecat mai târziu ca acelaşi 
Constantin Ipsilanti să ajungă Domn în amândouă ţerile, 
dar ceva din ideile tinereții lui, din ideile acestea revolu- 
ționare tot i-a rămas, pentru că, după ce trecuse la 


129 


creştini, s'a refugiat în Rusia, în urma războiului de 
la 1806-12. Iată ce emoție producea faptul că a plecat 
cineva în străinătate, şi Alexandru Ipsilanti a fost silit 
să demisioneze, socotind că n'ar putea să râmâie în 
Scaun pentru că aceşti doi fii ai săi s'au dus în străi- 
nătate. 

Întru rând, pe la 17y0, un tânăr din Bucureşti — 
pe vremea când apar medici formaţi în străinătate, 
întăiu numai Greci şi apoi şi Români, pănă la Nicolae 
Creţulescu, pe care l-am apucat şi eu, care numai dân- 
sul a avut curajul să se ducă, fiind boier, să urmeze 
medicina în străinătate, — a vrut să meargă să ur- 
meze medicina în Germania, dar l-au prins la hotar, l-au 
adus înapoi la Bucureşti şi l-au bătut pentru acest păcat. 

Cultura Românilor în Apus se făcea cu cea mai mare 
greutate: trebuia să fie cineva dintr'o mare familie 
foarte devotată, foarte sigură față de Domn şi față de 
Împărăția 'Turcească. În archiva Agenţilor austrieci, pe 
care am adus-o cândva la Academia Română, se găsesc 
„paşapoartele“ prin care este autorisat cutare, un Vă- 
cărescu sau altul, a trece pentru studii „înăuntru“, 
adecă în Europa!. 

Pentru ca să auzim vorbind astfel de Români cari tră- 
iesc în străinătate, aleg scrisorile unui boier, Nicolae Ro- 
set, a cărui familie a păstrat totdeauna legături cu Apusul, 
cu Împărăția aceasta germană, unde pe la 1885 era 
cunoscut şi respectat pentru valoarea lui culturală, ur- 
mașul lui, Scarlat Rosetti, om foarte pios, care susținea 
şi opere culturale şi întreprinderi religioase. 

Nicolae Roset, care a lăsat şi o mică lucrare istorică, 
plecând pe la începutul veacului al XVIII-lea, nu s'a 
mai întors niciodată în Moldova. Avem de la dânsul, 
din anii aceştia de petrecere în străinătate, două scrisori, 
şi una dintr'însele e interesantă pentru că se vede felul 
cum se schimba omul de la noi când trăia în mediul 
străin. Transmisă la 1740 prin cumnată-sa, Catrina Spă- 
tăreasa, ea anunţă că se trimete „prăjitoarea de cafea 
aşezată binişor în cutie“ şi nişte hamuri, adăugind: 
„Ajutând Dumnezeu, peste cinci-şase zile vom să metr- 


1 V. Iorga, Istoria literaturii românesti, II. 

gem la Sibiiu, să ne închinăm Măriei Sale seninatului 
prințep ; ce, acole fiind adunare mare, voiu sili în tot 
chipul ca doar şi oiu găsi mai pe plăcere şi de ticnă. 
După aceasta fac ştire dumitale că iată, îmbulzindu-mă 
strâmtoarea vremii, de vreme ce, cum se trăieşte pe aice 
şi ce scumpete este, vei înțelege şi den dumneaei cum- 
nata, am vândut dumnealui unchiului Iordache Canta- 
cuzino Spătarul moșia mea den lonăşeni“ — şi pe 
urmă vorbeşte de această moşie. 

„Contesa mea, cumnata dumitale, se închină dumitale 
cu frățească dragoste, rugându-vă den cer toate cele 
fericite“, 

Ce curios sună într'o scrisoare de boieri cuvintele 
acestea „contesa mea“ şi, mai departe, citaţiile latine! 

„P. S. Iar, după îrăţească îmbrăţișare, ceia ce, în 
trecutele zile, cu frățească confidenfie, am scris dum- 
nealui asupra halului mieu, iar ţi le aduc aminte, şi te 
rog să le socotești frățeşte şi creştineşte, nădăjduind că 
nu mă veţi socoti nici pe mine de tot înstrăinat de cele 
părintești, de mă cunoaşteţi de frate, după cum şi cu 
dreptate este, şi strâmtoarea halului mieu trebuie a vă 
pricinui fraternam compassionem, ca să nu-ţi dai pri- 
cină de a întărta dreapta Celui de Sus. Şi iartă de 
supărare, şi mă rog de răspuns făr de zăbavă. Scum- 
petea de pe aice şi ce fet mă lupt, vei înțelege mai 
pe larg de la dumneaei cumnata Spătăreasa“. 

Aşa scrie el „cinstitului şi al mieu prea-iubit, dum- 
nealui fratelui Costandin Roset, Vel Vornic, cu căzuta 
cinste şi fericită sănătate“ 

A doua scrisoare este scrisă, tot din Brașov, Catrinei 
Pașcăniţei Cantacuzino, la Pașcani, unde casele Catrinei 
există şi acum, interesantă locuință din secolul al 
XVII-lea. 

„Contesa mea, cumnata dumitale, mulțămește foarte 
de neuitare, şi se închină cu frățească dragoste, şi 
dumisale nepotului Costandin îi rugăm fericită sănătate. 
Şi mulțumesc de ciubuc, şi mai rog şi de ceva tutun, 
basma ghiub&c. Şi dumnealui încă să-mi poruncească 
ce ar pohti dentr'acoace, şi voiu face datoria. 

P. S. Soro, mă rog să nu mă uiţi cu vin roş de 
Cotnari. Braşov, Avgust 19 zile, anul 1740. 

Cinstitei şi prea-iubitei mele ca o soră, dumneaei 
verei Catrinei Pășcăniţei, Cantacuzenei, cu căzută cinste, 
la Păşcani.“ l 

Ce curioasă figură, care samănă cu portretul lui Di- 
mitrie Cantemir de care am vorbit, cu cravată francesă 
şi cu turbanul turcesc! Pe de o parte: „contesă“ şi 
„fraternam compassionem“ şi, pe de altă parte, ciubuc şi 
tutun basma-giubec. Figuri caricaturale, care se întâl- 
nesc numai în astfel de epoce...’ 


Cel de-al doilea boier este mai interesant. Pe la 1776, 
unul din familia Ştirbei cea veche a căpătat voie să 
se ducă, în străinătate pentru căutarea sănătății — 
cel d'intâiu boier care s'a dus la Carlsbad. Avem 
scrisoarea lui, dar nu către nevasta care, rechemându-l, 
îl îngrijia să se îmbrace oriental, iar el se găsia aşa de 
bine într'o societate aşa de plăcută pentru dânsul. alintat 
de toată lumea această străină, încât nu voia să se 
întoarcă. Iată cum se înfățișează Barbu Ştirbei în cutare 
din aceste şcrisori, către furnisorulsău ardelean, negus- 
torul Hagi Constantin Pop: 

„Atâta prieteni de mulți şi prietene am făcut, cât 
nu pot să-ţi spuiu: aşa trăiesc chiar ca şi când aș fi 
acasă | Că, după ce merg la fântână de beau apă, unde 
sânt cinci-şase sute domni şi doamne, cântă musica până 
isprăvim apa, apoi facem spaţiri pe la grădini, unde 
sânt asemenea musici. Zic dumitale că aşa traiu n'am 
trăit de când sânt! Este un înbasador de la Şpania, 
de la care am cunoscut multă dragoste: zice ca să mă 
duc cu dânsul la Dresna!, unde este el înbasador; 
destul că eu am gând să mă duc până la Lipsca. Nu- 
mai mă rog, chir Hagi, numai dumneata să ştii, să nu 
se facă vre-o vorbă, ca să se auză în ţară, şi, ce auzi 
dumneata în ţară, orice, înștiințează-mă ca să ştiu şi 
eu... Îmi scrie Catinca că la trei scrisori n'a primit 
răspuns, şi eu pe toată săptămâna îi scriu; ci nu ştiu 
ce este pricina... Mulţi se miră de portul nostru, dar li 
şi place... Eu, de mă voiu duce la Lipsca, voiu lua 
bani de la Difur’, că am trebuință acolo, de târguit... 
Carlăspat, 12 Iunie 1796“. 


1 Dresda, 
3 Dufour, 


132 


Şi alta: 

„Aici sânt mai mulți de opt sute de prințipi şi priiis 
țese: am şi făcut prieteşug mai cu toţi. Mâne mia şi 
poitit la masă un anbesador de la Işpania, şi multă 
dragoste îmi arată omul acesta, încât, unde voiu fi, 
trebuie să vie la mine. Şi, cum zic, petrec foarte bine, 
nelipsit sânt de la comedii şi de la baluri cu dânşii, — 
pentru că și mă poftesc. Cărţi nu joc, te ascult ; măcar 
că nimeni nu joacă pe.aici cărți. Aici este şi Excelenţia 
Sa feţagumaister Ghiur-Vales i, care a fost la Tara- 
Romănească ; am făcut prieteșug, şi prea mult m'a lău- 
dat la alţi prinți, care sânt din toată lumea. Cu toate 
că mă cam discolipsesc („am greutate“) pentru limbă, 
că nu ştiu, dar ştiu câtăvași talienește, şi, cu talmaciu, 
îmi este destul... La dumnealui doftorul Molnar? să-i 
spui, mă rog, că mă închin cu frățească dragoste şi 
foarte îi mulțamesc de recomendaţia ce mi-a făcut la 
Madama °, că foarte am rămas mulțămit, în vreme ce 
am cunoscut mare evghenie, — că nu este săptămână 
a nu mă cerceta cu sctisori de la Praga, aici la Ca- 
rălspat, şi, la doamna unde am şezut, mă rog să-i spui 
că mă închin cu sănătate, precum şi la domnişoara“. 


De altfel, Barbu Ştirbei, înainte de-a face călătoria 
la Carlsbad, mulţămia lui Hagi Constantin Pop pentru 
vin. În altă scrisoare, tot din Aprilie 1796, mulțămind 
pentru acel vin vechiu din Ardeal, îşi arată și mul- 
ţămirea pentru primirea unor ciorapi de mătasă, cărora 
li zice „ştrimfi“, pentru pantofi, pentru mănuşi albe, 
„fără fund şi împrejur cu piele neagră sau albă“, aşa 
precum se întrebuința pe vremea aceasta, şi o față de 
masă cu douăsprezece şervete. 

Obiceiul unor astfel de comenzi se făcuse acum ge- 
neral. Iată o doamnă de la 18or, Elena Brăiloiu, care 
face comanda următoare: „ii, croazueri cu flori mărunte“, 
după aceia stofele răsăritene şi pe urmă „umbrele de 
mătase de damă şi de pânză cu ghirlande de fir şi de 
flori“. 

Catinca Ştirboaica însăşi cere din Apus o perucă pe 


1 Feldzeugmeister Walli s. 
loan, profesor, scriitor şi traducător ardelean, 
* Sora lui, d-na Jagić, din Praga. 

care o descrie: „n'a fost după am cerut eu; ai grămădit 
păr prea mult, că fiind atâta păr, iese batjocură prea 
mare ; se face capul cât o baniţă; toată peruca să fie 
cincizeci de dramuri, cu scufie cu tot“. 


Un al treilea boier e acel Dudescu care și-a mâncat 
toată averea, după ce, la începutul secolului al XIX-lea, 
a făcut drumul la Paris în legătură cu ùn Frances, La- 
garde, care venise la București și a publicat apoi o carte 
despre călătoria pe care a făcut o cu acela care-i era 
„frate de cruce“ Drumul lui Dudescu e în trăsura lui 
şi cu servitorii lui, întocmai așa cum făcuse, da sigur, 
şi Ştirbei. Acolo,a ajuns să fie primit şi de Napoleon, 
şi legenda spunea la Bucureşti că luxosul boier a pus 
zahăr pisat pe toată strada ca să se vadă cât sânt de 
enorme bogăţiile lui. Lagarde povestește un lucru care 
poate să fie puțin exagerat: Dudescu fusese la Viena, 
unde era încins cu un şal de preţ, care a fost admirat de 
doamne, și atunci el a desfăcut șalul şi li l-a presintat, 
Gestul a fost de un efect extraordinar, dat fiind rolul 
îndeplinit de şal. 


Iată ce erau boierii noștri în acea vreme. Şi trebuie 
să constatăm o însemnată scădere, Fiindcă înainte de 
epoca lui Roset, cu preocupaţiile pe care le am văzut, 
înainte de epoca, mai târzie, a lui Barbu Ştirbei, înainte 
de faimoasa călătorie a lui Dudescu, oamenii mergeau 
în străinătate, ca Dimitrie Cantemir, ca Grecii şi Ro- 
mânii din Bucureşti cari voiau să înveţe ştiinţa la 
Padova, ca să între în legături cu cultura occidentală. 
Pe când, acuma, avem a face cu oameni cari au o 
singură grijă: de a vedea curiositățile Europei, pe care 
le înțeleg superficial şi întrebuințează banii lor pentru 
a risipi o avere strânsă în curs de atâtea generaţii de 
oameni muncitori şi economi, 





IX. 


Noi Domni pribegi și studenții în Apuş 





Acum vine rândul celor d'intăiu studenți ai noştri 
în străinătate, şi iată de cee vorba mai ales de ei: La 
începutul secolului al XIX-lea, ceilalți Români cari se 
găsesc în străinătate nu presintă interes. Sânt oameni 
cari vin pentru motivele care au fost arătate şi până 
acum: doritori de-a vedea lucruri neobișnuite, ei con- 
sideră Apusul — ceia ce din nenorocire a rămas ca un 
obiceiu pănă astăzi — ca un loc unde se trăieşte mai 
uşor, mai plăcut, unde este mai multă distracţie şi 
sânt mai multe avantagii de ordin material, — părere 
cu totul greşită. Pe când viața Apusului e sprijinită 
pe o muncă peste măsură de grea, și pe care n'o în- 
țeleg nişte risipitori. De fapt, Apusul frances şi în spe- 
cial Parisul represintă unul din locurile cele mai chi- 
nuite de pe faţa pământului: nu există popor care 
să-şi câştige mai onest munca, în toate domeniile, decât 
poporul frances, şi aceasta se unește cu necesitatea de 
a economisi, de a pune bani de-o parte pentru cei cari 
vin pe urmă, pentru ca şi aceştia să facă acelaşi lucru 
pentru alții cari vor veni după dânşii, până ce se în- 
tâlneşte o generaţie care cheltuieşte tot ce au adunat 
mai multe generaţii înainte. Viaţa burghesiei francese 
este un lucru admirabil, dar Românii cari se duceau 
la începutul secolului al XIX-lea, ca şi cei de astăzi, 
cunoşteau numai o anume parte din Franţa, cea care 
este mai puțin francesă întrun anume sens, Parisul, 
Parisul este un foarte mare oraş internaţional, care 
atrage la dânsul ceia ce Franţa are ca talente, dar 
fără îndoială că el nu este caracţeristic pentru Franţa, 

şi el are o viață pentru dânsul, şi altă viață pentru cei- 
lalți, pentru străini. Căci există un anume Paris creat 
şi întreținut pentru străini; pentru avantagii mai înalte 
ale străinilor, dar, în acelaşi timp, şi pentru viciile și 
pentru prostiile străinului, considerat une ori ca o ființă 
inferioară şi adesea vițioasă, care trece pe lângă o 
admirabilă civilisație, toată din muncă şi economie şi 
suferințe şi se îndreaptă către lucrurile care, într'o 
formă poate mai puţin desăvârşită şi mai rău pregătită, 
se găsesc oriunde. 

Păcat că n'avem, din hârtii de familie, prea des ri- 
sipite şi distruse, scrisori care ni-ar putea presinta a- 
ceastă stare de spirit. 

Dar sânt şi exemplare politice pe lângă acestea de 
petrecere trecătoare. 


Exemplarele politice ar fi de două feluri:, Într'o epocă 
mai târzie, a Constituţiei de la 1866, avem oamenii politici 
cari rămâneau în România — mai ales pentru anii până 
la greutăţile cele mari de pe la 1goo sau, mai ales, 
până în preajma războiului — atâta vreme cât partici- 
pau la guvernarea țerii, ceia ce li procura de obiceiu 
avantagiul de a fi în prima linie, de-a fi văzuți, de-a 
fi încunjurați, măguliți, şi nu rare ori se întâmpla de 
folosiau și supt raportul material, în chip legiuit sau 
mai puțin legiuit, şi cari, îndată ce nu mai erau la 
guvern, se duceau de se așezau în străinătate, la Paris, 
la Nisa. Îmi aduc aminte că pe vremuri mi-a trimes 
cineva o probă de dicționar al celebrităților europene, 
în care fiecare „plătia pentru ca să figureze, cu foto- 
grafia lor ; la unii erau însemnate locuinţile: o locuinţă 
la Bucureşti, o altă locuință, statornică, la Paris; sânt 
câțiva cari au aceste două locuinţe şi pănă în mo- 
mentul de faţă. 

Dar, înainte de 1866, avem Domni pribegi. 

După 1822 încetase Domnia Fanarioţilor, pe cari nu-i 
Ştiai dacă erau Greci, Români grecisaţi sau Români numai 
în aparenţă grecisaţi, Când părăsiau tronul, ei se duceau 
la Constantinopol. Unul din Fanarioţii aceştia e foarte 
simpatic, fiindcă era foarte Român, foarte Moldovean, 
învățase la şcolile din Liov, după aceia mersese la 

Constantinopol, fusese acolo capuchehaie, represintant 
al ţerii pe lângă Sultan şi, pe urmă, ramânând acolo 
a izbutit să se ridice mai sus, fiind mare dragoman 
şi ajungând a căpăta Domnia Moldovei, în care a stat 
un număr oarecare de ani ai bătrâneţei sale: Ioan 
Teodor Calmășul, care își schimbase numele ’n Calli- 
machi, în legătură cu unul din poeţii antichităţii ele- 
nice. Şi soția lui, Ralița, şi copiii lor, Grigore şi Ale- 
xandru, cari au domnit amândoi în Moldova, rămăse= 
seră însă foarte de-ai noştri, păstrând până la sfârşit 
felul cum fuseseră crescuţi în casa, destul de săracă la 
început, a tatălui lor, simplu vornic de Câmpulung, 
după ce servise într'o armată creștină din vecinătate. 
Ioan Teodor, devenit Callimachi, fiul de răzeş din Buco- 
vina, ajuns Domn al Moldovei, avea un frate, Dumi- 
traşcu, care a stat la Stănceşti, lângă Botoşani, până 
la moartea sa, şi acesta evident că nu învățase carte 
latină la Liov, nu trăise în mediul superior de la 
Constantinopol, bănuiesc chiar că limba grecească nu-i 
era peste măsură de familiară; era şi o soră, bine 
cunoscută, Maria Băneasa, o gospodină modestă. Şi 
fratele ajuns aşa de sus la Constantinopol scria fra- 
telui rămas în ţară, comunicându-i tot felul de lucruri, 
mai ales privitoare la ale casei. O corespondenţă din 
cele mai interesante, în cea mai bună românească: orice 
țeran mai ridicat, orice boierinaş din Moldova ar fi 
putut să scrie în acelaşi fel. 

Dar avem un izvor străin care ni arată cum trăia un 
fost sau viitor Domn fanariot când se găsia la Constan- 
tinopol; memoriile acelui Ungur de orjgine slovacă şi 
de cultură francesă, al cărui tată se așezase în Franţa, 
de Tott, autorul unei cărți foarte cunoscute, care a 
avut mai multe ediţii, „Memoriile asupra 'Turcilor şi Ta- 
tarilor“ ; la Constantinopol el a fost primit în familia 
lui Ioan Teodor și a Raliţei, şi el povesteşte cum se 
trăia acolo: se plânge chiar că, dormind la ei şi apăsând 
prea tare capul pe pernă, a doua zi pe figură i-a rămas 
tot relieful cusăturii la gherghef. 

Aşa era un Domn fanariot pe timpul când trăia 
în Constantinopol. În secolul al XIX-lea, după 1822, 
nu mai sânt însă Fanarioți, și, atunci când pierde 

cineva tronul, trăiește altfel. N'avem scrisori de la 
Grigore Ghica, Domnul Munteniei de la 1822, care, după 
ce s'a mântuit Domnia lui, a stat, o bucată de vreme, 
ca mazil la Bucureşti, fiind îngropat în biserica din 
Tei lângă Bucureşti, — acel simplu şi evlavios fost bo- 
ier ajuns la Domnie, a căruiicoană este presintată așa 
de simpatic de cineva care a putut culege amintiri 
direct din familia lui, de Ion Ghica, rudă depărtată 
cu dânsul. Iar, în ceia ce priveşte Moldova, avem pe 
Ion Sandu Sturza, Domnul național aşezat la 1822, 
acela care, când Rușii au ocupat Principatele la 1828, 
şi un fost spion, ajuns acum ofițer superior, Liprandi, 
a venit la dânsul ca păzitor al unui prisonier politic, 
Vodă a răspuns aşa de frumos: „spune-i dumisale că, 
de vra să mă păzească din poruncă, să-şi urmeze datoria 
lui cum ştie, iar, de vra să-mi facă țeremonie, îi mul- 
ţămesc, că n'am trebuință de strajă rusească, fiindcă mă 
păzeşte Dumnezeu“, — frumoasa figură a vechii noastre 
boierimi! El a trecut în Basarabia şi a stat acolo ca 
mazil, iar după aceia s'a întors probabil la Iaşi, căci nu 
ştim nimic despre viața lui decât că este îngropat la 
biserica Sturzeştilor, Bărboiul, de acolo. Avem de la 
dânsul doar o scrisoare, din timpul maziliei, scrisoare 
fără niciun fel de interes, pe când aceia de pe vremea 
când venia de la Constantinopol să se aşeze în Domnie 
e foarte interesantă. 

După aceşti doi Domni, după războiul dintre Ruşi 
şi Turci, după pacea de la Adrianopol şi ocupaţia re- 
presintată la București prin generalul Chiselev, care 
a făcut mult bine şi a cărui amintire se păstrează în 
Șoseaua din capătul de Nord al Capitalei, fiind şi în- 
pământenit de ai noștri ca o dovadă de recunoștință, 
au venit alți doi Domni, cari, după o stăpânire care na 
fost lungă, au trebuit să se retragă în străinătate, De 
fapt era foarte greu ca un om care ocupase o astfel 
de situaţie, în care făcuse mult bine, dar şi multe gre- 
şeli, cum face oricine se găseşte în astfel de situ- 
aţie, un om care își câștigase deci mulți prieteni, dar 
avea și mulți duşmani, şi, cum sânt obiceiurile de la 
noi, mai puțin omenoase în clasa de sus decât în cea 
de jos, putea să aibă neplăceri, să mai rămâie între 

vechii săi tovarăşi de boierie. Era, de sigur, şi un sen» 
timent de vanitate jignită. Astfel Alexandru Ghica, 
Domnul Munteniei din vremea aceia, om foarte de 
treabă, care va fi mai târziu Caimacam înainte de 
Unirea Principatelor, s'a dus în Italia, unde a stat o 
mulțime de vreme lângă Neapole, la Capo di Monte, 
localitate plăcută, potrivită pentru un om obosit şi cu 
multe năcazuri. Alexandru Ghica, acel care a introdus 
pentru întăia oare uniforma europeană, copiată de la 
Ruși, în portul Domnilor noştri, n'a fost însurat nicio- 
dată, însă avea o veche prietenie cu contesa rusească 
Suchtelen, şi exista o corespondenţă între el şi aceia 
pe care el a vrut s'o iea pănă la sfârșit: păstrată 
prin d-na Blaremberg, soția lui Ghica, la răposatul 
Nicolae Filipescu, ta s'a distrus supt recenta ocupaţie, 
cum s'a distrus de către Germani şi arhiva familiei 
Știrbei, care era în palațul din Calea Victoriei, dar din 
care, din fericire, am apucat să tipăresc, în două vo- 
lume, tot ce era esențial. După ce fusese Caimacawm, 
Alexandru Ghica s'a dus deci în Italia, unde a și murit; 
rămăşiţile lui se găsesc însă la Pantelimon, în marge- 
nea Bucureștilor, într'un monument de stil apusean, 
foarte pretenţios, prea mare pentru o biserică aşa de 
mică. Ce păcat că nu avem corespondența lui din a- 
ceastă vreme ! 

În Moldova, contemporanul lui, Mihai Sturza, care a 
fost, fără îndoială, cu toate păcatele sale, cu tot egois- 
mul său şi cu toată iubirea sa de bani, netăgăduită 
şi condamnabilă pentru excesele la care ducea, cel mai 
vrednic Român din vremea aceia, cel mai capabil de 
a crea, — şoseaua cea mare a Siretiului şi atâtea aşe- 
zăminte au rămas după dânsul —, părăsind Domnia 
după încercarea de revoluţie de la 1848, — fiindcă se 
introduse un nou regim, în locul Domniei pe viaţă, 
prin convenţia de la Balta-Liman între Ruși şi Turci—, 
nu s'a mai întors în Moldova, ci a trăit în străinătate, 
şi acolo, cu averea imensă pe care o avea, a petrecut 
mulţi ani de zile, apucând şi războiul din 1877. A 
murit la Baden-Baden, unde este şi înmormântat în 
capela pe care a ridicat-o familia lui din banii lăsați 
de dânsul, 

Am avut în mână o corespondenţă a lui Mihai Sturza 
ca exilat, corespondență destul de interesantă, pe care 
am dăruit-o Academiei Române. Acela care era foarte 
îndărătnic în ce priveşte viitorul lui, nu se socotise 
înlăturat pentru totdeauna, ci visase la 1858 să se 
întoarcă pentru a fi, nu numai Domn în Moldova, dar 
al amândurora ţerilor, — va continua pănă la capăt 
să iscălească, atunci când scria cu litere cirilice, „Mi- 
hail Sturza Voevod“. 

Urmaşul lui, Grigore Ghica, nobilul şi nenorocitul 
romantic, a apărat şi la Paris, jertfindu-şi viitorul, 
causa Unirii şi s'a împuşcat pentru a nu mai afla ca- 
lomniile care-i pângăriau guvernarea şi caracterul. 

În Muntenia, după ce Rușii au adus căderea lui 
Alexandru Ghica, venise Gheorghe Bibescu, spirit nobil, 
şi el romantic, care se gândia la trecutul eroic al Româ- 
nilor şi care şi-ar fi ales bucuros, dacă ar fi fost aceleaşi 
împrejurări, ca model pe Mihai Viteazul, al cărui costum 
l-a îmbrăcat la o pretențioasă şi zădarnică încoronare. 
Acest om, doritor de a face mult bine, dar încurcat 
de anumite împrejurări de familie, ca şi de oarecare 
inconsistenţă în caracterul său, a trebuit să părăsească, 
la 1848, tronul, ducându-se în Apus, unde s'a strămu- 
tat şi fratele şi urmașul lui, Barbu Ştirbei, atunci când, 
la rândul său, în timpul războiului Crimeii, a trebuit 
să plece din Domnie. 

Ambii au avut în exilul voit o atitudine frumoasă. 
Mi s'a dat, pe vremuri, o scrisoarea lui Bibescu, foarte 
frumos scrisă în franțuzește către fratele lui, Ioan, şi 
care în traducere sună aşa: 


„Baden-Baden, 9 Iulie. 

„Frate dragă, scrisoarea ce mi-ai adresât-o prin con- 
tele Nugent fiul, datată din 5 ale lunii, nu mi-a ajuns 
decât azi la Baden-Baden, unde mă aflu cu toată fa- 
milia, de vre-o zece zile. Imi pare foarte rău că nu 
m'a ajuns la Viena. Ştiam aproape că întâmplările care 
s'au îndeplinit în urmă aveau să se petreacă, dar nu 
le credeam aşa de apropiate!. Mă sfătuieşti să mă în- 
torc, asigurându-mă că toată naţia cere întoarcerea mea. 








1 Scrisoarea aparţine epocii în care ideia Unirii preocupa toate spiritele, 

Şi în mijlocul acestei naţii nu se află zece oameni, 
afară de rudele mele, cari să gândească a-mi scrie: 
„vino, este nevoie de dumneata“. Dacă aș putea crede 
în acea dorință obştească de care-mi vorbeşti, n'aș sta 
pe gânduri nicio clipă să vin între voi, ca să mă așez 
în cele din urmă rânduri, fără altă pretenție decât 
aceia să pot oferi ţerii mele, în împrejurările critice 
în care va să se găsească, contingentul serviciilor mele, 
dacă simte nevoie de ele“. 


Tot aşa de nobilă e o scrisoare mai târzie, supt 
Carol I-iu, de la fratele şi urmașul lui. 

In ce priveşte exilul în străinătate al lui Alexandru 
Ioan Cuza, Domnul Unirii, e şi acesta — ba încă mai 
mult — cu o atitudine dintre cele mai frumoase. Ales 
deputat la Mehedinţi, Cuza nu s'a întors în ţară, ca să 
nu turbure Domnia cea nouă, şi, când, din partea lui 
Napoleon al III-lea, i s'a propus să răstoarne pe Carol 
I-iu, considerat atunci ca având legături cu Prusia, el 
a răspuns comisarului imperial, contele Grammont, la 
Viena —, întrevederea a fost stenografiată de secretarul 
lui Cuza —, că s'ar întoarce numai când țara toată 
l-ar vrea ; în orice cas, nu vrea să fie un element de 
turburare. 


Domnii noştri de pe vremuri au momente de cea 
mai mare frumuseță, pe care noi, cari cunoaştem așa 
de puțin istoria contemporană, le ignorăm cu desăvâr- 
şire. Istoriografia noastră îşi pierde adesea vremea 
descriind amănunte fără importanță privitoare la o 
epocă foarte îndepărtată, pe când aici avem archive 
întregi, mijloace de informație enorme, şi nu posedâăm to- 
tuşi pentru istoria secolului al XIX-lea, în oarecare amă- 
nuante, nici ce au Bulgarii prin cartea foarte bună de 
istorie contemporană a d-lui Simion Radev, acum 
ministru în America, pe care am găsit-o şi în casa 
unui învăţător de acolo. Evident că în astfel de cărţi 
trebuie să dispară punctul de vedere personal, de 
partid ; toate linguşirile şi toate resentimentele să fie 
înlăturate ca să avem într'adevăr istoria zilei de ieri, 
aşa de necesară ca să înţelegem rostul celei de azi. 

Studenţii cari au stat în străinătate la începutul 
secolului al XIX-lea se pot împărţi în trei categorii. 

Cei d'intăiu nu sânt trimeşi de Stat. Pe vremea 
aceia nu Statul trimetea la studii, cum, pe urmă, a 
făcut-o într'o măsură covârşitoare, nimeni neștiind 
exact pănă azi care este numărul celor ce stau fără 
rost adevărat de studii în Apus. Afară de fii ai ma- 
rilot familii, cari merg cu banii părinţilor, Eforia 
şcolilor din Muntenia şi aşezământul corespunzător din 
Moldova au avut sarcina alegerii studenților. 

Dar cei d'intăiu studenţi n'au nimic a face nici cu 
cei trimeşi astfel. Sânt cei pe cari părinții lor, într'o 
vreme când ieşirea peste graniță era oprită, țineau să-i 
pregătească acolo. Aceasta se lovia însă de unele greu- 
tăți. Dacă unii părinți și mulţi tineri țineau să meargă 
la Paris, influența magică exista şi pe atunci — era 
o influență foarte puternică, şi la Bucureşti, şi ia 
Iaşi, a consulului rusesc, care avea restricţiile sale în 
sensul politicii pe care o represinta, cu o adevărată 
groază faţă de ceia ce se numia de către Ruși „duhul 
franțuzesc“, spiritul revoluţionar frances, şi prin urmare 
părinților li se recomanda nu cumva să-şi trimeată 
copiii în Franţa. Mai tărziu s'a făcut o concesie în 
sensul că se admite drumul într'acolo, dar nu la Paris, 
ci în vre-un oraş din provincie, Astfel Mihail Kogălni- 
ceanu a fost trimes, împreună cu fiii lui Mihai- Vodă 
Sturza, Dimitrie şi Grigore, — bănuiesc anume motive 
pentru afecțiunea cea mare a lui Mihai Sturza pentru 
tânărul Kogălniceanu, — şi cu abatele Lhomme, la 
Lunéville, iar toate planurile lui Kogălniceanu ca să 
treacă la Paris au fost sfărâmate. Când se cerea părerea, 
direct sau indirect, consulului rusesc unde trebuie tri- 
meși copiii, pentru fete se recomanda Odesa, iar pentru 
băieţi mai tărziu Germania. Şi, astfel, Kogălniceanu a 
mers şi la Berlin, unde a fost coleg de şcoală cu viitorul 
rege al Hanovrei şi a adus de acolo spiritul nobil şi ge- 
neros al marelui istoric Ranke, spirit care a fost înlocuit 
apoi prin acela prusian, foarte îngust, ale cărui urmări 
se simt pănă astăzi. 

Dar înainte de trimeterea în Germania sa socotit 
recomandabil să meargă un tânăr la Geneva. Un întreg 

capitol din învățătura tinerilor noștri în străinătate e 
legat de Geneva, aceasta pănă la un Nicu Filipescu şi 
un Gheorghe Balş. Pe la 1820-40 era acolo un pen- 
sionat vestit, în care au fost foarte mulți dintre Ro- 
mânii aceştia: al scriitorului, de o mare pătrundere şi 
distincție clasică, Rodolphe Tâpffer. 

Între cei mai vechi studenţi de la începutul seco- 
lului al XIX-lea, de prin anii 1820, a fost la Geneva un 
Brăiloiu, apoi Goleştii, fiii lui Constantin sau Dinicu, au- 
torul vestitei călătorii în Occident, şi lui Gheorghe sau Ior- 
dachi, care, acesta, a adunat proverbe romăneşti şie şi 
autorul altor lucrări literare, ba chiar şi al unei hărţi. 
Călătoriile lui „Constantin Radovici de Goleşti“, ti- 
părite chiar în acest timp la Pesta, sânt foarte inte- 
resante: în ele se vede cum omul acesta ştia să des- 
copere ce este interesant în viața apuseană, pe lângă 
mărturia unui boier în ce priveşte atitudinea clasei sale 
față de ţerani. Scrisori de studenţi de-ale Goleştilor, 
cari au jucat un rol mare la 1848, nu avem, dar, în 
schimb, foarte frumoase scrisori francese ale lui Bră- 
iloiu, în 1828 sau 1829. Băiatul acesta, care nu avea 
douăzeci de ani, a înţeles foarte serios civilisația el- 
vețiană, a înțeles-o în tot ceia ce represinta acolo 
pentru formațiunea caracterelor, prin acel simţ al 
meritului care din nenorocire la noi nu exista atunci 
şi care trebuie să fie la basa adevăratei democraţii, la 
care să participe fiecare, nu în proporţia în care este 
înşelat şi dus cu vorba, ci în aceia în care el este un 
factor, la locul său, în viaţa națională. 

Iată ce scria la 1829 tatălui său, Constantin Brăi- 
loiu: „Sânt acum zece zile de când am primit scri- 
soarea dumitale de la Râmnic, din 17 Maiu. Nesigu- 
ranța mea în ce priveşte locuinţa pe care împrejurările 
te vor fi putut sili so alegi, m'au hotărît, peste 
voința mea, a zăbovi răspunsul mieu pănă astăzi. Acum, 
când Ruşii, după ştirea primită aici, au întrat şi la 
Craiova, la r9 Maiu, nu mă îndoiesc că te vei fi întors 
acasă. De aceia mă grăbesc astăzi să scriu şi aştept 
cu nerăbdare scrisoarea dumitale în stare să mă lămu- 
rească asupra situației ţerii noastre. i 

Noutăţile ajunse pănă astăzi anunță că Maiestatea 

Sa Împăratul Nicolae era așteptat la Bucureşti pentru 
28 Maiu şi că se pregătia locuința prinţului Brânco- 
veanu pentru primirea lui. Afară de aceasta aflăm că 
guvernatorul general al celor două Principate, groful 
Pahlen, a sosit la Bucureşti şi se ocupă să dea o bună 
organisaţie interioară celor două țeri. Este deci evident 
că Monarhul rusesc întinde bunăvoința sa şi asupra 
nenorocitelor noastre regiuni, şi nu rămâne boierilor 
decât să profite de aceasta şi să lucreze împreună cu 
contele pentru fericirea țerii noastre. Iată o ocasie 
foarte frumoasă, şi aveţi toți datoria să vå gândiţi a 
asigura fericirea bieţilor țerani“. 

Mă opresc aici. Sânt mulți oameni cari îşi închipuie 
şi acum că democraţia a fost descoperită la noi în 
momentul când s'a purtat la oraş costumul ei. Cei de 
la 1828 nu numai că nu purtau costum țerănesc, dar 
păstrau pe cel vechiu boieresc şi cu toate acestea erau 
mai atenţi la anume suferințe decât urmaşii din 1848. 

„A asigura fericirea bieţilor țerani, a face legi bune 
şi a basă pe echitate şi pe justiție o nouă adminis- 
trație, ca să ni asigure un viitor fericit, căci numai 
atunci țara va putea să prospere şi să opuie un zăgaz 
violenţei împrejurărilor. 

„Ah, dacă aş putea să-ți înfăţișez priveliştea acestei 
Elveţii virtuoase, ai simți cum se desvoltă în dum- 
neata cu mai multă putere acest sentiment patriotic 
care ştiu că este înăscut în dumneata şi care mă inspiră 
şi pe mine! 

„Acum, scumpul mieu tată, văd mai limpede imper- 
fecția și viţiile organisaţiei noastre sociale, Este timp 
să ne gândim serios la viitor. Ni trebuie o înbunătăţire 
în constituția noastră politică, şi mai ales în învăţă- 
mânt, căci lumina singură poate civilisa tineretul, care 
trebuie să fie într'o zi podoaba și puterea ţerii noastre, 
Fac rugăciuni la Cer ca dorinţile mele să se împlinească. 
Aş vărsa lacrimi de bucurie şi m'aş socoti cel mai fericit 
dintre oameni, dacă într'o zi aş putea să văd strălu: 
cind steaua luminii asupra acestor regiuni favorisate 
de natură și prigonite de oameni. Ca să-ţi dau o ideie 
de încurajarea pe care o primesc aici ştiințile şi artele, 
îți voiu spune câteva exemple. În fiecare au se expun 

privirilor publicului, într'o clădire cate se chiamă Museti, 
diferite obiecte de artă pe care le fabrică artiştii, şi 
pentru acele obiecte care sânt mai bune se dau recom- 
pense. Ținta este, nu numai să se încurajeze arta, dar 
şi să hotărască publicul a nu merge să cumpere în 
străinătate ceia ce se poate avea în țară. Este un mare 
avantagiu pentru țară, căci nu vor ieși mulți bani din- 
tr'însa. 

„În ce priveşte ştiinţile, îți voiu spune că ziua 
când se împart premii elevilor la literatură este o 
zi de serbătoare, Se chiamă: serbătoarea promoţiilor. 
Ziua aceasta este o zi de bucurie pentru toți Ge- 
nevesii, în deosebi pentru cei cari au în școală 
copii sârguitori. În ziua aceia se adună în catedrală. 
La un ceas după masă, toți profesorii colegiului întră 
în biserică, venind fiecare cu clasa sa, şi precedațţi 
de musica militară. După întrarea în biserică, aşează 
pe elevii cari au meritat premii pe bănci acoperite cu 
postav verde, iar ceilalţi elevi se aşează pe alte bănci 
care li sânt destinate. După această orânduire sosesc 
sindicii, precedaţi şi ei de musica militară şi având cu 
dânşii pe pastori, avocaţi şi statul-major. Acest cortegiu 
nou așezându-se, rectorul Academiei, — pe care am 
plăcerea să-l cunosc personal —, se ridică şi pronunţă 
un discurs acelora dintre elevi cari au avut premii. Li 
mulțămeşte întăiu pentru progresul făcut şi-i invită să 
continue tot aşa, li inspiră sentimente patriotice şi ter» 
mină trezind în inimile lor tinere iubirea pentru ştiinţe 
şi arte. După acest discurs se caută într'o cutie meda- 
liile de argint destinate pentru premii, şi fiecare pro- 
fesor se ridică şi își chiamă elevii din clasa lor cari au 
meritat să fie recompensați. După împărţirea premiilor, 
toţi elevii iese din biserică şi rectorul Academiei še 
ridică din nou şi dă cunoștință publicului despre toate 
lucrările academice făcute în cursul anului trecut, cu 
privire la conduita fiecărui profesor şi a scrierilor lui, 
face să cunoască situaţia colegiilor şi expune schim- 
bările şi lucrările ce se vor face în Academie, 

„La această solemnitate, care a avut loc ieri, Luni, 
toate feţele erau râzătoare şi vesele. Te las să judeci, 
dragă tată, ce impresie a putut să, facă asupra mea 

această ceremonie, mai ales gândindu-mă la țara mea | 
O asemenea adunare va avea loc poimâne, Joi, pentru 
premiile ce se dau pentru arte. Este şi un Grec care 
învaţă mecanica şi care va avea un premiu. Am eu acum 
dreptate să spun că țara noastră este nenorocită, sau 
ba? Ştiu că există, din nenorocire, la noi multe persoane 
care vor râde de îngrijorările mele, sau care vor califica 
de visări sentimentele de care sânt străbătut, cum au 
făcut anul trecut pentru Petrachi Poenaru, dar, cât 
despre aceia, ştiu că sânt ignoranţi şi puţin îmi pasă 
de judecăţile lor: eu nu socot importantă decât judecata 
dumitale. Sânt foarte sigur că un om, cu privire la care 
mă laud că am moştenit patriotismul și inima lui cea 
bună, nu va condamna sentimentele mele. 

„De câteva zile avem la Geneva pe Măria Sa prințul 
Mihai Suţu, fratele mătuşii mele, Frosina Vlădoianca, 
El a venit să puie pe trej dintre copiii săi în pensionat. 
Ne-a primit ca pe nişte prieteni, şi noi ni îndeplinim 
datoria faţă de dânsul: l-am rugat să binevoiască a scrie 
mătuşii mele, şi mi-a făgăduit să-mi satisfacă cererea, În 
câteva zile sper să am îndoita plăcere de a-i scrie şi 
a-i trimete scrisoarea prinţului. Aşteptând, dacă o vezi, 
sau dacă-i scrii, nu lipsi, te rog, să-i presinţi, precum 
şi unchiului mieu, omagiile mele respectuoase“. 

Până aici scrisoarea este în franțuzeşte ; acum vine 
o parte în italieneşte: „Scumpe tată, îmbrățișează pe 
iubita mea mamă, pe fraţi şi pe surori pentru mine, şi 
fă complimente la toţi prietenii şi rudele, și fii încre= 
dinţat că voiu urma sfaturile dumitale ca să mă fac 
demn de bunătatea dumitale“. 

Şi, în româneşte: „Neichii lui Dincă mă închin cu 
multă plecăciune. 

„Scrisoarea dumnealui mi-au făcut mare bucurie ; sânt 
încredinţat că mă va iubi şi de acum înainte, fiind 
încredințat şi de afecsăonul mieu şi de respectul ce am 
către dumnealui. 

„Sânt bucuros, tată, că văd că în sfârşit străduinţile 
mele au produs asupra dumitale efectul dorit. Nu mă 
îndoiesc de acum că faci pregătiri pentru şederea mea 
la Paris, şi cred chiar că vei avea mijlocul de a-mi 
acorda încă par dessus le marché (pă de-asupra, ca 

fuiorul popii) o mică sumă ca să pot începe lecţiile de 
piano şi de pictură“, 

Şi, acum, se arată, în franțuzeşte şi greceşte, pe ce 
cale trebuie să ajungă scrisoarea. 

Brăiloiu merge pe banii tatălui său, dar Eforia tri- 
metea, cum am spus, şi ea, şi anume trei studenţi, dintre 
cari unul a fost un vestit represintant al clerului mi- 
rean, apoi şi monacal, la noi şi profesor de filosofie, 
Eufrosin Poteca ; cel de-al doilea, începătorul studiilor 
de drept în această Universitate, Costachi Moroiu, iar 
cel de-al treilea, Pandele, menit să fie matematic, a 
fost aşa de sârguitor, încât i s'au turburat minţile și a 
isprăvit sinucizându-se în străinătate, Aceştia au făcut 
studii la Pisa şi la Paris, şi scrisori de-ale preotului au 
fost găsite, de mult, de Ioan Bianu și tipărite în Revista 
Nouă. Ele sânt pline de bunăvoință, dar la un nivel 
mai jos decât ale lui Brăiloiu. 

Şi aceasta din două motive. Un motiv era că altfel 
se forma cineva într'o familie boierească din Muntenia 
şi altfel într'un mediu unde erau mai puține înlesniri 
şi tradiţii. Pe de altă parte, nu era acolo învățătura 
de la Geneva, în legătură cu profesori cari aveau în 
vedere educaţia, supraveghind în fiecare moment pe 
elevii români, şi altfel era învăţătura la Pisa şi la Paris, 
unde bieţii oameni nu erau dați în sama nimănui, ci 
învățau şi ce se cuvenia şi ce nu, şi rătăciau astfel. 
Vedem pe Poteca mergând după sfârşitul unei lecții la 
un profesor ca Arago, ca să-i ceară tot felul de lă- 
muriri, pe care nici cel mai mare învăţat nu le putea 
găsi spre mulțămirea naivului întrebător. 

În ce priveşte studiile lui Kogălniceanu, el a lăsat 
foarte multe scrisori, pe care le-a tipărit d. Petre 
Haneş. Fireşte că genialul Moldovean era cu mult 
superior lui Brăiloiu, dar, în judecarea valorii unor 
scrisori ca ale lui, trebuie să ținem samă şi de calita- 
tea persoanelor cărora li se scrie. Kogălniceanu nu se 
adresa unor oameni de cea mai mare distincție, ci 
tatălui său, un boier foarte simplu, care se ocupa 
numai de afacerile lui, cam de aceiaşi calitate, de 
altfel, ca tatăl lui Vasile Alecsandri, sau surorilor lui 
fete inteligente, unele dintre ele foarte frumoase. În 

scrisorile acestea tînărul Mihail spune deci şi multe 
lucruri copilăreşti, dar alături şi altele mult mai inte- 
resante. 

Iată o scrisoare, pe care a publicat-o d. Alexandru 
Lapedatu într'o veche revistă a mea, Floarea Da- 
rurilor, volumul al doilea, cu privire la viața socială 
şi morală a Vienei: „Ceia ce este de laudă la Viena 
este putinul lux care se găseşte în îmbrăcămintea fe- 
meilor, afară de mici excepţii. Noi, cari imităm tot 
de la străini, de ce nu imităm şi cele bune?“. Şi luxul 
folosește ceva când se satisface în ţară, prin munca 
unei clase „care, lucrând acele lucruri de lux, trăieşte, 
cum am zice, cu o parte din veniturile celor mari. 
Noi însă, neavând fabricanți pentru lux, nu îmbogățim 
nicio clasă de pământeni, ci sărăcim pe plugari, îm- 
bogățim numai pe fabricanţii străini. Moldova încă 
multe veacuri va fi numai țară agricolă“. Pentru a 
avea o adevărată industrie, trebuie anume condiții. 
„Pănă când la ea nu va fi legea, pănă când creditul 
nu va fi statornicit, pănă atunci comerț, industrie şi 
prosperitate nu vom avea.“ Apoi e vorba de ocupațiile 
şi moravurile Vienesilor, de locurile de întâlnire, cum 
sânt bisericile, mai ales biserica Sfântul Ştefan, „supt 
ceasornic, o modă împrumutată din Italia“. După 
aceasta el dă însă lămuriri şi cu privire la aspectul 
exterior al Vienei, la măsurile de ordin economic, la 
situația politică, la industrie, pusă alături de industria 
Angliei, și de sigur că ar fi foarte interesant să se 
compare aceste păreri ale lui Mihail Kogălniceanu cu 
privire la industrie cu cele din scrisoarea admirabilă 
a lui Petrachi Poenaru, întemeietorul învățământului 
în România, fostul secretar al lui Tudor Vladimirescu, 
care, cu banii săi, în condiţiile cele mai modeste, din 
Franţa s'a dus în Anglia, şi avem de la el o scrisoare 
care cuprinde înfăţişarea industriei englese după 1830 
cum putea s'o vadă un Român, și cu perspective în 
ce priveşte întemeierea industriei noastre. 

Încheiu cu extrase dintr'o scrisoare a fratelui lui 
Mihail Kogălniceanu, Alexandru, care a trăit câţiva 
ani în Paris şi a murit înainte de a-și putea da măsura. 
Fiind acolo în 1847, el pune o chestiune de cea mai 

imare importanţă şi pentru studenţii din timpurile noastre. 
Problema este aceasta: de ce merge cineva să înveţe 
în străinătate? A fost o vreme când studenții credeau 
că merg în străinătate pentru ca apoi în Țara 
Romănească să fie cum este în străinătatea cunoscută 
de ei. Mare eroare!, pentru că nu se cere o traducere, 
ci o creațiune, o adaptare potrivit cu elementele de 
la noi. Cea mai mare nenorocire este să se distrugă 
un trecut secular, o tradiţie, ca să se puie în loc ceva 
care nu poate prinde; ca şi cum s'ar tăia stejarii 
codrilor noștri pentru a pune în loc plante din China, 
Iaponia sau America-de-Sud. Aşa credeau unii pe lângă 
aceia, mulți, cari şi-au închipuit că Statul român îi 
trimete numai ca să înveţe carte, şi de pe urma stu- 
diilor lor au rămas acolo atâția savanţi cari n'au găsit 
aici împrejurări potrivite pentru meritele lor. 
Problema aceasta, a rostului studentului român în 
străinătate, o presintă foarte frumos, în câteva rânduri, 
fratele lui Mihail Kogălniceanu în scrisoarea de la 8/20 
Decembre 1874: „În toată Sâmbătă seara mă duc la 
Biblioteca Română, la Vârnav, unde se adună toţi Ro- 
mânii din Paris de ascultă cetirea istoriei Moldovei; 
măcar că tinerii Români sânt depărtaţi de ţara lor, 
n'o uită niciun minut.“ Aşa s'a pregătit Unirea. „Într'o 
seară s'a făcut jurământ la Bibliotecă din partea tu- 
turor ca între dânşii să scrie şi să vorbească numai 
româneşte, cum şi în ţară voim să vorbim numai ro- 
mâneşte, atât cu doamnele, cât şi cu bărbaţii, ca cu 
chipul acesta să izgonească răul, din Moldova şi Va- 
labia, contra acelora cari se fac că au uitat limba 
românească şi nu ştiu vorbi decât franțuzește. Spune 
surorii că peste câțiva ani, când se va întoarce tine- 
rimea din Paris, o să vorbească numai româneşte, iar, 
dacă nu ştie, să se pregătească. Tinerii cari sântem în 
Paris n'am venit să învăţăm noi a vorbi franțuzeşte 
ca Francezii, ci a lua numai ideile şi lucrurile bune 
a' unei națiuni aşa de luminate, De aceia, auzind că 
din Țara-Românească ! se va scoate limba românească 





2 Muntenia. 

din şcoală şi au să învețe studenții numai franțuzeşte 
şi ruseşte, mă gândesc că aceasta ar fi pierderea na- 
țiunii noastre, căci toate națiunile care s'au stins până 
acum, nau picat din altă pricină decât din stricarea 
limbii şi obiceiurilor, a neunirii dintre dânşii“, 


X, 


Studenţii revoluționari și naționaliști 





După aceşti studenți de 'naintea anului 1848 urmează, 
din causa revoluției înăbușite, o altă generaţie de stu- 
denți, cari une ori se confundă, în adevăr, cu precedenta, 
dar cu toate acestea înfăţişează şi unele deosebiri, foarte 
mari. Se poate întâmpla ca membrii aceleiaşi generaţii, 
puşi în anumite împrejurări, să fie deosebiți ca atitu- 
dine de alții, cari au întâlnit alte împrejurări, dar fireşte 
că o bună parte dintre cei pe cari-i presint acuma 
sânt mai tineri decât ceilalți, a căror atitudine sufle- 
tească față de viața nouă în care erau aşezaţi este aşa 
de interesantă și de superioară vrâstei pe care o aveau 
şi față de mediul în care trăiseră acasă. 

E vorba de refugiații politici, cari, aceştia, pot să 
fie studenţi, ori au vârsta de studenţi, dar nu s'au dus 
acolo pentru studii şi nu se dovedește prin nimic cá 
ar fi întrebuințat petrecerea lor în străinătate pentru 
studii, cu toate că erau tineri de vre-o treizeci de ani 
sau și supt această vrâstă, însă împrejurările erau de 
așa natură, încât grija lor mergea cu totul în altă 
direcție decât a învățăturii. Unii dintre dânşii vor avea 
legături cu profesori iluştri din Paris, dar aceste legă- 
turi nu vor fi ca de la profesor la student, ci ca între 
tovarăşi revoluționari, ca între oameni cari pregătesc 
împreună schimbarea stării de lucruri din Europa, — 
un fel de camarazi, cu toată deosebirea de vrâstă şi 
de origine. Pe de o parte, profesori francesi de felul 
unui Quinet şi Michelet, şefi ai romantismului occi- 
dental, şi, pe de alta, nişte tineri veniți de la Iaşi şi 
Bucureşti, Muntenii jucând rolul de căpetenie, ca oa- 
meni cari-și putuseră duce revoluția pănă la capăt, 

cari nu se distinseră prin nimic ca scriitori şi cugetă- 
tori, cari nu scriseseră nicio pagină, de şi unii dintre 
dânșii vor ajunge să scrie lucrări, în franțuzește, foarte 
folositoare pentru causa noastră. Ion Brătianu, unul 
din cei doi fraţi Voinescu, Bălcescu, mai târziu un 
Petru Opran vor face lucrări de merit, în legătură cu 
aspiraţiile rasei lor, dar, în momentul când au venit la 
Paris, nu se gândiau să alcătuiască studii ca acelea des- 
pre chestiuvea rurală la noi, despre legăturile noastre 
cu Austria, despre situația noastră față de Turcia, ci 
gândul lor era numai să găsească sprijin pentru țara 
pe care o înțelegeau altfel decât supt stăpânirea Dom- 
nilor Regulamentului Organic, cari aveau o mulțime 
de calități, dar pentru dânșii erau niște tirani, nişte 
adversari ai ideii naționale, unii dintre ei nădăjduind 
chiar unirea celor două țeri sau unirea mai vastă 
care trebuia să cuprindă toate provinciile românești. 

Iată ce sânt studenţii din această a doua serie. Dar, 
ca să se înțeleagă ce căutau în străinătate, la Paris, 
la Londra, unii dintre dânșii şi în Germania, — mai 
târziu, pentru anumite nevoi momentane, şi la Atena, 
la Constantinopole, la Varna, unde era locul de adunare 
al trupelor turceşti în războiul Crimeii, la Brusa —, 
pentru aceasta e nevoie de două lămuriri. Să ştim de 
ce au plecat de la noi și, al doilea, ce credeau ei că 
pot găsi în străinătate, care era ideia pe care şi-o 
făceau despre această străinătate şi care era realitatea 
pe care au găsit-o la Paris, la Londra, precum și în 
celelalte locuri unde i-a dus soarta. 

La 1848 se încercase și în Muntenia și în Moldova 
o revoluţie, şi, dacă la Bucureşti ea a reuşit, în Mol- 
dova Mihai-Vodă Sturza a trimes pe fiul său, beizadeă 
Grigore, să aresteze pe uneltitori, pe cari i-a şi expulsat. 
S'a crezut foarte multă vreme că mişcarea aceasta, care 
a reuşit la Bucureşti şi a întemeiat „Republica Română“, 
şi foarte trecătoare și puţin serioasă, fără nicio legătură 
cu clasele ţerănești, care n'au înțeles nimic, afară de 
rare excepții, e cea d'intâiu manifestare a unor noi 
forme de gândire politică la Românii din secolul al 
XIX-lea, că pentru întâia oară deci se trezeşte un ideal 
mai înalt și se găsește un grup de oameni dispuși să 

servească, şi cu toate riscurile lor personale, acest ideal. 
Astfel s'a legat de generaţia de la 48 o legendă foarte 
profitabilă pentru unii oameni cari au supravieţuit 
mulți ani revoluţiei lor și s'au împărtăşit de putere, — 
nu totdeauna cei mai buni, fiindcă alţii, mai buni, au 
murit înainte de izbânda causei pe care o serviseră 
ori, dintre cei cari au murit, unii au fost mai puţin 
adaptabili, și, supărându-se cine nu trebuia, n'au ajuns 
la nimic, cum este casul lui Dumitru Brătianu care 
nu s'a înţeles cu Carol I-iu şi din această causă na 
avut soarta, atât de strălucitoare, a fratelui său mai 
mic, Ion. 

Astăzi judecata noastră în ce priveşte oamenii de la 
48 este întru câtva deosebită, fără să răpim nimic 
din dreptul lor, care este foarte mare și cu totul res- 
pectabil, căci ar fi o lipsă de recunoștință din partea 
noastră dacă nu l-am recunoaşte. Dar iată care sânt 
motivele pentru care, fără să atingem acest drept, 
judecata noastră despre dânşii trebuie s'o facem mai 
moderată. Se impune o deosebire şi o comparație. 
Arăt întăiu care este deosebirea, şi pe urmă se va 
vedea comparaţia. 

Am spus că în Bucureşti revoluţia a reuşit și că în 
Moldova a fost înăbușită, şi atunci ar fi cineva dispus 
să creadă că oamenii de la 1848 din Moldova aveau 
mai puțină inteligență, mai puțină energie decât cei 
din Muntenia. Dar gândul la ce a făcut Mihail Ko- 
gălniceanu nu permite o astfel de judecată. Se ştie 
că, trăind împreună și participând la aceiași viață 
politică Ion Brătianu şi Kogălniceanu, acesta știa 
foarte bine care este valoarea lui, de şi nu avea obi- 
ceiul s'o spună şi n'a avut nameni cari să-i cultive 
memoria pe când atâția au interes să cultive pe a 
lui Ion Brătianu. Ion Brătianu, când a mers la Paris, 
era un om încă tânăr: fusese o bucată de vreme în 
armată, ofițer, foarte puțin iubit de mama sa, cum 
se vede din amintirile d-nei Sabina Cantacuzino ; tatăl 
a vrut să-l trimeată în Germania, nu la Paris, pe când 
mama a izbutit de la început să trimeată pe cel mai 
iubit dintre fiii săi, Dumitru, în capitala Franciei. Când 
a plecat şi Ion Brătianu, mai tărziu, el avea studiile 

pe care le putea face la Bucureşti, studii serioase, dar 
nu strălucite, de sigur nu de înălțime europeană. Com- 
parația care o putem face între dânsul şi fratele său, 
— pentru că s'a tipărit corespondenţa lui Dumitru Bră- 
tianu, făcându-i-se dreptate după atâtea decenii— , este 
cu desăvârşire avantagioasă pentru fratele mai mare. 
Dar şi Ion Brătianu, așa cum era în 48, când sa 
făcut revoluţia, cum a fost după 48, cât a stat înstrăi- 
nătate, şi Dumitru, care, la o vrâstă mai înaintată, 
avea cunoştinţe mai multe şi poate chiar o inteligență 
mai solidă faţă de inteligența foarte vie, foarte scân- 
teietoare a lui Ion, comparați cu Moldoveni de felul 
lui Kogălniceanu, apar ca niște oameni de mai puţină 
seriositate, de mai puțină putere de creaţie. Cineva, 
un revoluționar polon care a întrat în legătură cu 
dânşii pe vremea când revoluția polonă, represintată 
prin prințul Czartoryski, era în raporturi strânse 
cu mișcarea revoluționară de la noi!, spunea că ai 
noştri sânt mai mult un fel de studenți. Ni putem 
închipui că, de şi erau mulți oameni tineri în mișcarea 
revoluționară europeană a spune cuiva aceasta, nu era 
cel mai mare compliment, şi pe vremea aceia fiind o 
oarecare deosebire între un om de Stat serios şi între 
un student. Pe când Moldovenii erau oameni de-o 
vrâstă mai înaintată, scriitori de reputaţie, creatori în 
deosebite domenii, iar Mihail Kogălniceanu, care a fost 
cel mai mare orator al timpului său, era şi atynci un 
istoric foarte distins, cu studii făcute în Germania, şi 
un scriitor talentat în domeniul imaginaţiei, un talent 
cultivat şi un om de-o înaltă cugetare, —aș voi să 
pot adăugi şi un om de caracter superior, dar, măcar 
pentru moment, acest caracter era mai Slăbuț: după 
ce maltratase pe Mihai Sturza, el maltrata la 1857 şi 
pe Grigore Ghica, un om așa de nobil, de o aşa de 
curată memorie tragică, şi ceia ce spunea el nu cores- 
punde cu adevărul. Cu defecte de acestea de caracter, 
de temperament, Mihail Kogălniceanu şi ai lui sânt 
totuși superiori Muntenilor de la 48, şi aceasta scade 


1 Relaţiile acestea au fost studiate de d. P, P. Panaitescu și, acuma in urmă, 
de d. Marceli Handelsman, istoricul polon, 

pe Brătieni, ca şi pe C. A. Rosetti, și pe toţi cei cari, 
din celalt principat, stăteau în jurul lor. 

După această distincție, iată şi comparația. Anume, 
aceşti Munteni de la 48 nu sânt cea d'intăiu generație 
de idealişti, de agitatori, pentru cel mai înalt ideal 
romănesc. Înainte de ei a fost generaţia boierilor de 
la 1840, în fruntea cărora stătea Ioan Câmpineanu, 
şeful oposiţiei muntene, care a întrebuințat dușmănia 
dintre Franţa şi Anglia, de o parte, şi Rusia, de alta, 
cu gândul că ar putea să se folosească de dânsa pentru 
unirea tuturor Românilor. Câmpineanu, care pe urmă 
a avut o soartă nenorocită, pe care şi-a făcut-o în 
parte el însuși, pierzându-și tot prestigiul cel vechiu, 
era, înainte de 1848, un naţionalist de o esenţă foarte 
curată și de o mare înălțime a cugetării. Am făcut de 
mult o deosebire pe care o "mențin, de şi anume pasagii 
din corespondenţa lui Dumitru Brătianu aduc oarecare 
îndulcire în asprimea acestei judecăţi. Am spus că 
generația de la 48 a voit fără îndoială și unitatea 
romănească, nu numai unirea Moldovei cu Muntenia, 
deci adăugirea la aceste două elemente ale ţerii libere 
a provinciilor care se aflau în mâni străine, dar ei au 
fost înainte de toate revoluționari, republicani, „roşii“, 
şi, cum două lucruri așa de mari nu se pot îngriji în 
același fel, având să facă alegerea între idealul de 
liberali — cum și-au zis mai tărziu — şi între idealul 
național, cel liberal a trecut în rândul întăiu. 

Aceasta este causa pentru care, întorcându-se mai 
târziu în ţară, după unirea Moldovei şi a Munteniei, 
după aşezarea lui Cuza-Vodă, n'au servit pe Domnul 
Unirii, ci s'au ținut departe de dânsuț, l-au duşmănit 
şi au contribuit în chipul cel mai hotărâtor, întrebuin- 
țând şi rudele lor din armată, la căderea lui. Adaug 
că acești liberali aveau un simț nu prea ascuţit de 
dreptate socială, fiindcă, atunci când Cuza a împroprie- 
tărit pe ţerani, neavând vreme să ducă mai departe 
această operă, care însemna pentru el numai punctul 
de plecare, trebuind să vină pe urmă organisarea eco- 
nomică, între liberalii aceştia erau foarte mulți cari se 
uitau neprietenos la Domnul care lovia în anumiţi 
proprietari de pământ. Şi, când a izbucnit revoluția 

de la 48 la Paris, corespondența câtorva dintre ai 
noștri arată că ei au strigat „Trăiască revoluția“ până 
în momentul când au văzut că revoluţia aceasta iea 
un caracter social, şi, atunci, ca fii de proprietari, au 
aprobat-o cu mult mai puţin și, gândindu-se şi la 
siguranța lor personală, s'au grăbit să-şi facă bagajele 
cât mai răpede şi să se întoarcă în țară. Şi Ion Bră- 
tianu, care-şi avea moşioara lui la Florica, nu era 
peste măsură de încântat de faptul că, de jur împre- 
jurul lui, Cuza-Vodă crease o țerănime care, fiind şi 
ea proprietară, s'ar putea să nu-i dea elementele ne- 
cesare ca să-i lucreze via, la care, cu dreptate, ţinea 
aşa de mult. 

Cei de la 1840, cari erau boieri și nu discutau dacă, în 
urmărirea idealului lor, este mai bine să întrebuințeze 
metoda conservatoare sau cea liberală, erau legaţi de 
monarhie prin instinctul poporului românesc, care căuta 
încă un punct de sprijin asignrat, pe când pentru cei- 
lalți, de la Paris, republica se înfățișa în colorile cele 
mai ispititoare, şi cu anumite posibilități de a gusta, 
de a se împărtăși din avantagiile ei. 

Mișcarea de la 1840 mi se pare astfel mai simpatică 
decât cea de la 1848. 

Acum, când ni dăm sama că aceşti tineri nu sânt 
cei d'intâiu cari să fi pornit o mișcare pentru idealul 
românesc, să vedem ce așteptau oamenii aceștia de la 
străinătate, de ce se duceau acolo. 


Împrejurările în care s'au dus ei, noi le cunoaştem, 
şi ele erau cele mai agreabile. Revoluţia, care a biruit 
la București în primăvară, a durat câteva luni de vară, 
în care ei au căutat sprijinul Franciei, al Franciei lui 
Lamartine, care, amestecat în viața studenților de la 
Paris, fusese ocrotitorul societăţii lor, şi ei își închi- 
puiau că imediat Franţa va face gestul cel mare și va 
revoluţiona Europa întreagă, aşa că va putea întinde 
„mâna şi revoluţionarilor biruitori la București. S'a în- 
tâmplat însă lucrul pe care ei vu-l așteptau. Precum 
Câmpineanu nu se putuse sprijiui statornic pe alianţa din 
Franţa și Anglia, căci Franţa s'a îndreptat spre altă 
politică, tot aşa oamenii de la 48 nu puteau să pre- 

vadă că revoluția aceasta, făcută de burghesi și pentru 
burghesi, nu va mulțămi pe muncitori, cari credeau că 
Franţa se va transforma în pământul Canaan al socia- 
lismului, dimineața și seara căzând o mană care ar 
face inutilă munca ; deci, când s'au închis „atelierele 
naţionale“ la Paris, lucrătorii, cari înțelegeau să stea 
în ele și să-şi cetească gazeta, s'au revoltat, au ridicat 
baricade, au ucis pe arhiepiscopul Parisului, care venise 
să-i împace cu binecuvântarea, au tras împotriva ar- 
matei, iar armata aceasta din Africa, deprinsă a lupta 
cu Arabii, i-a tratat ca pe niște beligeranţi: a tras 
cu puşca şi cu tunul, dar după măcelul acesta din 
Iunie 1848 republica a căpătat un caracter de un roşu 
foarte şters, ca tricolorul lui Lamartine, înlăturând stea- 
gul roşu care se presintase, și, atunci, burghesii aceștia, 
cari se temeau pentru averea și situația lor, vor isprăvi 
prin a se da în mâna lui I,udovic-Napoleon. 

Dar un guvern revoluționar așa de îndulcit nu era 
dispus să aprindă Europa Așa încât a căzut şi revoluția 
de la București, care se sprijinia și pe Turci, crezând că 
aceştia au atâta inteligență câtă trebuie ca să ajute 
mișcarea împotriva Rușşilor, dar Turcii erau cu mult 
prea slabi pentru o asemenea atitudine, de și aceasta 
este epoca de relativă înviere politică a clasei domi- 
nante turcești, epoca Tanzimatului, a lui Aal, Reşid 
şi Fuad. A urmat întrarea Turcilor ca restabilitori ai 
ordinii, scena din Dealul Spirei, ocupația amânduror 
Principatelor, şi revoluționarii, arestați de Turci, arun- 
caţi în nişte vase de asfixie pe Dunăre, lăsați apoi 
numai cu hainele pe dânșii, ca să-și caute norocul unde 
ştiu, după multe suferinți au ajuns la Paris. Ce căutau 
ei acolo? 

Predecesorii lor de la 1830 întâlniseră o societate 
foarte interesantă, de la care aveau atâta de învățat, 
un guvern oricum de un caracter mai liber decât 
cel de acasă de la dânșii, dar ni putem închipui că 
nu putea un student dintre aceştia să se ducă la un 
ministru de-al lui Ludovic-Filip ca să discute cu dânsul 
politică. i 

Cu totul alțfel după 1848. Se povesteşte o anecdotă 
care se pare că este adevărată, aceia că unul din tinerii 

aceştia s'ar fi dus la un ministru frances, la care multă 
lume în vrâstă aștepta fără a fi încă primită, dar, 
îndată ce el a scos cartea de visită i s'a deschis ușa; 
numai întrând înăuntru, a înțeles de ce această favoare; 
ministrul i a spus: „si jeune et déjà Moldo-Valaque!“. 
Altfel erau deci împrejurările pe vremea când un 
„Moldo-Valah“ putea fi bine primit în orice cabinet 
ministerial, şi altfel fusese în monarhia, de severitate, 
totuşi, de etichetă a lui Ludovic-Filip. 

Şi mai era ceva: opinia publică avea acum o impor- 
tanță hotărâtoare; ea făcuse revoluția, ea crease re- 
gimul cel nou, adecă: gazetarii, scriitorii de pamflete, 
de broşuri, cari erau ascultați, măguliți pretutindeni. 
Guvernul stătea cu urechea întinsă la zvonurile, confuse 
la început, dar din ce în ce mai clare, ale societăţii. 

Aşa încât, când au venit pribegii noştri — şi nu 
numai tinerii, ci şi bătrânii, şefii revoluţiei: Eliad, care 
a desvoltat o activitate romantică vioaie, de şi une 
ori ridicolă, căutând pictori, sculptori cari să-l înfăţi- 
şeze, ca pe dictatorul care posă cu toată însemnătatea 
situației sale trecute, şi în zădar îl chema nevasta de 
la Bucureşti —, ei s'au găsit cu toţii, imediat, într'un 
mediu favorabil. Dar e mai de mirare — şi explicaţia 
nu se poate găsi decât în calitatea acestor tineri fii de 
boieri, foarte bine crescuți, cu o creștere care nu se 
culegea din cărți, ci din tradiție, — că în Anglia, ţară 
unde se ieau precauţiuni până ce se întinde mâna unui 
om, ei au găsit o foarte bună primire. Dumitru Bră- 
tianu a stat astfel în legături cu Palmerston, cu Glad- 
stone, oamenii din fruntea societății englese. Cores- 
pondența lui e bogată în astfel de nume, ceia ce ar 
uimi în adevăr, dacă n'am cunoaşte însuşirile acestor 
oameni veniţi dintr'o ţară mică, însă oarecum pregătiţi 
şi capabili de a se pune imediat la nivelul represintan- 
ților de căpetenie ai unei ţeri aşa de mari. 

Despre cei ce au fost în Germania, în Turcia este 
mai puțin de vorbit, fiindcă acolo nu era prilejul dea 
face propagandă activă, ci numai de a folosi împreju= 
rări momentane, 

Corespondența acestor oameni s'a păstrat, şi ea ne 
ajută să facem deosebirea între dânşii, Bălcescu, pe 

care îl interesau chestiunile istorice şi care înţelegea să 
se sprijine pe conştiinţa trecutului şi resolvirea probleme- 
lor actuale, era un romantic sentimental, şi, din causa 
bolii de care suferia şi de care a și murit în străinătate, 
n'are nimic din vioiciunea scăpărătoare, din electrici- 
tatea comunicativă care se desfăcea din Ion Brătianu, 
făcându-l să caute grice fel de prilej pentru a se ames- 
teca, a se pune în valoare şi a servi — şi din această 
causă, când s'a descoperit o conspirație contra lui Na- 
poleon al III-lea, s'a găsit la dânsul o tipografie clan- 
destină, pentru care fapt a fost condamnat şi a scăpat 
numai simulând o boală nervoasă, Cu totul altfel decât 
atitudinea lui Bălcescu, totdeauna cu ochii la stelele 
idealului. 

Rosetti era, iarăşi, de altă natură: la acest romantic 
declamator, întrebuințând un limbagiu protetic, puţintel 
de aceiași natură ca şi al lui „Heliade“, cu deosebirea 
că Eliad trăise o viaţă şi avea tot ce poate da o viaţă 
într'adevăr adânc şi puternic trăită, pe când la Rosetti 
această experiență umană lipsia cu desăvârşire, aşa 
încât, cu tot respectul care se cuvine unui suflet aşa 
de curat şi de desinteresat, nu numai în ce privește 
banii, dar şi situația, — el n'a vrut niciodată să stea 
alături cu Brătianu ca participare la guvern, preferind 
a fi președintele Camerei sau primar al Bucureştilor, 
situații care nu angajau față de şeful Statului—, indis- 
pune monotonia versurilor goale, menţinerea atitudinilor 
forţate, un fel de preciositate suspinătoare, 

A fost o surprindere pentru lume, pentru lumea care 
a cetit cele două volume ale d-lui Alexandru Creţeanu, 
cuprinzând documente din archiva lui Dumitru Bră- 
tianu, descoperirea unui om de o inteligenţă în adevăr 
superioară, dar şi de un tact desăvârşit şi, în același 
timp, de o nobleţă de atitudine care întrece tot ce 
este mai ales în felul de a se purta al celorlalţi. Mai 
tărziu, după ce s'a întors în ţară, Dimitrie Brătianu a 
fost o singură dată în fruntea unui guvern representativ 
pentru încoronarea lui Carol I-iu, Şi apoi s'a retras, pentru 
că regele voia într'un fel şi Brătianu nu putea să fie decât 
consecvent cu sine, dar nu s'a supărat de loc, căci el 
a înțeles că un Suveran într'o astfel de situaţie are 


159 


nevoie une, ori de oameni altfel făcuți, şi s'a ţinut de 
o parte, ridicându-se numai, spre sfârşit, contra fratelui 
care ajunsese a guverna cu oricine şi a permite aproape 
orice. 

Când a murit Ion Brătianu, Dumitru, împăcat de 
curând, a fost proclamat şeful partidului liberal, dar a 
presidat partidul numai câteva luni, căci, bătrân şi 
bolnav, a murit răpede. 

Ca .să puteţi aprecia deosebirea de temperament 
între aceşti oameni, să luăm ceva din corespondenţa, 
citată, a celui mai în vrâstă dintre Brătieni. 

Iată în scrisoarea lui către Michelet: „Astăzi vă voiu 
vorbi de România. Ce frumoasă țară, Este țara mea! 
D-ta, care cunoşti viața omenirii întregi aproape, care 
prin puterea inimii dumitale ai asistat la creaţia tuturor 
lucrurilor, nu ştii cu toate acestea de loc ce este Ro- 
mânia, căci, pentru ştiinţă, ea este încă orfană, un copil 
găsit, dar nu este mai puţin frumoasă, căci ea s'a 
regăsit singură şi, în puternica ei vitalitate, a învăţat 
că mama ei se chema Roma şi că ea acreat și guver- 
nat lumea. Nu, d-ta nu cunoşti țara mea şi eşti silit să 
mă crezi pe cuvânt, Dar să nai nicio teamă. Fii asi- 
gurat. Iubesc prea mult țara mea. Aş voi să te fac să 
o vezi aşa cum este şi astfel cum a fost totdeauna 
în toate fasele existenței ei. Ți-aş arăta-o în somnul 
ei, că a ostenit mult, dar niciodată n'a dormit. i-aş 
arăta-o în mânia ei, căci a suferit multe nedreptăți, 
dar totdeauna a fost senină. Ți-aşarăta-o în desnădej- 
dea ei, căci totdeauna a avut un picior în prăpastie 
dar niciodată n'a desperat. Ți-aş arăta:o în zilele ei de 
serbătoare, gătită cu flori şi acoperită cu purpură, căci 
a câştigat multe biruinți, dar ea n'a avut niciodată 
serbătoare. Aş voi să ţi-o pot arăta cum a fost, totdeauna 
radioasă de frumuseţă, totdeauna sfâșiată, însângerată, 
încununată cu cununa martirului. 

„Cu d-ta aş voi să mă suiu în sus de-a lungul seco- 
lelor, ca să te fac să asişti la cea d'intăiu zi a formaţiei 
sale şi a o urmări zi de zi în desvoltările ei succesive. 
Supt ochii d-tale aş voisă rup vălul des care acopere 
misterul vieţii ei, să te fac să o vezi în mijlocul unei 
mări furtunoase a sute de popoare de origini, de mo- 

ravuri, de limbi, de religii, de civilisații deosebite, 
totdeauna în picioare, ca o stâncă vie, împotriva căreia, 
ca valurile înfuriate, toţi s'au sfărâmat, ca să ducă de- 
parte pustiirile lor în Occidentul fără vlagă. Aş voi 
să te fac să vezi cum Românii din Dacia, un pumn 
de oameni, au ştiut să salveze din această lungă vijelie 
de o mie nouă sute de ani marea icoană a naționali- 
tății lor şi să-i păstreze toate trăsăturile tot aşa de 
curate, adânci, vii, ca în ziua în care au fost trase de 
mâna lui Dumnezeu“. 

Bucata se întinde mai bine de zece pagini, şi este 
de o frumuseţă care o poate pune alături cu „Cântarea 
României“ a lui Alecu Russo. 


XI. 


Ultimii soli în Apus. 





Am văzut că, odinioară, în străinătate erau din 
când în când şi oameni a căror situaţie politică la noi, 
de stăpânitori ai țerii, de domnitori, fusese distrusă, 
şi, pentru că ei nu voiau să provoace turburări, sau 
să trezească pe turburători, s'au aşezat aiurea. Cate- 
goria aceasta de foşti stăpânitori ai ţerilor noastre sau 
de pretendenți la tronul acestora nu mai există după 
1866. Fiul lui Gheorghe Bibescu, purtând acelaşi nume 
ca şi tatăl, om foarte distins, care a luat parte, în 
armata francesă, la expediţia din Mexic- şi la războiul 
din 1870-71, a locuit cea mai mare parte din viaţa 
sa aici, în ţară şi, cu toate legăturile cu străinătatea, 
cu toate operele scrise în limba francesă—a publicat şi 
o carte despre Domnia lui Vodă-Bibescu— nu s'a des- 
părţit de societatea noastră. 

Am caracterisat pe oamenii politici cari, în a doua 
jumătate a veacului, când nu aveau un rost oficial, 
preferiră să se aşeze la Paris, la Nisa sau aiurea. Dar 
ei sânt oameni neinteresanți ca persoane şi, pe de altă 
parte, ei nu represintă acolo rosturi romăneşti, ci se asimi- 
lează cu viața ţerilor în care se aşează, cum era Franţa ; 
familiile n'au păstrat corespondenţa lor, şi ce s'a păs- 
trat n'a fost tipărit, de şi e foarte rău, căci în toate ţerile 
corespondența unui om care a jucat un rol politic se 
păstrează, se publică şi pe basa ei se scrie istoria: 
timpului ; la noi însă este în această privinţă o lipsă 
de grijă şi de pietate fără păreche, din care causă 
„istoria contemporană se scrie după „Monitorul Oficial“ 
şi după discursurile parlamentare, care nici acelea n'au 
fost adunate de la cei mai mulţi. 


1L 


162 


Fără îndoială toată partea aceasta din presenţa şi 
activitatea Românilor în străinătate merită să fie total 
neglijată. 

Dar noi avem, de la Românii aşezaţi în străinătate 
în vederea studiilor, o corespondenţă foarte bogată şi 
de cal mai mare interes, care, pentru timpurile noastre, 
este și o adevărată învățătură şi o adevărată mustrare, 
pentru că trebuie să ne recunoaştem inferiori acestor 
oameni cari au avut urmași în ce priveşte preocuparea 
de chestiunile mari, dar nu de un caracter aşa de 
înalt şi de nobil. 

Este vorba de tineretul care a mers în străinătate, 
şi din Muntenia, şi dip Moldova, pe la 1860-80, dar 
cei mai importanţi sânt cei din Moldova, la cari se 
adăugia şi câte un Ardelean, care avea legături cu 
cercul „Junimii“ din Moldova, care tipăria „Convorbi- 
rile [iterare“. Ei ni-au lăsat o grămadă de scrisori pe 
care le-a tipărit de curând un Bucovinean, d 'Torouţiu, 
în patru volume de cel mai mare preţ pentru istorja 
lițerațușii şi a spiritului public ļa noi. În felul acesta 
avem, scrisorile lui Eminescu, când era în Austria şi 
Germania, ale luj Slavici. scrisorile, admirabile, ale lui 
A. D. Xenopol, care ne fac să cunoaștem un Xenopol 
cu mult superior omului, totuşi rămas atât de distins, 
pe care generația mea l-a avut în mijlocul ei, întrecând 
cy mult, în ce priveşte cugetarea, originalitatea, puterea 
şi sentimentele, pe Maiorescu, şi acesta a făcut tot cea 
putut pentru a arunca discreditul asupra omului pe 
caşe-l simţia mai preșus de dânsul. l 

Avem, scrisorile celor mai mărunți: ale |uj Gheorghe 
Panu, şeful radicalilor, carea plecat din Iaşi cu anume 
idei despre sine şi care, ajungând la Paris, a constatat 
ceia ce am constatat cu toții când am părăsit şcolile 
noastre şi ne-am găsit înaintea unor exigențe mult mai 
mari, că avea multe de învăţat, Era furios că nu ştia 
latineşte, grecește, și putea să se convingă că nu ştie 
nici franțuzeşte, dar ma fost pus niciodată în situația 
aceasța,. 

Avem scrisori şi de la un Ştefan Vârgolici, profeşor 
la Universitatea din Iaşi, om bun, suflet generos, minte 
foarte clară ; de la Nicolae Xenopol, fratele lui Alexandru ; 

de la Ioan Neniţescu, care a făcut poesie patriotică 
slăbuţă, şi de la alţii. 

Dar, considerate laolaltă, aceste manifestări sânt de 
cel mai mare interes, şi iată în ce consistă interesul 
acestor corespondențe. Natural, unii se țin ceva mai 
sus, alții, cu mijloace mai puține, se lasă mai aproape 
de pământ, dar, abstrăgând de deosebirea aceasta, 
firească, de inteligență, de putinţă de percepţie, de 
critică, de dar de presintare, oamenii aceştia cari au 
învăţat în străinătate între 1860 şi 1880 erau stăpâniţi 
cu toţii de marile probleme ale timpului. Adecă greu- 
tăţile în ordinea ideilor care se puneau pentru socie- 
tatea romănească în vremea aceasta apăsau asupra 
sufletului lor tânăr. Greutăţi de orice natură: problema 
națională şi socială, aceia a creării unei economii 
proprii romăneşti, a atitudinii elementului romănesc 
față de elementul celalt care se găseşte în țară. Toate 
acestea şi-au găsit locul nu numai în mintea genială 
a lui Eminescu, ci ceia ce formează partea, aşa de 
importantă, din scrisul lui Eminescu, era în mintea 
tuturor. Toţi erau urmăriți de aceleaşi gânduri, toţi 
îşi presintau problemele acestea cu o adâncă seriositate 
şi cu un simţ de răspundere care nu se potriveşte cu 
vârsta lor, căci erau prea tineri ca să-şi pună astfel 
de întrebări şi ca întrebările acestea să le considere 
cu toată seriositatea. Problemele acestea de natură 
materială şi morală stăteau înaintea întregii generaţii, 
şi este un merit pentru dânşii că s'au ocupat, pe lângă 
studiile lor, pe care le-au urmat cu o foarte multă 
seriositate, în fiecare moment de ce privia ţara lor. 
Xenopol arată mai frumos decât oricine aceste gânduri, 
vorbind cam aşa: „M'am născut în cutare ţară, în 
mijlocul cutărui neam ; am datoria ca în toată viața 
mea să rămân legat de această fară şi de acest neam şi 
să-i consacru întreaga mea activitate“. Când se gân- 
deşte cineva la faptul că tatăl lui era, nu Evreu, dar 
ua străin oarecare, întrebuințat ca interpret la consu- 
latul prusian, după ce fusese adus de Dodun des Per- 
ricres pentru organisarea penitenciarelor, mirarea plăcută 
e şi mai mare. Xenopol, la un moment dat, s'a găsit, 
în ce priveşte legăturile cu armata, într'o situaţie foarte 

grea. Pentru dânsul era în aceasta o datorie de onoate, 
şi el spune că, de şi slab de sănătate, vrea totuși să-și 
îndeplinească această datorie față de ţara sa, şi, astfel, 
roagă pe amicul său Iacob Negruzzi să găsească for- 
mula trebuitoare pentru ca el să-şi poată îndeplini 
ceia ce şimția în adâncul conştiinţii sale, 

Pe lângă aceasta ei aveau un simţ critic şi, în critica 
lor, o nepărtenire, o neocruțare față de dânşii, care e 
. cu desăvârşire extraordinară. Unii dintre ei publi- 
caseră poesii, între alții şi marele arhitect Mincu şi 
Nicolae Xenopol tot aşa, dar acesta din urmă, mergând 
la Paris, se leapădă de lucrările acestea uşoare de 
adolescență, dându-și samă că e altceva de făcut, din 
partea oamenilor cari nu aveau marele talent poetic 
al lui Eminescu. Vorbeşte de acest scurt trecut literar 
cu aceiași hotărâre condamnatoare ca şi când ar fi 
fost vorba de cine ştie care altul. 

Pe lângă aceasta, când, la „Convorbiri Literare“, 
Maiorescu pornise prea uşor să condamne tot trecutul 
nostru literar, pe care nu-l cunoştea, bătându-şi joc 
de şcoala din Ardeal, studenţii aceştia, cari n'au avut 
prilejul să-şi exprime în publicitate părerile lor, ridică 
împotriva acestor apucături sentimentul cel mai duios 
faţă de trecutul neînțeles şi calomniat fără a se ținea 
samă de împrejurări atât de grele. Înțelegerea cea mai 
largă în ce priveşte contemporanii din provinciile neli- 
bere se găseşte în corespondența acestor tineri. 


A trecut însă câtăva vreme, şi, peste douăzeci de 
ani, o altă generație de Români trăind în străinătate 
au dat iarăşi lucrări într'adevăr remarcabile în ce pri- 
veşte amintirea ţerii lor şi înțelegerea problemelor 
acestei țeri. La mijloc, însă, între bursierii de la 1870 
şi între cei de pe la anul r900, în apropiere de 1890, 
este o generație mult mai slabă. Se duc de la noi 
băieți bine pregătiți pentru anume scopuri de învăţă- 
tură specială, pentru a fi profesori de Universitate. 
Unele din corespondenţele din acest timps'au păstrat. 
Am găsit, astfel, întâmplător, o parte din corespon= 
dența lui Spiru Haret. Opera lui Spiru Haret ca pro- 
fesor la Universitate, ca ministru de Instrucție, ca 

scriitor în domeniul matematicei, ca unul din acei cari 
au încercat o înviere în domeniul politic, este foarte 
importantă şi merită toată recunoştinţa, de care, de al 
minteri, s'a împărtășit foarte larg şi în viaţă şi, întru 
câtva, şi' după aceasta, dar corespondența lui este 
foarte slabă în ce privește ideile, acele idei nobile care 
dominau generaţia precedentă. Românii s'au găsit îna- 
intea războiului de la 1877-78, şi războiul acesta, oricât 
ar fi fost de rău pregătit şi de rău condus, a dat socie- 
tății romăneşti o încredere în sine, un sentiment al 
rolului pe care Românii sânt chemaţi să-l joace în lume, 
a importanței pe care Statul român trebuie s'o câştige, 
care nu se cuvine să fie trecută cu vederea. 

Dar în ce termeni vorbeşte Spiru Haret de războiul 
de la 1877! Pe când Xenopol, fiul interpretului de la 
consulatul prusian, doria, de şi bolnav, să ieie serviciu 
în armata română, generaţia de la 1877 nici nu se 
gândia la aşa ceva. Era bună bucuroasă că este pusă 
la adăpost. Şi Haret considera războiul ca un fel de 
jucărie pe care Rușii o făceau cu noi, întrebuințându-ne 
pentru scopurile lor. 

Este foarte interesant că, puţintel înainte de mo- 
mentul când generaţia lui Haret se gândia așa, în 
Italia. la Turin, în Franţa, la Paris, era un Maramură- 
şan, Artemie Anderco, dintr'o familie de vechi boieri 
de acolo, fiu de preot, trimes de tatăl său, cu foarte 
mari greuţăţi, la studii, și în jurnalul lui, care s'a 
păstrat, și pe care îl tipăresc în revista mea „Cuget 
Clar“ şi în extras !, se vădește sufletul unui om cu de- 
săvârşire ales, om cu multe cunoştinţe, cu deosebite 
aptitudini pentru studii şi, în acelaşi timp, însuflețit 
de cele mai frumoase idei. j 

Scrisoarea către tatăl său ar merita să fie introdusă 
în toate crestomatiile: a avut nevoie, într'un moment, 
de ajutor ; bursier al societății „Transilvania“ de la Bu- 
cureşti, nu-i ajunseră banii, de şi socotia cu cea mai 
mare grijă neştiind ce înseamnă petrecerea și risipa; 
s'a adresat deci tatălui său cerându-i un împrumut, 
iar acesta i-a răspuns printr'o minunată scrisoare, în 


1 Un student în străinătate; Artemie Anderco, 1934, 

care arată cu câtă greutate şi-a crescut el familia—tot 
aşa cum îi scria lui A. D, Xenopol tatăl lui —; totuși 
trimete banii, dar consideră ca insulta cea mai grea 
că ei ar putea fi considerați ca un împrumut; atâta 
vreme cât va trăi el, îl va putea găsi gata la toate 
nevoile sale. Şi tânărul acesta, care se pregătia să fie 
medic, dar, pe lângă aceasta, voia să scrie o gramatică 
a limbii româneşti, el care plecase din Maramurăș fără 
să ştie bine românește, căci la liceul din Sighet discuta 
pe tema românismului cu colegii unguri în ungureşte, 
îşi făcuse o cultură complectă. Notele pe care le înseamnă 
el cu privire la Neapole, la Turin, la Paris sânt de 
toată frumuseţa ; se amestecă, une ori cu stângăcie, 
cu naivitate, în toate domeniile, și în domeniul artelor 
şi al literaturii. Cartea aceasta, care ar trebui să fie 
în mâna oricărui student, e de sigur un mijloc de puri- 
ficare şi de înălțare. Aşa încât Românii născuţi peste 
graniță aveau în privința aceasta cu totul alte noţiuni 
de viață etică decât cei mai îndrăzneți dintre Românii 
de la noi. 


A venit însă un moment, după 1890, când procesul 
Memorandului, intentat Românilor din Ardeal, cari 
presintaseră, contra guvernului unguresc, o plângere 
Împăratului în calitatea lui de Împărat, iar nu de rege 
al Ungariei, — şi Franz-Joseph a trimes plicul nedes- 
chis președintelui unguresc, iar cei cari au presintat 
Memorandul, dați în judecată, au făcut cunoştinţă cu 
temnițile de la Vaţ şi de la Seghedin—, a adus, ceia 
ce prigonitorii nu prevăzuseră, punerea pe tapet a 
chestiunii românești, și atunci a apărut cartea lui Eu- 
geniu Brote, publicată în mai multe limbi, în care se 
arătau care sânt drepturile poporului nostru în aceste 
ținuturi nelibere. Studențimea din străinătate, unită cu 
cea de la București, a început o puternică propagandă 
pentru causa românească. 

Așa încât avem acuma din nou o generație de stu- 
denţi, cari învaţă sau nu, dar înainte de toate se preo- 
cupă de cea mai arzătoare chestiune pentru poporul 
românesc în acest moment: chestiunea suferinții Ro- 
mânilor de peste munți, ducând la dreptul nostru de 

a realisa unitatea națională. D. Gheorghe Moroianu, 
care face parte din această generaţie, în care Regatul 
era represintat printr'un admirabil tânăr, care s'a stâns 
foarte răpede, Teodor Brătianu, cel ce a organisat Liga 
Culturală şi acolo la Paris, a dat, de curând, o adunare 
de documente, cu privire la această propagandă, și 
din ea se pot alege pagini de cea mai mare frumuseţă, 
care arată încă odată o conștiință a tinerilor Români 
de peste graniță în ce priveşte datoria lor naţională. 


Încheind, trebuie să spun că şi eu am cunoscut 
Români trăind peste graniță. Am făcut parte din stu- 
dențimea de la 1890, şi nu pot arăta destulă părere 
de rău. cu un element chiar de mustrare către mine 
însumi, pentru felul cu desăvârşire inferior în care 
generația de la 1800 şi-a considerat această datorie. 
Eram trimeşi pentru a căpăta Ja întoarcerea noastră, 
potrivit cu cunoștinţile câştigate în străinătate, o ca- 
tedră de Universitate, şi gândul tuturor era îndreptat 
către aceasta: să se mântuie cât mai răpede anii de 
străinătate şi să se capete catedra de la Bucureşti sau 
Iaşi, pentru care chiar între cei mai buni prieteni şar 
fi ivit lupta cea mai cumplită. Noi am învăţat îutr'a- 
devăr foarte mult şi am dat lucrări, fiecare în spe- 
cialitatea sa, care fac parte din ceia ce a fost mai 
convenabil ca erudiție în generaţia de la 1890: ale 
d-lui Rădulescu Motru, în Germania, cu privire la filo- 
sofie, ale d-lui Ovid Densusianu, în domeniul filologiei 
romanice, ale lui 'Teohari Antonescu, în domeniul ar- 
heologiei. În acest domeniu generaţia de la 1890 şi-a 
făcut toată datoria, dar din nenorocire şi-a făcut-o aşa 
de bine, încât nu i-a mai rămas timp pentru altceva. De 
la noi cât am stat în străinătate n'a fost un gest dincolo 
de specialitate în vederea căpătării situației la care 
râvniam, pentru că pentru aceia fuseserăm trimeşi. 
N'am avut niciun fel de contact cu societatea apuseană, 
afară de acela pe care unii—deveniţi imediat melomani, — 
îl căpătau cu Opera din Paris şi cu sălile de concert. 
Nu se poate zice că aceia cari erau bursieri nu ni-am 
îndeplinit învoiala față de Statul român, — cu excepţia 
unuia, filosof, care a făcut declarația solemnă că n'are 

nimic de învățat la Paris şi la Berlin, pentru că-și 
strică originalitatea, şi s'a întors imediat în țară. 

România însă, ca propagandă, ca legătură cu socie- 
tățile apusene, n'a profitat nimic de pe urma sacrifi- 
ciilor făcute çu trimeterea noastră în străinătate. 

Lucrurile ar fi mers, de sigur, mult mai bine dacă 
tinerii aceștia, în mare parte desorientați şi mai ales 
timizi, — căci generaţia de la r8co a fost o generație 
de timizi, cu totul deosebită de generaţiile care au venit 
pe urmă şi care au trecut şi prin uşi de fier când a 
fost vorba să fie văzute şi apreciate —, ar fi fost 
susținuți de alte două elemente de Români cari se 
aflau în străinătate şi ar fi putut lăcra cu aceștia. 
Aceste două elemente erau: pe de o parte, Românii 
bogaţi, Românii cu nume mare, Românii cu relații 
foarte întinse, cari stăteau decenii întregi la Paris şi 
cari n'au căutat niciodată să se valorifice ca Români, 
nici să facă vre-o cunoștință cu tinerii cari veniau 
acolo. A trăit astfel la Paris până târziu, în cea mai 
bună societate francesă, putând să aducă servicii foarte 
importante României și neamului românesc, un fiu al 
lui Grigore-Vodă Ghica, pe care, nici pentru informaţie 
istorică, nu la putut descoperi nimeni din ai noștri. 
Era acolo Gheorghe Știrbei, fiul lui Barbu Știrbei, 
Domnul Munteniei, care, numai când am tipărit cores- 
pondența tatălui său, şi-a amintit că fusese Român și 
a tipărit două volume în care este vorba de Români, 
dând, nu numai amintirile sale din tinereță, de o fru- 
moasă factură literară, dar și întreaga istorie, pe scurt, 
a poporului românesc. 

Erau, apoi, legaţiile României, dar relaţiile între 
dâusele, care funcționau pur birocratic și diplomatic, şi 
între tinerimea românească au fost nule. 

O diplomaţie fără legătură cu “ţara şi neamul, igno- 
rantă, înstrăinată, desprețuitoare, și o întreagă lume 
românească, cu nume şi avere, perfect înstrăinată, în 
față cu un număr de tineri desorientaţi cari erau le- 
gați numai de anume materii de studii, fiind astfel 
incapabili să aducă serviciile pe care entusiasmul și 
generositatea unor tineri le pot aduce totdeauna țerii 
lor, iată „urita stare de lucruri. 

Din nenorocire şi după exodul atâtor Români în 
timpul războiului, după fuga de la muncă a altora în 
urma realisării, fără dânşii, a unității naționale, după 
pelerinagiul miilor de studenţi pentru materii care se 
pot învăța şi în țară, după emigrarea la Paris a unei 
serii de Ardeleni cari desprețuiau Universitățile româneşti, 
după momirea de exportatorii de ţerani a miilor de 
săteni din Ardeal cari azi se află într'o cumplită miserie, 
situația conlucrării românești în străinătate e întocmai 
ca în trista formulă de mai sus, rostită pentru epoca 
de la 1890, deci acuma aproape jumătate de veac. 

În schimb, acum vre-o câțiva ani am fost adânc 
mişcat aşistând în Paris la serbătoarea națională, la 
hramul naţional al Iugoslavilor, Ministrul Spalaicovici, 
care vorbeşte franțuzeşte așa şi-aşa, dar are o inimă 
aşa de largă şi-şi poate trezi oricând amintiri aşa de inte- 
resante, strângea în jurul său întreaga colonie, şi toate 
ceremoniile de acasă au fost reproduse credincios şi cu 
pietate acolo la Paris, noi, oaspeții, trebuind să ne 
împărtăşim ca oricari alții la această ceremonie simplă, 
duioasă, din vechea Serbie. Şi, când a început a vorbi 
d. Spalaicovici, după o slujbă religioasă făcută cu li- 
turghia slavă de acasă, ochii tuturora era umezi, şi 
chiar în inimile tuturor celor cari asistau, fără a fi 
Iugoslavi, s'a mişcat ceva. 

Natural, când la un popor există astfel de silinţi şi 
acasă şi în străinătate, poporul acesta poate face mai 
mult şi decât puterile sale, pe când, atunci când silin- 
ţile acestea nu există, încercările individuale se risipesc 
în zădar, spre marea pagubă a naţiei care ar putea să 
folosească dintr'un alt fel de organisare a aceloraşi puteri, 

